
Pod razdobljem realizma razumijevaju se u hrvatskoj 
književnoj povijesti obično dva desetljeća: od Šenoine smrti 
(1881) do početka Moderne, krajem devetnaestoga stoljeća. 

Takvo određenje nije sasvim ispravno. Najznatniji i naj- 
ustrajniji hrvatski teoretik realizma bio je upravo August 
Šenoa. A i po obilježjima svojih književnih djela bio je u 
praksi mnogo bliži umjetničkome redlizmu negoli po nekim 
svojim crtama npr. Evgenij Kumičić, a katkad i sam Ante 
Kovačić. ' 

Ali se takva periodizacija ipak može zadržati — i zbog 
toga što je već uobičajena, kao i s razloga što je riječ »rea- 
lizam« u osamdesetim i dvadesetim godinama prošloga vijeka 
bila u hrvatskoj kritici i teoriji književnosti jedan od naj- 
češćih termina. No dok se realizam u Šenoino doba nalazio u 
ofenzivi protiv idealizma i romantizma, u osamdesetim je 
godinama nekako u defenzivi: isprva pred naturalizmom i ve- 
rizmom, a potkraj vijeka: pred novim, modernističkim stru- 
jama. 

Kao nastup novoga književnog pokoljenja kaje je imalo 
zamijeniti Šenoin naraštaj mogu se u hrvatskoj književnoj 
kritici smatrati članci Janka Iblera i Ante Kovačića u sušač- 
koj »Slobođi« g. 1881. U njima su pisci, u ime istinitosti i 
stvarnosti, udarili upravo na spise Augusta Šenoe. Završetak 
pak toga razdoblja obilježen je istupima nekih istaknutijih 
modernista, pri kraju vijeka, s oštricom protiv realizma. Dok 
su početkom osamdesetih godina vrijednost književnih djela 
prosuđivali s obzirom na to koliko se ona približuju realnosti, 
krajem vijeka molio .je Milutin Nehajev za oproštenje što 

uopće upotrebljava nemilu riječ, realizam. Po njegovu je ta- 
dašnjem mišljenju romantika prva i posljednja riječ u umjet- 
nosti. 

U označenom vremenskom razmaku pojavio se po hrvat- 
skim književnim časopisima i novinama znatan broj ljudi 
koji su pisali književne ocjene. Dok su u prethodnom periodu 
hrvatsku književnu kritiku. vodila dvojica, trojica ljudi, i to 
uglavnom nesustavno, u osamdesetim je i devedesetim godi- 
nama svaki časopis i svaki politički list imao po jednog ili 
više suradnika, koji su čitaoce izvješćivali o književnim po- 
javama i pojmovima. U »Vijencu«, »Hrvatskoj vili«, »Balka- 
nu«, »Obzoru«, »Slobodi«, »Prosvjeti«, »Narodnim novinama«, 


sarajevskoj »Nadi«, u Tresićevu »Novom vijeku«, zagrebač- 


koj »Hrvatskoj«, zadarskom »Narodnom listu«, »Iskri« itd. 
pojavili su se u spomenuta dva desetljeća kao kritičari: Janko 
Ibler (Desiderius), Josip Pasarić, Milivoj Šrepe!, Jakša Čedo- 
mil (Jakov Čuka), Ante Tentor, August Harambašić, Evgenij 
Kumičić, Ante Kovačić, M. Podolski, Đuro Galac, Jovan Hra- 


nilović, Dinko Politeo, Nikola Šimić, Đuro Šurmin, Ante Ra- 


dić, Bartol Inhof, Vjekoslav Klaić, Fran Folnegović, Marin 
Sabić, Ladislav Polić, Julije Rorauer, Nikola Andrić, Stjepan 
Miletić, Ivan Ostojić, Ivan Despot, Ante Tresić-Pavičić, Dinko 
Sirovica i drugi. Iako najveći dio tih pisaca nije uspio stvo- 
riti određenu. kritičarsku fiziognomiju, niti je duže vremena 
ustrajao u kritici, ipak se može utvrditi da je u osamdese- 
tim i devedesefim godinama kritičarska djelatnost u Hrvat- 
skoj bila bujnija nego ikad prije. Za razliku od kritičara 
prethodnoga književnog razdoblja, književni su utjecaji i po- 
ticaji u doba realizma bili veoma raznovrsni, Dok je Vrazu 
Horacije značio vrhunac estetike; dok je Armin Pavić sve svo- 
dio na Aristotela, a Marković na Herbarta i Zimermanna, hr- 
vatski su se kritičari osamdesetih godina nastojali upoznati s 
metodama zapadnoevropske i ruske književne kritike. Sve se 
češće u njihovim sastavcima susreću imena: Sainte-Beuve, 
Taine, Bjelinski, Brandes, a uz njih Lemaitre, Carducci, Bru- 
netičre. Kad se u nas staje ozbiljnije raspravljati o teoriji 
naturalizma i verizma, pojavljuju se u novinama. i časopisima 
opširniji referati o tim pojavama. Kad su hrvatski kritičari 

uočili značenje romana u evropskim literaturama, izlaze kod 
nas u kraćem vremenskom razmaku četiri sastavka o roma- 
nu“ A pitanja slične vrste postavljena su i u brojnim bilje- 
škama »Vijenca«, »Iskre«, »Hrvatske vile«. 

Ima još jedna, bitna razlika između književne kritike 
u prethodnom razdoblju i kritike u doba realizma. Dok su i 
Vraz, i Jurković, i Veber, i Šenoa, pa i Marković, držali knji- 
ževnu kritiku svojim sekundarnim književnim zadatkom, u 
osamdesetim se godinama javlja nekoliko pisaca, koji su u 
prvom redu književni kritičari, s određenim metodama i 
planom rada (Janko Ibler, Jakša Čedomil). Kritika na taj na- 
čin postaje samostalnom književnom vrstom i u hrvatskoj 
književnosti. Ona više nije funkcija estetike ili književne po- 
vijesti, pedagogije ili moralke, već se nastoji osamostaliti. > 
To je čini bogatijom i metodski i sadržajno, a i stilski. 

Razdoblje realizma u hrvatskoj književnosti podudara se 
u političkom i ekonomskom životu Hrvatske s razdobljem | 
Khuena Hćdćrvaryja — s jednim od najtežih razdoblja što 
ih je hrvatski narod morao proći u svojoj povijesti. To je doba 
ekonomskoga i političkoga pritiska što su ga nad hrvatskim 
krajevima vršili peštanski i bečki vlastodršci, kao eksponenti 
peštanskoga i bečkoga kapitala. Taj je kapital, u svome naglo- 
me usponu, upravo tada stao nemilosrdno eksploatirati hrvat- 
ske zemlje. Poreski sustav, političko uređenje, industrijska 
i prometna politika — sve je imalo poslužiti težnjama stra- 
nih novčara da u što bržem tempu iskoriste hrvatsku pri- 
vredu. Hrvatski su književnici toga doba — bolje nego hrvat- 
ski građanski političari uočili glavne probleme vremena i na 
svoj ih način izrazili. A i hrvatska kritika toga razdoblja — 
unatoč stranim utjecajima i vezama — izrasla je iz tadašnjih 
hrvatskih prilika. ' 

Od velikoga broja pisaca koji su se u osamdesetim i deve- . 
desetim godinama smatrali kritičarima uvršteni su u ovaj 
izbor sastavci onih koji su se istakli ili plodnošću, ili odre- 
đenošću svojih pogleda na književnost, ili činjenicom što su 


. u svome vremenu svojim kritičarskim istupima označili neki 


1 Kumičićev (Hrvatska vila 1883), Galčev (Hrvatska vila 1884), 
Pasarićev (Vijenac 1886), Jakše Čedomila (Narodni list 1888). 


smjer u književnosti. To su: Janko Toler, Josip Pasarić, Mi- 
livoj Šrepel, Dinko Politeo, Jovan Hranilović, Jakša Čedomil. 
Janko Ibler (1862-1926) bio je po odak prvi =. 

i pi koji se u ime realizma — poistovetujući ga s na- 
veče. komm i dato — oborio na neke elemente Šenoinih 
djela, uzdižući uz to najistaknutijega predstavnika novoga 
književnoga pravca, Evgenija Kumičića. Kroz blizu dvadeset 
godina bio je najplodniji najustrajniji hrvatski kritičar, dr- 
žeći kritiku svojim književničkim pozivom. Ujedno je bio 
prvi i najizrazitiji hrvatski zastupnik tzv. feljtonske kritike, 
smatrajući je naročito važnom i potrebnom u odnosu između 
književnosti i čitalaca. U kraćim ili dužim sastavcima prikazao 
je gotovo sve knjige koje su u Hrvatskoj izišle u posljednja 
dva desetljeća 19. vijeka. Napisao je niz članaka o Đalskome, 
Kumičiću, Vojnoviću, Harambašiću, Kozarcu, itd. Kad su se 


krajem stoljeća stale javljati borbe između Starih i Mladih, | 


upleo se i u njih. 3 homa A A 

Prve ocjene o književnim djelima počeo je Ibler objav- 
ljivati još prije navršene dvadesete godine, u sušačkoj pravaše 
koj »Slobodi«: Posljedriji njegovi članci te vrste izišli su u 
novoj seriji »Vijenca«, pred njegovu smrt. Po tome se može 
utvrditi da se od svih hrvatskih kritičara upravo on najduže 
vremena bavio književnom kritikom, i napisao najviše ocjena 
i referata. Samo je njegov položaj u hrvatskom političkom 
životu bio takav da mu to nisu htjeli priznati ni suvreme- 
nici, a ni kasnija pokoljenja. ' 


Još prije pojave Kumičićeva članka »O romanu« u »Hr- 


vatskoj vili« 1883. Ibler se stao zanositi za realizam, naturali- 
zam i verizam. Pisao je u »Slobodi«, u »Vijencu«« (1882. za 
Folnegovićeve redakcije), te u »Hrvatskoj vili« i »Hrvatskoj«. 
Prešavši u službene »Narodne novine« (1886), nastavio je još 
intenzivnije kritičarskim radom — ali je pri tome prekinuo 
ne samo sve veze s pravašima nego i sa svim naprednim ele- 
mentima u Hrvatskoj. Kako je protivunarodni režim Khu- 
ena Hedervaryja bio omražen, prenosila se ta omraza i na 
ljude koji su za nj radili, pa i kao profesionalni novinari. > 
! Iako je Ibler tvrdio kako svoje književne gojene piše 
potpuno slobodno i prema svome uvjerenju, na držanje hrvat- 

skih književnika prema wjemu nije to moglo djelovati. Osim 
u sarajevsku »Nadu«, on do potkraj života nije imao pristupa 
u hrvatske književne listove. ' 

Prve svoje ocjene napisao je Ibler kao poklonik realizma, 
naturalizma i verizma, uznoseći njegove zapadnoevropske, 
hrvatske i srpske predstavnike (Zolu, Vergu, Turgenjeva, Flau- 
berta, Kumičića, Lazarevića, Milana Milićevića), a udara- 
jući na one koji su po njegovu mišljenju bili još uvijek ro- 
mantici. U kasnijim se pak godinama smirivao, tražeći doduše 
od književnika i dalje da budu realisti, ali je pazio i na 
umjetničku vrijednost književnih djela, na njihovu poveza- 
nost s hrvatskim životom i na umjetnički izraz. 

Za Iblerov: razvitak značajan je njegov odnos prema 
Šenoi i Kumičiću. Iako je svoje prve ocjene napisao udaraju- 
ći usput po prvome, a uznoseći drugoga, u zrelijim godinama 
kao da je išao za tim da popravi pogrešku, učinjenu u prvoj 
mladosti. Upravo o Šenoinim djelima, kako su se pojavljivala 
u izdanjima Matice hrvatske, napisao je najbolje prikaze u 
svom vremenu. A u Kumičića, kojega je isprva uzdizao zbog 
istinitosti, u kasnijim je prikazima pronalazio sve više izrazito 
romantičarskih karakteristika. : 

Svoje spomenute kriterije kojima je prosuđivao hrvatska 
književna djela zadržao je Ibler više manje cio život. Dr- 
žeći ih se, znao je napisati sudova kakve njegovi politički su- 
vremenici nisu uvažavali, ali koji su verificirani kasnijim is- 
kustvima. U njemu su stoga — bez obzira na svoje političko 
držanje — našli potporu mnogi vrijedni pisci — npr. Kozarac, 
Vojnović, pa i Đalski. 

Svoje književne prikaze pisao je Ibler novinarski, na brzu 
ruku. On je i svjesno isticao prednosti i nedostatke takve 
kritike. K djelima nije pristupao objektivistički, mirno, već 
se njima oduševljavao, ili se nad njima zgražao, nastojeći 
svoje osjećaje prenijeti i na čitaoce. No, bez obzira na felj- 
tonski karakter njegovih kritika, u njima je izneseno mnoštvo 
opazaka i sudova, kakve su kasnije kritičari i književni his- 
torici iznosili kao nova, vlastita opažanja. Po tome je pokazao 
izrazite kritičarske sposobnosti. Tek je njegov politički po- 

ložaj skrivio da njegova kritika nije za razvitak hrvatske knji- 

ževnosti djelovala onako kako bi to u drugačijim prilikama 
bez sumnje bila. : sa 
Josip Pasarić (1860—1937) zastupao je u kritici obr- 
nut pravac od Iblera, svog ličnog i političkog protivnika. Od 
prvoga nastupa u književnosti, u Vijencu 1883, držao je svo- 
jom glavnom zadaćom da se bori protiv naturalizma, kako 
su ga teorijski opravdavali njegovi zastupnici, 1 kako ga je 
u hrvatskoj književnosti kušao ostvariti Evgenij Kumičić. 
Prvi njegov značajniji članak o književnosti, »Hoćemo nu natu- 
ralizmu« u »Vijencu« 1883. zapravo je analiza i osuda Kumi- 
čićeva članka »O romanu«, koji je upravo bio izišao u »Hr- 
vatskoj vili«. Pasarić je u njemu progovorio i o Jilozofskoj 
osnovici naturalizma, i o njegovoj primjeni na književnost, 1 
o njegovu moralu. Osudivši oštro i beskompromisno naturali- 
zam i njegove izdanke u Hrvatskoj, tražio je literaturu koja 
će biti plod hrvatskih prilika i koja će koristiti hrvatskome 
narodu. Tim svojim istupom odredio je smjer »Vijencu« za 
punih deset godina, a time donekle i smjer hrvatskoj knji- 
ževnosti. ' 
Obarajući se na naturalizam, Pasarić nije branio ni ro- 


. mantizam ni idealizam, već realizam. Unatoč poštivanju Šenoe 


i njegovih zasluga, isticao je da se historijski roman, kakav je 
stvorio pisac »Zlatarova zlata«, već preživio, i da hrvatski pi- 
sac treba prikazati život svoga vremena — ali ne da se zadv- 
žava na rugobama, već da iznosi takve slike koje će djelovati 
oplemenjujući. Protiv naturalizma, kao estetike rugobe, po- 
stavljao je zdrav realizam, kakav je nalazio u nekim 
Šenoinim pripovijestima, a osobito u ruskoj književnosti, po- 
imence u Turgenjeva. Pasarić je u svome vremenu bio jedan 
od najboljih hrvatskih poznavača ruske književnosti, te je su- 
stavno išao za tim da je u Hrvatskoj popularizira. ' 

Slavist po struci i profesor po zvanju, Pasarić je samo po 
nuždi postao i novinarom opozicionih novina, »Obzgra«. Nije 
bio kritičar potpuno izrazite fiziognomije, već više pedagog 
i političar. Na kritici nije radio sustavno, već u razmacima 
— u »Vijencu« 1883. i 1884, pa zatim početkom devedesetih 
godina, kad je postao i urednikom toga lista. Poznavao jei 
novije kritičare i estetičare — Sainte-Beuvea, Bjelinskoga, 

Tainea, Brandesa — ali su mu glavnim uzorima bili Aristotel 
i Lessing, a naročito Franjo Marković. U svojim prikazima iz 
književnosti rado je dodirivao evropske književne pojave. Ta- 
ko je napisao i opsežniji sastavak »O romanu«, u kome je htio 
pružiti sliku evropskog romana 19. vijeka. Ali je i taj prikaz 
zapravo napisao zato da bi se oborio na naturalizam i da bi 
iznio prednosti realizma kako ga je sam shvatao. 

U svojim književnim referatima prikazivao je Pasarić djela 
onih pisaca koji su se u osamdesetim i devedesetim godinama 
pojavljivali, s težnjom da ih čitaoci shvate kao nosioce novih 
pravaca (Rorauer, Kumičić) kao i djela onih koji su mu bili 
bliži (Đalski, Hranilović). Raščinjajući prva, ponajviše je išao 
za tim da pokaže kako ono što ti pisci drže novim, nije dobro. 
Napisao je referat o gotovo svim Kumičićevim djelima, kako 
su se u njegovo vrijeme javljala, i gotovo je sve osudio. 

Potkraj 19. i na početku 20. vijeka, kad su se razvile 
borbe između Starih i Mladih, Pasarić je isprva bio na strani 
Starih — iako je imao tek četrdesetak godina. Razlozi su bili 
isti kao i na početku osamdesetih godina: hrvatska književnost, 
po njegovu shvatanju, ima biti odraz hrvatskih prilika, a ne 
kopija stranih uzora i modela. Ipak, kad su se borbe ponešto 
smirile, priključio se konstruktivnijim Mladima. 

Milivoj Šrepel (1862—1905) polazio je u kritici is- 
prva istim putovima kojima i Pasarić. Još prije pojave član- 
ka »Hoćemo li naturalizmu« nazvao je u »Vijencu« natura- 
lizam estetikom rugobe. Uz Pasarića bio je kroz desetak 
godina u tome časopisu najmarljiviji književni referent. Iz- 
vješćivao je o književnim događajima kod nas i u stranim 
zemljama. Vrlo radin, sa širokim poznavanjem starih i novih 
književnosti, Šrepel je nastojao da se upozna s novim knji- 
ževnim pojavama u svijetu i da o njima izvijesti hrvatske 
čitaoce. Tako je prvi u Hrvatskoj napisao prikaz o impresio- 
nizmu (u Vijencu 1884), a u Matici je hrvatskoj pokrenuo 
zbirku »Pjesnički prvaci«, napisavši za nju prikaze Byrona, 
Puškina, itd. 

Kritičarska djelatnost Šrepelova trajala je desetak godina. 
Poslije toga prelazio je više na povijest književnosti. U izdanji- 
ma Jugoslavenske akademije štampao je rasprave o staroj 


:13 


hrvatskoj književnosti, a za Maticu hrvatsku napisao je niz 
uvoda u izdanja djela hrvatskih pisaca (Bogović, Nemčić, 
Preradović). o ža ' 

Kao i Pasarić, i Šrepel je u svojim prvim kritičarskim 
sastavcima ustajao protiv naturalizma. Ali je postepeno sve 
više produbljivao svoja shvatanja, nastojeći da književne po- 
jave zahvati u njihovim historijskim uslovima. Obrnuto od 
nekih teoretika u hrvatskoj književnosti, koji su književna 
djela još uvijek prosuđivali aristotelovskom estetikom, Šre- 
pel je ispravno uočio kako su u njegovo vrijeme silno, pordsle 
prirodne nauke, pa je tražio da se i umjetnost okoristi nji- 
hovim tekovinama. Spominjao..je spoznajni karakter poezije, 
značajne istine i stvarnosti u umjetničkom djelu, Ističući. u 
hrvatskoj književnosti potrebu realizma, Šrepel taj pravac nije 
promatrao kao protivštinu naturalizmu — kao što je to činio 
Pasarić — već kao opreku starijim strujama, romantizmu i 
idealizmu. 

Zasluga je Šrepelova što je nastojao otupiti oštrinu borbe 
između hrvatskih tzv. naturalista i njihovih protivnika, svo- 
deći spor na pitanja umjetničke vrijednosti i povezanosti 
hrvatske književnosti s hrvatskim životom. U njemu su našli 
zagovornika i tumača neki od najboljih hrvatskih pisaca, čim 
su se. pojavili (Kranjčević, Đalski, Vojnović, Kozarac). Ujedno 
je on popularizirao srpske pisce u Hrvatskoj. 

Unatoč mnogim svojim dobrim opažanjima, Šrepel_ nije 
bio književni kritičar širega zamaha i određenih pogleda. Zato 
je kod njega postajao sve jačim interes za književnu prošlost 
nad interesom za živu književnost. . 

Dinko Politeo- (1854—1903) bio je profesionalni novi- 
nar, kao i Janko Ibler, ali novinarstvo nije smatrao zvanjem 
od. koga će živjeti, nego sredstvom da ostvari neke poglede. 
Zato je pokretao vlastite novine i časopise, a kao suradnik 
radio samo za one koji su mu po pravcu bili bliski. , 

Politeo je bio obrazovan na romanskim vrelima. Vidici su 
mu bili široki. Zanimao se za književnost, glazbu, društvene 
nauke itd. Unatoč duhovnoj pokretljivosti, svojim je simpa- 
tijama ustrajao uvijek uz staro — uz Manzonija u talijanskoj 

književnosti, uz Hugoa u francuskoj. Ostajao je uglavnom 
idealistom i romantikom. ' 

U hrvatskim novinama i časopisima osamdesetih i deve- 
desetih godina objavio je Politeo mnoštvo prikaza o književ- 
nim i kulturnim radnicima romanskih naroda (Augier, Mau- 
passant, Bourget, Lemaitre, Sainte-Beuve, Leopardi, Zola, 


* Eleonara Duse, D'Annunzio, Brunetičre), a uz to je dodirivao 


i pojave hrvatske književnosti. , 

Idealisti i romantiku Politeu bili su odvratni svi pojmovi 
kao što je naturalizam, verizam, itd. Podnosio je samo re- 
alizam, i to tzv. zdrav realizam. Kao što je u doba borbe o 
naturalizam i verizam ustajao protiv novih pravaca, tako je 
žestoko udarao na sve modernističke pokušaje na izmaku 19. 
vijeka, a uzdizao pisce koji su slijedili staro. I naturalizam 
i secesionizam smatrao je bolešću, degeneracijom. Pojmovi 
kao što su sloboda stvaranja, individualizam, dodiri s Evropom 
— za njega su bili protivština onome u što je vjerovao sam: 
tradicija, narodni značaj književnosti, povezanost etičkih i 
estetičkih načela. o 

Sve što je u hrvatskoj književnosti mogao pronaći srodno 
vlastitim pogledima, Politeo je uzdizao (Demetera, Franju 
Markovića, Tresić-Pavičića, braću Ostojiće, Milivoja Podrav- 
skoga), a obarao se na ono što je bilo blisko naturalizmu ili 
mođernizmu. Zbog svojih žestokih istupa protiv Mladih Politeo. 
se pročuo naročito krajem 19. vijeka. 

Svoje članke o književnosti držao je Politeo dijelom svoga 
novinarskog posla. Nije se smatrao kritičarom po zvanju nego 
žurnalistom kome je zadatak da čitaoce izvješćuje o svemu 
što bi ih moglo zanimati. Pisao je okretno i živo, ali više 
nabacujući misli nego ih dokazujući. Ipak, obrazovan i sa smi- . 
slom za književne vrijednosti, on je od zgode do zgode, naro- 
čito u mladim godinama, znao napisati i mišljenja koja su po 
samostalnosti odudarala od prosječnih sudova, i koja su ostala. 
Ipak, u razvitku hrvatske kritike on je više karakterističan za 
neka shvatanja negoli važan po vrijednosti onoga što je 
napisao. 4 

Protivno od Politea, Jovan Hranilović (1855—1924) 
bavio se književnom kritikom kao važnim književnim poslom, 

u uvjerenju da vrši korisnu i prijeko potrebnu misiju. Vrš- 
njak, prijatelj t sumištjenik istaknutih realista, istupio je 
svojim prvim člancima o književnosti i u istim časopisima, 
u kojima i oni -— u »Hrvatskoj vili« 1882. (O teoriji novele) i 
»Balkanu« 1886. (o Andriji Palmoviću). 

Poslije prvih kritičarskih pokušaja Hranilović je, kao grko- 
katolički svećenik, proveo više godina u Petrovaradinu, dola- 
zeći u doticaj s novosadskim srpskim književnicima. Vršio je 
tada plemenitu zadaću što je u srpskim književnim listovima 
izvješćivao o hrvatskoj književnosti, i obrnuto. A pisdo je, u 


»Vijencu«, i o hrvatskim piscima i knjigama. Osamdesetih - 


godina bio je kao kritičar na liniji na kojoj je bio i Šrepel. 
Pisao je i on protiv naturalizma, protiv lažljive romantike, a 
uzdizao je realiste koji prikazuju život kakav bi morao biti. 
Kroz petnaestak godina svoga kritičarskoga rada nije imao 
prilike da se zamjeri ikome. Tek potkraj vijeka, kad se u 
Hrvatskoj razbujao modernistički pokret, Hranilović je postao 
jednim od najistaknutijih boraca protiv njega — ustajući u 
ime tradicije, morala i patriotizma protiv secesije, dekadence, 
pojma o slobodi stvaranja. U »Vijencu«, »Obzoru«, a kasnije 
u »Glasu Matice hrvatske« bilježio je kroz nekoliko godina 
gotovo sve pojave u hrvatskoj književnosti, prosuđujući ih sa 
svoga stajališta. Tražio je pokatkad i sporazum s onima od 
Mladih za koje je držao da su mu bliži. Ipak, do sporazuma 
nije dolazilo. Tek pred svjetski rat našao je i on načina da, 
u smirenijim prilikama, prizna nešto dobro i u pisaca kojima 
je nekad bio oštar protivnik. 

Hranilović je proučavao njemačke estetičare pedesetih i 
šezdesetih godina. Čitao je i Tainea i Francea i Brandesa. Us- 
trajao je protiv impresionizma u kritici, tražeći obrazložene, 
sudove. Ali mu je glavni autoritet bio ipak Franjo Marković 
Svoje pak ocjene pisao je počesto veoma brzo, i uz to je gle- 
dao da što više uzdigne pisce koji su mu po ličnim vezama 
bili bliži. O Đuri Arnoldu pisao je hvalospjeve. O Iliji Okru- 
giću sastavio je dvije studije. U godinama kad su se u hrvat- 
skoj lirici javljali Nazor, Vidrić i Matoš, on je najistaknutijim 
mladim pjesnicima smatrao Milivoja Podravskoga i braću 
Ostojiće. U doba kad je već Matoš bio stvorio svoj kritičarski 

m s ovjes se kritika činila izrazito naivnom. Ipak i 
nakva kakva jest, ona je zn j Š j j 
oprarabna ee je znak jedne naše razvojne faze koju 

Od svih hrvatskih kritičara iz razdoblja realizma bio je 
najmlađi, ali i najrađikalnijij, Jakša Č edomil (Jakov 
Čuka, 1868—1929). On je ujedno bio prvi kritičar koji je svo- 
jim kritičkim spisima htio u hrvatskoj književnosti izvršiti 
određenu misiju, primjenjujući na nju evropska mjerila. 

Prve svoje kritičke sastavke objavio je Jakša Čedomil 
u svojoj 20. godini, u zadarskom »Narodnom listu« 1887. Pri- 
kazao je Vojnovićeve novele, Draženovićeve crtice i Šimićeve 
seoske pripovijesti. 

Za isti list napisao je opširan članak o romanu, a godinu 

dana kasnije objavio je u »Hrvatskoj« analizu Kovačićeva 
romana »U registraturi«. 
' Jakša Čedomil je dotad čitao uglavnom talijanske knjige 
i pesa osjećao simpatije za verizam i objektivizam. Prama- 
trajući hrvatska književna djela; ispitivao je koliko se njihovi 
pisci služe metodom Verge. 

Pravi kritičarski rad započeo je Jakša Čedomil u zadarskoj 
»Istri«, g. 1891. Vratio se bio sa studija teologije u Rimu. Ta- 
mo je bio upoznao glavne talijanske kritičare, a uz to po- 
imence Tainea. U sastavku programatskoga karaktera, 0 
hrvatskim književnim nevoljama i kritici, istaknuo je kako 
je stanje u hrvatskoj književnosti stoga bijedno što nema pra- 
ve kritike: najgori se pisci najviše hvale, a dobrima se ne 
iskazuje ono priznanje što ga zaslužuju. Zato je započeo revi- 
ziju književnih sudova, udarajući po Kumičiću, a uzdižući 
Gjalskoga. Kako je »Iskra« g. 1893. prestala izlaziti, nije ni on 
mogao nastaviti započeta posla.. ' 

Svojim kritičkim sastavcima pojavljivao se Jakša Čedomil 
nakon toga u zagrebačkom »Vijencu«, sarajevskoj »Nadi« 
zagrebačkoj »Prosvjeti«, Tresićevu »Novom vijeku« sade 
nističkom »Životu«. Najviše je članaka objavio u »Glasniku 
Matice dalmatinske«, koji je pokrenuo i uređivao. 

Od svih hrvatskih kritičara svoga vremena Jakša je Čedo- 
Mil imao najopsežniju književnu kulturu. Pratio je i filozofiju, 

a naročito estetiku. Ali je kao čovjek bio osjetljiv, nervozan, 
nediscipliniran. Zato je vrlo brzo mijenjao i metode i aii 

U svojoj prvoj fazi Jakša Čedomil je istupao kao prista 
lica novih književnih pravaca, realizma, naturalizma, verizma. 
Tumačio ih je sa stajališta estetike, a ne s gledišta moral 

Kao suradnik »Iskre« promatrao je hrvatska sij rs. 
djela u prvom redu sa stajališta koliko su umjetnička. Pitanj 
pravca postalo mu je sekundarnim. ie Ka 

Potkraj 19. vijeka, kad se u Francuskoj javio ldm A 
stički pokret, postao je i Jakša Čedomil njegovim s > art 
kom. Za nj više nije bilo važno niti pitanje roga u . : 
niti pitanje izrazito književnih vrijednosti, već odnos i 
umjetnosti i života. KA % 

i su učestale borbe između Starih i Mladih, Jakša ja 
mil je gledao ostati izvan sukoba. Držao je da se me e 
pokret ne da spriječiti ako je zdrav. Mladima nije 4 bii 
njihove poglede na umjetnost, nego činjenicu što . A er 
vorili nego radili. Po svome položaju morao zi iesimoe 
katoličkom kongresu u Zagrebu referatom o. sjed Z 
Nastojao je, prema vlastitim riječima u doka Pao 
pomirljivo. Svršilo se tako da nije zadovoljio ni Mla € ni 2. 
Kako se zbog književnog rada bio znaj i crkvenim pogl 
varima, prestao je g. 1903. uopće pisati, : ' 

U povijesti hrvatske književnosti nazvali su J arie Coona 
i osnivačem moderne hrvatske književne kritike. On o ai“. 
bio prvi hrvatski pisac koji je upoznao metode spe < 
ževne kritike, te ih je, na svoj način, htio Te dl oo 
književnost. Imao je smjelosti da kaže svoje miš Pn ded 
kar se ono protivilo glasu većine i pogledima . poka . . 
vara. Bio je prvi hrvatski kritičar . a ib 

io velikim pjesnikom u evropskom mistu, ME 
sofra pili stali napadati neki katolički popio g 
je, makar i usput, iznijeti vrlo dobrih smanji“ . 2 
piscima i njihovim djelima. Ali je u svome ra u jaa m: 
mušičav, nestalan, ne provjeravajući vlastitih kosac sa 
ispitujući dalekosežnost svojih tvrdnja. Njegovi ord ički. : 
često su sličniji improvizacijama i nervozno nabačenim 1mp 

sijama negoli djelima čovjeka kome su pogledi do kraja sazreli 
i koji prima odgovornost za svoje rečenice. 

Jakša Čedomil je osjećao značenje književnosti. Shvatio 
je koliko i u hrvatskoj književnosti ima vrijednosti koje bi 
se dale poređivati s tekovinama evropskih literatura. U isto 
vrijeme mrzio je frazu, vještačko napuhivanje malenih du- 
hova. Znao je po prvim njihovim djelima opaziti što nose 
književni početnici. Ali je. kod njega ostalo sve nekako naba- 
čeno, nedorečeno. Završivši kritičarsku djelatnost s 35 godina 
života, on je zapravo već stao onda kad je tek imao započeti. 
Ako se i mora s rezervom primiti tvrdnja da se od njega 
započinje moderna hrvatska književna kritika, treba istaći 
da je on po svojim metodama i pogledima ipak najglavnija 
kopča između starije hrvatske kritike i kritike 20. stoljeća 
kakvu su stvorili Matoš, Marjanović, Nehajev i dr. 

U ovaj izbor hrvatske književne kritike iz razdoblja rea- 
lizma uvršteni su sastavci samo šestorice kritičara. Kad bi 
kod odabiranja bio uzet drugačiji kriterij — da se u knjizi 
nađe što više različitih imena — ona bi bila šarenija, ali 
sadržajno i književno slabija: dali bi joj obilježje neznatni pi- 
sci, a bolji bi manje mogli doći do izražaja. 

. Od svih hrvatskih kritičara koji su radili u osamdesetim 
i devedesetim godinama prošlog vijeka samo je Ivan Despot 
izdao jedan svezak kritičkih spisa (Malo zrnja, 1885). Ni od 
Iblera, ni od Pasarića, Hranilovića, Politea, ni od Šrepela, ni 
od Jakše Čedomila nije za njihova života, a ni kasnije, izišlo 
ništa što bi bar donekle moglo reprezentirati u značajnijem 
izboru njihov kritičarski rad. Jedino je za vrijeme okupacije 


izvršen pokušaj da se izdadu Izabrana djela Jakše Čedomild. 


Prema tome se u ovoj knjizi nalaze prvi put na okupu zna- 
čajniji sastavci spomenutih pisaca? 

Izbor je izvršen s težnjom: 1. da svaki od napomenutih 
kritičara bude u knjizi zastupan s karakterističnim radnjama; 
2. da se iz knjige vidi kako su pojedine istaknute hrvatske 


* Musić: Milivoj Šrepel (Ljetopis Jugoslavenske akademije XX 
1905) — Ujević: Jovan Hranilović (Zagreb 1935) — Petravić: Jakša 
Čedomil (Treće studije i portreti, 1917) — Barac: Hrvatska književ- , 
na kritika (1938). ' 

pisce iz vremena realizma, ili njihove knjige, prihvatili njihovi 
suvremenici; 3. da se na okupu nađu kritike koje su za svoje 
vrijeme bile značajne. = 

Svako od iznesenih načela mije moglo biti provedeno do 
kraja, jer bi knjiga u tome slučaju postala jednostranom. Ku- 
mičićev članak »O romanu« nije unesen stoga što se Kumičić 
nije sustavnije bavio književnom kritikom, i što je taj sasta- 
vak pisao na brzu ruku. Nije unesen ni Pasarićev polemički 
osvrt na taj članak (Hoćemo li naturalizmu), jer je odviše 
žučljiv. Od Pasarića je stoga uvrštena rasprava »Moderni r0- 
man« (iako vjerojatno nije sasvim dovršena), napisana s istom 
tendencijom s kojom i odgovor Kumičiću. U knjizi ima sa- 
stavaka u kojima je govor o, Šenoi, Kumičiću, Kranjčeviću, 
'Tregiću, Novaku, Draženoviću itd., kako ih je hrvatska kritika 
primila kad su ušli u književnost, ili kako su pojedini kritičari 
o njima pisali u naponu njihova rada, Nema u knjizi na žalost 
nikakva sastavka o Kovačiću, jer njega njegovi suvremenici 
nisu priznavali. Naprotiv ima prikaza Rorduerove drame i pje- 
sama Milivoja Podravskoga, jer su njihovi pisci kroz neko 
vrijeme bili u središtu književnih interesa u Hrvatskoj. 

Pojedini kritičari nisu u knjizi zastupani s podjednakim 
brojem sastavaka, nego veoma različito: najviše Ibler i Jakša 
Čedomil, a najmanje Hranilović. Razlog nije u većoj ili ma- 
njoj njihovoj plodnosti, već u vrijednosti i značenju njihovih 
kritika. Dok su Ibler i Jakša Čedomil imali određen pogled na 
književnost i donekle utvrđenu metodu rada, Hranilović je bio 
dobronamjeran referent, koji je o knjigama izricao većinom 
samo pohvalne fraze, ili je, u doba borbe protiv Moderne, bio 
svjesno pristran. S nešto više članaka zastupan je Politeo, jer 
su neki njegovi članci izazvali uzbunu među naprednijim knji- 
ževnicima. Od Pasarića nisu unesene nepovoljne kritike Ku- 
mičićevih djela — jer o Kumičiću ima u knjizi i onako dosta 
— već prikazi iz kojih se vidi kako je on pristupio književnim 
djelima. Od Šrepela su uvršteni izrazito kritički, a ne literarno- 
historijski članci. 

Cijela je knjiga uređena u prvom redu s obzirom na odnos 
u kome su pojedini kritičari stajali prema realizmu. Započinje 
se Iblerovim prikazom »Jelkina bosiljka«, u kome se sasvim 

beti ata govori o Šenoi, a završuje se sastavcima Jakše 
e adi u kojima on, kao predstavnik starijega književnoga 
su loblja, istupa u ime hrvatskih književnih tradicija prema 
nekim pojavima u redovima hrvatskih Modernista. Izrazito 
po sastavci Dinka Politea i Jovana Hrani- 
ovića nisu uzeti u obzir, jer prpađaj fo j 
uze 4 rpadaju već drugom razdoblju 
hrvatske književnosti. i : 
a Kao i članci uneseni u I knjigu ove kolekcije, i za ovu su 
njigu sastavci priređeni s nešto osvježenim jezikom i suvre- 
menim pravopisom.* 


ANTUN BARAC 


* U ovom II izdanju izmijenjena je i ij 
vom pravopisu od god. 1960. (M. 8) HoP a PRO: 

LITERARNA PISMA 


Milostiva gospođo! 

Koliko god sam mislio na Vas, te se sjećao onih krasnih 
dana koje sam sproveo s Vama u gostoljubivomu Vašemu 
dvorcu; koliko god sam želio da se već počnem oduživati 
svomu obećanju na koje me gotovo prisiliste, te da Vam se 
zahvalnim iskažem onako kako mogu: nijesam to ipak do 
danas začeo. Vi ste se možda već i ljutili na me, a osobito 
Vaša lijepa sestra Marijana, koja se nada da će bogzna što 
naučiti od mene, nu ja ipak ne mogoh do sada zadovoljiti 
zadanoj riječi. A što me danas sklonulo da sam se ojunačio 
na posao komu sigurno nijesam dorastao? 

Odmah ću Vam kazati. Pročitao sam netom hrvatsku 
knjigu. Hrvatsku, reći ćete, pe zar je to što osobito? — 'Tako 
mi boga — jest. 

Hrvatska Vam je knjiga kod nas rijetko zvijere, jer svaka 
knjiga, hrvatski pisana, nije ine mora biti za to već hrvatska. 
Vi se možda već bojite da se nijesam zapleo u tvrdnju koju ne 
bih mogao ničim dokazati, nu vjerujte da ću Vam to tijekom 
svojih listova dokazati. Za sada uzmite samo Arnoldovu pri- 
povijest »Samo četvrt sata« i Šenoinoga »Prosjaka Luku«' pa 
mi po svijesti recite da li Vi one pripovijesti smatrate hrvat- 
skima? Je li moguće da je zdrav, njemačkom filozofijom ne- 
nepokvareni Hrvat onako lud, onako nezrio, onakova tragična 
bluna, ko što je Arnoldov junak. Kako god nastojim u društvu 
gospođa finim biti, ja bih svakoga koji bi mi to u lice ustvrdio 
jednostavno — ćušnuo. Pa onaj filozof Šenoin, onaj prosjak 
koji nije sastavljen od mesa i kosti nego od komadića meteora 
i eterskih zraka; onaj pisar koji onako šopenhauerski govori o 

luli i o-svijetu: oni zar da su Hrvati? Šenoa se prevario kad je 
mislio da smije ne samo risati nego i stvarati Hrvate. . 

Ali ste sigurno već zvjedljiva o kakvoj ću to knjizi govoriti, 
nu ja Vam je neću još da spomenem, nego ću Vam reći da joj 
je pisac vrlo interesantan čovjek. Ne samo da nije oženjen nego 
je putovao po Njemačkoj, Italiji i Francuskoj, te izvrsno po- 
znaje život i jezik tih naroda, a što još mnogo više vrijedi, on 
je u dušu zavirio hrvatskom narodu, bar jednomu dijelu toga 
naroda. To, boga mi, mnogo znači. Tko pozna narod i zemlju 
narodnu, čije je oko zavirilo i pod krov puka, tko čuje i ra- 
zumije kucanje srca svoga naroda: taj neće stvoriti karakter- | 
nih obmana, taj neće opisivati npr. more iz kakyoga njemačko- 
ga »Erdkunde«. 

Vi, milostiva gospođo, ne poznajete mora i ne možete ga 
potpuno shvatiti, jer ga ni vidjeli nijeste, akoprem ste to 
toliko željeli. Ja bih Vam želio to. Onda bi se povezli recimo 
iz Rijeke naprama Dalmaciji, pa bi se naslađivali s jedne 
strane primorskim selima, koja su razasuta cijelom obalom, te 
u ničim ne naliče selima ravne Vaše Slavonije, a s druge strane 
hrvatskim otocima, koji spajaju u sebi i tužnu golotinju krasa 
i divotnu raskoš talijanskoga polja, talijanskoga neba, pa kra- 
snom našom Istrom, koja će, budne li u nas vazda mara i pra- 
voga otedžbeništva, ostati našom, dok i nas, Hrvata, bude. 

S te strane, istarske, podižu se viša brda nego s naše, .pri- 
morske, a pred »Velim Vratima«, to jest pred tjesnacem 'izme- 


đu Istre i otoka Cresa, podiže se visoka gorska glavica. Na - 


pitanje odgovorit će Vam da je to: Sisol. 

Sada smo tek na početku. Onaj interesantni čovjek o ko- 
jemu sam kazao da je pisac knjige koju sam uzeo predmetom 
današnjega pisma, rodio se pod tim brdom, pod Sisolom. 
Zato nije ništa jednostavnije nego da se zove Sisolski. Je li mu 
pako pop dao ime Jenija, ili pako koja druga zgoda, to ne 
spada na nas. 

Vi ste, milostiva gospođo, dražesni i kad se ljutite, pa zato 
ne marim ako ste se već i razljutili na me što Vam toliko zate- 
žem. Htio sam prije svega da budem bar toliko »spannend«)? 
kano Hackl&anderovi romani, a onda sam želio, da se bar Vi 
bavite novim hrvatskim piscem, Jenijem Sisolskim, više nego 

mt Nj kritika hrvatska. Vi ćete mi, bez dvojbe, zato 
Sada tek prelazim na novu hrvatsku knjigu. Vi ćete biti 
tako dobri, pa ćete ostaviti ravnu Vašu Slavoniju, zaboravit 
oćete na fotelj Vašega franceskoga salona i potrudit ćete se 
sa ses s našim Jenij em na hrvatsko more, u hrvatsku Istru 
za _ ai pod kršnim Sisolom, gdje se nalazi selo, re- 
U Jasnovu živi udovica Tonka, kojoj se muž, vraćajući se 
iz Amerike gdje je dvanaest godina živio, na veliku žalost 
sviju koji ga poznaju, utopio. S njom živi tihi idilički život 
njezina kćerka Jelka. Ona je tako lijepa, zadovoljna i isretna 
»da bi se mogla naslikati, a pod sliku napisati: božica zdravlja 
i sreće« (st. 169). Tako zadovoljna, tako sretna mogla ije tek 
onda postati kad se združila sa svojim Ivom, s Paid srca 
svoga, »koji ju je gledao kao očaran, a ljubio ju je toli silno 
da se one bi njegovo čuvstvo moglo opisati nego riječima: 
Jlubljaše je« (id). Nu ta Jelka nije uvijek tako sretna i zad : 
voljna bila. Ne zna u primorju samo vjetar i bura usdansti 
o goli gonski krš, nego i bura života znade zahvatiti svoje 
žrtve, te sretan koga nemilosrdno ne baci o greben dada 
mu više nije spasa. Od djetinjstva je ljubila Jelka svoga Iva 
a toj ljubavi nije mogao ni jedan njezin prijatelj prigovarsti, 
jer je Ivo bio mladić od oka, bio pravi »morski soko« Nu 
i grana: je druga ljubila Iva, to jest nije ga ljubila jer joj 
id nije već toga čuvstva moglo onako osjećati ko nepo- 
nk nevino Jelkino srce. To je bila Luiza, kći gospođe 
nj koja se već »zaboravila« bila, te »protepla« 
s neki: . stražarom financije. I ona je zaželjela Iva, zaželjela 
E za nui njezina mati Rezi, a mora to željeti i otac Fric 
P Vam je obitelj Poher dobra, vjerna fotografija bolesti 
oja je zagrizla na mnogim mjestima u hrvatski narod, a 
spada u kategoriju »Drang nach Osten«. Njoj nije ništa sveto 
mine mari za ništa nego za trbuh svoj i tijelo svoje. »U tu 
Svrhu sve će žrtvom past.« Kad bi narod hrvatski takove 
ue Znetlola izjurio sa svoga zemljišta, bio bi kršten bar- 
om i divljakom; nu jer je toli iskren i dobar da gosto- 
jubivo prima i takav smet, zovu ga prostakom i neznalicom. 

Hoće li nam se osvijestiti jednoć narod; hoće li upoznati već 
jednom i nadošle dušmane i domaće neprijatelje; hoće li po- 
kazati uskoro da znade biti ne samo patnikom, već i sucem, 
osvetnikom? — Obitelj Poher radi na svoj način, po svojstvu ' 
»inteligentnih« švapskih doteplica. Tuj se ogovara, ocrnjuje, 
laže, podmiće, zavodi, maže na sve načine da se Jelka une- 
sreći. ' ' : 

»Kapo« financijski (nadstražar) Klinster nije čovjek od 
kamena pa je lako moguće da mu se Jelka »svidi«, a Rezi 
nije teško nabajati mu da je Jelka djevojka dvojbene vri- 
jednosti, dapače jadna bludnica, koja sa trgovcem Matom 
žive, te će vremenom moći i njemu poslužiti. Siromah je 
* Klinster pripravan na »žrtve«, to jest on ide udvarati Jelki, 
a da mu je to teško, vidjet ćete evo iz prvoga njegova razgo- 
vora s njom. Govori njemački-kranjsko-češkim jezikom. 

— O topri fečer, zi šen holka, o kaj si tadi delat? 

— Dobar večer, ozdravi Jelka smeteno. 

— O zi zer šen, si mih rozumit, kaj ne? Zi zer šen, ja 
hesha! 

— Ja vas ne razumijem etc. 

. — Fi me uš rozumit, si heska deklet, ja si di šenste tadi 
Jasnofo. Ja fas fidel uš, za zi mit feršteen. 

— Ne razumijem, klimaše Jelka. 

— Ja tadi Jasnofo komandant financiji, ja, si ject rozu- 
mit, ja kapo, koker tadi Jasnofo retšejo. Ja gekomen ma den, 
" govoraše, kažući osam prsti Jelki, 

— A, osam ste dana ovdje? upita nehajno Jelka. Jest, na- 
stavi, čula sam kod kuma Mata da je došao novi kapo. 

— So, rastegne kapo, o kuma Mato, on ma topro fino, 
tento tšlovek topar, o zer topar menč, on da kapo sklenico, 
to tšeski, nemecki glas fina, ja zer topar menč; kaj ne?. govo- 
raše kapo, buljeći neprestano u krasno Jelkino lice. Ona 
pobježe ete (74). 

Taj Klinster nastavljao je svoju rolu Romea, na podba- 
danje gospođe Rezi, dok napokon ne dođe k J elki, koja je 
sjedila na stijeni, kojoj se samo s jedne strane moglo pri- 
stupiti, a sa svih drugih strana stršio je ponor. U Klinsteru 
se raspalile sve divlje, zvjerske strasti; pokuša da Jelku po- 

ljubi, nu ona — u strahu, zdvojnosti, bez obrane — oturi ga 
od sebe tako da se, izgubiv ravnovjesje, stropoštao u ponor, 
razbijene glave, mrtav. To je sve gledao poštenjak, dobričina 
Špiro Ostoić, te se silno razveselio, jer bi se baš tako ponijela 
svaka djevojka u njegovoj Boci. 

Ništa naravnije nego da se on, pa s njim i kum Mato i 
župnik i sav nepokvareni narod, zauzme za siromašnu dje- 
vojku, koju odvedoše stnažari k sebi u zatvor, ali je mona- 
doše pustiti kad se narod spremio da je oslobodi njihovih 


nij«. Ona diktuje svomu mužu lažno, pretjerano izvješće na 
sudbenu oblast u Volovsko, pošto župan Vranić ne zna pisati, 
a pisara kod kuće nije. Pristav, došavši sa komisijom, uvjerava 
kad je čuo kako se slučaj zbilja dogodio, da ne će biti zla, 
i odvede Tonku i Jelku u Volovsko u zatvor, koji je lagan bio 
i iz koga se oni već drugi dan vratiše, pošto se ustanovilo da 
tomu nema zapreke. Poslije mjesee dana obdržavala se 'ko- 
načna rasprava u Trstu, u kojoj je Jelka proglašena nevi- 
nom. .Međutim je trgovac Mato u kavani našao svoga kuma 
Mirka, Jelkina oca, za koga se krivo držalo da se utopio. On 
je svomu prijatelju, Dalmatincu, koji je nehotice ubio nekoga 
mornara, da ga iz neprilike izvuče, dao svoj putni list, a taj se 
na putu u Evropu utopio. Mirko je imućan čovjek, te je sretan 
kad mu je Mato, zgodnim načinom, priopćio cijelu istinu; sre- 


* tan je da mu je kći toli lijepa, toli poštena i da se sve dobro 


No ema je sastanak male obitelji. Sretni se i zado- 
oljni, u pratnji prijatelja svoji ćaj i 

| oec Ji prijatelja svojih, vraćaju u tiho selo, pod 
I Sad još manjka Ivo. Poslije Božića, na poziv oca svoga 
i Mirka, dolazi i on. Sretnih li mladih, sretnih li ljudi koji se 
onako ljube! »Čuvstvo kojim ljube ljudi, kao Ivo, nije ono 
Bltvatvo koje se dade opisati i sa sonetom dr“ rapa“ nije to 
ono čuvstvo koje se uzgoji u kazališnoj loži, prenoseći okom 
izraze ljubovnih prizora na voljeni i vješto koketirajući obje- 
kat, nije to napokon ono .čuvstvo koje se obično proračuna- 
nom silom izazove i uzbudi na plesovima neprestanim i 
otmjenim stiskivanjem ručice i komu kumuju polke, valceri 
1 fijakeri. To su sve gospodske stvari, to jest stvari mišstifiko- 

 pogrda. Rezi nije nikada imala zgodnije prilike za svoj »ge- . 

vane i'od naravi odaljene. Ivo je ljubio onako iko što je prvi 
čovjek ljubio prvu ženu, ako je ta žena bila lijepa i dražesna 
kao Jelka« (169). . msa 

Za dvije godine nalazimo ih još sretnije. Narodio im se 
lijep, zdrav sinčić. »Jelka bijaše sada potpuna žena, sgekino 
je srce stiglo na vrhunac svih slatkih čuvstava: kćerka, su- 
pruga, majka. Dalje je praznina!« (175). ' : 

Ali »stalna na tom svijetu samo mijena jest«, reče Pre- 
radović, rekavši tijem u lijepoj formi najveću istinu na 
. svijetu. Osvanu godina 1866. Austrija se zaratila s Talijanom, 
“pa je trebalo da joj Hrvati izvojuju pobjedu. Naš je Ivo bio 
carskim mornarom u pričuvi, pa je zato bio odmah pozvan, 
da kod Visa — pogine. ' a 

Odviše ga je Jelka ljubila, odviše je u njem živjela, od- 
više je slaba bila a da — ne poludi. Poludjela »žena ukočeno 
gleda u tu užasnu pučinu koja se pred njom pjeni i dimi, 
gleda u to neizmjerno more. Ah, da znade, da se može sjetiti 
da je majka, otišla bi sigurno k zipci svoga sinčića, isplakala 
bi se u naručju svojih roditelja, a vremenom bi se zatvorile 
ljute rane na njezinu srcu«. Al ona ne misli na to, ne sjeća 
se toga; ta ona je — luda. Ona se želi združiti s Ivom, a kako 
će to najlakše učiniti? 

— Evo me, Ivo! uzdahnu i skoči u šumne valove. 5 

To Vam je, milostiva gospođo, »Jelkin bosiljak« od Jenija 
Sisolskoga! Zn 

Kako vidite, pjesnik se bavio u svojoj pripovijesti na- 
rodom, a zato tuj nema dvoboja, serenada, salona, rukavica 
s pet gumba, nema onoga aparata koji ćete vrlo često koje- 
kuda naći, pa je ipak horizonat njegove pripovijesti utoliko 
širi, ukoliko je samo pozorište čina uže. DA 

Pjesnik »Jelkina bosiljka« bio je okrivljen poslije prve 
svoje pripovijesti da odviše daleko skače, «odviše X razvlači 
svoje pozorište i s pravom bi mu se moglo to prigovoriti, 
premda ima i onom putovanju pravih razloga, dobro razlože- 
nih motiva, ali sada se držao pjesnik jednoga mjesta i jednoga 
kraja, pa je, poznavajući u dušu taj kraj, lijepo uspio. 


Pjesniku se »Olge i Line« prigovaralo da je đak Zoline 


škole, nu to, općenito govoreći, nije: istina, premda ne znam 

kakav bi to grijeh bio da se tko povede za velikim france- 
skim naturalistom. T naša je kritika i naše je općinstvo, jer 
prave kritike nema, vrlo čudno. Ono što se pokazuje kod ka- 
zališne kritike i kod kazališnoga općinstva u Zagrebu, vri- 
jedi gotovo za cijelu literarnu kritiku i za svo općinstvo koje 
čita. Ta kritika, premda nedovoljna, neobjektivna, zavodi 
općinstvo; a to općinstvo, jer mu se neće da samo prosuđuje, 
premda ne vjeruje posve u kritiku, ipak je se drži, osobito, 
ako se nepovoljno izrazi, to jest ako svjetuje da se knjiga — 
ne kupuje. Bilo bi vrijeme već da hrvatska kritika pođe 
drugim pravcem, da postane zbilja kritikom, a hrvatsko bi 
općinstvo moralo, dok toga ne bude, kupovati i čitati, pa 
suditi samo. : 

Moleći Vas da mi oprostite malu tu ekstravaganciju, pri- 
jeći ću na »dnevni red«, 

Mi tražimo od pripovijesti da značaji u njoj prikazani 
ne budu izmišljeni, stvoreni, nego izrađeni, kopirani. Kad bi 
Vam naš seljak govorio o Gambettinu ministarstvu, bilo bi 
to i nenaravno *i nevjerojatno, nu kad naš primorac pita u 
Ilici da li su svi zastupnici pristaše staroga Ante,“ pa se 
čudi kad mu se_kaže da to ni izdaleka nije: onda to ne samo 
da nije nenaravno nego je i istina, jer sam to slušao. Isto 
je tako naravno, vjerojatno, da naš primorac, putujući cije- 
lim svijetom, znade kakvi su koji mornari, pa da to i pri- 
povijeda onako prirodno, naivno, s osvjeđočenjem kako pri- 
rodan, neprepariran čovjek pripovijedati može. A kada mi to 
sve pisac u svoju pripovijest umetne ne samo da se neću 
ljutiti nego ću mu i zahvalan biti, jer sam čuo sud najkom- 
petentnijih ljudi, jer sam nešto naučio. Karakterisanje, dakle, 
potpuno, prirodno i istinito, prvi je postulat dobre pripo- 
vijesti. Vrlo mi godi da pjesnik. »Jelkina bosiljka« u tom po- 
griješio nije. Njegove osobe zbilja žive, od mesa su i krvi, 
kreću se, ko što pučani mogu i znadu, govore ni više ni manje 
nego moraju: jednom riječju, to su narodni tipi, kakovih bi 
željeti bilo kod svakoga našega pisca. 

Jelka Vam je djevojka i žena kakvih u hrvatskom pri- 
morju ima mnogo, kakve su gotovo sve, makar i primijetili 
da baš sve nijesu toli lijepe kano ona. Ona, kano i druge 

osobe, pred nama živi, pred nama se raduje i tuži, pred nama 
se smije i plače. Pjesnik znade tako prikazivati da ne moramo 
fantaziju tek siliti da nam predoči što pisac opisuje: ne, ne- 
odoljivom se silom u isti mah kad čitamo izvijaju pred nas 
i osobe i cijeli prizori. Mi gledamo, slušamo, osjećamo, pa 
mrzimo ili se radujemo. Simpatijom koju nam je ulio pjesnik 
naprama svojim osobama pratimo svaki njihov kret, svaki 
čin i svaki događaj. 

Ivo je Romeo, ali Romeo seljački, mornar koji mnogo 
vještije po užetima skače nego što o svojoj ljubavi govori. On 
je malorjek, ali osjeća mnogo, duboko, žarko. Pisac nam ne 
pripovijeda mnogo o njem, al! nam ga je onim što je rekao 
potpuno prikazao, vjerno ga po naravi nacrtao. ' 

Nježnost, milota, prirodna, nikakvim umjetnilom nena- 
kažena ženska ljepota Jelke spaja se sa nepokvarenom mu- 
ževnošću i muževnom krasotom čestitoga Iva u potpunu har- 
moniju, u vječni sklad. To je divota idiličkoga života, kakova 
se čini mnogom romantična, jer iz te harmonije isključuje 
rad, posao, napor i svaku nepovoljicu, ne znajući da bi takav 
život bio bez svakoga sklada, svake ljepote, pošto bi ispočetka 
bio slatka, a! i odurna raskoš, a kašnje gorkim otrovom prave 
obiteljske sreće. Harmonija u kakovoj žive Ivo i Jelka, i se- 
oska tišina u kojoj oni sretne provode dane, ne da se smutiti 
na vrijeme, ne da se pretrgnuti da se kašnje opet nastavi. 
Tko jamči da bi jednoč — ma silom — pretrgnuta mogla do- 
biti opet prvanji oblik, da bi se mogla budućnost svezati s 
prošlošću i potpuno zacijeliti? Kad bi se tako događalo, bio 
bi rod ljudski doista sretan. Ivo mora u vojnu, a tijem je 
obiteljska harmonija i onaj vez koji bi po našim željama 
imao i vječan biti, ili se jednim mahom zauvijek uništiti — 
pretrgnut. Ivo padne, a Jelka poludi. To smo mogli očekivati. 
Žena ko što je Jelka u svoj cijelosti svojoj mije dosta jaka 
da takvu katastrofu podnese. Udanac koji je uništio obiteljsku 
joj sreću, te pretngao svezu bezuvjetno joj potrebnu, morao 
je poremetiti i funkcije njezinih možđana i pretrgnuti svezu 
sa ostalim svijetom. Mnogo može čovječja duša podnijeti i 
tijelo pretrpjeti, zna to pjesnik, pa bi se i nesretnoj ženi 
razbistrio možda razum da se mogla sačuvati i liječiti; vi- 

djela bi da joj je dužnost živjeti za dijete, nu u prvoj jakoti 
potamnj ela joj razuma, čeznući samo za svojim Ivom, za koga 
je znala da je u — moru, nije drugo ni moguće nego da ga 
ondje potraži. Psihološki je to opravdano, psihološki potrebno 
a nije romanticizam, ko što bi tko pomisliti mogao. Iz čitave 
radnje naslućujemo taj konac, a refleksijama svojima i epi- 
zodama, domecima, vodi nas pjesnik toj katastrofi. Mi ne 
bismo pre. va bili, manjkalo bi nam nešto i ne bismo 
vjerovali pjesniku, da taj ži i i duševni ij 

p j j životni i duševni proces nije tako 

Nu i s drugoga razloga mora Jelka tragički svršiti. 

Sad smo došli, lijepa gospođo, do onoga čim se razlikuje 
naš mladi pisac od mnogih drugih pisaca hrvatskih. Naš pje- 
snik ne piše svojih pripovijesti samo zato da nas zabavi koju 
uru nego da nas i pouči; on nastoji da nam otvori nov krug 
misli, misli kojima se ne nadasmo podati kada smo uzeli knji- 
gu u ruke. Naš je pjesnik tendenciozan, nu ipak ne tako da 
bismo mogli reći: on je to ili ovo samo zato napisao da ovo ili 
ono istaknuti može. Ne, on bira predmet, bira situaciju iz koje 
neophodno slijedi ono što bismo mi mogli tendencijom nazivati 
Radi toga slobodno mu ije pojedinu situaciju koja se ne bi ga 
sma slagala s njegovim prikrajnim namjerama ponešto pri- 
mjeriti svojim namislima, nu uvijek tako da je sa cijelošću u 
čvrstoj: svezi i skladu. Naš pjesnik ističe ponajviše kulturne 
odnošaje i političke ideje. A to i treba, toga mora biti, jer 
zbilja, pripovijest u kojoj nema naprednih ideja ili političke 
perspektive, mora se danas proganjati, pošto ni za školsku 
djecu nije. Bile te ideje, ta načela glavnim predmetom, ili samo 
epizodni umeci, bile tek refleksijama. zastupane — Nena je 
svejedno: ali ih biti mora. Ne slaže se, milostiva e. ta 
svatko s tim mojim mnijenjem, a ne znam ni za Vas da li ćete 
moa s njim, nu ja ostajem pri tom da literatura, osobito 
ijepa, mora biti odsjev duševnoga života narodnjega, izljev 
političkoga osvjedočenja i kulturnih reforama, te da mud 
Rastojati da se to osvjedočenje, ta potreba reforama raširi i u 
one krugove, u onu masu koja nije tijem proniknuta, kojoj to 
nije poznato. Tako će se, pomalo, širiti svijest narodna i tamo 
gdje je nema; razbistrit će se pojmovi koji nijesu svagdje ja- 
3 Hrv. knjiž. kritika II 


33 


sni; upoznat će se potrebe kojih svagdje ne dopuštaju, a ipak 
su nužne; pomoći će se razumijevanju onoga što nije svagdje 
razumljivo. ' , 
rta se ana mnogi neće slagati u tom što je sad in) 
najveća potreba, i u tom koji je najbolji način da re .po- 
mogne, da se istakne ono. Ali ništa zato. Svaki će ra < & 
najboljem svojem osvjedočenju, a razni načini ne će š oc 
ako je samo svrha jedna, a ta svrha dobra i korisna. pr: - 
tivnoj će kritici biti dužnost pratiti i dostojno ocjenjivati takve 
literarne pojave, ističući im i način i svrhu. Ona će upozora- 
vati publiku na sve i preporučivati joj što je preporuke vri- 
jedno. Vjerujte, milostiva gospođo, kad bi naša lijepa dite» 
ratura tijem pravcem išla, mi bismo napredovali, došli bismo 
do cilja, kojem težimo: jer bismo znali kakvi jesmo i doznali 
bismo kakvi nijesmo, a kakvi bismo morali biti; vidjeli . 
što imamo, a što nam treba; čuli bismo, u čem smo griješi i 
i u čemu ne bismo više nikako griješiti smjeli, To bi biša Sim 
denciozna, u dobru smislu igri ue a i realistička litera- 
i oja bi zbilja od koristi bila. 
Aj ska kreće tijem putem, ali stoga ne rt 
ravlja, ko što i ne smije zaboraviti, da stvara mj, “mpi. 
pjesničko djelo, ne zaboravlja na umjetničke zakone. a 
svagdje uspio, nije zamjeriti, jer je, pravo govoreći, počet : ći 
koji je tek dvije oveće pripovijesti napisao. (o njegovoj a 
Vam »Olgi i Lini«, pisati drugi put). Ali već po tom što je 
shvatio česa nam treba, pokazao je da misli, a poetičkinmr 
prikazivanjem pokazao je da ima umjetničkoga poetičkoga 
enta. : BI. 
s: drugoga također, rekoh, razloga mora. Jelka tragički 
svršiti. Njezinom se smrću ideja, u djelu prikazana, kano i 
Ivinom, zapečaćuje. Smrt njegova, kojom je pomogao pobi- 
jediti državi koja nam se na tom, kano ni na čem, nije nikada 
zahvalnom pokazala, ne samo da jedino toj državi koristi, 
a Hrvatskoj ništa nego i u porodičnom životu mora nanijeti 
štetu, nesreću. Porodica se uništava, a zar to koristi Hrvat- 
skoj; Hrvatskoj, koju nazivlju barbarskom, jer je na svoju ne- 
sreću, na štetu glasa i dostojanstva svoga pomagala spaša- 
vati.... etc. Vele filozofi i historici da svaku povredu prava 

i slobode čeka etička odmazda. Zar će se i Hrvatskoj odmazditi 
što je pomagala pobjedi proti pravu, proti slobodi? Ja se na- 
dam da se u budućnosti neće, jer se vječna pravda može zado- 
voljiti onim što smo do sada pretrpjeli i što sada trpimo. 
I to je već strašna odmazda. 

Po tom ćete nagoviještanju znati koje su ideje zastupane 
u »Jelkinom bosiljku«, a uvjeravam Vas da su prikazane lije- 
pim, poetičkim načinom. Pjesnik shvaća plemenito, duboko 
osjeća sve što je pravo ili krivo, te je prema tomu radostan, 
veseo, žalostan, zdvojan, .porugljiv, razjaren, strašan. Pjesnik 
je pravi, čitav otadžbenik, zanesen ljubavlju za otadžbinu 
svoju. Da to nije, ne bi mnogih mjesta svoje knjige napisati 
mogao, ne bi onako žarko, onako čuvstveno pisao. 

Bitka je kod Visa, nu pjesnik je ne opisuje, ne zato samo 
što je gledao nije nego mu to ni srce dopuštalo ne bi. On nam 
je već naprijed, drugim fantastičkim načinom nagoviješta 
ovako: »Divnog li prizora kad bi se poslije krvave bitke na 
veliko bojno polje dovući mogle sve one hiljade i hiljade 
majka, otaca, supruga i braće, te kad bi se svakomu moglo 
pokazati okrvavljeno mjesto gdje im leži mili mrtvac, ili uzdi- 
šući ranjenik! Razbludnog li prizora, raskošne li i tuste paše 
za oko onih velikana koji su do sada svojim velikanskim zloči- 
nima utisnuli biljeg, svaki svojemu stoljeću. Ali i oni bi drugi, 
pod redovima zgureni, vođe, jašeći ikroz takvo polje i gazeći 
svojim konjima i majke i sijede oce, i supruge, i braću, mnogo 
više uživali nego kad ulaze, poigravajući vatrenim kobilama, 
kroz slavoluke u gradove da ih tu gradske ljepotice sa prozora 
cvijećem opsipavaju! — Jest — dodaje bolno pjesnik — jedne 
opsipavaju cvijećem, a Tebe, hrvatska majko, gorko ismjehi- 
vaju kada cviliš za sinom, veleći ti da je junački pao za svoju 
— svoju domovinu!« 

Da je Ive pao zbilja za svoju domovinu, ne bi, po svoj pri- 
lici, Jelka poludjela, ne bi u ludosti skočila u more. Al, na 
žalost, nije tako... i 

Sada, milostiva gospođo, znate da pjesnik »Jelkina bo- 
Siljka« ponajviše realistički prikazuje zgode u svojoj pripo- 
Vijesti, da znade vješto istaknuti znamenitije od manje zna- 
menita, da umije poetički prikazivati i da se iz cijele pripo- 

vijesti izvija lijepa ideja, koju bi svaki Hrvat prigrliti morao, 


"svaka majka hrvatska u duši osjećati morala, jer je istina što 


pjesnik nadovezuje pređašnjim izrekama: »Riječ ti dajem, hr- 
vatska majko, da ćeš, uzgojiš li drukčije sinove svoje, da ćeš 
još mnogo cviliti, ali vjere mi, nitko te neće ismjehivati!« Nu 
nisam Vam još kazao da Sisolski znade prekrasno opisivati. 
Ako želite imati malo pojma, pravoga pojma o: moru, čitajte 
»Jelkin bosiljak«. Iz njegovih se opisa vidi da je on uz to 
more uzrastao, da ga do dna pozna, da ga je skroz proučio. Ja 
vam ne bih mogao naznačiti druge hrvatske knjige, gdje bi 
more i sve što k tomu spada ljepše, bolje i vjernije opisano 
bilo. Ti opisi su gdjegod detaljni, nu mikada dosadni, suvišni, 
bar za onoga kojega ne zanima samo »kako su se dvoje ljubili 
i cjelivali ete«, nego želi da u lijepoj formi nešto nauči. Već 
radi opisa, radi te didaktične poezije, preporučio bih Vama i 
svima Hrvaticama (dakako i »gospođi« kojoj »muško dosto- 
janstvo« dopušta romane čitati) »Jelkin bosiljak« i njegova 
pisca. ' 

Vi se, milostiva gospođo, čudite možda da sam se dao tako 
na hvalu, znajući da obično strogo sudim, pa želite da Vem 
kažem konačno formulovani sud o ovom piscu inj egovu djelu. 
Ja ću Vam to i kazati, a uvjeravam Vas da pišem onako ko 
što mislim i znam, ko što bih Vam i usmeno, opširnije, raz- 
lagao. : ' 

Kod pisca su »Jelkina bosiljka« ova dobra svojstva: on 
ima nedvojben movelistički talenat, to jest znade dešesja 
predmet vrijedan novelističkog obrađivanja, umije lij epo i po- 
etički prikazivati (»lijepo« i »realistički« nijesu nipošto kon- 
tradiktorni pojmovi), znade izvrsno i zanimljivo opisivati, pre 
povijest mu nije suhoparni niz događaja, nego je u njoj ideje; 
a ove su mu mane: na mnogim je mjestima odviše subjektivan, 
subjektivnim i sasma nepotrebnim umecima neugodno pre- 
kida tečaj radnje, još je u borbi s realizmom i idealizmom, pa 
mu, napokon, jezik nije dosta čist, a forme tačne. a 

Od navedenih dobrih svojstava pjesnikovih neću Vam više 
pisati, jer sam ih diljem cijeloga pisma isticao, a Vi ag ih 
još bolje uvidjeti kad uščitate. knjigu sama, nego ću Vam 

sada obrazložiti malo navedene mane, kojima nije izvor samo 
početništvo našega pjesnika na književnom polju, nego i opći 
nesretni odnošaji hrvatske književnosti. 

Pjesnik je odviše subjektivan. Možda će Vam se učiniti 
da je to kontradikcija kad prigovaram pjesniku da je subjek- 
tivan, pa je ipak to velika njegova mana. Lirska pjesma mora 
biti izljev pjesnikove duše, mora biti njegova duša u stiho- 
vima pred svijet iznesena, dakle — subjektivna, pa ipak je 
tijem bolja lirska pjesma čim je u njoj manje separatističke 
pjesnikove subjektivnosti, koja bi čitateljima kojima je pjesnik, 
napokon, htio prikazati svoja čuvstva mogla nerazumljivom 
biti. Pjesnik će lirski isticati, prikazati svoja čuvstva, svoje 
osjećaje, svoje ganuće, prouzrokovano bilo vanjskim kojim 
objektom, bilo opet nutarnjim čuvstvom, ali će nastojati da 
ta svoja čuvstva, svoju subjektivnost prilagodi vjenojatnim 
čuvstvima cijeloga čovječanstva, to jest on će kristalizovati 
ono što osjeća po onom što bi svi ljudi — pretpostavljajući 
jednaku ili sličnu naobraženost duha — osjećali, i tako će 
stvoriti pjesmu, bez dvojbe subjektivnu, ali subjektivnu za 
cijelo — ako se tako govoriti smije — čovječanstvo. Mnogo 
će manje biti subjektivan epski pjesnik. On je već vezan na 
radnju koju prikazuje, i na značaje koji izvode, pomiču, retar- 
duju radnju. Prilagodiv se on cijelom dušom svojom duši svo- 
jih junaka i nejunaka, smjeti će on iskazati gdjegdje svoju 
subjektivnost jače, i to tako da će retardovati cijelu radnju 
epizodom u ikojoj će on lih svoja čuvstva prikazivati, ili će 
ih raznim refleksijama i pjesničkim figurama bilo jasno iz- 
nijeti pred nas, bilo samo nagovještati. Istina je da i roman 
i pripovijest spadaju u epsku struku, ali novi zahtjevi i nova 
teorija potkrijepljena velikim uspjehom u praksi, traži od 
pjesnika neka zaboravi da je roman i novela pjesma, epos u 
Prozi, nego neka utuvi da su to samo veće ili manje foto- 
grafije iz života i prirode. Po toj teoriji radi, osim drugih, 
Turgenjev, Balzac, Stendhal, Flaubert, Daudet, Zola, pa su je 
uspjehom svojih djela posvema opravdali. Drugo je sada pi- 
tanje ima li se ta teorija uprakčiti i kod nas sasvim, ili bar 
djelomično. 

Moram Vam iskreno priznati da još nijesam ni sam o tom 
na čistu, nu vidjet ćete iz cijelog mi pisma da za moju osobu 
pristajem uz nju. Nu iako se ne mora već sada npr. Zola ko- 
. pirati, pa raditi sasma onako kao što on radi, to ćemo se ipak 
složiti u tom da nas novelista ne smije hraniti fantazma- 
gorijama i kvariti neistinitim, nevjerojatnim i nemogućim 
karakterisanjem. Naš se pjesnik, tijem, Kako Vam već gore 
pokazah, nije ogriješio, nego je svoju subjektivnost isticao 
ponajviše refleksijama koje nijesu svagdje izvirale neophodno 
iz pripovijedane zgode ili situacije. To subjektivno reflekto- 
vanje obično je i lijepo i za ideju koja izvire iz pripovijesti 
korisno, ali zato ipak nije opravdano, jer izgleda ko da nas 
pjesnik vodi kojekuda, te nam pokazuje ovu ili onu scenu; a 
onda se postavi pa nam sada sentimentalno, sada satirično pri- 
povijeda; pretpostavljajući da one scene ne bi u nama onih 
čuvstava porodile, koje bi on u nama želio; drugim riječima, 


ako tek umetnutim refleksijama i figunama nastoji pjesnik da 


nam rastumači nutarnje značenje svoje radnje i svojih značaja, 
onda tijem dokazuje sam da nije svoje radnje i svojih zna- 
čaja stvorio po životu i da oni ne zastupaju nikakvo društvo 


koje bi već samo po sebi vrijedno bilo da bude predmetom , 


pripovijesti. Moram odmah dometnuti da ovo posljednje nije 
slučaj kod našega pjesnika, da njegova subjektivnost potiče 
ponajviše iz početništva njegova književnikovanja; pa iz bor 
jazni da ne ispušta ništa čim bi koristiti mogao; možda za 
tijem, iz želje da i uzdrži napetost i pobudi ljubav za cijelu 
knjigu, a napokon, jer se još ne može umjeriti i, savladavši 
sam sebe, biti dosta objektivan. 


Rekao sam da pjesnik »Jelkina bosiljka« odviš subjektiv- , 


nim, a nepotrebnim domecima neugodno prekida tečaj radnje. 
Sada se moram ispraviti pa kazati da ne prekida neugodno, 
jer su ti domeci obično u lijepu formu obučeni ali na svaki 
način prekida nepotrebno, te nam tijem bez nužde smeta i 
involvira dužnost da moramo sve njegove opaske čitati i ideje 
asociirati baš onako kako on hoće. Takvih nepotrebnih ume- 
taka naći ćete na strani 12, 25, 33, 44—45, 51, 61, 66, 71, 109, 
170, 174 i, možda drugdje. Kako već rekoh, nekoji su od tih 
umetaka formomi, a i sadržajem vrlo lijepi. 


38 


. ska 


Pjesnik se bori, navodim dalje među manama, s realizmom | 
i romanticizmom. i 

To je mao na čem boluje cijela naša lijepa literatura. Ona 
nema izražena pravca. Ljudi koji bi svojim beletrističkim i 
kritičkim djelima morali krčiti put realizmu i nastojati da se 
razvoj romanticizma zapriječi, ne rade o tom, bilo jer ne mogu 
ine znaju, “bilo iz sebičnih motiva što bi tijem morali i svoja 
prvanja djela osuditi.“ Publika bi se hrvatska morala ipak u 
tom emancipovati i ne dati da joj i sud i ukus zakapare ljudi 
kojim nije, možda, toliko do općega napretka i do naprednih 
ideja, koliko do sebe i do njihova kultusa. Onima koji nastoje 
da se izvuku iz te struje i koji će vremenom u novu pravcu 
moći uspjeti, dužna je kritika osobitu svoju pažnju posvetiti. 
Među te spada, kako već prije spomenuh, i Jenio Sisolski. Kod 
njega se može študirati kako je teško bezobzirno ravnim pu- 
tem ići, kad sa svih strana strše grmovi natražnjačke reakcije, 
nazovi-autoriteta i privilegija. On se čuvao tih trnova koliko 
je mogao, a jer je početnik, jer je mlad, pun čuvstva, nije 
se uzdržati mogao da ne padne češće u fantazije, u roman- 
ticizam. Primijetiti mi ije odmah o takvim mjestima da su 
obično vrlo lijepa i formom i sadržajem, ali ih — iz tite 
cipa — ne bi smjelo biti. Kad bi i sama stvar i same zgode tako 
romantične bile, bio bih prvi koji bi čitavu pripovijest osudio. 
Nu to, kako sam razložio, nije, i mi možemo biti vrlo zado- 
voljni da smo dobili pisca koji ima ii dara i volje da realistič- 
kim putem dođe do potpuna uspjeha. : 

Ja ću Vam, ushtjednete li, uskoro pisati opširnije o toj 
borbi realizma i naturalizma s romanticizmom, raspravljajuć 
O »Olgi i Lini« istoga pisca, a tuj mi dozvolite navesti jedno 
fantastično-romantično mjesto iz »Jelkina bosiljka«. 

»Divotna je noć. Svuda vlada blagi mir, a u srcu sretnika 


.Zatalasale sve slasti, koje umrli (mora biti: smrtnik) može oću- 


tjeti, motreći u blaženom zanosu mili i ljubezni stvor koji mu 
je prividno toli sličan, al' koji je od njega ipak toliko udaljen 
da se među mjima može upaliti ona nepojmiva iskra koja im 
sačinjava jedinu svijetlu oazu sreće u ovom životu suza, krvi 

i ropstva — iskru koja, spajajući nerazdjeljivo njihova srca, 
upaljuje nove luči života, koje se onda, padajući često sa vje- 
šala, kao žrtve sveopće ljubavi i slobode, gnjile i iskljuvane 
od gavrana, stope i pomiješaju s cijelim čovječanstvom, s cije- 
lom prirodom, da se napokon izgube kao ogromni 1 uvijek ras- 
tući val, prelijevajući se skladom svemira, u onu vječitu 1 ne- 
dokučivu točku iz koje izviru svi veličanstveni prirodni zakoni, 
koji točno bilježe i broje na vješalima se njihajuće duše (34)«. 

Spomenuo sam, napokon, jezik, i rekao da nije čist, a neke 
forme da nijesu tačne; to se pako mora piscu tim sile zavoje 
riti što je pokazao lijep, lahak i bujan slog. On nije nikada 
u zabuni da će mu pomanjkati riječ; dapače ima rijetkih, nu 
vrlo živih, plastičnih i zgodnih izraza, znade vrlo lijepo vabiti 
pjesničke i stilističke figure, osobito antitezu, ali se dosta će 
sto spotakne o — gramatiku i sintaksu. Uz malo ibi se nastoja- 
nja i pažnje mogao toga odučiti. Ja ću Vam neke te pogreške 
navesti, jer nisam sviju zabilježio. 


One riječce koje hrvaštini i slogu podaju baš kolorit, te , 


su od velike znamenitosti po blagozvučnost, nijansiranje č tač- 
nost, ne rabi pisac dobro i tačno. To su: se, joj, ju, as et 
bi, je, etc., koje su sad enklitične, te se moraju =. ij a 
drugu riječ bez akcenta, a sad akcentovane i od velike zn 
menitosti za cijelu izreku. Osobito riječeu s e , sa se osa 
izreke uporabljuje pisac krivo. Onda ne vabi nikada oreaie m 
joj, ju, nego vazda puni oblik: njoj, nju, čio je na . e 
mjestima upravo nepodnosivo. — U L osobi sing. sia“ ak : 
bih , rabi obično bi, što ne valja. — Nepravilno uporal lj je 
složenu formu adjektiva namjesto proste. = poletio) izre 
ci uzima akuzativ rel. za imena i onda kad se proteže na ne- 
živo, a morao bi biti nominativ (veli npr. hrbat, koga; pas, 
koga; brodom, kojega; molitvenik, koga ete.). Ta se mana može 
naći kod mnogih naših pisaca. — Veznici se, najpače »i«, ne 
rabe uvijek lijepo. — Ovo ne valja: od Vinodola do nad Kastva 
grada, jer se u hrvaštini uopće nerado rabi dva prijedloga, 
jedan za drugim, a kad se već rabi, onda se supstantiv slaže 

s onim prvim (do nad Kastav grad). — »Na više mjestih« nije 
dobro, jer radi »više«, mora biti gen. partitivni. — Ovo su ger- 
manizmi: sjesti se, učiniti zavjet, stvari za nevjerovati, komu 
društvo činiti; a uz drugo, nije ni ovo dobro hrvatski: strogom 
i istodobno dobroćudnom licu; svako malo bi ga skrili, šest 


sapi počelo se približavati; jezik od onih. — »Zaboraviv to 
učiniti prvog dana« (171) nije izreka. — Mnogi uzimlju, ali ne 
valja uzimati »tamo« mjesto »ondje«. — »Njimi« nije dativ 


plur. — Veli se: izmišljavati, ali izmišljavati se čemu a ne što. 

To bi bile neke stvarce sintaktičke i gramatičke što ih za- 
bilježih, nu mora se zamjeriti piseu da i na pravopis ne pazi 
ko što bi trebalo. Istina, mi nemamo pravo ustanovljena pra- 
vopisa, nu — moje mnijenje — mora se gledati da se dosljedno 
bar onoga držimo što je već od većine, i s pravom, primljeno. 
O slovu — h, u gen. plur. napisane su već knjige, pa ne znam 
zašto ga u pripovijesti rabiti, ako se drugim već i ne može 
zaimjeriti da ga iz običaja i osvjedočenja da je dobar u raspra- 
vama — koje se pišu za užu publiku — rabe. — I nesretni »ie« 
i »je« smeta. Ta piši ie, ako je slovka duga, a je, ako je kratka! 
Dakako, da treba štokavski akcenat poznavati. 

Uzmite sada i dobre strane i mane piščeve (premda neće 
svi ono manom držati što ja smatram), pa ih pravedno odmje- 
rite. Ja sam uvjeren da će trak s dobrim svojstvima dobrano 
pritegnuti onaj drugi. Čitajte, pa ćete se osvjedočiti sami. 

Tako sam Vam, milostiva gospođo, po mogućnosti dobro, 
prikazao djelo mladoga pisca od koga se možemo još mnogim 
i dobrim djelima nadati. Bila bi velika grehota da ne nastavi 
što je počeo, nu toga on neće i ne može učiniti, a Vaša je sada 


dužnost, milostiva gospođo, i Vaših drugarica, da pomognete 


to djelo, kano i druga dobra i vrijedna djela što moguće više 


raširiti. 


Samo čitanje i raširivanje knjiga preporuke vrijednih mo- 
že poticati i pisca na &ve svjesniji i ustrajniji rad, i naklad- 

nika da što veću brigu ulaže u svoje poduzeće, koje se u dru- 

gom slučaju ni uzdržati ne bi moglo. (Gosp. G. Griinhut izdaje 

»Zabavnu knjižicu«, svakih 15 dana po jednu, lijepo tiskanu, 

svezak od 80. strana, po 30 nov. — I je knjiga »Olga i Lina«, 

II »Jelkin bosiljak«, a III će biti Turgenjevljev »Dim«.) 
Preporučujući Vam još jednom i »Jelkin bosiljak« i cijelo 

poduzeće, ostajem Gj 
Vaš, vazda na službu pripravni sluga 





ŠENOINE PRIPOVIJESTI 


(IZDANJE »MATICE HRVATSKE«. SVEZAK III) 


I , 


“Neznanje, lakomislenost u stvarima koje za cijeli život 
imađu osudnu važnost: djetinjsko povjeravanje osobama sla- 
bo poznatim i neprokušanim; nedovoljna energija u prilikama 
naoko neznatnim,.no zapravo znamenitim: to su neke od mana 
i cijelog našeg naroda, ne samo pojedinaca u puku; to su rane, 
koje su mnogo puta uzrok smrti ili velikim patnjama, silnim 
zabludama. Te se mane osvećuju na sto načina, i mnoga tra- 
gedija o kojoj bi se na prvi pogled reklo da ju je sudbina 
elementarnom svojom snagom prouzročila, kad se tačno ana- 
lizuje, pokazuje se prostom posljedicom uzroka koji pojedin- 
ce nijesu bogzna kakva zla, ali u zajednici dovode do naj- 
strašnijih katastnofa. . 

Takvu jedmu tragediju u povodu takvih uzroka prikazuje 
nam Šenoa u svojoj pripovijesti »Barun Ivica«, kojoj ću tek 
markirati sadržaj, jer mislim da spada među najpoznatije 
plodove Šenoina pera. Barun Ivica, tj. Janko Krušić, bio je 
za života oca svoga momak od oka. Dok mu je otac živio, nji- 
hova kuća kod sv. Duha bila je najimućnija. Ali otkad otac 
umrije, pođe sve po zlu. Mati, već otprije sklona piću, sad se 
posve propije i zanemani djecu, osobito od časa kad je u kuću 
primila nekakva dva pogorelca iz Štajerske. Ivica bio se već 
za očeva života zaručio, ali mati i tutor, neka hulja nadripi- 
sarska, znali su uz kojekakve izlike odgađati ženidbu, dok 
nije Ivica s braćom pristao na djelidbu. U tu svrhu potpisao 

je neki spis kod senatora, o kojem nije znao što sadržava, a u 
kojem se za 50 for., kao i braća njegova, svoga dijela odre- 
kao. Iza toga zavede ga tutor, te ga »ubirmaju« u vojsku i od- 
vuku u Italiju, gdje je pokušao pobjeći, ali ga uhvate i zatvo- 
re u Mantovi na 15 godina. Odsjedivši punih 7 godina, dobije 
pardon i vrati se kući, gdje mu je mati međutijem umrla, 
sestra se na silu udala za prosjaka i hulju, brat poludio, kuća 
prešla u ruke pogorelaca. Sad istom sazna za prijevaru, ali ne 
može ni sebi ni braći da pomogne. U očajanju pije više no što 
bi trebalo, a koricu kruha zaslužuje kao gradski radnik, me- 
tući ulice... 

Nema sumnje da je Šenoa, pišući »Baruna Ivicu«, pred 
sobom vidio svaki kraj, svaki predmet, svaku osobu, da je sa 
svojim osobama ćutio svaku žalost i radost itd. — kako on 
traži od pisca — ali po cijelom spoljašnjem sklopu vidi se 
da nije puno razmišljao o metodi kako da obradi svoj zani- 
mljivi predmet, o načinu koji je za analizu najzgodniji, najko- 
rektniji. Mjesto da objektivno pripovijeda, kako se najbolje 
daje analizovati, on nam predstavlja junaka, pa ga pušta da 
on pripovijeda o svojim doživljajima. ž 

U izvjesnim prilikama, dakako, ne može se ni toj metodi 


prigovoriti: kad, na primjer, ličnost naobražena, po prirodi: 


rječita, kazuje društvu svoj život. Al onda u cijelom pripo- 
vijedanju mora biti nešto osobito, u načinu' izražavanja nešto 
individualno; jednom riječju, cijelo pripovijedanje mora biti 
karakteristično, mora biti popuna unutrašnjeg junakova ka- 
raktera. Prema tome posve je naravno; ako dođe seljak u 
priliku da nam pripovijeda svoj život, da će to pripovijedanje 
biti posve drukčije nego pripovijedanje jednog profesora ili 
književnika ili liječnika, koji bi nam kazivali svoj život. No 
baš toga nema kod Šenoe, nema u »Banunu Ivici«. 

Kano što sam već jednom prilikom istakao da - dijalog 
Šenoinih ličnosti (većinom) nije dovoljno individualan i ka- 
rakterističan, isto je tako pripovijedanije njegovih junaka, sa- 
mima sebi malo ili nimalo individualno. Ja sumnjam da Še- 
noa nije sasvim dobro znao kako modernoj pripovijeci, kojoj 
je svrha analiza pojedinaca, ili društvenih klasa, ili cijeloga 
društva, jedino objektivno pripovijedanje dolikuje, ali on, po 

mojem mišljenju, nije imao dosta vremena da svaki predmet 
po. u takvoj formi koja nije samo najzgodnija nego i naj- 
eža. 

Pripovijedajući objektivnim mačinom, ima pisac cijeli 
predmet sa svim pojedinostima u potpunoj svojoj vlasti, te 
može ne samo junaka mnogo bolje prikazati no što se može 
on sam nego može ujedno i onim uzgrednim okolnostima po- 
svetiti više pažnje, koje je za razumijevanje prilika i samih 
karaktera vrlo nužno poznati, a junak ih ne može sam s po- 
trebnom opširnošću isticati, jer bi postao sasvim nevjerojatan; 
a uza sve to jedino tom metodom može pisac polučiti nužnu : 
harmoniju između pojedinih dijelova pripovijesti. 

Da je Šenoa u »Barunu Ivici« upotrebio tu metodu, bio bi 
nam i sam junak, i sve ondašnje prilike mnogo jasnije, jer 
bi analiza bila opširnija i oštrija. Mi bismo navlas poznali nje- 
gova oca, te bi razumjeli zašto ga on — kako je bio razborit, 
uredan i obziran — nije naučio da čovjek ne smije nikad ni- 


šta potpisivati dok sasvim tačno ne zna što potpisuje. Mi bi- 


smo i njegovu mater bolje poznavali, pa bi nam jasno bilo, 
kako to da ona — nekad marljiva kao crv, štedljiva.i dobra 
gospodarica i dobra mati — najednom zamrzi djecu, privije 
sebi na krilo prvu vucibatinu koja joj pođe na susret, i upro- 
pasti svoj porod, složivši se u tu svrhu s jednim propalicom i 
S jednim nepoznatim probisvijetom. Mi bismo pojmili Janka, 
koji je morao čuti i znati o lukavosti kojom su se u njegovo 
vrijeme vermali vojnici, pa je ipak zašao na lijepak, premda 
je bio uman, trijezan mladić. Mi bismo na taj način i onoga 
lopova senatora, i onog hulju tutora, i onog nepoznatog Šta- 
Jerca, i Jagičina oca, koga je morao interesovati Jankov položaj 
i opće prilike onoga vremena, bolje poznavali; u svemu bi 
više bilo realizma, više dosljednosti, više istine. Ovako nam 
je štošta nejasno i tamno, te smo prisiljeni vjerovati ono što 
bismo mogli i morali znati. 


Svoju pripovijest započinje Šenoa posve subjektivnim pri- 
povijedanjem, subjektivnim primjedbama. 

Službeni posao doveo ga k sv. Duhu da podijeli jednu za- 
drugu. To ga potiče da iskaže svoje subjektivno mnijenje o 

zakonu za diobe i o njegovim posljedicama, kano da piše feuil- 
leton o tom predmeti. 

Iza toga kazuje Šenoa kako je u opsegu zagrebačke opći- 
ne obavljao zadružne poslove, te mu je raznim načinom po-. 
šlo za rukom mnoge seljake odvratiti od te diobe. Kad ovo pri- 
povijeda, on preduzima s inženjerom prvu diobu. Dok inže- 
njer mjeri sa seljacima, on je sjedio na panju odsječena jabla- 
na tik groblja. »Za trošnom ogradom kopao je čovjek grob. 
Nijesam ga u prvi čas niti poglednuo. Najednoč zataknu (!) 
* čovjek lopatu u zemlju, nasloni se laktom na ogradu i pijući 
prostu lulu, stade pozirati niz brdo gdje su seljaci za mjerni- 
kom vukli lanac. Svrnuh okom na njega. Poznavao sam ga. 
Zvao se Janko Krušić, svijet mu je govorio »barun Ivica«... 
»Barun« bijaše jaka, plećata ljudina, široka, nabrana, ponešto 
žuta lica, plavetnih sumornih očiju, zavinuta, crvenkasta nosa. 
Smeđa kosa bila začudo pomno počešljana, brci uzvinuti, odi- 
jelo, više na varošku skrojeno, bilo prilično otreano, na noga-' 
ma imao stare opanke, na glavi staru, modru, vojničku kapu, 
a o vratu maramu od fine crvene svile, vrlo umjetno svezanu. 
Svijet je govorio da je pijanica, besposlica. Koliko sam znao, 
bijaše gradski težak... Motrio sam ga sa strane: »barun« sta- 
jaše kao kamen, ni za makac da se maknuo, samo mu se oči 
vrtjele u glavi za tragom mjerećih seljaka. Napokon opazi 
mene...« 

I sad zapliće pisac razgovor s J ankom, koji najprije vje- 
što karakteriše Imbru, za koga baš kopa grob, a onda, na po- 
ziv piščev, pripovijeda svoj život — tečno, lijepo, zanimljivo, 
kao da je svršio univerzu, kano da piše romane, a ne mete za- 
grebačke ulice. 

Spočetka pripovijeda Janko dosta opširno o kući i gospo- 
darstvu svoga oca, o svojoj braći itd., a među ostalim repro- 
dukuje i čitav moralni sistem svoga oca, što ga je on pred 
njim razvio nadugo prije svoje smrti. Naravno da i o sebi, a 
osobito o svojoj ljubavi prema Jagici, izvještava prilično po- 
tanko, premda o svem skupa ni izdaleka onako temeljito i 
potpuno kako bi nas morao obavijestiti pisac koji bi objek- 
tivno pripovijedao o svojim događajima i osobama. Oduzevši 
uvod i priču o Imbri, Janko pripovijeda o svojoj kući i o pr- 

vom razdoblju svoga života do očeve smrti punih 28 stranica. 
Onda mu dođija i tolika opširnost, pa sve događaje od oče- 
ve smrti do konca svog dolaska u Italiju i sve nove ličnosti 
opisuje na 18 stranica. Napokon svoj boravak u Italiji, svoje 
patnje, bijeg, uhićenje, svoju robiju i svoj povratak u domo-' 
vinu sa svim onim što je našao kod kuće riše na nepunih 13. 
stranica. 

Već te brojke, ne obzirući se na nedostatnu jasnoću nekih. 
karaktera, dovoljno dokazuju, kako je nezgodno pripovijeda- 
nje tzv. ja - načinom u socijalnom romanu. Koliko bi te brojke 
i njihov razmjer bile drukčije da je Šenoa, iza ozbiljnih i 
temeljitih studija, upotrebio u svojem radu drugi način! Kako 
bismo plastičnu sliku imali o prilikama u Zagrebu i o nevolji 
Ji ankovoj u drugom dijelu pripovijesti, da je obrađena objek- 
tivnom, analitičkom metodom! Kakvu bi opet dobili grandi- 
oznu sliku njegova duševnog i spoljašnjeg života u Italiji, da 
je prikazan po zahtjevima analitično-eksperimentalne inotide 
kako je upotrebljuje jedan Flaubert, ili Daudet, ili Gončarov 
ili Tolstoj! ' , 

Ali, da budemo pravedni, i u ovoj formi »Barun Ivica« nije 
nipošto na odmet, jer je u cjelini jedna vjerna epizoda iz našeg 
narodnog života, kojoj možemo bez velikih poteškoća sami ono 
dodati što joj do potpune jasnoće svih pojedinosti nedostaje. 

Vjeran svojem načelu da »neumoljivom analizom samih 
sebe« u socijalnoj pripovijesti dolazimo do spoznanja, Šenoa 
nas, ako i ne zgodnom formom, u tom djelu upoznaje s nekim 
osobinama karaktera, koje ako same po sebi i nijesu apsolut- 
no zle, ipak ne vode k dobru: on nas unekoliko, u jednom 
pravcu vodi k spoznanju. Dakako, svojstva pojedinih junaka 
realističkog socijalnog romana ne smije se prenositi na cijeli 
narod, akoprem redovito odgovaraju svojstvima jednoga di- 
jela naroda, ili jednog društvenog sloja, ali baš bitna svojstva 
Jankova karaktera u ovoj pripovijeci mogli bismo lako apli- 
kovati gotovo na cijeli naš narod. : 5 

On je dobar, junačan, vrijedan momak, ali bez dostatne 
eneržije u porodičnom životu. On uviđa da je dioba najveće 
zlo po imutak jedne porodice, ali u svojoj dobroti ne može da 

se opre zabludjeloj materi; on je samo dobar sin, spreman po- 
koravati se i prilagođivati, pun obzira, ali nije energičan, 
neumoljiv branilac svoje braće, svoje očevine, koji bi radije 
žrtvovao zlu mater nego sreću i imetak cijele porodice. U do- 
broti svojega srca on trpi u kući nepoznate pogorelce, premda 
jasno vidi kako šuruju s njegovom materom proti njemu i 
braći njegovoj, i premda osjeća da će prouzročiti konačnu 
njegovu nesreću. On pozna život svoga tutora, ali ipak prima 
tutora za svoga zastupnika, te mu se i povjerava. On uviđa 
da mu valja znati što potpisuje, ali kad se senator na njega 
izdere da ga valjda neće prevariti, on nema kuraži da ostane 
pri svojem zahtjevu, štoviše, pošto su mu senator i tutor sum- 
njivi — bar bi mu takvi morali biti — da u tom povodu pogo- 
tovo ne potpisuje dok mu treća vjerodostojna osoba vjerno 
ne prevede latinsko pismo. 

Zar ta neograničena obzirnost prema starijima, i kad joj 
nije mjesta; zar ta egzemplarna bezazlenost, premda je dovolj- 
nih razloga za najveću opreznost; zar to pokoravanje autori- 
tetu usprkos svojih prava; zar ta snošljivost prema strancima, 
premda je opasna vlastitim interesima; zar ta djetinjska po- 
vjerljivost, premda sve proti njoj govori; zar ta spremnost na 
žrtve iz udvornosti: zar sva ta Jankova svojstva nijesu značaj- 
ne biljege i našega narodnog života? X 

Da li je Šenoa mislio na takvu aplikaciju svoje analize, 
ne bih mogao dokazati, ali držim da sam dokazao kako nas 
i »Barun Ivica« na svaki način unapređuje u spoznavanju sa- 
mih sebe, pa mu zato, premda ni izdaleka nije s formalne stra- 
ne majstorsko djelo, ne možemo odreći raison d' &tre u našoj 
novelističkoj književnosti, koja je i onako sasvim oskudna 
djelima apsolutne vrijednosti. 


I 
Ako se ne varam, netko je zabilježio negdje kako mu je 
Šenoa kazao da »Mladoga gospodina« smatra svojom najboljom 
pripoviješću.“ Ja ne znam da li je to Šenoa uistinu tvrdio, no 


ako. jest, onda to ne može drugo značiti nego da mu je »mladi 

gospodin« Lugarić, kojega ije s velikom dušovoljom prikazao 
u toj pripovijeci, osobito srcu prirastao, makar s kojih razloga, 
jer inače ta pripovijest ni po formi ni po unutrašnjoj radnji ne 
može biti najbolje djelo Šenoino. No ako nije najbolje, svakako 
spada među najbolja, premda svojom koncepcijom zaostaje 
malone iza svih djela Šenoinih u drugome desetogodištu nje- 
gova novelističkog rada. 

Daleko bi me odvelo, da pripovijedam cijelu sadržinu 
»Mladoga gospodina«, jer to i nije jedna, nego su tri ili četiri 
pripovijesti, spojene veoma labavo, samo time što je naslovni 
junak u nekakvoj, makar neznatnoj vezi s tim pripovijetkama, 
koje u zajednici sačinjavaju djelo »Mladi gospodin«. Jednom ' 
riječju, tri umetnute pripovijetke služe samo za popunu juna- 
kove karakteristike, te bi se mogla svaka posebice i potanko 
ocjenjivati, što ja već radi nestašice mjesta ovdje ne mogu 
učiniti. 

»Mladi gospodin«, to je breznički kapelan Janko Lugarić, 
koji je zaslužio da zbog svoga dobrog srca i svoje originalno- 
sti bude otet zaboravi. Način kojim je on došao u sjemenište 
da tu izuči svetu bogosloviju, dosta je romantičan, ali ćemo 
ipak vjerovati piscu, jer sve što je neobično, ne mora već zato 
biti sušta romantika. Janko je, naime, bio šegrt kod svoga iku- 
ma čizmara do 15. godine, pa kad je jednog ružnog dana išao 
S robom na vašar, on se na putu zaljubio u krasnu Veroniku, 
kćer nekoga kovača-krčmara, te je sve po najvećoj kiši okre- 
nuo kola. i s robom došao k svome ocu da mu ispovjedi da se 
— ženi. > 

Otac, dakako, mjesto da dozvoli ženidbu, zaprijeti se bati- 


. nom, i istjera napokon bračnog kandidata iz kuće. 


Sad se Janko, kano mahnit, potucao po gori, dok nije do- 
čekao događaj koji mu je kano oštar mač zavijeke probio srce. 
Veronika se pred njegovim očima — vjenčala. Iza toga skupi 


Janko svu svoju duševnu snagu i odluči da će biti pop. »Od 


čizmarije do kapelanije! Težak put, dugačak put«, osobito kad 
je čovjek do svoje 15. godine posve malo učio i kad uz to 
nema vanrednih sposobnosti, a pogotovu kad je smiješna lika. 


X No ukoliko Janko nije sposoban i naoko spretan, utoliko je. on 
dobar i plemenit, čedan i milosrdan, pa se ne može nikomu 

zamjeriti. On nema nikakvih pretenzija, ne pozna sebičnosti, 
ne traži blaga ni časti ni odlikovanja. Njegovo je srce more 
koje se nikad ne propinje i ne pjeni burom strasti: kojemu je 
briga za dobro bližnjega i zadovoljstvo zbog ispunjenih želja 
na korist bližnjih jedino talasanje nalik plimi i osjeci. Takav 
čovjek koji malo misli na sebe i ne mari za karijeru sasvim 
naravski da uvijek ostaje pri onom na čem je. L tako je Janko 
ostao vječni kapelan, a jedine promjene u njegovu službova- 
nju sastojahu se u tom da se morao više puta seliti. ns 
Posljednje svoje godine on je kapelanovao u Breznici, i tu 
se pisac s njime upoznao, pa nam ga ovako opisuje: »Male- 
šan je, dvije trećine tijela, jedna trećina kratke noge, no — 
gotov jazavac. Na širokim, ponešto zavinutim plećima stoji 
mu obla, debela glava. Velike ušnice poodmakle su od luba- 
nije. Kosa mu je kratka, opora, sijeda. Čelo široko, nisko, puno 
bora. Pod čelom mu strše guste obrve, a pod obrvama žmi- 
rucaju do dva siva malena oka. Crvenkasti nos izvinuo se 
tik ispod čela, raskrilio se u šir, pa se zavija silno pri kraju. 
Doljnja mu je usnica debela, gornja se ne vidi, dolje ima tri, 


gore ni jednog zuba. Obrijanim kutastim licem povlači se ' 


sto i sto crta, osobito kad zažmimne ili kada doljnjom usnicom 
zažvakne. Na čovjeku je smeđ kaput, skutovi mu padaju do 
peta, a rukavi sižu preko kratkih, pri kraju debelih prsta. 
Preko sivih hlača ima čiznge. Sare su im svjetle, kratke, ali 
noge duge, široke kano međeđe šape. Na glavi je čovuljku crn, 
nizak, strahovito širok šešir; sprijeda mu krila zavinuta, straga 
uzvinuta. Na zadnjem dugmetu kaputa visi o vrpci duvan-kesa, 
u jednoj mu ruci drenovača, u drugoj na dugu višnjevu ka- 
mišu prosta ilova lula«. 
Taj dobri čovječuljak štono ga župljani zovu — premd 
je star — »mladim gospođinom«, jer tako zovu svakoga ika- 
pelana, ima samo jednu naviku, kojoj bi se moglo samo onda 
reći da je ružna strast kad bi joj bili sebični motivi. On je 


puno igrao na lutriji, ali ne da steče novaca. Što će njemu 


novci? Kapelanija mu daje ono što je potrebno, a on više ne 
treba. On ono što dobije poklanja drugima. A dobio je na 
lutriji tri puta. Prvi put 200 for., a to je dao jednom selja- 
ku komu je izgorjela kuća. Drugi put 300 for., a to je dao za 

izgradnju škole u svojem selu. Dobitkom trećega terna podi- 
gao je spomenik svomu prijatelju Ernestu, koji je uslijed 
svoje nesreće u ljubavi jadno propo i umro. I još jednom, 
četvrti put, nasmijala se Janku sreća, pa je dobio terno koji 
je najsilnije želio jer je njegovom pomoću imao usrećiti dvoje 
dragih, ali luda služavka spalila jadniku — riškontu, pa nije 
mogao dobitka podići. To je uništilo starca. On pade u postelju. 
Jedna bogata vlastelinka, čuvši o događaju, posla mu svotu, 
koja je odgovarala ternu. Ali njemu već nije bilo pomoći. Bla- 
goslovivši ljubavnike, koji su se ipak sada mogli uzeti, on 
ispusti poštenu dušu. 

To je historija o »mladom gospodinu«. Kako se vidi, ta 
sadržina ne bi dotjecala za oveću pripovijest nego bi tek dala 
materijala, kad bi se detaljno obradila, za dosta zanimljivu 
crtu, koja bi otela zaboravi život jednog originalong pošte- 
njaka, jednoga karaktera kakvih danas možda nema, a kakvih 
nije puno bilo ni »za onih dobrih vremena.« Ali Šenoi to nije 
bilo dosta, pa je zato umetnuo u okvir te crte potpune tri 
pripovijetke, u kojima nije junak Janko nego su to sasvim 
druge osobe. S događajima i osobama u tim pripovijestima 
Janko ima ponajviše utoliko sveze što je po njima iskombi- 
movao ibrojeve koji su bili u lutriji sretno izvučeni. Ja ću samo 
u nekoliko poteza prikazati sadržinu tih umetnutih . pri-. 
povijedaka. a 

U prvoj se prikazuje jedan seljački brak u Turopolju. Jedan 
mladić, turopoljski plemić Čunčić, okladio se sa svojim susje- 
dima Posavcima da će dobiti i oženiti se prvom djevojkom 
koju sretne. Ali to je bilo teško i zbog djevojke same, i zbog 
njegovih roditelja, koji nijesu htjeli »neplemkinju«, Međutim 
se bio mladić u djevojku silno zaljubio, a i ona u njega, te se 
napokon, intervencijom Jankovom, uzmu. I živjeli su sretno 
gotovo cijelu godinu. Ali je onda počeše i muževi roditelji 1 
kojekakve dobre kumice i sam muž proganjati, jer da je ne- 
plodna. Jadna žena jedne noći pobjegne. »Mladi gospodin«, 
idući iz vesela društva, nađe je kako plače i proklinje svoju 
sreću. I on je povede natrag, te očita litaniju i mužu njenom i 
njegovim roditeljima, koji napokon uvidješe svoju krivnju, 
Primiše Maru lijepo u kuću, te je odsad opet na rukama noša- 

hu. A tek ikad je zatrudnjela i dobila sina! Već sreće nije ni 
moglo biti! Po tom događaju nana Janko brojeve i dobi 
prvi terno. 

U drugoj pripovijeci imamo pred sobom dvije aristokratske 
porodice hrvatske, još za feudalnoga doba, koje su do krvi 
zavadile — žene. U gradu Kalinovcu vlada gorf Malinović, 
a u Vrbovcu barun Bukovački. Malinovac je imao od oka sina 
Karla, a Bukovački prekrasnu kćer Kamilu. Sasvim naravno 
da bi u običnim prilikama Bukovački s najvećom radošću dao 
Karlu svoju jedinicu, ali sada, otkako ih je taština i ludost 
njihovih žena razdvojila — ni za sve blago carevo. Bukovački 
nije bio protivan Karlu; štoviše, on mu je bio puno obvezan, 
jer je u jednom slučaju viteški zbog njegove kćeri i mejdan 
dijelio, ali njegovu je kuću grofica — kći jednog bogatog za- 
grebačkog trgovca — ljuto uvrijedila, i on nije mogao opro- 
stiti, akoprem bi sada grofica bila spremna da se zbog sreće 
svoga sina s njime 'izmiri. Kada dakle nije ništa pomoglo, 
dogovore se mladi, i Karlo pod nadzorom svoje tetke otme 
Kamilu, te je odvede u svoj grad, gdje su se istog dana sa- 
brali mnogi gosti na — svadbu. U gluho doba noći dade grof 
po svojim vještim slugama zarobiti Janka u župnom dvoru, 
ion je morao — a nije se dugo ni sustezao — vjenčati mlade. 
.Ali drugi dan tek bude zlo. Bukovački dođe s cijelom vojskom 
svojih kmetova pred Malinovac, te ga uzme najprije — no 
bez uspjeha — jurišati, a zatijem pravilno opsjedati. Junaci 
u gradu branjahu se izvrsno, bez krvi, a uz to se i krasno 
zabavljahu. Ali drva bijahu izvan grada, a žene nijesu mogle 
živjeti bez toplih jela, bar bez kave, pa je valjalo zapodjenuti 
pregovore o miru. Tu zadaću preuze na se Janko. I pođe mu 
divno za rukom, jer je stari Bukovački došao u grad .kano 
ukroćen lav, pa pošto je mlade oštro ispsovao, i on ih blago- 
slovi. Po tom kombinacija i drugi terno. 

Treća je pripovijest ljubavna intriga sa tragičnim zavr- 
šetkom. Junak joj je mladić neobična talenta, Ernest Zabor- 
ski, nezakoniti sin kćeri nekoga grofa, koji je umro prijekim 
slučajem prije no što mu je mogao otkriti tajnu. On se za- 
ljubi u krasnu kćer zagrebačkog advokata: Marića, koji na 
nesreću umre baš u vrijeme kad je Emest otišao u Ugarsku 

da sazna tajnu svoga porijekla. Ali dotle je Klarina mati prije- 
varom izvela svoju osnovu i udala kćer za nitkova plemića 
Bojčevića, komu je bilo do Klarina imetka. Uništen tom ne- 
srećom, zanemari se Ernest, započe piti i napokon kao nadri- 
pisar umre u selu gdje je kapelanovao i Janko. I Klara je 
ostala udova, pe je i dopisivalla sa Ernestom, ali on sad nije htio 
čuti o ženidbi, jer je živio u svojem starom idealu, te nije htio 
ni da vidi sadanje Klare pošto mu je pred očima bila samo 
negdanja njegova draga. Pri koncu života prijateljevao je Er- 
nest jedino s Jankom. Kad je umro, Janko dobi na svoje bro- 
jeve treći terno, i podiže mu tim dobitkom lijep spomenik. 

O »Mladom gospodinu« teško je pisati kritičnu ocjenu, 
jer on ima jedno svojstvo koje svakoga predobiva, pa i samu 
strogu kritiku razoružava. Pripovijest je u svakom pogledu 
zanimljiva, pa je svatko s velikim interesom i rado do kraja 


očita, a to je često mnogo više nego najbolja analiza, naj- 


umjetnija forma uz sadržinu dosadnu koja umara. No to nas 
ipak ne smije natoliko zavesti a da i ne pokušamo djelo kao 
umjetninu analizovati. 

Na prvom mjestu imam istaknuti karakteristiku Janka 
Lugarića, koju, istina, ne nalazimo u jednoj jedincatoj slici, 
nego.se mora sabrati iz podataka koji su po cijelom djelu 
razbacani, ali je zato veoma detaljna i potpuna, možda naj- 
dosljednija, najopširnija od svih Šenoinih karakteristika. 
Glavne crte već sam spomenuo. Janko je bio nepokvareno 
dijete prirode, bez umnih sposobnosti, ali rijetka srca, rijetke 
duše. Ne poznavajući filozofskih problema i sistema, on je ipak 
bio svoje ruke filozof. »Janko nije nikad čeznuo za svjetskom. 
slavom, ni za debelom župom, i makar ne bio velik filozof, 
mahnuo bi rukom veleć: prah i pepeo jesi i bit ćeš, kad mu 
je tko spomenuo da je ovaj ili onaj dosta nepoznati čovjek 
pred svijetom stekao veliku slavu«. On ne bi ni crva zgazio, 
a kamoli da je kome dosađivao, da bi se s kime zavadio; na- 
Protiv, on je bio i previše dobroćudan, pa kad bi ga što za- 
peklo, »zažmirnuo bi samo očima, zažvakao ustima i ništa 
Više«. No zato ga se nije nitko ni bojao, »zato su ga turali 
amo i tamo bez obzira, da drugima bude mjesta«, pa je tako 
»letio kratkonog kapelančić« kao lopta od jedne do druge župe 

velike biskupije zagrebačke. Kadgod je i on zbog sitnice us- 
kipio, ali se već za časak primirio, pa nitko nije više žalio 
nego on da »čovjeku nije uvijek pamet pri ruci«. On nije ma- 
rio za svjetske događaje, za politiku, za tzv. javni život, ali 
je bio patriota, dakako naivan patriota svoje vrsti. I zato je 
on pretplaćivao sve novine koje su'u njegovo doba izlazile 
da tako podupire »domaće novinarstvo«, al' ih nije nikad čitao. 
Sve je to nerazrezano ležalo pod njegovim ormarom. Ali je 
zato pomagao gdje je samo mogao. To je bilo njegovo evan- 
đelje, to prvi i zadnji paragraf njegove filozofije. Najviše ga 
boljelo kad je gledao kako jedan drugom ogorčuje, oteščava 
život. »Bože moj — znao je takvom prilikom zavapiti — kakvi 
smo mi ljudi! Ludi smo, a ne ljudi. I tu mrvicu smrtnoga 
Života kvari jedan drugomu, a da ibi zaštol« I kad je doveden 
da vjenča Karla i Kamilu, pa kad je čuo kako im roditelji 
ne dopuštaju da budu sretni, on ne zna drugo reći, nego 
»stisnuv dvije debele suze, šapnu: Bože, bože! Al' su ljudi 
ludi! Bože, bože! Daj im zdrave pametil« Prema toj svojoj 
priprostoj ali zdravoj filozofiji poučava on i na smrtnoj po- 
stelji svoje štićenike, Peru i Maru: »Uzmite se, djeco moja. 
Ljubite se do smrti, jer to je jedina sreća na svijetu. Budite 
pošteni i pobožni, a za drugoga brinite se samo onda kad mu 
možete pomoći u nesreći.« Kad je gledao bijedu drugih, a on 
joj nije mogao pomoći, znao je dakako i Janko uzdahnuti: 
»Bože moj! Ja sam, hvala bogu, zadovoljan s onom koricom 
što mi je sreća otkrojila, ali sam često mislio zašto se ta ljud- 
ska sreća ne važe na jednake dijelove, a ne jednomu puna 
vreća, drugomu prazan džep?« Ali kao sluga božji, na kojega 
ne spada ispitivanje takovih problema, on se ipak tješio: »E, 
šta ćemo, kad je tako! Božja je volja, a njegova je volja vazda 
sveta.« 


Takav je u duši Janko Lugarić. U svojoj prostodušnosti . 
on je naravno, iskren, i drzovito iskren, ako je to na korist ' 


drugih. Za sebe, dakako; neće ni usta otvoriti. U svojoj pro- 
stodušnoj iskrenosti, koja ne pozna manira, on je i komičan, 
pa mu to često olakšava uspjeh. Usto je Janko i naivno do- 
Sjetljiv i tako junak komičnih situacija koje pisac s osobitim 

zadovoljstvom opisuje. Sve u svem: originalan i zanimljiv ka- 
rakter, uglavnom crtan po prirodi. 

Ostali karakteri u pripovijesti nijesu ni s: tolikom opšir- 
nošću ni tako pomno obrađeni. Neke je osobe pisac upravo 
karikirao mjesto da ih objektivno karakteriše. Tako na pri- 
mjer groficu Malinovićku i barunicu Bukovačku, pa i Boj- 
čevića. Karikiran je i barun Bukovački s njegovim komičnim 
opsjedanjem grada Malinovca, koje je dalo prilike piscu da 
pusti maha svojem humorističkom talentu. Ne opširno, al 
iscrpivo i pravilno skiciran je karakter mladog Turopoljca 
Čunčića i advokata Marića, dočim bi Klari trebalo dodati 
nekoliko poteza da se bolje razumije zašto je pristala na vjen- 
čanje s Bojčevićem, jer onaj komentar da je »nagle ćudi« 
nije dovoljan: Život Zaborskoga prikazan je do udaje Klarine 
dosta detaljno, samo s po gdjekojim trunkom romantike, ali 


poslije toga događaja pisac mu tako skraćuje biografiju da 


nam postaje prilično nejasan i taj život i taj karakter. To je 
jedna od Šenoinih manira da prema ikraju svojih radnja po- 
staje kratak, lapidaran, pa u tom povodu i neprirodan, ne- 
jasan, katkad i nedosljedan, a uvijek u formi nesumjeran. 
Druge osobe koje ovdje nijesu spomenute imaju samo zna- 
čenje arabesaka, pa su prema tome i karakterisane, jednim 
dijelom i karikirane. 


/ 


Što sam u pređašnjem poglavlju govorio povodom »Ba- 
runa Ivice« o spoljašnjoj formi socijalnih pripovijesti uopće 
i Šenoinih napose, moglo bi se ovdje još s većim pravom po- 
noviti, jer u »Mladom gospodinu«, premda se sastoji u cijelom 
od četiri pripovijetke, jedva ima traga objektivnomu prika- 
zivanju. 

Šenoa, započinjući svoju pripovijest pisati, o formi kano 
da nije ni mislio. Tu je bilo podataka, živih lica, zanimljivih 
situacija, zgodnih fabula, ali promišljene forme nije bilo. 
I tako pisac, pišući valjda za »Vijenac« od broja do broja, 
često zaboravlja da li pripovijeda on, kao neinteresiran iz- 
vještač, ili Janko, pa zamjenjuje metodu.“Na jednom mjestu 
ističe da slobodno pripovijeda po onom što mu je Janko pri- 

čao, na drugom opet kano da Janko baš svojim riječima ka- 
zuje, a onda opet sam posve subjektivno, ističući svoju osobu, 
upotpunjuje što je već pripovijedao, crta intermezza kojima 
ima zahvaliti što se s Jankom upoznao, reflektira, upušta se 
u razgovore s jednom plavkom (koju na kraju prikazuje 
svojom gospođom) o Janku itd. Da ne duljim, formalna strana 
pripovijesti — ako i ne smeta čitaoca koji se jedino za fabulu 
interesuje — sasvim je nedotjerana, neskladna, subjektivno- 
feljtonistička, a ne objektivno-novelistička. 

Kad bih htio dokazati, morao bih analizovati cijelu kon- 
cepciju, prikazati okosnicu svakog pojedinog poglavlja, ali ja 
se u to ne mogu upuštati jer bi me predaleko zavelo, premda 
to analizovanje ne bi bilo bez svakog interesa. Onaj koji bude 
pažljivo čitao »Mladoga gospodina« osvjedočit će se o tome 
sam, pa će ujedno vidjeti kako se moderni roman koji hoće 
da bude umjetničko djelo ne smije pisati. 

Kano u svim boljim djelima, tako je i u »Mladom go- 
spodinu« Šenoin slog bujan, često slikovit, plastičan i, kad 
nije maniriran, harmoničan, premda više puta, naravno, proti 
svojoj volji, zapada u kajkavizme. Tko znade kako je teško 
rođenom kajkavcu pisati pravilno i lijepo štokavski, onaj se 
neće «tome ni čuditi. 

U crtanju situacija Šenoa je vještak, samo ne zna pri tom 
biti uvijek objektivan, te upleće i svoju i čitaočevu osobu, 
hoteći valjda povećati interes, premda time samo prekida 
pažnju koju pobuđuje objektivno, prirodno pripovijedanje, 
a ne manirirana kićenost i izvještačena patetičnost. Za ovo 
bih mogao navesti više primjera, ali ću se zadovoljiti ovim 
jednim, ne baš najeklatantnijim: 

Janko, skićući se po brdima, kad je pobjegao od oca, dođe 
na brijeg nad kućom svoje nesuđene Veronike i odatle gleda 
njezine svatove. To opisuje Šenoa ovako: 

»...Na brijegu, nad krčmom stoji napol isječena šuma. 
Sred krčevine ostao jedan jedini hrast. Pod njim sjedi čovjek 
— što li? Odrpan je, blijed je, kudrav je. Kosa mu pala na 
čelo, koljenima podbočio lakte, laktima glavu. Vjetar mu raz- 
galio prsa, a na vlasima sijeva mu jutarnja rosa. Mirno sjedi 

kao kamen, sjedio je možda cijelu noć. Očima pilji u crkvu 
koja stoji podalje na ovisoku brežuljku. 

Eto svatova iz crkve! Prah se vije cestom, kola za kolima ' 
lete, gusle ciliču, svatovi ijuču, na klobucima zeleni se ruž- 
marin. Na prvim kolima sjedi Vera. Sva se žari. Oko glave 
lepršaju mladoj crvene svilene vrpce, na tjemenu treperi joj 
srebrena kruna, a u ruci joj žuta naranča. Ej Vero! Sretna 
li Vero! 

Eto svatova pred kućom. Čovjek na brijegu se trgnu. 
Munja ga je, reć bi, trznula. Živa rumen prosula se licem, 
al' u čas problijedi. Nu oči — oči igrale sred tužnoga lica 
kao dva živa ugljena. \ 

Šta mu je? Ta svatovi su. Da, svatovska kola jure preko 
njegova srca. 

Svatovi ijuču! Da, ali svaki ijuk prokletstvo je njegovu 
srcu. Sad su u kući. Čovjek nagnu glavu da bolje čuje. 

Čuj, kako gusle veselo zvone: sad puno, sada tanko, sad 
brzo, sad lagano! Čuje ih on, ali je svako gudalo nož koji reže 
njegovo srce. 

Čuj, kako veselo zvekeću, kako kucaju čaše, čuje ih on, 
ali sa svakom čašom puca i njegovo srce. 

Čuj, kako kliču grlati gosti: »Bog poživi mlade!« — Čuje 
ih on, a čelo mu pade na koljeno. Visoko se uspelo sunce i 
upire žarke zrake u lubanju jadnika, al on sjedi kao kamen; 
pada sunce na zapad sve dublje i dublje tonući u žarku ve- 
černju rumen, ali čovjek sjedi kao kamen.« 

Subjektivno isticanje i apostrofiranje, to je Šenoi prava 
individualna potreba osobito u opisivanju,. to je jedna od 
glavnih njegovih manira, koje je u svakom njegovu djelu u 
većoj ili manjoj mjeri. 

O Šenoinoj maniri u opisivanju i stilu mogao bi se na- 
pisati lijep broj stranica. Po njoj se može Šenoina radnja već 
PO prvim recima poznati, ona je bitna sastavina njegova sve- 
kolikog pisanja. Mnogo je puta zgodna, te oživljuje slog, po- 
Većava interes za sadržinu, sladi čitanje. Ali kad se njezini 
Produkti nagomilaju i očito udaraju u oči, ona veoma smeta 
i raspršuje pažnju, izazivljući kritiku. Katkada rodi nesmisle, 

nekakve clichće, koji su pogotovo nezgrapni ako se ponav- 
ljaju. Tako, na primjer, »Mladi gospodin« započinje izrekom: 
»Visoko se krilila ševa«, a onda slijedi opis Breznice opet s 
maniriranom lapidarnom izrekom: »Jutro je, ljeto je«. Što 
znači »kriliti se«? Pa čemu taj uvod? Zar bi jedan pisac koji 
nema Šenoinih manira ikad tako započeo? Ali Šenoa to voli, 
pa on i završuje pripovijest sličnom floskulom, koja, kad se 
strogo analizuje, nema nikakvog značenja: »Visoko se krilila 
ševa nad Jankovim grobom, noseći u kljunu kapljicu rose. 


A kamo? Možda u zlatnu onu zvijezdu gdje joj je gnijezdo!« | 


Šenoa je imao na dispoziciji obilje riječi, on kao pjesnik 
nikad nije bio u neprilici za epitet, za atribut, za glagol. 
Njegovo je pero letjelo kao šajka po glatkoj pučini uz udesan 
vjetar. Ali on nije imao vremena da ga prema potrebi su- 
* stavlja, da riječi bira, da tačnije analizuje. Otuda i njegov 
stil i njegove manire. To je plod njegova temperamenta. Zato 
u prozi nije stvorio savršenih opisa, slika koje bi se u isto 
vrijeme i oštrom objektivnom analizom i poezijom odlikovale. 
On je u romanu ponajviše lirik, kano što su i njegove pjesničke 
pripovijesti više lirične nego epične. On previše osjeća, čuv- 
stvuje i gleda sve sa subjektivnog stanovišta, a moderni ro- 
mansijer mora ne čuvstvovati nego analizovati čuvstva, vjerno 
prikazati osjećaje i na sve oko sebe gledati suvremenom 
objektivnošću. &. 

Još ću nešto da spomenem o Šenoinu opisivanju osoba. 

Kano mnogi drugi pisci, i on običaje svojim osobama 
davati putni list kad ih čitaocu prikazuje kao nove znance. 
Čim ih prvi put ugledamo, mi dobivamo tačan policajski 
raport o njihovu spoljašnjem liku, mjesto da ih pomalo upo- 
znajemo. A ipak je naravno, kad ugledamo koju nepoznatu 
ličnost, da na prvi pogled ne možemo ni sami sebi, a kamoli 
drugim osobama dati tačan račun i o njezinu stasu, i o licu, 
i o očima, i o rukama, i o vratu, i o puti, i o obrvama, i o 
kosi, i o svim drugim pojedinostima njezina tijela i odijela. 
Mi to upoznajemo, opažamo tek malo pomalo, pa istom 
kad smo s nekom ličnošću dugo općili, mi je sve do sitnica 
poznamo, ne isključujući ni njezine manire ni pojedina indi- 
vidualna svojstva. 


58 





Prema tome morao bi i moderni pisac postupati. Kad nas 
upozori na koju novu ličnost, mora nam. je tek dvama trima 
potezima prikazati, jer na prvi pogled nema gledalac vre- 
mena, pa i.ne može zalaziti u pojedinosti. Istom kasnije, 
tečajem pripovijesti, ne po metodi policajnog opisa, nego 
načinom umjetničkim, gotovo neopazice, kao slučajno, pred 
nama treba da se razvije osoba u svim svojim pojedinostima. 
Najbolji moderni pisci, realiste, 1 postupaju tako. Gdjegdje 
opisuje i Šenoa tako, ali ponajviše drži se one druge, mnogo 
lakše, al' i nespretnije, neumjetničke metode. 

Već sam ovdje citovao opis Janka Luganića, koji nam 
daje Šenoa čim prvi put ugleda tog čovjeka, još prije no što 
zna tko je. Taj opis kasnije se već ne popunjuje, a gotovo da 
i ne treba, jer bi s njim u ruci bez sumnje i najnespretniji 
policajni organi lako našli krivca. Isto tako opisuju se i 
druge osobe. Tako, na primjer, predstavlja Šenoa barunovicu 
Kamilu po prvi put ovako: »...Do grofice stajaše djevojka 
od jedno osamnaest godina, visoka, vitka, a opet puna, kao ' 
da je umotvor Pavla Veroneza ostavio svoj okvir. Crte finog 
joj lica, punih ramena, grudi i oblih ruku savijahu se u jedan 
milen sklad. Put djevojke bijaše glatka, sjajna, poput blje- 
đane ruže, samo se na licu rumenio lak pridah zore. Sjajna 
kosa djevojčina, od tjemena niz nevisoko čelo glatko poče- 
šljana, razvijala se u duge uvojke, prepletena bijelim bise- 
rom, a na lijevoj strani žarila se u kosi tamna, crvena 
kamelija. Tanke obrve previjale se začudo pravilno nad 
crnim velikim očima, u kojima se krijesila vječna iskra poput 
briljanta, a rumen finih usnica takmila se s dugim naušni- 
cama od koralja. Uz gipko, lijepo tijelo priljubila se haljina 
od tanke bijele tkanine, kratka života, kratkih rukava, a 
dugih skutova, izvezenih cvijećem od srebrne žice. Iza tkanih, 
dugih rukavica od bijele svile probijala ružičasta put, a sitne 
nožice zaklanjale bijele atlasne cipelice, vezane unakrst. 
Djevojka bacila shawl tanan poput paučine, na glavu, na 
ramena, a sred toga okvira prikazivala se ta fina glava kao 
Dijanino lice sred lakih prozirnih oblaka. Depajući nožicama 
nestašno se njihaše gipko joj tijelo poput cvijeta o proljetnom 

vjetriću, iz maljušnih jamica nakraj usnica pomiljao se vječni 
posmijeh, biljeg nevinog blaženstva, a sjajne oči sijevnule 
sad amo sad tamo.. .« 


II 


Iz pomnih studija u hrvatskom primorju, a naročito u 
Senju, napisa Šenoa, tri godine poslije prvog svoga historij- 
skog romana, historijsku pripovijest »Čuvaj se senjske ruke«, 
u kojoj je novelistički obradio jednu krvavu epizodu nesretne 
naše prošlosti. 

Tko nije čuo o senjskim uskocima, proslavljenim .u na- 
rodnoj pjesmi; o njihovu neobičnom junaštvu, njihovoj lju- 
bavi za rodnu grudu, njihovoj duševnoj plemenitosti, njihovoj 
.divovskoj borbi proti Turcima i Mlecima, o njihovim jadima 
i progonima što su ih morali doživjeti? Kad je istarska obala 
pala u ruke mletačke; kad se već ni Dalmacija nije mogla 
održati proti plaćenicima nezasitne Venecije; kad je gotovo 
cijelo sinje more bilo u vlasti republike sv. Marka: jedini je 
Senj sa svojim uskocima prkosio nadutoj gospođi laguna. 

Uskoka nijesu smetale naoružane galije mletačke koje su 
napadale i najmanju nemletačku barčicu, vješajući zaroblje- 
nike i prisvajajući plijen što bi ga našle. Ne dobivajući 
redovito carsku plaću, oni su bili upućeni jedino na more, i 
oni ga se nijesu žacali. Dok ih Mlečani nijesu, kad god su 
mogli, napadali kao razbojnike, oni se nikad nijesu ogriješili 
proti njihovu vlasničtvu, nego su poštenim načinom stjecali, 
kupovali i preprodavali nužnu robu. Ali kad im ne dadoše 
ni da idu sabirati, teškom mukom sabirati onaj danak na 
koji su imali u staroj svojoj postojbini pravo, ni da trguju, 
ni da privoze u Senj robu, jednom riječju, ni da se na moru 
pokažu, ne ostaše ni uskoci krotki janjci, nego im od sada 
bijahu Mlečani isto što i Turci. Gdje god su koju mletačku 
lađu uhvatili, oni bi je. oplijenili, pa i ubili na njoj svakoga 
koji je to svojim postupkom prema njima zaslužio. Njihova 
borba nije bila nego samoobrana, borba za život, za pravo, 
za slobodu. . 

Tako, međutijem, nijesu mislili Mlečani, i oni nijesu 
nikog više mrzili nego uskoke, koji su im uistinu jedini pri- 
ječili da neograničeno zagospoduju našim sinjim morem. 
I zato se dade Venecija na posao da na ma koji način uništi 
ili odstrani uskoke iz Senja, pa tako i Senj učini nepogibelj- 
nim. To joj, ako i ne sasvim, pođe za rukom — bar za neko 
vrijeme, jer se napokon iz svega izlegao tzv. uskočki rat 
(1606—1617). 

To je historijska perspektiva u Šenoinoj pripovijesti 
»Čuvaj se senjske ruke«, te nam u njoj pisac raspliće niti 
prepredene mletačke diplomacije, u kojima se uhvati na ne- 
sreću i austrijski dvor, pa sam svojom vojskom pomaže Ve- 
neciji odstraniti iz Senja njezine najveće neprijatelje, a jedine 
uspješne branioce slobode na moru. 


Ukoliko je Šenoa sretnom rukom izabrao za svoju pri- 
povijest iz historije vrlo zgodno gradivo, utoliko ga je vjerno 
i dosljedno — osim gdjekojih manje važnih pojedinosti — 
prema historijskim podacima obradio. Može se gotovo reći 
da pripovijest »Čuvaj se senjske ruke« i nije nego odlomak 
iz naše historije u popularnoj, novelističkoj formi: natoliko 
se pisac držao historijskih dokumenata. 

Isprave o odnosima uskočko-mletačkim izdao je prof. 
Šime Ljubić, i on je ujedno napisao opširnu biografiju Mark 
Antuna de Dominisa Rabljanina (»Rad« X), u kojoj se također 
crtaju nakratko borbe uskoka i njihove patnje za komisari- 
jata Rabatina. Samo de Dominis čestitom Ljubiću svojom 
ženijalnošću tako imponuje te ga želi sačuvati kao Hrvata u 
dobroj uspomeni i zato ne može da dopusti da je bio tašt se- 
bičnjak i izdajica uskoka, tj. plaćenik Mlečana. 

Šenoe, međutijem, nije mogla predobiti ženijalnost izda- 
jice i uhode, pa ga je on u takvom svijetlu i prikazao, a da je 
imao pravo, dokazuju ne samo historijske isprave (iz mlet. 
arkiva) nego i historik Smičiklas, koji ga po tim istim ispra- 
vama predstavlja mletačkim plaćenikom. Sam Ljubić u svojoj 
raspravi pripovijeda kako je de Dominis 12. juna 1600. pred 
mletačkim senatom razlagao da uskoke treba premjestiti na 
nutarnju granicu, a u Senj postaviti njemačku posadu, i tako 

»di una citta che č asilo di ladri, di gente trista e scelerata 
che non ha altro in pensiero, che rapine, violentie et morti, 
ridurla in una citta mercantile, dedita ai traffichi, et farla 
insomma scala di mercantia da quella parte«. (»O M. A. de 
Dominisu Rabljaninu« u »Radu jugosl. akad.« X 19). Čovjek 
štono prijestolnicu svoje biskupije predstavlja gnijezdom 
lopova i zločinaca, koji ne misle na drugo nego na razbojstva 
i ubijanje, ne može biti prijatelj puka kojemu je prvi do- 
stojanstvenik, a najmanje onda kad tako govori pred: naj- 
većim neprijateljem toga puka. Već sam taj pasus iz histo- 
rijskih rasprava, da i nema drugih dokaza, jasno dokazuje, 
kakav je karakter bio senjski biskup i kako je Šenoa kritički 
postupao kad ga je po historijskim dokumentima, ne po bio- 
grafiji Ljubićevoj, crnim bojama orisao. — Isto se može reći 
io Rabati. I o njem Ljubić ne vjeruje da je bio podmićen, 
al' ipak spominje zlatni lanac od velike vrijednosti, što ga je 
od Mlečana dobio na dar poslije svoje strahovlade. No zar je 
vjerojatno da bi on onako bezobzirno postupao u Senju; da 
bi objesio i najuvaženije plemiće, proti naročitoj zapovijedi 
iz Graca, premda je morao znati kakav su faktor na moru 
. uskoci, kad ne bi bio u tajnoj službi Venecije? Pretpostavljajući 
da je imao bar trunak zdrava razuma, njegov postupak ne 


može se drukčije razumjeti, kao ni Dominisov, nego tako da . 


je bio podmićen. Po tome, i njega je Šenoa prikazao u sasvim 
dostojnu svijetlu. 

I sve druge osobe historične su manje ili više, i ne samo 
po imenu nego i po karakteru, po svojoj akciji, po svojoj 
važnosti. Tako s uskočke strane plemeniti kapetan Barbo (koji 
je u svojem privatnom odnosu prema Rabati prikazan u ro- 
mantičnom svijetlu), vojvoda Juriša Orlović, Đuro Daničić, 
knez Posedarić i dr., a s mletačke strane providur Paskva- 
ligo, komisar Barbaro. Mletački uhoda Capogrosso ne pominje 
se u historijskim ispravama, ali nije nevjerojatan, jer su 
Mlečani svagdje imali vještih uhoda, koji su u privatnom 
životu mogli biti i zločinci samo ako se o tom nije znalo. 
Jedino je odnošaj toga Capogrossa prema njegovu ujaku 
Ciprijanu nerastumačen, a sam Ciprijan, prema običaju 
Šenoinu u koncipiranju historijskih porn zastupa 
boga »ex machina«. 


62 








U ispravama spominje se doduše jedan Ciprijan iz Luke, 
koji je konkurisao za biskupsku mitru u Senju, ali nema ni 
inaga o tom da bi taj dominikanac imao kakvog javnog ili 
tajnog učešća u odnosima uskočko-mletačkim. Ali već njegovo 
ime bilo je dovoljno Šenoi da od njega stvori zanimljivu, ali 
posve romantičnu figuru, On je neki ujak Capogrossu, o kojem 
znade da je pravio krive cekine, pa ga može svaki čas izdati. 
Jedno stoga, a drugo za obilnu plaću izdaje mu on sve namjere 
Mlečana i osnove Dominisove, koje opet Ciprijan dojavljuje 
uskocima. Kao svi romantični junaci, on je svagdje u pravo 
vrijeme: sad u Rimu; sad u Veneciji, očekujući s nožem u 
ruci Capogrossa; sad na Rijeci, zaklinjući de Dominisa da se 
vrati na put istine i pravde; sad u Senju, blagosivljući junake; 
gad u Grazu, izvještavajući nadvojvodu Ferdinanda; sad opet 
u Rimu, prisustvujući spaljivanju Dominisova trupla. Uz to, 


kako rekoh, on obilno plaća Capogrossu za svaku izdaju, a 


otkle ti novci siromašnom fratru dominikancu, to ne saznajemo; ' 
pa i čemu? — o romantičkim svojim junacima ne daju pisci 
nikada računa, jer da ga daju, ti junaci ne bi bili romantični. 
Samo ću još citovati kako taj tajanstveni : dominikanac kanak- 
teriše Dominisa jednome strancu, pošto je već njegovo truplo 
u Rimu pretvoreno u pepeo: 

— Ja sam stranac. Koga to spališe? 

— Dominisa: 

— Zar slavnoga učenjaka i biskupa? 

— Slavnoga? 

— Tako govori svijet. 

— Reci: izdajicu. Bude pastir narodu svomu — izdade ga 
radi sebe. Bude vijećnik caru — izdade ga radi sebe. Bude 
protestant i prijatelj engleskomu kralju, protestantu — iz- 
dade. novu vjeru i novoga prijatelja radi sebe; bude opet 
katolikom radi sebe. Po njegovoj smrti osudi ga inkvizicija, 
a danas ga izvukoše iz dominikanske rake i tu ga sažegoše. 
Vanitas, vanitatum vanitas! — nasmiješi se redovnik: gorko. 

S osobitom ljubavlju crtao je pisac uskoke. Jasno se vidi, 
kako s njima osjeća, s njima ljubi, s njima mrzi i junakuje. 
On se s njima upravo identifikuje, on ih namjerice slavi, on 
likuje njihovu junaštvu, njihovu poštenju, njihovoj osveti. 

Cijelu pripovijest provejava duh piščeve ljubavi i njegove 
simpatije za sve što se tiče uskoka, a duh mržnje, prezira i 
zlobe prema svemu, što je proti njegovim ljubimcima. I tako 
pripovijest, premda spoljašnjom formom objektivna, ipak je 
puna subjektivnog osjećaja piščeva, koje nas posve predo- 
biva te bismo smjesta spremni bili da s puškom u ruci sta- 
nemo rame o rame s tim junacima, kad bi im samo mogli 
pomoći. ; 

Uz takve junake misu ni žene kukavice. One, dakako, 
nada sve znadu žarko ljubiti, i kad ljube, one su vjerne, ali 
dođe li prilika da treba junakovati, makar kojim načinom, 
one su junakinje. Takvu nam pisac prikazuje ženu Orlovićevu, 
Dumu, i u jednom impozantnom prizoru Luciju, mater kneza 
Posedarića. 

Kompozicija ove Šenoine pripovijesti odgovara historij- 
skoj sadržini. Iz vrletnog uskočkoga gnijezda, prikazavši nam 
u krupnim potezima odnošaje naših primorskih junaka prema 
gordoj Veneciji, koji se moraju ovako i! onako razviti do 
konačnog rješenja, vodi nas pisac u prijestolnicu republike 
sv. Marka, gdje se snuju osnove i pomoću državničkog talenta 
i ženske lukavosti, po kojima će prejasna republika, odstra- 
nivši senjske sokolove, postati gospodarica jadranskoga mora. 
Zatijem se opet vraćamo u Senj da čujemo mišljenje pleme- 
nitih junaka o njihovu neprijatelju i da blagoslovimo njihovu 
odluku »osvećivati im se do svoje smrti«. Onda nas prenosi 
pisac na Rijeku, gdje se sprema vojska izdajice Rabate da 
po osnovi de Dominisa s kopna i s mora opsjedne vrletnu 
tvrđavu ispod Vratnika. 

U slijedećih šest poglavlja opisuju se događaji u Senju 
prije Rabatina dolaska i za njegove strahovlade. Zatijem do- 
lazimo u nadvojvodin dvorac u Gracu, gdjeno Ciprijan i 
Barbo sigurnim “dokazima uvjere Ferdinanda i njegovu mater 
da su Dominis i Rabata izdajice, mletački plaćenici. Iza toga 
vraćamo se opet u Senj da tu doživimo osvetu senjskih ju- 
naka, Rabatinu katastrofu. 

Želeći da nas obavijesti i o konačnoj sudbini senjskoga 
biskupa, pisac dodaje maleno poglavlje, u kojem prikazuje 
glasovitog učenjaka al' i moralnu propalicu na lomači u Rimu: 

Napokon završuje pisac pripovijest epilogom, kojim se izravno 
apeluje na maštu i srce potomaka uskočkim junacima, tj. na 
čitaoca. 

Taj epilog, sadržajem fantastičan, stilom romantičan, po- 
zivlje još jednom čitaoca da se diwi uskočkom junaštvu — 
kano da nije cijela pripovijest jedna himna tome junaštvu 
— a ujedno hoće da mu kaže kako narod koji ima takovih 
junaka ne može propasti. Sličnih epiloga ima Šenoa i u dru- 
gim svojim pripovijestima, npr. u »Zlatarevu zlatu«, »Seljačkoj 
buni« i dr. A nikako nijesu na mjestu; jer su kao komentari 
suvišni, kao subjektivni apeli na čitaoca iza objektivne pripo- 
vijesti nezgrapni. Međutijem, i to spada mešu Šenoine manire. 

Cijela pripovijest pisana je živo, zanosno, tečno, zanimlji- 
vo. Objektivnost u pripovijedanju rijetko se prekida upleta- 
njem čitaočeve ličnosti ili subjektivnom refleksijom, ali je 


zato cijelo prikazivanje — kako sam već istakao — razgri- 


jano toplim saučešćem piščeva subjekta, koji plače gorke suze, 
pripovijedajući njihove nepravedne patnje; koji plamti osve- 
tom i mržnjom kad mu junaci dođu do prilike da se osvete. 
Subjektivnost u toj formi — ako nije sasvim nepravedna 
prema protivnicima — ne može se osuditi, a svakako povećava 
u čitaocu interes za osobe koje ima pred sobom, te ga sili na 
zaključke koje pisac želi da pobudi; drugim riječima, pisac na 
taj način pogotovo postizava svoju narodnu tendenciju, koja 
je u pripovijesti »Čuvaj se senjske ruke« tako jasna da o njoj 
ne treba potanje govoriti. I ta tendencija povećava vrijednost 
nevelike pripovijesti, kojom se opraštamo sa Šenoinim nove- 
lističkim radom štono je pohranjen u trećoj knjizi Matičina 
izdanja. ' 


5 Hrv. knjiž. kritika II 


PRVI HRVATSKI ROMAN 
(»ZLATAREVO ZLATO« OD A. ŠENOE) 


* Šenoino je »Zlatarevo zlato« prvi hrvatski roman; koji 
to ime po samoj sadržini, kano i po cijelom svojem sklopu 
zaslužuje. Prije njega izdano je u hrvatskoj literaturi samo 


jedno djelo koje se naročito nazivlje romanom, premda je. 


daleko od onoga što se u isto doba u Evropi smatralo ro- 
manom. To je pripovijest koju je napisao i izdao Miroslav 
Kraljević pod naslovom: Požeški đak ili ljubimo milu svoju 
narodnost i grlimo slatki svoj narodni jezik. Prvi naški izvorni 
roman«. (Požega, 1863, 12" str. 131). 

Kako sam pisac u predgovoru ističe, on je taj »roman« 
napisao nekoliko godina prije no što ga je imao prilike iz- 
dati, a napisao ga je u želji da naše rodoljubivo općinstvo 
dobije u ruke štivo koje bar donekle: odgovara stranim pro- 
duktima iste vrste; a naša mladež da iz njega crpe na pri- 
mjeru pouke kako treba milovati i njegovati svoj maternji 
jezik. Potonja je tendencija tijem pohvalnija što je pripo- 
vijest pisana u doba apsolutizma; ali kako je god u Kralje- 
vićevu djelu tendencija hvale vrijedna, tako mu je djelo samo 
po sebi slabo i sve prije nego roman u modernom smislu te 
riječi. Za svoje doba dosta zanimiva priča s maglovitim 0oso- 
bama, romantičnom sađržinom i plemenitom tendencijom 
(premda nespretno iznesenom), danas već taj »prvi naški iz- 
vorni roman« nema dovoljnog interesa ni za mladež, kojoj 
je ponajviše namijenjen, a kamoli za širu publiku, pa će se u 
historiji hrvatske književnosti samo zbog historijske vrijed- 
nosti spominjati. 

I tako prvi hrvatski roman potječe iz g. 1871, a to znači 
da se najglavnija vrst moderne hrvatske beletristike počela 
tek obrađivati prije 16 godina. Taj fakat — uzevši u obzir 
opće prilike hrvatske književnosti — može nam biti apriorno, 
ali prilično tačno mjerilo vrijednosti i bogatstva naše noveli- 
stičke produkcije. 

U »Zlatarevu zlatu«, što ga je sada »Matica hrvatska« na- 
novo izdala kao II svezak sabranih Šenoinih pripovijesti, 
prikazuje Šenoa grad Zagreb u 16. vijeku, dok su ga još sami 
građani zvali »slobodni varoš na gričkih goricah«. 

Prije Šenoe nije nitko, osim možda gdjegod uzgredice, 
prikazivao život u starom Zagrebu. Gdjekoji samo »starinar« 
koji je za svoje studije prekopavao stare saborske listine, a 
osobito listine u zagrebačkom gradskom arhivu, stvorio je 
možda sebi sliku o životu prošlih pojaseva za doba. krutog 
feudalizma, ali šire hrvatsko općinstvo malo je o tom ili ni- 
malo znalo. Tako je Šenoa dvostruko koristio prvim Svojim 
većim djelom: književnosti je dao prvi roman, a publici je uz to 
dao prvu zanimljivu i vjernu sliku iz prošlosti njezina glav-. 
noga grada, koju je on odlično poznavao, stranom po studijama 
u gradskom arkivu i drugim vrelima, a stranom (noviju) po 
vlastitim doživljajima i promatranjima, koja zasežu u g. 1848, 
kad je dječakom prisustvovao i čuo o mnogim zgodama kojih 
nikad nije mogao zaboraviti. 

Sam »sujet« Šenoina romana, bez detaljnih spletaka i po- . 
jedinih karičica, koje sastavljaju lanac pripovjedalačkog sklo- 
pa, dade se u malo riječi predstaviti: 

Stari zagrebački građanin, zlatar Krupić, ima krasnu i 
čestitu kćer Doru. U to »zlatarevo zlato« zaljubi se jednom 
Prilikom, spasavši joj život ispod konjskog kopita, Pavao 


* Gregorijanec, sin moćnog međvedgradskog vlastelina, krvnog 


neprijatelja Zagrepčana, koji proti njemu dižu pred banskim 
i kraljevskim sudom tužbu zbog nasilja i zbog samog Medved- 
grada, na koji Zagrepčani misle da imađu iz davnine izvjesna 
Prava. Stari Stjepko Gregorijanec, zbog te ljubavi, koja mu 


. Sina otimlje, još jače zamrzi na Zagrepčane, te im svakom 


Prilikom škodi, a Doru pokuša po svojim slugama odstraniti; 
ali mu to ne pođe za rukom, jer ju Pavao i opet u pravi čas 

spase. Kašnje plane i podbanica Klara Ungnadova ljubavlju 
za Pavla, pa kad je on odbije, odluči ona na makar koji način 
ukloniti s puta Doru, ne bi li možda predobila Pavla. Kad se 
nije moglo drukčije, dade ona Doru otrovati. Nesretni Pavao 
oturi s prezirom trovnicu i odlazi u bojeve proti Turčinu, te 
je nekoliko godina kasnije, boreći se kao lav, i umro »za 
krst časni i slobodu zlatnu«, dočim je Klara poludjela. Njegov 
otac izmiri se s njime na samrtnoj postelji. 

To je posve suhoparni nacrt »fabule«, za koju bih trebao 
nekoliko stupaca da je iole vjerno u potankosti ispripovijedim, 
jer je u njoj mnogo epizoda s mnogo osoba, od kojih ima svaka 
svoju, često nomantičnu biografiju, i svoje učešće u sudbini 
zlatareve kćeri. 


Glavni je, međutim, sadržaj »Zlatareva zlata« historičan. 
Tu nam Šenoa prikazuje ne samo život starih zagrebačkih 
»purgara«, te njihove odnose prema wokolnoj vlasteli, nego 
nam u krupnim potezima predočava i položaj zemlje u ono 
doba. 

Turci su već bili zauzeli priličan dio zemlje, te su prije- 
tili da će gad na doći pred vrata Zagreba. Narod je morao 
sve svoje sile posvećivati odbijanju neprijatelja, koji se kao 
bujica pojavljivao sad ovdje sad ondje, harajući i paleći 
sve što mu je do ruku i pod noge došlo. A što je onda bio 
narod? Osim nešto malo slobodnih građana, kojima su negdaš- 
nji kraljevi za razne usluge dali izvjesna prava, malone sav 
narod bio je — kmet, koga je vlastelin jedva manje mučio 
nego i sam Turčin. Ta vlastela iz doba blaženog feudalizma 
bijahu proti Turčinu junaci od oka; oni nijesu marili za svoje 
glave, a i žrtvovali su mnogo novca da očuvaju zemlju od 
pogana; ali kod kuće bijahu prema svojem kmetu, s malim 
iznimkama, nasilnici, haračlije, apsolutni gospodari, sa svim 
pravima, a pogotovu bez ikakvih dužnosti, koje su rijetko ili 
nikako izvršivali. Ali nijesu oni otimali samo svojem kmetu, 
nijesu sramotili žene i djevojke samo svojih podanika nego 
su često znali i prekoračiti međaše svoga vlastelinstva, pa i 
tuđim kmetovima i samim slobodnim građanima nanositi silu. 

Takvi feudalni odnošaji doveli su u Hrvatskoj do poznate 
seljačke bune, koju je Šenoa u jednom kasnijem romanu 
prikazao. Takvi odnošaji bili su razlogom da su Zagrepčani 
imali mnogo pravde s vlastelom zbog povrede svojih prava, 
a osobito sa Stjepkom Gregorijancem, koji nikad nije pro- 
pustio prilike da im naškodi ili da ih osramoti. 

Te pravde s Gregorijancem obuhvataju veći dio historij- 
skog sadržaja u »Zlatarevu zlatu«, a u drugom vidimo naj- 
znamenitiju hrvatsku vlastelu onoga doba s banom na čelu 
i razabiremo stranke u koje je vlastela podijeljena. 

Beč je nastojao baš u ono doba najvećih nevolja za Hrvat- 
sku i Ugarsku svu vlast u tim zemljama dobiti u svoje ruke. 
Mjesto da sastavi jaku pomoćnu vojsku iz austrijskih i nje- 
mačkih pokrajina, kako bi se turska sila jednim snažnim uda- 
rom odbila, on je slao u Hrvatsku samo generale, koji niti 
su bili osobiti junaci, niti prijatelji zemlje, te su često dovo- 
dili hrvatske čete nerazboritim svojim operacijama do gro- 
znih poraza. Uz to su nadvojvode Karlo i Ernest i drugim 
načinom skučavali bansku vlast u Hrvatskoj, a u tom im je 
išao na ruku ondašnji ban hrvatski, vrlo umni ali i tašti Đuro , 
Drašković. 

Poslije smrti subana Franje Slunjskoga (»clypeus Illyri- 
ci«)? zahvali se Drašković na banstvu ( po želji nadvojvode), 
postavši kaločkim nadbiskupom. Sad se mislilo, ako posluže 
prilike, makar i dokinuti bansku čast. Ali je takve namjere 
osujetio energični podban Gašo Alapić, sazvavši sabor »gospo- 
de, stališa i redova kraljevine« u Zagreb. 

Drašković i nadvojvoda mišljahu da će se i sam Alapić 
smatrati banom i da će ga stališ time smatrati, pa su odlučili, 
neka i bude ban »pro forma«, ali bez banskih prava, dočim 
pravoga bana uopće više neće biti. Alapić je uvidio što se 
hoće, pa jer nije htio biti »banus sine banderio«)? zahvali se 
na svojoj časti u onaj čas kad se sabor sastao. Sad je nastala 
neprilika koja je razvrgla osnove nadvojvode Ernesta. On je 
naime trebao novaca i vojske, pa je samo zato dozvolio da se 
hrvatski sabor sazove neka raspiše nove namete, neka dade 
novaca, ljudi za utvrđivanje gradova, vojnika i konja. Ali sada 
nije bilo ni bana ni podbana, a bez bana ne može biti sabora 

koji bi što zakonito odlučivao. Ipak, pošto je pogibao od Turči- 
na tražila novih žrtava, na prijedlog Alapićev odluče redovi 
i stališi na saboru, kao privatne osobe, da se učini sve što je 
moguće kako bi se turska sila suspregla i odbila. — Sačuvavši 
tako hrvatska vlastela javna prava domovine, ona je ipak 
ovršila svoju tešku dužnost, te je u ime svoje, a ne u ime 
zemlje koja nema bana dozvolila što treba. Uz to su vlastela 
na istom saboru žestoko žigosala haračenje njemačko-štajer- 
skih vojnika u Hrvatskoj, te istakla da u Hrvatskoj ne treba 
njemačkih generala koji bi zapovijedali hrvatskim četama, jer 
su zato hrvatski banovi i hrvatski junaci kojima ne treba ni 
pouke ni komande stranih đenerala. | 

Sad bude imenovan banom đeneral Kristofor Ungnad, koji 
je imao u Hrvatskoj nešto imutka, ali nije mario za Hrvatsku. 
Podbanom bude imenovan Stjepko Gregorijanec, stari nepri- 
jatelj Zagrepčana, koji je sad najviše o tom nastojao da im se 
osveti. — Već na dan banove inštalacije, on je nemilo povrije- 
dio prava Zagrepčana, uvrijedio njihove zastupnike i izveo 
silu »sub salvo conducto«.“ Zbog tih zločina podigoše Zagrep- 
čani opet tužbu pred kraljevskim sudom, koju je osobito 
gorljivo zastupao zagrebački sudac i poslanik Jakopović. I novi 
. ban Ungnad vrijeđao je gdje je mogao Zagrepčane. Oni stoga 
podigoše i proti njemu tužbu. 

Nasilja Stjepka Gregorijanca bila su previše jasna i do- 
kazana, te kraljevski sud, makar da je zavlačio osudu, nije 
ipak mogao da ga ne osudi. Kako mu se ne bi nanijela ta 
sramota, bude upućen da se na svaki način sa Zagrebom 
poravna, te on to, napokon, s teškim srcem i učini. Prije toga 
imao se zahvaliti na podbanskoj časti. Malo iza njega od- 
rekao se i Ungnad, proti kojem se uzbunila sva hrvatska 
gospoda, »zbog bolesti« banstva. Na raj kraja, dakle, dobili 
su Zagrepčani svoje pravo... 


To je, u nacrtu, historijski element »Zlatareva zlata«. 
Šenoa ga je s najveće strane proučio u izvornim neštampanim 
listinama, i to dobro proučio. Pojedine ličnosti prikazane 
su u njegovu romanu u takvom svijetlu kakvim nijesu oba- 
sjane ni po jednom hrvatskom historičaru, osobito prije njega. 

Među te spada osobito biskup i ban Đuro Drašković. Uopće 
historijske stranice Šenoinih romana mogu služiti i služe hrvat- 
skoj publici kao historija pojedinih perioda narodne prošlosti, 
koje, iako su naučno obrađene po kojem historičaru, jedva je 
koja od njih prikazana onom zanimljiwvošću i onom stilističkom 
vještinom kojom npr. pišu neki franceski historičari i koja 
jedina može publiku predobiti. U nas je još uvijek regbi pra- 
vilo da naučne radnje moraju biti pisane suhoparno i dosadno, 
ako. hoće da budu »dovoljno znanstvene«, pa se pri tom ne 
samo ne mari za eleganciju stila i zanimljivosti u prikazivanju 
nego se puno ne pazi ni na jasnoću izlaganja fakata, ni na samu 
jezičnu pravilnost, a s tih razloga bile bi gdjekoje od tih 
»naučnih rasprava« i pomnu čitaocu nestrukovnjaku gotovo 
nerazumljive, kad im ne bi na koncu ibio dodan pregled rezul- 
tata do kojih je pisac svojim istraživanjem došao. Ali nijesu 
samo široj publici Šenoini historijski romani zbog upoznava- 
nja historijskih fakata i prilika dobro došli; oni nijesu ni sa- 
mim strukovnjacima na odmet, jer je Šenoa neke periode 
hrvatske historije temeljito i kritično po izvorima proučio i 
vješto prikazao, gledeći na sve historijske pojave oštrim okom 
i širokim pogledom. To svjedoči i histonik g. Tade Smičiklas u 
svojem nekrologu o pokojnom našem romansijeru. 

Prikazavši historijsku sadržinu u »Zlatarevu zlatu«, koja 
je u romanu od najveće vrijednosti, moram se osvrnuti na 
»fabulu« u užem smislu riječi da vidimo pojedine nehistorij- 
ske junake i da ocijenimo način Šenoina pripovijedanja u pr- 
vom njegovom romanu. 

Svi događaji u romanu, ukoliko nijesu čisto historijski, 
sapleću se oko zlatareve Dore. Ona je središte, a sve oko nje 
ili je za nju ili proti njoj. Uza sve to, Dora je ipak pasivna 
junakinja, ona se malo ističe, ne radi.ni za se ni proti sebi; 
ona samo ljubi Pavla, a sve drugo prepušta sudbini i drugima. 

Šenoa je gotovo bio prisiljen dodijeliti svojoj“ junakinji 
takvu ulogu, jer što je i mogla raditi u Zagrebu 'priprosta 
građanska djevojka u 16. vijeku? Za nju je već veliko ju- 
naštvo da prizna mladiću da ga ljubi — drugo ništa ne smije 
hoće li da ostane poštena i da ne dođe s izvjesnim pravom 
na jezik. S ljubavlju u srcu, njoj valja trpjeti i čekati. Aktivno 

nastojati oko svoje sreće ili nesreće, to ona ne može, pa se na- 
pokon i truje, misleći da čini bližnjemu dobro djelo; dakle i 
katastrofa nastupa bez njezine umne suradnje, ni po njenoj 
ni proti njenoj volji, bez njezina znanja, pa i bez ikakve borbe 
s njene strane. 

U većoj je mjeri aktivan njezin ljubovnik Pavao Grego- 
rijanec, koji joj dva puta spasava život: najprije ispod konj- 
skog kopita, a zatim iz ruku ljudi koje je potplatio njegov 
otac da je odstrane. Zbog toga imao se boriti proti svome ocu, 
koji u velikom bijesu ispali na njega samokres, te ga napokon 
tjera iz svoje kuće. Uz to je Pavlu svladati veliku napast, jer 
ga otac šalje k lijepoj Klari Grubarovoj (kašnje Ungnadovoj), 
s tajnim naputkom lijepoj zmiji da ga za se predobije; a ona 
to pokušava vješto kako bi mogla samo najvještija Parižanka 
— ali bez uspjeha, jer je njegova ljubav prema Dori ne- 
savladiva. : 

Klara, postavši banica, ekstravagantnim načinom poku- 
šava još jednom da zaludi mladića, pa kad joj to i opet ne 
pođe za rukom, ona odluči ukloniti Doru sa svijeta kako bi 
ga možda onda predobila. I ona izvrši svoj naum. Dora je 
sama, zavarana, misleći da pije vodu, ispila otrov. Ali Klarine 
nade nijesu time ispunjene; Pavao s gnjušanjem odbija blud- 
nicu, prepuštajući Višnjemu da je kazni. 

Ne treba ni spominjati da je Pavao ne samo trajao dane 
kao ljubavnik nego i kao junak u bojevima proti neprijatelju, 
pa je rijetko kad imao sreće da se naraduje licu svoje drage, 
no ta je sreća bila zato tim veća. 

Premda ne bih mogao historijskim činjenicama potvrditi, 
ipak nije nevjerojatno da se u 16. vijeku hrvatski velikaš 
iskreno i s »poštenim namjerama« zaljubi u građansku kćer, 
pa da joj. vjeran ostaje uza sav bijes .očev i sve druge na- 
pasti. Pisac je prikazao Pavla takvim da je to sasvim vjero- 
jatno. Utoliko je Pavao realističan junak kano Dora. — Ali 
su zato druge figure koje bitno sudjeluju u sudbini tih dvoje 
dragih posve romantične, blizanci sličnih junaka u romantič- 
noj književnosti počam od Waltera Scotta ii Vidakovića (u Sr- 
biji) pa do najnovijeg vremena. 

Tko ne pozna iz domaće i opće književnosti romantične 
tipove a la Čokolin i Jerko? Čokolin je personifikacija zla, 
lukavosti, zlobe, opačine; Jerko opet anđeo božji na zemlji. 

Već po spoljašnjoj slici koju nam pisac u Čokolinu po- 
daje znat će čitalac na vlas kakvoga čovjeka ima pred sobom. 
Čokolin je varoški brijač. »Suhonjav trčuljak. Glava mu de- 
bela, obla, kao glava od kupusa, obrve guste, nad nosom sve- 
dene, oči male, crne, bodljive, kad ih nije vinska magla za- 
stirala; nos tup, širok, uzvinut, a crven da se bojiš primaći 
mu puščana praha; lice olizano, nebradato, reć ibi živ cimer 
Grgine meštrije«. On se »po svim kutovima vrzao, svuda svoje 
sapunaste prste zabadao«. Ako još dodam da nitko u gradu 
nije znao otkuda je došao i kako zapravo živi, jer od brijanja 
nije puno zasluživao, onda o tom živom zloduhu nije potrebno 
dalje ni govoriti, jer je sasvim razumljivo da je takav roman- 
tični đavo na sve spreman, te da će proti Dori i Pavlu sve 
učiniti što samo može takav zlotvor smisliti i izvesti. 

Potpun je kontrast tome Grgi Čokolinu siromah Jerko, 
jadna žrtva staroga Gregorijanca, koji je njegovu mater, 
kmetinju, silom zaveo. Taj nezakoniti brat Pavlov, hineći po 
zavjetu majčinu, a iz straha od staroga Gregorijanca, već od 
djetinjstva da je nijem, ne zakasni nikamo gdje ga treba da 
radi proti Čokolinu i njegovim gospodarima, a na korist Pavla 
i Dore. Pošto on, tobože nijem i fizički slab, ne smije svojom 
osobom sudjelovati u akciji proti dušmanima ljubovnika, nje- 
mu je na pomoći kad god nije u boju proti Turcima, haramija 
Miloš, koji je odan od srca Pavlu, te se s njime divljim bije- 
som bori proti Turčinu. 

Taj pravoslavni brat, haramija s Krajine, treći je roman- 
tični junak romana, tip kakovih ima u svim našim starijim 
pripovijestima, ali, dakako, mnogo vještije prikazan, plastični- 
je orisan, nego u starijih pisaca. Miloš Radak, nekoć glasovit 
u cijeloj Krajini i Bosni, bio je u isto vrijeme najnesretniji 
jer je imao ženu — ma zna se kakovu djevojku takovi junaci 
žene. Dobio je i sina, milota ga bilo pogledati: — »crnomanjast 
deran, a živ, a jak, nu kraljević Marko«. Ali valjalo ostaviti i 
ženu i gina pa proti vragu domovine! No dok se on borio na 
granici, provalili požeški Turci sa Jusuf-pašom i u njegovo selo, 
i maloprije nego se povratio kući, odveli oni sve što su našli 

pa i njegovu ženu Maru i njegova sina. U Maru se zagledao 
sam Jusuf. Miloš kao bijesan poklopi vranca pa za Turcima. 
— »Bila je noć. Nad šumom mjesec. Tjera uru, dvije ure. Znam 
ja Turke — tako pripovijeda Miloš o svojoj nesreći — neće oni 
svu noć bez konaka. Tjeraj tri, četiri ure bez duše, bez daha. 
Krv mi skoči niz lica, grane me udarale na obraze, mozak mi 
se vitlao. Nagnuh se nad konja. Vruć je, pjeni se, griva mu 
vijori, ali leti, leti, mahnit i promeće tihi noćni zrak burom. 
Dođoh do provale gorske. Nešto mi sinu pred očima. Vatra! 
Stadoh. Da vidim. U dubini dolje sjede oko vatre Turci. Piju, 
viču. Među njima malen čovuljak. Bit će vidar (koji je već 
prije obilazio selom, prodajući kojekakve masti, pa se osobito 
interesovao za Maru i Miloša). O drveću privezani konji. A 
podalje u zasjenku? — Da, da Roblje. »Mare, Mare! Sinko!« 
zavapi u sav glas. »Evo me, evo, Miloše moj!« odazva se Mara. 
“ Skočiše Turci. Namjerim. Cak! Mrtav leže Jusuf. Poklopiše ko- 
nje. Cak! puče mi mala puška i svali se drugo Ture s konja. 
Pusti uzde, u jarak, u jarak! »Ha, ti Milošu!« zakriješti ona 
kržljava hulja (vidar). I planu mu puška, a žena mi se sruši 
mrtva. Letjeh. U puški nema zrna. Ali jao, hulja uhvati moga 
sina za kosu. Ubit će ga: Ne. Diže ga na konja. Odjuri, a Turci 
od straha za njim. Dođoh do žene. Hladna! Ali sin je živ, nu 
oni ga nose! Tjeraj! Za njima! Pade mi kapa. Konju nestaje 
sape. Trgnem nož da bocnem konja u rebra. Leti nizbrdo, uz- 
brdo. Leteći napunim pušku. Eno ih, sad idu iz šume. Ha, to 
je vidar, a to mi je sin! Da, da! Tjeraj de, konjiću! Blizu smo. 
Blizu. Na puškomet. Čekaj! Ali jao! Propne se konj, pade, 
izdahnu. Padoh i ja. Odoše bez traga. Jao, Krste, bože! Ubiše 
ženu, odniješe sina, samo noću ori se zlorad smijeh tog soto- 
ne«... Miloš je već ostario i za njega nema druge naslade 
osim bojeva proti Turcima; on nema druge želje ni nade no 
da će još naći onog čovječuljka vidara, a kad ga nađe, on će 
ga zubima raznijeti i onda rado umrijeti. 

Ta tri lica, osobito prva dva, premda po svojem značenju 
epizodiste, ipak su zapravo najaktivniji junaci Šenoina ro- 
mana; oni pomiču radnju naprijed, oni je, izravno ili neiz- 
ravno privode i do katastrofe. Čokolin i Jerko pravi su »bo- 
govi ex machina« romana. Treba li saznati što Pavao snuje 
i što se događa u kući zlatara Krupića, ili što se zaključuje 

glede parnice Zagrepčana poradi Medvedgrada i Stjepkovih 
nasilja: tko će to lukavo doznati i dokučiti, ako ne Čokolin? 
A kad stari Gregorijanec sa Čokolinom stvara osnovu kako 
da uništi Doru; ili kad banica Klara sprema svojoj suparnici 
zlo; tko će se drugi popeti na stablo ili primaći k vratima, 
da sve čuje i onemogući osnove, ako ne tobož nijemi Jerko? 
Ako se radi o glavi ili o sreći Dore i Pavla, Jerko je »deus 
ex machina« zaljubljenih; ako se što snuje na njihovu korist 
ili na štetu Pavlova oca, Čokolin je »deus ex machina« med- 
vedgradskog gospodara. I napokon Čokolin pobjeđuje, jer Dora 
pada njegovom spletkom, po njegovoj osnovi. 

Ali ni on neće izbjeći pravednoj kazni, jer jošte živi stari 
Miloš. Premda se revno i pažljivo skrivao pred Milošem, ne- 
sreća htjede, pa ga je baš onda upoznao kad je htio zavijeke 


okrenuti leđa Zagrebu. 


Bojeći se, lopov, sigurne smrti, on je bijesno letio preko 
zagrebačke gore da umakne Radaku. — »Pomaman letio go- 
rom i dolom čovuljak, satrt, odrpan, izmučen. Do koljena 
ogrezao u snijegu, do pojasa propadao, lice mu gorjelo od 
zime, s ruku mu tekla krv, čovjek jedva disao. Kao ranjen 
vuk letio uzbrdo, hvatajući se za bodljikavo granje, kao jež 
savio se i spustio nizbrdo, ne mareći kad je lupio glavom o 
panj, sakriven pod snijegom, ili o kamen kraj puta. Bježeći, 
izgubio plašt, izgubio kapu, ali bježao bez obzira, kao da ga 
zli dusi tjerahu zmijskim bičem«. Ali ga bijesno proganjahu 
Miloš .i Jerko. Uhvatiše mu trag, zapaziše ga na stablu kako 
leži na grani, nijem, jedva dišući. Jedan prasak iz puške, i 
Čokolin je s probijenom lubanjom pao u snijeg da začas bude 
Plijen: gladnih vukova. Kad se Radak s Jerkom vraćao u 


' Zagreb, osvetivši svoga gospodara i sebe — »noćnom tišinom 


zvonilo šestinsko zvono i zvalo vjernike na polnoćku«, a or- 
gulje grmjele i narod pjevao: »Narodi nam se kralj nebeski«. 
Bijaše Božić. 

: Ostale epizodičke figure koje ne utječu bitno u razvoj 
događaja crtane su realistički, bez romantične natruhe. Tako 


«je stara Magda tip piljarice koji .se ni do danas nije znatno 


promijenio. Jednako su dobro karakterisane poštovane gra- 
đanke Šafranička i Freyovka, koje po duhu imadu i danas u 

Zagrebu sestara. U krupnim potezima, ali zato ipak posve 
jasno i plastično ocrtan je bilježnik zagrebački Kaptolović, 
simpatični i odlični gradski poslanik Jakopović, te čestiti 
majstor Krupić. Između historijskih osoba koje još nijesu 
spomenute odlikuje se u romanu kanonik i hrvatski kronista 
Vramec potankom i dosljednom karakteristikom, 


Svojom spoljašnjom. formom »Zlatarevo zlato« jedan je 
od najbolje izrađenih, mogao bih reći upravo najbolji Šenoin 
roman. Među pojedinim dijelovima postoji lijep razmjer, a 
»fabula« u užem smislu riječi drži ravnotežu historijskom 
elementu. Epizode imadu ponajviše bitnog utjecaja na razvoj 
radnje, ali su zato ipak za se cjelovite slike, lijepo prikazane 
i osvijetljene, vješto uokvirene. Ističem osobito velik prizor 
na Kaptolu, gdje je sažgana slika i razvaljena kuća kanonika 
Franje Filipovića, koji se iznevjerio vjeri i domovini, zatim 
malen, majstorski ocrtan prizor pred crkvom sv. Marka, 
napokon veliku historičku crtu hrvatskog sabora g. 1577. 

U opisivanju Šenoa se ne upušta u sitne potankosti, ali 
zato upotrebljava samo karakteristične crte, pa prikazuje 
predmete jasno, o njima ne može biti sumnje kakvi su. Oso- 
bito crtanje situacija polazi mu za rukom, pa jer je malone 
uvijek zanimiv, čitalac mu napokon prašta bombastičku la- 
pidarnost ili neumjesne dodatke koji inače narušavaju epsku 
sumjernost i nijesu u pravom skladu sa situacijom. (Za pri- 
mjer upućujem na onaj prizor kada Radak stigne Čokolina 
te ga ubije. Dugi govor kojim se Radak obraća Čokolinu, koji 
je već na stablu polumrtav, posve ije nemoguć i nenaravan, ali 
ipak potresa čitaoca). — Što se tiče dijaloga, mora se priznati 
da je piscu baš u »Zlatarevu zlatu« najbolje uspio. Samo ona 
dva romantična junaka, Jerko i Radak, kad se razbrbljaju 
o svojoj prošlosti, govore kao s katedre, sasvim Šenoinim na- 
činom. I Pavao deklamuje, ali ne prelazi granice kao mnogi 
drugi Šenoini junaci, dočim je dijalog svih ostalih osoba u 
ovom romanu prirodan, dosljedan njihovu značaju i položaju. 

U cijelosti svojoj, »Zlatarevo« je »zlato« ne samo kano 
prvi hrvatski roman nego kano historijski roman uopće od 
znatne vrijednosti. Osnovano na opširnim studijama, djelo je 

zgodno zamišljeno, dobro promišljeno i pomno, s ljubavlju 
izgrađeno. 

Na jednom mjestu (»Vijenac« god. 1877, br. 4.) piše Šenoa: 
»... Čini se da većina ljudi (u nas) koji su se dali na pisanje 
novela ne shvaćaju taj posao ozbiljno. Kad pročitaš takav 
pisani plod, odmah ćeš opaziti da novela nije prošla kroz sve 
psihološke faze kojima proći mora; da je to bud mrtvorođenče, 
bud nezrelo dijete kojemu nema života. Ideja zametne se, 
dakako, u jedan hip, bud s kojeg spoljašnjeg povoda. Ali od 
ideje do štampe put je vrlo dalek, ako i po vremenu možda 
kratak. Ali dok se to sjeme razvije u potpun organizam u 
tvojoj duši, dok svaka osoba postane živom, dok se ta živa 
cjelina izvine iz magle naslućivanja, do toga se hoće puno. 
Onda istom možeš pisati. Pa ako pišući ne vidiš pred sobom 
svaki kraj, svaki predmet, svaku osobu; ako ne vidiš pred 
sobom živu mijenu svih prizora... onda ti posao ne valja, 
jer nemaš snage u sebi, baci pero!« Možda nijedno djelo 
Šenoino ne odgovara bolje tim njegovim zahtjevima od »Zla- 
tareva zlata«, koje je u njegovoj duši polagano dozrijevalo, 
dok je postalo »potpun organizam«, pa zato i općinstvo hrvat- 
sko s pravom cijeni to djelo kao najbolji produkt Šenoine 
romansijerske vještine. 


TEODORA ' 


(PRIPOVIJEST EVGENIJA KUMIČIĆA) 


I 


Što je zapravo Kumičićeva »Teodora«, to nam ni sam 
pisac ne kaže. Na naslovu veli se samo »Teodora«. Pripovijeda 
E. K. »Dakle, pisac sam ne usuđuje se kazati ni novela, ni 
roman, a neće mu se da kaže: pripovijest, jer je to blijedo 
ime koje ništa ne znači. Pisac ima i pravo što tako postupa, 
jer njegovo najnovije djelo, što ga je ove godine izdala »Ma- 
tica hrvatska«, doista nije ni novela, kako je označuju obične 
priručne knjige o teoriji beletrističke proizvodnje, a nije ni 
roman u smislu suvremenih romana u stranim literaturama, 
»Teodora« je pripovijest pure et simple, kao što su pripo- 
vijesti Šenoine, u kojima je pokušao obraditi neka temata iz 
suvremenog društva bez pravog okvira kakav zahtijeva ro- 
man ili novela. Međutim, ime je uzgredna stvar, i za prosu- 
đivanje samog djela nema nikakve znamenitosti. Zvalo se 
djelo ovako ili onako, ako mu unutrašnja sadržina i kompo- 
zicija ne može izdržati stroga suda, nema pune vrijednosti, 
pa makar ono i zadovoljilo neke teoretično-tehničke zahtjeve; 
i nasuprot, ako je ono značajno svojim unutrašnjim predno- 
stima, posve je irelevantno da li se sklada s izvjesnim teo- 
retičkim zahtjevima i da li se može ovako ili onako krstiti. 
Stojeći na tom osnovu, mi nećemo nastojati da strogim apli- 
ciranjem nekih tobožnjih teoretičkih pravila na Kumičićevo 
djelo istražujemo u koju bismo ga kategoriju mogli uvrstiti, 
nego ćemo naprosto prikazati što nam ple »pripovijeda«, 

a onda ćemo to pripovijedanje popratiti nekim opaskama o 
kojima mislimo da su potrebne i opravdane. 

Kao već u nekim pređašnjim, vodi nas g. K. i u ovom 
djelu u svoj zavičaj, u Istru. U Banji živi porodica Dakićevih. 
Dakić je pomorski kapetan, o kojemu pravo ne znamo kakav 
je u duši, no-o kojem saznajemo da je sebičan, materijalisti- 
čan škrtac, ali uz to živi za svoju djecu, Luciju i Teodoru, 
kojima naklanja svoju ljubav i stečevine svoga mnogogodi- 
šnjeg rada. Ostavši udovac, on čini za djecu sve što može kako 
bi im mater — ljubljenu i dobru svoju ženu — mnaknadio. 
Pošto su odrasle, vodi ih u jedan »odličan« institut na Rijeci, 
kojim ravnaju gospođice pl. Korner, no budući da mu se djeca 
već prvog dana u tom zavodu zasite zavodske ravnateljice i 
njezinih učitelja i njezina reda u kući, on ih vodi doma, u dru- 
štvu mlade Kornerove Malvine — bujne djevojke, naoko 
dobroćudne i valjane, koja mu se umije laskati, premda naj- 
brutalnijim načinom spletkari proti svojoj starijoj sestri — 
te ostavlja Malvinu u svojem domu kao odgojiteljicu djece i 
gospodaricu kuće. Vrativši se s daleka puta, te vjerujući. da 
je Malvina vrijedna i požrtvovna, on je ženi da djeci zami- 
jeni majku i da unekoliko zadovolji »javno mnijenje« sela, 
koje ne može da pojmi odnošaj strane žene u njegovoj kući. 
Malo zatim otišao je opet na more, a Malvina, ne mareći više 
ni naoko za djecu, živi kako misli da je najbolje i za nju 
najudobnije, sretna što su joj se osnove ispunile, usprkos nje- 
zinoj prošlosti, o kojoj doduše ne znamo ništa pozitivna, ali 
o kojoj bar neizravno doznajemo da nije bila najsvjetlija. 

U životu Dakićevih, koji smo dosad bar kroz neko. vri- 
jeme pratili, nastaje sad praznina, jedan interval o kojem 
jedva možemo išto naslučćivati. Pisac naprosto punih devet 
godina toga života preskače, ko da ih nikad nije bilo. Sve što 
bismo morali o tom intervalu da znamo, on zamjenjuje bijelim 
listom knjige, na kojem je naštampano »Dio drugi«. To je 
doduše vrlo udobno, no da li je zgodno i opravdano, o tom 
ne može biti sumnje. Međutim, da vidimo što doznajemo u 
tom drugom dijelu. 

Sad imamo pred sobom malo stariju. kćerku, Luciju, udanu. 
Udala se za'nekog Rikarda Larisa, doteplicu posve sumnjiva 
Života i značaja, uz kojeg traje žalostive dane. Teodora je 

odrasla djevojka, udavača, te je zaljubljena u mladoga i vri- 
jednoga Karla Francetića, s kojega ocem živi stari Dakić u 
nesavladivoj zavadi i mržnji. A što je s Malvinom? Ona, ži- 
veći svakojako — kako zapravo, to ne saznajemo — ima s 
Lucijinim mužem intiman odnošaj, kojega će plod za koji 
dan doći na svijet. O sablazni govori čitavo selo, a Dakić, 
obaviješten također o tom — on je dvije godine odsutan — 
piše pismo, kojim upućuje ženu da ga ne dočeka u njegovoj 
kući. On ne zna tko mu je ime osramotio, ali ga sam Laris 
obavještava da je to neki kavanar Jovanino, nagrda od čo- 
vjeka. Malvina, ne znajući što da počne od straha, čega li, po- 
rodivši muško čedo, valjda u paroksizmu, koji bi se možda 
fiziologično dao opravdati, odmah 'iza poroda skače sa djete- 
tom u kućnu cisternu. Dakić je sav zadovoljan da je ne nađe 
žive. Slučajno od Teodore sazna tko mu je osramotio poro- 
dicu. Ubio bi Larisa da Teodora ovog ne obavijesti o svem. 
Ona prezire i mrzi na svog šuru radi sestre svoje, koja sve 
više propada, a Laris, koji od tasta ne može da dobije novaca, 
napokon ne zna sebi drukčije pomoći, nego po nekom stra- 
nom mornaru dade ubiti Dakića. Sumnja pada, začas, na 
Karla, ali za koji tjedan pođe za rukom Teodori i Karlu, te 
otkriju prave krivce, koji budu obješeni. Lucija umre u se- 
strinom naručaju od sušice, a Teodona se napokon uda za 
Karla, te njihova djeca kite cvijećem Lucijin humak... 
Kako čitalac vidi, u »Teodori« nema premalo sadržaja; 
prije će ga biti previše, pa se u tom povodu može već a priori 
zaključiti kako ga je pisac u knjižici od 200 stranica prikazao. 
Sadržina je u cijelosti dosta tamna, stranom odurna — svi- 
jetlih stranica ima vrlo malo. U neznatnom istanskom seocetu 
vidimo u kratko vrijeme preljub, brakolomstvo, samoubojstvo 
sa čedomorstvom, umorstvo, koje ima u povodu dvostruko 
vješanje. A ljudi? S jedne strane neukost, prostota, brutalnost, 
a s druge strane sebičnost, pohota, licemjerstvo, zločinačka 
prepredenost, bludnost, grabež, zločin. Toga je svega toliko 
prenatrpano da se u cijelosti bar čini nevjerojatno. Međutim, 
mi za sve to puno ne pitamo. Riše li pisac same čestite ljude 
i svijetle karaktere, ili same odurne ljude i zločine, kritičaru 
može to biti svejedno: on mora dozvoliti i priznati piscu su- 
vereno pravo da uzima ljude i kombinira dogođaje kakve god 

hoće; prikor koji se često u tom pogledu čuje, te glasi: pesi- 
mizam ili optimizam, to je fraza; glavna je i najvažnija du- 
žnost kritičara da ispituje je li nam pisac ljude koje prika- 
zuje tačno i vjerno prikazao, tako da možemo i moramo wjero- 
vati u njih i u ono što rade. Ako su njegove ličnosti, njegovi 
karakteri doista živi, čitaocu posve jasni ljudi, on je izvršio 
svoju glavnu umjetničku zadaću. Drugim riječima, od pisca 
se u prvom redu traži (bar danas) psihološka analiza, a ostalo, 
iako je više ili manje. važno, ipak je uzgredno. Tačna i do- 
sljedna psihološka analiza, to je prvi zahtjev realističkog 
pisca, što bez sumnje i g. Kumičić želi “biti. Realizam se ne 
sastoji u pukom kopiranju realnoga života, nego u vjerojatnom 
prikazivanju života. U životu događa se upravo nevjerojatnih 
stvari. Pisac koji bi naprosto u svojem romanu iznio te ne- 
vjerojatnosti, a ne bi ih ujedno tako prikazao da su vjero- 
jatne, ne bi bio realističan pisac, kao što je onaj koji vjero- 
jatno prikaže i rastumači ljude i dogođaje kojih u životu . 
samom nije našao. 

Neka nam se oprosti što smo se regbi upustili u teore- 
tičko »razglagolstvije«. To je, koliko je god dosadno, bilo po- 
trebno, jer bi nas inače mogao tko krivo shvatiti u povodu 
naše izjave da je većina ljudi i dogođaja u Kumičićevoj pri- 
povijesti — nevjerojatna, nerealistična, pa i onda ako je pisac 
te sve ljude svojim očima vidio i o njihovim činima svojim 
ušima čuo. 

Ni jedna ličnost u romanu, koja nam nije protumačena 
tako da je u dušu poznajemo, da nam je posve jasna, a mo- 
tivi njezinih čina posve razumljivi, dakle i sami čini vjero- 
jatni, ni jedna takva ličnost nije vjerojatna, pa pisac, koji 
takve ličnosti iznosi pred nas, jedva da je realističan. Na žalost, 
većina ličnosti u »Teodori« baš je takva. 

Počam od plemenitih gospođica Kornerovih pa sve do 
Larisa, svi su ti glavni junaci takve blijede slike da ih ne 
možemo opipati, da nam se sveudilj izmiču kada hoćemo da ih 
Pograbimo za živu put, sve su to više ili manje ljudi bez krvi 
i mesa. Uzmimo toga Dakića! Što je on, kakav je to čovjek? 
Njegov rad u cijelosti nije nesimpatičan: on ne mari ni za 
koga, ne pita što svijet o njem govori, on nastoji samo da što 
više steče, ali pri tom ljubi svoju djecu i čini sve što drži da je 
6 Hrv. knjiž, kritika II 81 


potrebno njihovoj sreći. — Jedino ne pojmimo kako može 
jednu svoju kćer udati za čovjeka kojega dobro ne poznaje, a 


gotovo da sumnjamo i o tom bi li on Malvinu uzeo dok je . 


ne pozna u dušu. Inače je, kako rekosmo, sasvim pristojan 
čovjek. Njegov život ne govori proti njemu. Ali pisac nekako 
neće da nam on omili, te uvijek koješta nagoviješta o njem, 
što ga prikazuje u čudnom, ali ne u jasnom svijetlu. Što je 
dakle zapravo, kakav je Dakić? To nam ostaje tajna, no pošto 
je to tajna, cijeli je Dakić nevjerojatan. — Kakva je žena Mal- 
vina? O njoj pozitivno znamo samo to da želi postati Dakiće- 
vom ženom pod svaku cijenu. To bismo mogli nekako ra- 
zumjeti, ali zato još ne poznajemo njezina karaktera. Je li to 
pustolovka, je li pokvarena, zlo odgojena, od prirode na zlo 
naginjuća žena? Ona se ubija skupa s djetetom kojega je s 
drugim rodila. Zašto se ubija? To nam pisac nije ni pokušao 
rastumačiti. Je li tome psihički ili fiziološki razlog? Čitalac 
kojemu to samoubojstvo nije jasno, temeljito motivirano, ne 
može vjerovati u nj. — Pa taj Laris! To je konvencionalna 
hulja, hulja po šabloni. Pisac je posvetio nekoliko redaka nje- 
govu vanjskom životu, njegovu načinu pripovijedanja i obma- 
njivanja, ali nam nije dopustio da mu u dušu zagledamo. — 
A da vjerujemo kako netko daje ubijati svoga tasta i kako 
obesčašćuje njegovu ženu, moramo toga čovjeka do u zadnju 
žilicu njegovu dobro: poznavati i moramo pred sobom jasno 
vidjeti prilike u kojima se to događa. 4 

Takva pitanja i takve opaske mogli bismo nastaviti. Osim 
nekih sporednih osoba i unekoliko Lucije ostaje nam sve tam- 
no, manje ili više nevjerojatno. Pravoj, realističnoj karakte- 
rizaciji, psihološkoj analizi nema u cijelom djelu gotovo ni 
traga. 


II 


Čudit će se možda čitalac što do sada nijesmo govorili o 
glavnoj junakinji pripovijesti, koja bi prema naslovu morala 
biti Teodora. Na žalost, mi uz najbolju volju ne možemo puno 
o njoj govoriti, jer ne znamo pravo s koje strane da joj se — 
naravno, sa strahopočitanjem — približimo. Ta je Teodora u 
prvom dijelu dijete od nekih 10 godina, dakle bar u tom dijelu 

ne može biti »junakinja«. Ona nije puno veća junakinja ni u 
drugom dijelu, koji se događa 9 godina kasnije, kao često drugi 
čin u Birchpfeiffiričinim dramama. Što je ona u drugom di- 
jelu? Izrasla djevojka, udavača koja ima puno zdrave pameti, 
dovoljno odlučnosti i volje, te voli što je dobro i lijepo, a 
mrzi na zlo. Iz ljubavi prema svome ocu, koga iskreno opla- 
kuje, ona se regbi daje u policajnu službu, te sa svojim Kar- 
lom radi o tom da nađe ubojicu svoga oca, kojega nemilosrdno 
predaje u ruke pravdi, premda je on muž njezine sestre. O 
drugim kakvim djelima Teodorinim jedva bismo mogli govo- 
riti; je li pak to dovoljno da je stvori junakinjom pripovijesti 
koja nosi njezino ime, mi se usuđujemo sumnjati. U kakvom 
odnosu živi Teodora prema svojoj maćehi prije njezina brako- 
lomstva, i što je ona radila da tu sramotu spriječi, o tom ne 
doznajemo ništa. Kako se Teodora bez ljubaznog nadzora 
rođene matere, bez neprekidnog prigledavanja očeva i uz zlo- 
sretnu maćuhu razvijala to je pisac zaboravio prikazati, pa 
se moramo zadovoljiti s njom onakvom kakvu nam je predo- 
čuje, ne pitajući da li ona u prilikama u kojima živi može i 
mora takva biti. Teodora nije nesimpatična, do li u službi poli- 
cije, jer pisac ni tom zgodom mije mario jasno prikazati mo- 
tive njezine policajne suradnje, ali i ona dijeli sudbu drugih 
junaka u »Teodori« da je — tamna, te je pisac i na nju prolio 
baš tako malo svijetla kao i na druge. Čitav razvoj »radnje« 
ne zavisi nimalo od nje. Što ona slučajno odaje Larisa ocu da 
spasi nedužnoga kavanara Jovanina, to je samo slučaj, na- 
ravno, piscem »upriličeni« slučaj. No zašto ona nije nastojala 
Spriječiti intimniji odnos Larisov prema maćehi, kad je već 
toliko emancipovana da zna kakve plodove rađaju takvi od- 
nosi, to ne doznajemo: Teodora, kako ju je pisac valjda zami- 
slio i u nejasnim konturama prikazao bila bi vrlo intere- 
santna figura da ju je pisac nastojao onako karakterisati kako 


je ona zaslužila. Ali on je ovaj put posve zaboravio da ljudi 


nemaju samo fiziognomije nego i dušu te da nas duša više 
zanima nego fiziognomije i čini o kojima ne znamo ili bar ne 
možemo razabrati da li su rezultati duševnih procesa, ' 

Još su najbolje prikazani, ali nedovoljno objektivno, kako | 
se pristoji modernom romansijeru, sporedni acteuri, zapravo 
statiste. Stari je Francetić među njima najbolji, valjda zato. 

što je kao glava »hrvatske stranke«. Tko ne spada u tu stranku, 
a priori ne može biti sasvim valjan čovjek. To je doduše 
naivno, ali puno ne smeta. Više od ljubavi prema hrvatstvu, 
smeta piščeva mržnja na sve što je njemačko. Samo toj mr- 
žnji možemo u krivnju upisati onu nagrdu koju nam je pisac 
prikazao u Berti. To je karikatura najprostije vrsti, pa da je 
bar piscu pošlo za rukom prikazati je s finim humorom, hajde 
de, ali ovako moramo se upravo čuditi tolikoj zabludi. Manje 
je karikiran kavamar Jovanino, ali ne razumijemo zašto mu 
je potrebna za njegovu čudnu ulogu baš onakva spoljašnost. 
Nije li to utjecaj Šenoinih figura A la Čokolin? Ostalim spo- 
rednim osobama jedva može biti prigovora, kano i puku koji 
se ističe prostotom, katkad i brutalnošću, ali dosta prirodnom 
i razumljivom. Puk je često u svojem poštenju, u svojoj mo- 
ralnoj čistoti brutalan, bezobziran. 

S karakteristikom glavnijih osoba u pravilnom je omjeru 
kompozicija najnovijega Kumičićeva djela. Spočetka razvija 
se pripovijest vrlo polagano, prikazivanje je opsežno, opisi- 
vanje potanko. No, žalibože, i u tom prvom dijelu karakteri- 
stika je posve nedovoljna. Sve što se tiče Kornerovih ii njihova 
zavoda, više je karikatura nego karakteristika. Osjeća se, kako 


je već spomenuto, mržnja piščeva na te doseljenike i ništa | 


više. Ta mržnja odvela ga je predaleko, te mu nije dopustila 
da ostane vjerojatan. Ta starija Kornerova i njezin zavod, u 
. kojem se što je posve nevjerojatno, djeca uče da Hrvati ubi- 
jaju ljude, te ih regbi za večeru jedu, u cijelosti ne bi bili ne- 
mogući, ali, kako je pisac nju i njega prikazao karikaturnim 
slogom, posve su nevjerojatni. Iza 50. stranice postaje pisac u 
prikazivanju manje opsežan, te je sadržaj bujniji. Napokon 
Dakić vjenča Malvinu. Što se iza toga događa kroz 9 godina, 


premda je za razumijevanje ljudi i daljnjih dogođaja od naj-. 


veće važnosti, pisac nam ne pripovijeda. On se tome ugnuo 
doskočicom da je pripovijest razdijelio u dva dijela, ali se 
time ujedno ugnuo vjerojatnosti. Radnja romana, koja je doista 
bujna, prebujna, razvija se u drugom dijelu brzo, a pri koncu 
leti lokomotivnom brzinom kraju tako te pripovijest gubi 
gotovo cjelovit značaj i raspada se pri kraju u nekakve od- 
lomke, scene, koje su nalik policajnim izvještajima. Da je ka- 
rakteristika temeljitija, ne bi to bilo moguće, a ne bi apsolutno 

bilo potrebno da se pripovijest izvrće u kriminalnu novelu 
dubiozne vrijednosti, kad ne bi piscu najviše stalo bilo do 
tzv. radnje, koja može opsjeniti samo priprosta i naivna, a ni- 
pošto ozbiljna čitaoca. 

Cijelo djelo čudno se doimlje ozbiljna čitaoca. Pisac kan 
da ga je htio naširoko rasplesti. Po tom što se pred nas 
izvode djeca koja imađu kašnje postati junaci pripovijesti, čo- 
vjek bi očekivao da će on prikazati razvoj djece sa milieuom 
u kojem žive, ali se u tom prevari. Kad je došao do prevažnog 
odsjeka u njihovu životu, njemu najednoč kao da je ponestalo . 
volje da se time bavi pa je prešao malone preko čitavog dece- 
nija, ne mareći da nam bar retrospektivnim crtanjem rastu- 
mači razne zagonetke koje na nas zijevaju iz tih minulih 
9 godina. U toj periodi živjela je, čini se, Malvina punih osam 
godina pošteno i bila je vjerna, pa kako da je baš u devetoj go- 
dini postala brakolomkom? Doduše, i Ana Karenina bila je 
puno godina skroz poštena i vjerna žena prije nego je osra- 
motila svoj brak, ali kako je to Tolstoj prikazao i rastumačio! 
I tako kompozicija piščeva involvira sama sobom nedovoljnu 
karakteristiku, te obara vjerojatnost svih događaja kojim smo 
nevjerovani svjedoci. Situacije, međutim, u većoj polovici 
drugog dijela obrađene su dosta pomno, prizori se izmjenjuju 
bez preuhitravanja, te su prikazani dovoljnom epskom širinom, 
samo im nedostaje komentar koji proistječe iz psihološke ana- 
lize karaktera. No zato u manjoj drugoj polovici istog dijela 
pretvorio se pisac u prestidigitateura! kojemu ge sva vještina 
sastoji u — brzini. Taj konac nije ni u kakvom omjeru sa po- 
... cijelo djelo čini se rastrgano, nesumjemo, neskladno. . 

A.ipak je već Šenoa tražio da adac jeja: bude potpun orga- 
nizam. Da, potpun organizam! .. 


Kad već citujem Šenou, neka mi bude dozvoljeno pri- 
mijetiti kako Šenoa ne drži da je književnost sama sebi svr- 
hom, nego da se od svakog beletrističkog djela smije i mora 
tražiti tendencija. To je i naše mnijenje, premda se u nekoliko 
razilazimo s poznatom Šenoinom definicijom te tendencije, pa 
ujedno priznajemo da svako djelo ne mora baš imati izvjesnu 
i naročito narodnu tendenciju. Realističkomu piscu može biti 

svrha gdjekad da svom pomnjom prikaže jedan ne posve 
običan karakter, jednu strast i slično. Tu neće biti naročite 
tendencije, ali djelo ima ipak, ako je uspjelo, veliku vrijed- 
nost. Uzgredno možda će imati i kakvu etičku, ali nipošto na- 
rodnu tendenciju. Međutim djelo — osobito u hrvatskoj knji- 
ževnosti — koje nema za svrhu analizu kakvog osobitog ka- 
raktera, kakve strasti, koje se dapače ne može ni tim pohvaliti 
da je skroz realistički prikazalo bez daljnje svrhe jedan poro- 
dički život u ovim ili onim prilikama, takvo djelo moralo bi 
i po našem mnijenju imati nekakvu tendenciju, koja naravno 
ne proistječe iz piščevih riječi i komentara, nego iz djela samog. 

Ako je to istina, pa ako nas zapita tko koja je svrha, što 
je tendencija »Teodori«, za čim ona ide? — mi bismo morali 
ostati odgovor dužni. Mi to ne možemo shvatiti. Pročitavši 


»Teodoru«, čovjek osjeća potpuno prazninu u duši; niti ga što 


uzbuđuje, niti ga što izazivlje na razmišljanje. S onim časom 
kad je knjiga pročitana, iščezava i interes za nju te se više ne 
vraća, a blijedi njezini junaci gube se u nepovrat. J edina bi 
tendencija »Teodore« mogla biti ta da je opasno uzimati u 
kuću stranu nepoznatu ženu, mjesto domaće. Gotovo se čini 
da i sam pisac upućuje na to kao na svrhu svoje knjige (vidi 
str. 143.), ali pozitivno to se ipak ne može ustvrditi, jer bi bilo 
odviše trivijalno. Svojoj nesreći kriv bio je Dakić sam, a ne 
tuđinka, uz koju se djeca, što je glavno, nijesu iskvarila. »Teo- 
dora«, dakle, nema po našem sudu nikakve tendencije, nika- 
kve svrhe, osim možda zabaviti po kojeg čitaoca uru, dvije li. 
To je, naravno, najmanje što se od »zabavne« knjige može 
tražiti. 


Završujući, dužnost nam je da spomenemo što je lijepo u 
»Teodori«. Lijepi su u prvom redu neki opisi. Pisac se ovaj 
put nije naširoko upuštao u opisivanje, valjda zato što i u 
ovom romanu prikazuje primorski kraj što ga je već u svojim 
nekim pređašnjim romanima detaljno opisao. Naročito ne po- 


svećuje u obilnoj mjeri svoju pažnju moru. Pravo je učinio, | 


jer mu je razlog opravdan i jer je usprkos tome stvorio po- 
više uprav lijepih, tako da kažem, momentanih slika, različitim 
svijetlom obasjanih, koje duševno oko čitaočevo s nasladom 

motri. Nadalje mora se puna hvala pokloniti piščevu prikazi- 
vanju fiziognomija, koje ga odaje realističkim piscem. Neke 
akcije njegovih junaka, tj. izvanjski izražaj tih akcija, prika- 
zane su briljantno i služe na čast koli tvaralačkoj snazi toli 
fiziološkim studijama piščevim. Napokon, vrlo nam je milo 
što možemo potpuno priznanje izraziti piščevu jeziku i slogu. 
»Teodora«, upoređena npr. s »Jelkinim bosiljkom«, pokazuje 
u tom pogledu ogroman napredak. Ako još dodamo da je 
pripovijedanje tečno, često vrlo zanimljivo, te da čitaoca 0so- 
bito pri koncu drži u izvjesnoj »napetosti« (običnoj u svim pri- 
povijestima kriminalnoga značaja) priznali smo istinu, koja 
nipošto ne obara našega suda o unutrašnjim manama i nedosta- 
cima djela. gd 
Da i pored svih naših važnih prigovora pisac »Teodore« 
ima dara, o tom nema sumnje već ni zato što je on napisao i 
boljih djela od »Teodore«, pa će ih jamačno i još napisati. U 
svojem napredovanju mogao bi samo biti suzdržan banalnim 
»kritikama« koje ne umiju nego slijepo hvaliti, pa su osobito 
u Hrvatskoj nadaleko više škodile no što njihovi pisci mogu 
4 svojem krivo shvaćenom i dokumentiranom prijateljstvu 
slutiti. i 


MRTVI KAPITALI 
(PRIPOVIJEST JOSIPA KOZARCA) 


Pravo umjetničko djelo nije tek proizvod razuma, duha, 
talenta, ili tek plod mašte. Za nj, se doduše hoće svega toga, 
i još oštra oka, mnogostrana iskustva, tehničke vještine, ali se 
hoće i srca. Stvarajući svoje djelo, umjetnik unosi u nj komad 
svoga bića, on nam poklanja dio svoga srca. Zato i nije stva- 
ranje umjetničkih djela nadničarski rad, nije puko poslovanje, 

“nije i ne može biti »gšeft«. Gdje se u djelu koje spada spolja- 
šnošću u umjetnost opaža trag »gšefta«, ondje ne može biti 
govora o umjetnosti. Ako se radi o djelu beletrističkom — ono 
može biti dobro pisano, može imati dapače sadržinu koja drži 
čitaoca u »napetosti«, može imati i gdjekoju drugu manje ili 
više vrijednu vrlinu, ali ako je u njem traga »gšeftu«, onda 
nema u njem duše, a djelo bez duše, djelo koje nije u cijelosti 
potpun organizam, nije proizvod umjetnosti i nema nikakve 
umjetničke vrijednosti. Uliti pak dušu u svoje djelo može pi- 
sac samo svojim srcem. Zato se u djelu ogleda i sam umjet- 


nik. Njegovo je djelo pravo čedo njegovo, na kojem se odra- ' 


žava smiješak njegova unutrašnjeg zadovoljstva, na kojem se 
vide tragovi suza njegovih. Sreća je po umjetnika da on, pre- 
dajući sa svojim djelom dio svoga života i svoga bića suple- 
menicima svojim, često čitavu čovječanstvu time ujedno ob- 
navlja svoj život, svoju snagu, jer s gotovim djelom oslo- 
bađa se tereta, što ga je jedno vrijeme nosio i intenzivno osje- 
ćao, zbog koga je mnogo pretrpio sam u sebi, dok ga je stvorio 
i dogotovio onako kako ga je zamišljao, osjećao i sam u sebi 
doživljavao. Vrijeme odmora, dakako, ne traje dugo, jer kon- 

ture novog djela doskora opet ovladaju cijelim njegovim bi- 
ćem, no ako je uspio iznijeti pred narod svoj ekvivalenat 
svoga unutrašnjeg svijeta, njegovo je zadovoljstvo tako du- 
boko i tako potpuno da ga ono sveudilj pomlađuje, dajući mu 
sveđer nove snage, te mu tijelo i duh može izdržati duševni i 
živčani napor umjetničkog stvaranja o kojem često šire op- 
činstvo nema nikakvog pojma, Samo onaj koji ne može naći 
toga zadovoljstva, kome crna sablast vlastite kritike previše 
izjeda moždane, makar da je u duši umjetnik, ostaje za svijet 
izgubljen, dok se napokon i sam u besplodnom mučenju sa- 
moga sebe, u teškim unutrašnjim borbama ne izgubi, te ne 
završi svoj bijedni život u očajnosti tili u — ludnici, ako mu 
već prije toga nervno naprezanje ne ubije tijela. Takvih mu- 
čenika ima više možda no što se misli. Oni su žrtve prave 
čiste umjetnosti, pa čistim, mučeničkim svojim bićem podaju 
to veću vrijednost onim izabranicima, koje je bog uputio, da 
budu svjetlonoše narodima da umijećem svojim ne samo pri- 
kazuju, nego i stvaraju ljude i svjetove. 


Takove, pregrubo izražene misli pobudilo je u meni, kad 
sam ga pročitao, djelo kojemu je gore naslov. Neću ustvrditi 
da je Kozarac umjetnik kakvih se rijetko nađe, da je iz- 


među prvih koje mogu narodi s ponosom spominjati, jer i 


među umjetnicima ima izvjesnih stepena, ima nijansa, ali on 
je bez sumnje umjetnik, te mu njegovi »Mrtvi kapitali« do- 
značuju među suvremenim hrvatskim piscima odlično, jedno 
od najodličnijih mjesta. Iskrenije i jasnije govoreći, meni se 
čini da je on među našim suvremenim piscima koji su doista 
umjetnici — a tih je vrlo, vrlo malo — danas prvi. Možda se 
i varam, možda se mene njegovo zadnje djelo samo s koga 
nepoznatog mi individualnog razloga vanredno dojmilo, a 
drugih se neće utolikoj mjeri dojmiti — moguće da je tako, 
no to me ne može odvratiti a da ne kažem očito svoje uvje- 
renje, koliko mi je god teško da ga jasnim, općenito ubjed- 
ljivim dokazima potkrijepim. 

Kozarac je realista, ali realizam ne isključuje srca i nije 
Protivnik idealizmu. Njegovi su »Mrtvi kapitali« plod pro- 
Mmatranja, opažanja, iskustva, ali pisac, motreći izvjesne po- 

jave, nije ih samo gledao nego je pri tom i srce njegovo igralo 


veliku ulogu; on je pustio da ono što promatra djeluje na, 


dušu, srce njegovo, i tako se uz njegova opažanja čuje i ku- 
canje njegova srca, koje se sad bolno stezalo, a sad od ushita 
htjelo grudi da razbije. Između redaka njegovih vidim sad 
njegov zadovoljni smiješak, a sad kano da čujem kako mu suze 
na papir padaju. Ushićujući se za junaka koji mu je_srcu pri- 
rastao, kao da mu pero dršće i hrli kako bi sretno dovršio iz- 
reku, stranicu, jer se 'boji da neće naći izraza za ono što mu 
je u duši tako jasno, tako živo, što je tako duboko osjećano. A 
kad mu se bolju, čemerom srce steže, on sebi ne dozvoljava 
da preko toga brzo prijeđe, nego se s nekom gorkom nasladom 
zadržava na ranama našeg naroda, kako bi to dublje i to dulje 
bar on mučio muku zbog nesreća kojih toliki i toliki neće da 
pojme i ne mogu da osjećaju. Kao naknadu za te boli dozvo- 
ljava sebi plemenito ogorčenje, koje mu bujno oživljava slog, 
te mu gdjekada diktuje u pero riječi koje su jetkoćom svojom 
nalik tekućini što izgriza staklo. Onda je bezobziran, bez kraja 
ironičan, pa u razumljivoj ljutini premaši i mjeru. Kao da 
zavikne »pfuj!« i baci papir na stranu... jamačno ne može 
nastaviti dok na svježem zraku ne upokoji uzbuđeno srce. A 
kako je to oštro pero blago kad opisuje ljubav čiste djevo- 
jačke duše, kako je slatko i nježno! Osjećaš dah njezin, mimis 
njezin, čar što ga oko sebe rasprostire. Kako je gipko i umilno, 


kako je slatko i puno draži kad prikazuje sreću svojih oda- ' 


branika! Govori napola, samo nagovještava, kao da se boji 
e bi mogao profanisati ono čemu se iklanja, što mu dušu mili- 
njem ispunjava . 

Govori se adjekad da pisac mora biti utoliko objektivan 
da se ne opaža nigdje ni njegova sklonost, ni njegova nesklo- 
nost. Ja držim da to nije ispravno, ako se tim kaže da pisac 
bude suhoparan i beščuvstven kao kakvi sudbeni akt. Pisac se 
ne smije nametati ni svojom simpatijom ni svojom antipati- 

jom, ali on je čovjek koji osjeća, koji je, stvarajući individue, 
i sam individuum, pa ne radi li kao pisar, mora već svojim 
stilom odavati svoja individualna čuvstva. On ne smije upi- 
rati prstom na ovo ili na ono, ali mora djelovati ne samo na 
razum nego i na srce; to će pak polučiti samo onda ako udesi 
svoje prikazivanje tako da ono, premda je objektivno, djeluje 

onako kako on želi. A da to postigne, mora sve prema želje- 
nom djelovanju na njega djelovati. U tom pravcu piščevo. 
»ja« ne može se nikad posve ukloniti i ne treba da iščezne. 
Stoga, i koliko se »ja« našega pisca razabire, on je ipak objek- 
tivan i realističan — realističan u crtanju, a idealan u te- 
žnjama, u tendenciji; u potonjem toliko idealan da u tom po- 
vodu gdjekad prelazi u doktrinanizam, u teoretičko glosiranje 
svojih karaktera. To je možda najveća mana djela, ali se može 
s jedne strane oprostiti jer je pisac vazda zanimljiv i pun 
uvjerenja, a s druge strane može se ispričati jer je ono što 
zovemo manom u neku ruku potreba vrlo plemenite težnje 
piščeve, koja je glavna osnovka njegova djela i koja je jednako 
patriotična kao što je smiono izražena. 


Naš je pisac u svojem djelu par excellence tendenciozan, ' 
a tendencija mu je vanredno ozbiljna. Ta je tendencija očito 
dio njegove duše, poštena težnja njegova života, izraz njegova 
najdubljeg uvjerenja. Davši izraza u beletrističkom obliku 
onome što ga je mučilo i po danu ii po noći, što mu je najprije 
u maglovitu, a onda u sve jasnijem obliku zaokupljalo misli, 
njemu je bez sumnje odlanulo, pa iako se još i onda nije mo- 
gao riješiti bolne zebnje da neće tako skoro doživjeti pre- 
okret o kojega je potrebi tako uvjeren, to je ipak bio zado- 
voljan sa sobom, kao što je zadovoljan čovjek koji je izvršio 
svoju svetu dužnost, svoju misiju, koji je zadovoljio potrebu | 
svoga života. ' 

Kozarac je smionom i bezobzirnom rukom pokušao da is- 
pali jednu grdnu ranu našeg narodnjeg života, a na to se mo- 
gao i smio odvažiti jer ima sve preduvjete koje umjetnik u 
takvom poslu treba: naučno je spreman, ima oštro oko, umije 
prisluškivati bilu narodnjeg života, nema ni političkih ni stra- 
načkih predrasuda, umije biti objektivan, pravi je poštenjak 
i patriota. Težnja njegova ne zaudara po frazi, nije ishitrena, 
neće nikomu da služi osim narodu, perhorescira sve stram- 


 putice, zabacuje sve polutanske mjere. Kozarac u svojem djelu 


nije samo umjetnik nego čitav čovjek. 
Prevažno ekonomsko-socijalno pitanje iznio je pisac u 
svojem djelu pred očima čitalaca, naroda. Dok ostali napredniji 

narodi upiru sve svoje sile da sve svoje kapitale ožive i iz njih 
korist crpe, dotle je u nas sva sila — mrtvih kapitala. U nas 
još sva sila zemlje stoji neobrađena, najplodnije tlo gnjije 
pod vodom, a naša se »duševna snaga samo dotle napinje dok 
ne dođe do korice kruha, a onda sav rad se i mišljenje objesi 
na klin« — to je mrtav kapital. Mrtav je kapital s jedne 
strane neobrađeno tlo, a s druge strane onaj dio činovništva 
koji, manje darovit, bez osobitog interesa za svoj rad, jedva 
životari už kukavnu plaćicu, dok bi se mogao na korist zemlje 
i narodnoga gospodarstva posvetiti poljodjelstvu, obrtu i 
trgovini, pa time podići ekonomsku snagu naroda i ujedno 
omogućiti da drugi dio činovništva, radeći s talentom i lju- 
bavlju, onoliko dobiva koliko prema svojem teškom radu, 
svojoj spremi i uloženom kapitalu na obrazovanje zaslužuje. 
Napokon je i ono izgubljen, dakle mrtav kapital, što ga zemlja, 
narod, u formi stipendija, troši na obrazovanje takvih mla- 
dića koji će, stekavši koricu kruha, postati »u uredu mašine, 
mrtva tjelesa kojima se turi pero u ruke da pišu njime od 
jutra do mraka, a nijedan redak možda nije-ih ushitio, nije 
im ulio ljubavi za sutrašnji dan života.« 

Ako mi je pošlo za rukom da u kratkoj formuli izrazim 
sve što je piscu na umu da kaže, može čitalac jasno razabrati 
o čem se radi, a može ujedno sa mnom odati mu veliku hvalu 
što, raspravljajući takvo pitanje, nije zabrazdio ni u kojem 
pravcu. Što bi od takvog predmeta napravio kakav stranački 
romansijer koji nije bogom nadahnuti umjetnik? 

Žalim samo da tendencija piščeva, u suštini svojoj hvale 
vrijedna a formom zanimljivo izložena, u cijelosti pak smiona 
i patriotična, nije skroz srasla s novelističkom sadržinom pri- 
povijesti tako da bi s njom skupa bila jedna umjetnička eje- 
lina. Doduše sve što se na niju odnosi pisac stavlja u usta jed- 
nog svog junaka (Lešića), ali unatoč tome iza svoga junaka 
previše očito proviruje sam pisac, te se čitatelj ne može oteti 
čuvstvu da mu sam pisac daje lekciju iz narodne ekonomije 
s obzirom na prilike u Slavoniji. Ta je lekcija kako je nagla- 
šeno, zanimljiva, ispravna, patriotična, dapače lijepa, živim 
slogom iznesena, koji čitaoca predobiva, ali je uza sve to samo 
jedan dio pripovijesti, a ne sačinjava nerazrješiv organizam 
u zajednici sa sujetom, kako se od umjetničkog djela traži. 

Popularno govoreći: odviše je očito što pisac hoće, te mu nije 
pošlo za rukom i svoju tendenciju zaodjeti u sknoz poetna 
nuho. 

Ne treba valjda spominjati da se ta strana Kozarčeva 
djela prikazuje takvom samo na osnovu najstrožeg suda, u 


.sravnjenju njegova djela s majodličnijim umotvorinama su- 


vremene književnosti. Kad bih se stavio na stanovište hrvat- 
skih proizvoda i mjerio relativnom mjerom, jedva bi mu se 
moglo u tom pravcu puno prigovarati. Ali, meni se čini da 
relativno-strogo prosuđivanje umjetnina nije opravdano, jer 
je umjetnost jedna i zakoni njezini mogu biti samo jedni te 
isti svagdje, pa i u Hrvatskoj. Uza to, nedostatak »Mrtvih ka- 
pitala« — kako ovaj tako i još neki drugi — ne oduzimlju 
tome djelu umjetničke njegove vrijednosti; nasuprot oni do- 
kazuju, s obzirom na ostale odlične strane, samo to da pisac 
još nije dosegao vršak svojeg umijeća, a to nas može samo ve- 
seliti, jer na tom osnovu od takvog pisca možemo i moramo 
očekivati još djela koja će zadovoljiti i najstrože zahtjeve 
umjetnosti. 

Sujet Kozarčeve pripovijesti posve je prost (jednostavan). 
U pripovijesti nema nikakvih zapletaja, iznenađenja, ništa što 


obi za tim išlo da podržava čitaočevu tzv. napetost, da mu 


. suzdržava dah, da mu zaslijepi oči, Sve je prozirno, bez usilja- 
\vanja, priprosto. Unatoč tome, interes ne jenjava, ne pojavljuje 
se dugočasica, a kad se djelo pročita, u duši čitaoca ne ostaje 
praznina, nego se nasuprot bude misli koje bi se u zgodnim 
prilikama, prema težnji piščevoj, mogle pretvoriti u korisna 
djela. U svakom slučaju pisac može očekivati da će čitaoca 
predobiti za svoje nazore, da će u mnogom uzdrmati razne 
Predrasude, a mnogom navratiti pravac mišljenja drugim 


smjerom... 


Upravitelj gospoštije Matković revan je gospodar i dobar 
čovjek, premda naoko medđvjeđe ćudi. Naoko tvrd, bezobziran, 
Opor, on je u duši mek i blag, nježan i požrtvovan. Svojoj 
djeci — ima dvije kćeri i dva sina — kano i drugima prikazuje 
se bez srca, ali on i ne živi za drugo nego za djecu, koju bi 
želio vidjeti poštenu i vrijednu, naprednu i sretnu. Ali od te 
djece samo se dvoje uvrglo u njega, Anka i Vinko, dok su 


Lujo i Nela više prionuli uz majku, ženu ne baš lošu, ali pri- 

lično praznu i taštu, kojoj je samo gospodstvo na umu, gradski 
život na srcu, pa bi željela, da joj djeca budu fino, makar i 
prividno obrazovana, da budu gospoda i da žive, imponinajući 
ljudima spoljašnošću, u gradu. Zato nju boli što Anka svom 
dušom prianja uz ladanjsko-gospodarski život, što ne mari za 
toilette, za zabave, za gospodske manire i što joj Vinko nije 
izdržao u gimnaziji, nego je radije rugajući se klasicima i va- 
roškoj gladnoj gospodi, pristajao uz gospodarskog pristava Le- 
šića, te se uz njeg upućivao ne samo u lov nego i u praktično 
gospodarstvo i u teoriju narodne ekonomije, koja ga je, kao i 
njegova učitelja, oduševljavala. Njoj po srcu bijaše Nela, daro- 
vito ali razmaženo, šuplje biće, kojoj su laske gospodičića na- 
domještale sve duševne naslade, koja je uživala u toilettama, 
u gradskim zabavama, u praznom ćeretanju, te je ne mareći 
za nikakav ozbiljni rad, jedva dočekala gradskog prosca, da 
kao gradska dama zamijeni život u očinskoj pustoši sa grad- 
skim metežom: I Lujo bijaše joj miljenik, koji je kao sveuči- 
lišni slušalac imao prilike da se posve uputi u gospodski život, 
te je bolje naučio u prazno trošiti i »visoku politiku« rasprav- 
ljati, nego pravničke pisce i ostalo što je naprednu čovjeku, 


ako hoće da sebi i nanodu svojemu koristi, potrebno. Ako uz . 
te osobe spomenem još Neumayera, potonjeg Nelina muža, ni- 


žeg činovnika, i Urbanitzkoga, za koga se po želji svoje tetice 
i majke imala udati Anka, mislim da sam spomenuo sve 
osobe koje u »Mrtvim kapitalima« igraju više jego epizodnu 
ulogu. 

Pa kakav je sujet izveo pisac s tim osobljem? upitat će či- 
talac, Onakav, odgovaram, kako sam gore označio. Nela se uda 
za toga Neumayera. Urbanitzky, vrlo uman i razborit čovjek, 
nježna osjećanja, rezignira na Anku, a ova uzme čestitog Le- 
šića, kojega dugo tajno ljubi, kano i on nju. Vinko se posve- 
ćuje sasvim gospodarstvu i postaje odličan pomagač Lešićev u 
oživljavanju mrtvih kapitala, a Lujo postaje poslije tolikog 
na njega utrošenog kapitala »besplatni vježbenik«. 

To je sve? Jest, to je sve, no kako je sve to pisac izveo 
i prikazao, kako je tome prisnovao svoju vrlo ozbiljnu tenden- 
ciju — to treba čitati. Pisac je od toga naoko posve neznatnog 


materijala stvorio novelističku zgradu koja se odlikuje fasa- ' 

dom krasnog umjetničkog stila i obiljem uspjelih, umjetnič- 
kih karakteristika. 

U karakteristici koja je plod psihološke analize, za koju 
se opet hoće pomnog promatranja i umjetničkog shvaćanja, naš 
je pisac regbi majstor. Njegovo je djelo opsegom maleno, u 
njem nema opširnosti koju traži roman, ali uza sve to on se 
pokazuje u njem psiholog i tako vješt promatralac najsitnijih 
životnih pojava da mu se čovjek mora pokloniti. Za fiziološke 
potankosti ne mari; on ne smatra za vrijedno da detaljno opi- 
suje kako tko stoji, gleda, usta otvara, ruke previja, noge drži, 
čelo nabire itd., kada što govori, misli i radi, jer se to više 
manje i samo po sebi razumijeva; ali nam zato rastvara dušu 
svojih junaka, i mi čitamo u njoj kano u otvorenoj knjizi. I on 
to čini umjetnički, a ne po šabloni, prateći svoje osobe na putu 
života i tumačeći nam ih, a ne u formi biografije. I krupnije i 
sitnije događaje običnog života ne samo da prikazuje, te da 
vidimo što može svatko vidjeti, nego mi prodiremo uz njegovu 
uputu u unutrašnjost njihovu, te gledamo one sitne kotačiće, 
štono ih kreću i proizvode; mi im doznajemo motive i razabi- 
remo zašto su baš takvi a ne drukčiji, i kakvi su uistinu. Pla- 
stičnost toga realističkog, no zato ipak poetičnog prikazivanja 
mjestimično je takova da čitaoca iznenađuje, i on gotovo ne- 
hotice svraća pogled na naslovni list da se uvjeri kako pred 
sobom doista ima originalno djelo, a ne tek vješto prevedenu 
stranicu kakve tuđe izvrsne radnje. Ako je psihološka analiza, 
karakterizacija, u novelističkom djelu glavno, a valjda o tom 
nema sumnje; jer to i čini, uz spoljašnju formu, djelo umjetni- 
nom, onda se o Kozarčevu djelu ne može sumnjati da je prava 
umijetnina, a piscu se mora priznati da se već ovom pripo- 
viješću uzdigao na visinu koja je časna ne samo po njega 
nego i po hrvatsku novelistiku. 

U njegovoj karaktenizaciji malo gdje ima fraza, a još ma- 
nje manira. On je ponajviše samotvorari, bez pretenzija, uza 
svu dubljinu promatranja naivan, te mu ispod pera izlaze živi 
ljudi koje je doduše gledao u životu, ali ih je zato ipak sam 
stvorio. To može samo umjetnik. S malim izuzetkom, na koji 
ću odmah doći, njegove su ličnosti pravi individui, premđa 
imadu tipični biljeg. Realizam i traži tipične individue, ako 
i otklanja formalne tipe. Takvi su individui, krasno izvedeni, 

Matković, Anka i Nela. Približava im se Urbanitzki, Matko- 
vička i Lujo. Daleko je od njih Lešić. On je mnogo manje rea- 
lan, a zato i manje umjetnički. On je više plod mašte, piščev 
ideal, suma svih individualiteta koji žive i rade prema pišče- 
vim sklonostima i željama. On je tip, ali ne realan nego idea- 
lističan, Da je piscu pošlo za rukom i njega individualizovati, 
stvorio bi djelo kakvoga jedva da ima hrvatska novelistika. 
Onda bi i tendencija piščeva izašla u malo drukčijoj formi, pa 
joj ne bi bilo u umjetničkom pogledu prigovora. No tko ima 


prava koriti pisca što se već prvim većim djelom nije uspeo ' 


na vršak umjetnosti? Opravdanoj korbi tek je ondje mjesta 
gdje je očevidan nazadak; gdje pisac, što dulje radi, to manje 
zadovoljava zahtjeve umjetnosti i to više vara makar kako 
sitne nade svojih iole razumnih čitalaca. 


Lešić, ukoliko nije realan, utoliko je interesantan. On je 
očito sam pisac. Što pisac misli o našim ekonomskim prili- 
kama, o društvenom položaju, o potrebama sadašnjosti i uvje- 
tima bolje budućnosti, to sve stavlja u usta Lešiću. Lešić je 
njegov drugi »ja«. Kad bi u Hrvatskoj bilo poviše tako umnih, 
požrtvovnih, radinih i za narodnje dobro oduševljenih Lešića, 
naš bi se narod doskora preporodio u ekonomskom pogledu. 
Uz to je naš Lešić obasjan političkim svijetlom. Njegova lju- 
bavna idila prikazana je vrlo krasno, a prizor poslije vjenčanja 
spada među biserje Kozarčeva djela. U biću svojem on je, 
premda iđealizovan — pravi »Slavonac«, nerazdjeljiv od sla- 
vonske grude, kojoj čitalac u cijeloj pripovijesti kano da mi- 
ris osjeća. To je kat' exohen »slavonsko« djelo pisca koji Sla- 
voniju temeljito poznaje. 

No baš zato što je dobro poznaje, ne mogu mu oprostiti 
ovih riječi: »Krilata riječ, duboka istina, mudar razgovor, sve 
to nema mjesta na slavonskoj gozbi: — jelo i piće, to je naj- 
uzvišeniji kumir trbuha i duše slavonske«. Ja razumijem ogor- 
čenje piščevo koje mu je narinulo tu izreku; ja priznajem da 
»Slavonci« rado piju i jedu dobro, te da radije pretresaju pu- 
stim frazama visoku politiku mjesto da se upuštaju u trijezan 
i koristan razgovor; ali sve to, uz mnoge druge pojave, koje go- 
vore u prilog »Slavoncima«, ne daje prava piscu da ih u 

onakvom svijetlu prikazuje cijelomu narodu. »Slavonac« je 
često raskalašen, neuredan, lijen, jer uz svoj prinođeni talenat 
misli da ne mora puno i revno raditi, ali ako se on oda kakvom 


. poslu, jedva ima ustrajnijeg, gorljivijeg i darovitijeg radnika 


od njega. Naš je pisac postao svakako žrtva vlastite gorljivosti, 
pa je u momentu nedostatne kontrole pustio u svijet riječ 
koja je u tako općenitoj formuli posve neopravdana. On sam, 
kao književnik i čovjek, protestuje protiv nje... 


Razvio sam naprijed glavnu misao pripovijesti, koja joj 
ujedno udara biljeg ozbiljno tendencioznog djela — djela koje 
kano prstom pokazuje naše dosle još zakopane kapitale, a uz to 
patriotičkom zabrinutošću upućuje na nerazborit, neopravdan 
luksus, koji bismo smjeli sebi tek onda dozvoliti kad bismo s 
uspjehom iscrpali sve kapitale što su nam darom &prinode na 
dohvatu: svoju darovitost i svoje tlo. Pisac je upravo nemilo- 
srdan. »Kad se sporedi — priznaje sam sebi Matković — du- 


. ševni i ekonomski razvitak naše zemlje s luksusom naših pro- 


storija, onda se mora stramac zapitati: Tko je taj: luksus zaslu- 
žio, gdje su ti veliki dusi, gdje su ta velika djela, taj veliki 
trud koji nakon tolikoga duševnoga i tjelesnoga napora mora 
da otpočine u tim zlatom i svilom urešenim sobama, da se okri- 
jepi tim odabranim jelom? ... Zar su to zaslužili oni kojima 
polovina zemlje stoji neobrađena, gdje najplodnije tlo gnjije 
pod vodom, gdje se duševna snaga samo dotle napinje dok se 
dođe do korice kruha, a onda se sav nad i mišljenje objesi na 
klin!«... To je smiono i originalno rečeno; u toj izreci može 
trijezan patriota pročitati čitavu knjigu... Takvih izreka ima 
u djelu više, puno. Gdjegdje su protkane gorkom ironijom, 
izljevom čemerne patriotične duše. Ali pesimizam piščev nije . 
hladan, ishitren. Po svojoj naravi on nije pesimista, jer inače 
u njem ne bi bilo neke osobite topline koja čitaoca zagrijava 
i koja mu gorčinu zaslađuje. Opaža se trak nade, dah vjere u 
budućnost. Pisac se pouzdava u »leteću silu devetnaestoga sto- 
ljeća, koja traži živih, a ne mrtvih kapitala.« Ne budemo li se 
sami prenuli, ona će nas neodoljivom snagom na to sklonuti, i 
mi ćemo polučiti ono što bismo: po danovitosti svojoj i plodno- 

sti naše zemlje morali već sada imati i biti. Tako se pri koncu 
ipak otvara ljepša perspektiva, i djelo se završava, ako i ne 
ushitnim akordom, a ono bar bez disonance.., 


Prekrasnih mjesta ima u »Mrtvim kapitalima«. Želio sam 
neka citovati, no to bi me predaleko odvelo, kano i daljnja ana- 
liza djela, koje, što ga više čitam, to me više predobiva i na 
mnogim stranicama ushićuje. Bog bi dao da bi hrvatska no- 
velistika dobila više takvih djela!... Ipak ne mogu a da ne 
svratim pažnju čitaoca na neke stranice, koje u ovom ili onom 
pogledu zaslužuju osobitu hvalu, jer se na njima očituje ne- 
običan talenat. Već početak s plastičnim opisom kraja, te pri- 
zorom između Matkovića i seljaka odlikuje se realistično- 
lijepim prikazivanjem. Karakteristike su malone sve prekra- 
sno uspjele. Od pojedinih prizora upućujem na prizor u kući 
Vukovićevoj prije plesa i na sam ples; na prizore koji se odi- 
gravaju na Lešićevu gumnu; na analizu Lešićevih čuvstava 


prije vjenčanja i na prizore poslije vjenčanja — najnježniljom.: 


poezijom protkane; na đački prizor u sveučilišnom gradu, do 
zadnje crtice vjeran, pun jetke tironije i toplog sažaljivanja; 
na prizor u noći i rano ujutro, kad Lešić doznaje da ije postao 
ocem — divotne stranice. Kao bijou cijelog djela moram spo- 
menuti deseto poglavlje. Kapu dolje pred piscem koji je obo- 
gatio hrvatsku knjigu takvim stranicama! ... 

Bilo bi odveć trivijalno da poslije ovih redaka preporu- 
čam »Mrtve kapitale« hrvatskom općinstvu. Tko ih zanemari 
čitati, odreći će se naslade koju tako rijetko može hrvatski 
čitalac uživati. Ja želim samo jedno: da bi bog poživio Kozar- 
ca zdrava i produktivna još dugo, te da hrvatsku novelistiku 
umnoži takvim dragocjenim kapitalima kakvi su njegovi 
»Mrtvi kapitali«. 





NA ROĐENOJ GRUDI. 
(NAPISAO K. ŠANDOR ĐALSKI) 


I 


Zanimljiv je literarni pojav da su u kratkom nazdoblju iza- 
šla dva unutrašnjom sadržinom nalik djela. Dok je Kozarac 
pripravljao za štampu svoje »Mrtve kapitale«, dotle je Đalski 
pisao svoje ladanjske slike »Na rođenoj grudi«, koje je »Matica 
Hrvatska« izdala u nizu svojih publikacija za prošlu godinu. 
Djela se doduše i formom i tendencijom i shvaćanjem uvelike 
razlikuju, ali je unatoč tome jedno drugom nalik, te čovjek 
čitajući Dalskoga »ladanjske slike«, ne može a da se češće ne 
sjeti izvrsnih »Mrtvih kapitala«. I jednome i drugom piscu 


= ladanje je jednako drago i život na ladanju jednako mio, samo 


što se Kozarac pri tom više ističe kao politički ekonom i eko- 


nom uopće, te oštrim nožem analize zasijeca u naš društveni 


život, dok Đalski s vanrednom simpatijom prikazuje ponajviše 
porodični i spoljašnji život u jednom toplom ladanjskom gni- 


. jezdu. On nema pri tom naročite tendencije, nego je zadovo- 


ljan što može primjerom dokazati kako je život na ladanju 
ugodan i skladan, kako zadovoljuje sve potrebe plemenita 
čovjeka, kako je čist i nježan, te kako može čitavog čovjeka 
preporoditi. 

Čovjek kojega je ladanje po pripovijedanju piščevu pre- 
porodilo živio je više godina u gradskom društvu, pod konac 
u službi, ali ga taj život nije nikako mogao zadovoljiti. Veoma 
kritična duha on je ljudima nastojao zagledati u dušu, te se 
počeo gnjušati s motivom koje je otkrivao kao motore sve- 

ga rada i nastojanja u tih ljudi. Svagdje je gledao samo laž, 
pretvaranje, prikrivanje egoizma, jagmu za novcem. Nije bilo 
moguće da takvo društvo svojim moćnim utjecajem i njega 
ne dohvati. I bilo mu je »kao čovjeku koji je upao u smrad- 
nu grabu i što se više iskopava iz nje, to dublje i dublje pada 
u smrad«. Napokon je odlučio da na nekoliko mjeseci pobjeg- 
ne u ladanjsku tišinu, ne bi li se u njoj oporavio i u njoj našao 
sidro koje će u moru obmana sačuvati ravnovjesje njegove 
duše. Skeptik, on nije bio, polazeći na svoju rođenu grudu, 
uvjeren da će ga ona spasti od samog sebe, da će mu učiniti 
život vrijednim da se živi, jer se bojao da će se nade što ih 
je stavljao u ladanje, također pokazati opsjenama. Ali dogo- 
dilo se drukčije no što je mogao i u snu očekivati; njega je ro- 

. đena gruda od prvog časka predobila i što je dulje boravio u 
blaženom pokoju ladanjskog života, to se više asimilovao toj 
grudi, koje napokon ne bi bio mogao ni u misli zapustiti, nego 
ostaje na nijoj da preporođen, smiren i vedar, u društvu krasne 
i plemenite žene — kao »rabotnik svoje rođene grude« — 
zadovoljan i sretan proživi još ono vijeka što mu ga je Pro- 
vidnost dosudila. 


Naš pisac, govoreći o životu gradskom, kako smo vidjeli, 
vidi sve oko sebe crno. Izrazi kojim ga on crta na usta svoga 
junaka ne mogu da budu oštriji. U tom pogledu on je, ili bar 
njegov junak, ako je uvjeren o svem što govori, velik pesimi- 
sta. Bilo bi stoga od potrebe, kako ibi nas uvjerio da nas je 
pisac poveo u to gradsko društvo i da nam ga ije prikazao 
u individualitetima, među kojima bi njegov junak (Lavo Bli- 
njavić) igrao ulogu, pa da vidimo je li to društvo uistini onak- 
vo kako ga naš pisac enbloc crta. Naravno da je to učinio, pi- 
scu bi izašla knjiga dva puta onako velika kakva je, te bi mu 
njegova sadašnja knjiga bila tek drugi dio djela. Ali on to nije 
htio učiniti, i čitalac je primoran da Lavovu pesimizmu vjeruje 
na riječ, ukoliko ije to uopće moguće, kad se tako nepovoljan 
sud izriče o jednom velikom dijelu ljudstva apodiktičnim na- 
činom, bez potanjih dokaza. ' 

To je još teže sasvim vjerovati kad Lavo gotovo poriče 
mogućnost da uz nauku ima glasa i srce, a ne samo razum. 

»Lavo, ma da je bio nakrcan modernim duhom i slijedio u 
svemu modernu znanost, ipak je u mnogomu... slušao glas 
i potrebu srca«. »Mada je bio uvjeren o zahtjevima nove zna- 
nosti, on je ipak ćutio nad sobom nešto — ako ne vrhunaravna 
— a ono svakako višega. Isto je tako grijao dušu na žaru pje- 
sničkih maštovanja i u moralu priznavao dužnosti koje idu 
nad sopstvenim interesom.« 

Pisac preko svog junaka očito »modernoj nauci« pripisuje 
svojstva kojih ona, ako je prava nauka, nema i ne može imati, 
a to čini, ako se ne varam, da praktični egoizam i teoretički 
rastumači kako bi njegove crne slike bile vjerodostojnije. Ne 
bi imalo svrhe da se pravdam s piscem ili s njegovim juna- 
kom, nego ću spomenuti samo trivijalnu poslovicu: »Nije vrag 


.ern kako ga slikaju«. A tako je i s modernim društvom. Ima 


u njemu puno zla i često se doista naučnim tobož teorijama 
opravdava crn egoizam, ali zato ipak nije sve onako kako 
Lavo i diomice njegov tvorac misli. Htio sam tek da istaknem 
kako je pisac velik pesimista kad govori o gradskom društvu. 
To nije prigovor, nego samo spomen činjenice, ali bi mi sva- 
kako draže bilo da je u tom obziru objektivniji. 

Sasvim je drukčiji naš pisac kad prijeđe na svoje lada- 
nje. Sad od pesimiste postaje optimista, idealista. Teško je do- 
duše živjeti i na ladanju, prilike su često vrlo neugodne, brige 
velike, ali tu se diše drugi zrak, tu veje drugi duh, sve je čisto, 
sve lijepo i dobro, sve milo i ljubezno, plemenito i upravo idi- 
lično, poetičnim duhom zadahnuto. Sve što se događa »na ro- 
đenoj grudi«, tj. u dvorcu i na imanju Blinjevićevu, to je for- 
malna idila, puna čara i poezije. Gradski je život prema tome 
pravi pakao. ' : ' 

I gdjekoji porok što ga pisac ovdje nalazi znade on prika- 
zati ili s blagim humorom, ili s dobrohotnošću koja to umije 
opravdati, ili bar objasniti tako da izlazi potrebnom posljedi- 
com izvjesnih prirođenih svojstava, ako ne životnih, neskriv- 
ljenih kušnja. Nema sumnje, g. Đalski pisao je svoje ladanjske 
slike s neobičnom ljubavlju prema rođenoj grudi, i to pre- 
dobiva simpatije čitaoca. On je možda žrtvovao objektivnost, 
ali zato toplinom svojih prikazivanja ogrijeva čitaoca i u njem 
budi blagu čežnju za ladanjskim rajem. 

Pravo reći, u posljednjem djelu našega pisca i nije Lavo 
junak, nego je junak u njem ta obožavana »rođena gruda«. 
Ona, s ladanjskim dvorcem u kojem je Lavo ugledao svijet, 
pretvara se pod piščevim perom sa svim njezinim stanovnici- 

.ma u jedno živo biće koje osjeća, koje živi posebnim životom, 
koje ulijeva ljubav prema sebi i samo ljubi, koj e mijenja oblik 


i izraz, ali je u svakom obliku krasno i neodoljivo, svome 1jiu-“ 


bimcu drago ii zavodljivo. I ona daje snagu, ona uzdiže, krijepi, 
očarava i preporađa. Tko se njoj poda, postizava duševni mir, 
oči mu nanovo progledaju, srece mu zakuca novim bilom, čuv- 
stva mu se oplemenjuju, štoviše, sud i shvaćanje svijeta posve 
se mijenja. , : 

Kad ga je svim svojim čarom osvojila rođena gruda, Lavo- 
va pesimizma nestaje. »I njegov pesimizam, koji osuđivaše po- 
radi bijede i nevolje pojedinačnih pojava cijeli vasmir, bio mu 


lje u taj čas neopravdan, i u duši njegovoj prosja časkom uvje- . 


renje da je bludnja... jednako i neprestance tražiti nekakove 

 zasebične svrhe čovječanstvu i sve prosuđivati sa stanovišta 
ljudskog zadovoljstva. On je zagledao sav nedogledni i kameni 
i živi svijet, pa je vidio kako sve ima svoju zadaću, svoj posao 
u službi onoga koji ije veći od svega toga svijeta. Svrhe svi- 
jeta nijesu naše — govoraše u sebi — mi smo im tek sredstva 
i ništa više. I ono što je pojedincu iteško, što mu se pričinjava 
krivično, sve ovo mora biti, jer tako hoće sveopćenitost i nje- 
zin razvoj i njezin život...« 

Mislim da mi se neće poreći da je pisac u crtanju ladanj- 
skih prilika — ukoliko se tiču Lavove rođene grude — prilično 
idealističan. Taj dvorac u Zagorju sa svim što k njemu spada 
jedva da bi se mogao naći na karti Hrvatske, ali zato ipak 
nije ništa nevjerojatno. Pisac je naprosto po svojim studijama 
iz života sabrao nekoliko tipova u jednu cijelost, kojoj je 
središte jedan dvorac, za koji pisac očito osjeća djetinjsku 
ljubav. I taj Lavo nije drugi nego pisac sam — tj. to su njegova 
osjećanja, njegove misli, njegovo poimanje, njegovo uvjerenje. 
Možda se i varam, ali bar ton pripovijesti odaje to na svakoj 
strani, jer unatoč objektivnoj formi svagdje se razabire su- 
bjektivni karakter. Vi 

Sa stanovišta apsolutnog objektiviteta moglo bi se toga 
radi piscu zamjeriti, ali sam čitalac ne gubi time ništa, jer ga 
taj čar »rođene grude«, što ga pisac ne samo opisuje nego 
skroz osjeća, tako osvaja te s nasladom postaje dionik nje- 
gove ljubavi prema svojoj grudi. I stoga je ova pripovijest 
premda u njoj nema velikih izvanjskih događaja, ne samo 
ugodna nego i zanimljiva lektira, pa je čitalac samo nerado 
pušta iz ruke, dok je do kraja ne pročita. 


I 


Prikazavši bitnu sadržinu i duh posljednjeg djela gosp. Đal-- 
skoga, mogu prijeći na pojedinosti, a držim da mi je slobodno 
pretpostavljati samo djelo poznatim, jer će jedva koji čitalac 
ovog lista biti a da nije član »Matice hrvatske«. 

Spomenuo sam kako držim da je u djelu g. Đalskoga upravo 
»rođena gruda« Blinjevićeva pravi junak pripovijesti. Sam 
Lavo Blinjević junak je tek po tome što se pisac najviše na 
njega obazira, i što ladanjski život samo zbog toga prikazuje 
da bi pokazao kako taj život na Lava djeluje. Inače je Lavo 


* veoma pasivan. O njemu se govori doduše, ali on ne radi go-' 


tovo ništa, on samo — uživa, pa čitav ladanjski svijet malo 
da i nije ni zašto drugo no zato da Lavo može uživati. : 
Što je, kakav je zapravo Blinjević junior? Na to pitanje ne 
odgovara pisac kako bismo mogli i smjeli željeti. »Ja nijesam 
— veli on — optimista, ni idealista, nijesam pesimista, nije- 
sam materijalista. Moj duh u svako od toga (!) ulazi, svagdje 
nalazi razloga, ali srce moje nije udovoljeno, pa i duh moj nije 
osvojen... Ja sam kao slijepac. Ljepše, ljepše mi je bilo dok 
za istinu svijeta nijesam znao i nijesam provodio gluposti nje- 
gove«. On svagdje gleda »prostotu purgarskog duha i vlada- 
nja« i »gadni svijet«. Polazeći na ladanje, ne nada se da će 
tome svijetu odbjeći — osim na časove, ali očekuje ipak da 
će se moći »s pravom raskoši podavati slatkom far niente procul 
negotiis ...« Izgleda kao da je Lavu uopće vršak sreće »slatki 
far niente«, a jedino uživanje »pozirati (!) na tihu nepromjen- 
ljivu prirodu«. (Zapravo se priroda sveudilj mijenja, i to je 
njezina najglavnija draž.) Ako nije tako, što je s tim Lavom? 

On je, položivši stnoge ispite, Davidovim posredovanjem 
dobio »kod jednoga od najboljih listova (u Beču) odlično mjesto 
dopisnika, gotovo urednika za slavenske stvari«. Kako je dugo 
ostao urednik, što je radio otišavši od svoga lista i kako je 
napokon — »ne znajući ni sam kako« došao u javnu službu, 
u kojoj, čini se, nije imao sjajne karijere — mi to ne znamo, 
jer to sve ostaje tamno i nejasno. Očito je da Lavo nikad nije 
bio osobit radnik, nego neka vrst »Schčngeista«, koji se gubi 
u mraku pesimističke filozofije ili u idilici estetskog proma- 
tranja prirode. Na ladanju on također ništa ne radi, osim što 
gdjekad ide s uspjehom u lov, ili na poziv očev razgledava 
polja, ili za volju Vjeri pomaže pri kakvom poslu, koji je za- 
pravo ljubavnička igranija. Ni tračka energije ne vidimo u 
toga čovjeka. Poslije svojih studija čini se da je bar nešto 
imao što je nalik eneržiji volje, jer še donekle u teoriji podao 
Davidovu »naučnom« egoizmu, ali ta volja mije se pretvorila 
u čine, jer nije polučio što je mislio i želio — samo u interesu 
domovine — polučiti. I tako je velik niz godina proveo u filo- 
zofiranju, rasuđujući društvena zla koja su ga konačno pmisi- 
lila da ode odahnuti na rođenu grudu. Tu će ostati kao »rabot- 
nik«.. No hoće li on doista postati rabotnik? Neće li njemu, i 
kad postane gospodar »rođene grude«, »slatko far niente« biti 
draže od teškog rada što će ga dovesti u ljudsko društvo koje 
bi opet moglo oživjeti njegove pesimističke spoznaje? A na 
njegovoj grudi valja živo raditi, jer. već njegov otac jedva 
podržava »prividnu ravnotežu«, uz to se u njegovu dvorcu 
neprestano gosti i časti, daje i dijeli, da ne spominjem parasita 
njegovih — uopće živi se tako kano da sve briljantno stoji. 

Velika je šteta, što naš pisac završuje ondje svoje djelo 
gdje tek postaje najzanimljivije. Plemićka imanja u Zagorju 
propadaju uvelike i prelaze redovito u tuđe ruke. Njihovi stari 
gospodari, mada čitaju s uživanjem Virgila i Voltairea, ne 
mogu lih da spasu, jer su ili rastrošni, ili ne gospodare po nače- 
lu modeme ekonomije, ili jer su posve lijeni. Blinjević također 
jedva podržava »prividno ravnotežje«. Tuj će dakle trebati 
puno rada i umijenja da se u takim prilikama imanje sačuva 
i unaprijedi. Zato se hoće silne energije, znanja i ustrajnosti. 
Bila bi stoga prezahvalna zadaća piscu da mam prikaže svoga 
junaka kako radi, kako se bori, kako — moderni junak — po- 

bjjeđuje. Takav primjer, umjetnički prikazan, živo bi djelovao. 
Djelo takvog sadržaja bilo bi eminentno patriotičke tenden- 
cije, jer bi u njem bilo nešto pozitivna. Mjesto pukog uživanja 
gledali bismo težak, ozbiljan rad, veseleći se njegovu uspjehu 
usred teških prilika. Ja ne znam što je suzdržalo našeg pisca 
od toga. Nije li to naprosto htio, ili se nije držao tome do- 
raslim? Šteta je po hrvatsku literaturu, bilo ovako iili onako, 
tek nam preostaje ugodna nada da će pisac ipak pokušati da 
dovrši svoje djelo i da Lava naknadno prikaže kao »rabot- 
nika«. Uspije li, neće ga mimoići zaslužena slava. 

O Lavu bi se moglo još puno govoriti, ali držim da sam 
bar natuknuo ono što je glavno. U ulozi čovjeka koji samo 
uživa što mu je pisac dodijelio prikazan je virtuozno. Pisac 
ga upravo vodi od jednoga uživanja k drugome. Od prvoga 
časka kad stupi pod krov svoje rođene kuće, pa do ženidbe, 
osim gdjekojega momenta u kojem ga nevjera prema Blanši 
k zemlji priteže, sve je regbi stvoreno i sve tek živi zato da on 
može uživati. 

Prigovoriti se može samo to da se pisac nešto previše po- 
navlja, rišući njegova čuvstva i doimanje okolice njegove. 
Upravo se gdjekad čini da pisac opisujući prinodu i domaći 
život u dvorcu, ne misli na drugo nego ikako će to uplivati na 
Lava. »Sad ću vam« — čini se kao da pisac govori — »opisati 
Ovo i ovo. Jeste li dobro sve vidjeli i pojmili? Ja ne marim 
što vi o tom držite, ali moga junaka dojmilo se to ovako i 
ovako. On sad misli ovo, a osjeća ovo, pa — uživa«. Pri tom 
je pisac, dakako, optimističan, idealističan: sve mu je krasno, 
ljupko, nježno, poetično. A da u tom ne bi došao u sukob sa 
čitateljem, on doista niže samo takove prizore koji se moraju 
ne samo Lava nego i čitaoca ugodno kosnuti. Pravog zla u 
tom svijetu i nema, ali ako ga nešto lima, pisac ga je prikrio 
koprenom koja skriva njegovo ruglo. Tako je gospodarenje 
Albanićevo, porasitstvo Tomičino i dr. prikazano s humorom 
i osobitom štednjom junaka. Čitalac im gotovo i ne zamjerava. 
Pisac, inače bezobziran, dozvolio je sebi u ovom djelu čitavu 


Pregršt neopravdane obzirnosti, a tim je žrtvovao objektiv- 


nost, koja svagda ostaje jedno od najdragocjenijih umjetniko- 
vih svojstava. 

Smetne li se s uma taj nedostatak objektivnosti, što ga 
je skrivio ladanjski idealizam, mora se priznati da su njegove 
»ladanjske slike« jesenskog i zimnjeg života veoma krasne, 
zadahnute ponajviše pravom poezijom, te se čitaju sa nasladom. 
Pisac nastoji da naročito prirodi zaviri u dušu, te je riše kistom 
pjesnika i čovjeka koji je učio djela modemih prinodnjaka. 
Njemu je dobro poznat terrain na kojem se kreće, pa stoga 
ostaje dosljedan i vjeran. Njegova pozornica posve je određe- 
na, i stoga se ne gubi netragom, sve je suvislo, sve se doimlje 
čitaoca kao prava slika jednog ozbiljnog imanja i bijesne 
okolice. 


Ktjem, potonju ženu Lavovu, prikazao je pisac u sjajnom 
svijetlu. Nema sumnje da je ta djevojka idealizovana, ali ob- 
jektivno nije sasvim nevjerojatna. Ona je prije svega lijepa, 
vrlo lijepa — kako bi inače bila junakinja romana! — ali uz to 
ima i krasnu dušu. Obrazovana je, vanredno dobra, u svakom 
pogledu radina, milosrdna i podatna, a! ipak dobra gospo- 
darica. I ona ije prava »rabotnica« svoje rođene grude, te nas 
izmiruje sa svojim ocem, koji bi već odavna propao da nema 
nje. Na žalost, uza sve to ne može spasiti imanja, koje je u po- 
vodu nesretnih prilika i očeva nehajstva tako prezaduženo da 
.mora prijeći u tuđe ruke. ' k 

Kraj takve žene, bude li Lavo iole svome pozivu dorastao, 
mora Blinjevićevo gospodarstvo napredovati. Vjera ije uvelike 
nalik Kozarčevoj Anki u »Mrtvim kapitalima«, samo što Ko- 
zarac, objektivniji, nije svoju Anku optočio tolikim svijetlom, 

. kao g. Đalski Vjeru, pa stoga je ona ne samo vjerojatnija nego 
i prinodnija i istinitija, a da ijoj ipak ništa nedostaje do poetič- 
ne figure. Kozarac je i stoga u povoljnijem položaju što je mo- 
gao svoju Anku prikazati također kao mater, dok Vjera ostaje 
do na kraj pripovijesti djevojka. Obje pak figure dokazuju da 
naši beletriste u svojem narodu mahode odličnih ženskih ti- 
pova, kakvih, bože daj, da bude što više, da nam narod njiho- 
vom pomoću stupi u eru sretnije budućnosti! 

Veoma su simpatični i Lavovi roditelji. Majka mu je žena 
staroga (kova, skroz ladanjska gospodarica, ali puna toplih i 

nježnih čuvstava i osobito vruće ljubavi prema sinu, svojoj 
uzdanici. Stani Blinjević bit će jedan od zadnjih ostanaka za- 
gorskog malog plemstva. Po manirama on je čitav apsolutist, 
ali 'blag i zdušan. On ne žali vremena dok je još bio gospodar 
kmetova, ali se .nije posve dao umekšati modernim dobom. 
Strog je prema drugim, no i prema sebi, savjestan i radin. 
Zato još i podržava bar prividnu ravnotežu. Ljubi svoju ro- 
đenu grudu; jer razabire da je s mjom usko spojeno njegovo 
bolje »ja«, pa je ne da ni uz najsjajnije uvjete, a u tom ga ne 
samo podupire nego i obodrava čestita žena. 

Od ostalih uzgrednih lica dobro je karakterisao pisac gta. 
roga Klenuševića, vlastelina, koji je po volji svoje tuđinke 
žene prodao imanje, ali se rado vraća prijateljima u Zagorje 


da se naužije ladanjskog zraka i slobode; zatim neke seljake, 


negdašnje kmetove Blinjevićeve; pa i Davida, u kojem prika- 
zuje golog materijalistu koji opravdava svoj egoizam »nauč- 
nim teorijama«, štono su tobožnjom svojom gvozdenom. logi- 
kom malone predobile i samog Lava. 

U jednakoj mjeri nije piscu pošla za rukom karakteristika 
odvjetnika Mikolaša ii ikćeni mu Vande, koja je u pripovijesti 
sasvim suvišna. 


U Mikolašu kano PRI bi nam pisac htio prikazati jedan 
egzemplar-od ocnih koji prikupljavaju stara plemićka imamnia 
samo toga radi jer su bogati i jer žele imati na ladanju dvo- 
rac, ali bez ikakve ljubavi prema toj ladanjskoj grudi i bez 
svakog intimnijeg odnošaja prema ladanjskom svijetu. Među- 
tim, meni se čini, da mu to nilje uspjelo, jer u tom crtanju nije 
ostao objektivan. Kao advokat može se podnijeti Mikolaš, ali 
kao vlastelin on je bez prave boje, hoću da kažem, pisac nije 
savjesno upotrebio umjetnička sredstva kojima bi od njega 
stvorio čitavog čovjeka, pa makar i nesimpatična. I njegov 
dvorac prikazan je posve neobjektvno, s očitem preduzimlji- 
vošću, načinom karikaturnim. Pisac ima očitu namjenu da 
nam tu zagonsku »stečevinu« modernog doba onemili. I tako 
je sve što ise tiče Mikolaša — prava disonanca, i s obzirom 
na ostali život što nam ga pisac prikazuje, i s cbzirom na 
umjetničku cjelinu. Osobito se Vanda promeće iz karaktera u 


karikaturu. Upravo ne znamo kakva je i što vrijedi. Risana 

je »grau in grau«. Pisac joj priznaje samo ljepotu i pokazuje 
da je ponešto koketna, da je »gradska dama«. Ali nam ne da u 
njezinu dušu zaviriti. Njezino titranje sa Lavom ostaje nam 
pesve nerazumljivo. Je li to ozbiljna želja da bi se Lavo u nju 
zaljubio, ili je prazno koketovanje, ili hir? Zar lijepa »gradska 
dama« mora biti u pravilu talavo bezbojno biće? Za »ladanjiske 


slike« bilo bi svakako zgodnije da bar te Vande i nema, ili * 


kad ju je pisac uveo u ladanjsko dmuštvo, želeći možda iznijeti 
kontrast svojoj Vjeri, morao ije i nju i oca prikazati detaljnije, 
vjernije, s istom umjetničkom ljubavlju kano ostale. Jedino 
u tom slučaju on ibi polučio što ije valjda namjeravao. Ovako 
su to blijede slike, koje čitaoca ne mogu zadovoljiti i koje 
umijetničkoj cjelini puno smetaju. 


O kompoziciji djela ne treba mi puno govoriti. Pisac pod 
naslovom označuje svoje djelo »ladanjskim slikama«. To i jest, 
ali unatoč tome sačuvana je cjelovitost. »Junak« pojavljuje se 
već na trećoj stranici, na putu ik svojoj kući, gdje ga čeka nov 
svijet ga svojim čarima ikoji će ga posve oteti dosadašnjem 
pustom životu. Pisac osjeća kako bismo Lava morali otprije 
poznavati da nam bude njegovo preporađanje jasnije, i tome 
za volju pušta ga da na putu, u krčmi, piše svojemu prijatelju 
list, u kojemu je komadić — ali nedostatan — mijegove auto- 
biografije. Pomoću toga lista postigao je pisac to da kmoz dulje 
vremena može pred nama redati ladanjske slike koje se silno 
doimlju duše Lavove, da može dakle odmah otpočeti s onim 
što mu je glavno — preporađanjem svoga junaka. Istom iza 
50 stranica, u zgodnom momentu, prikazuje pisac retrospektiv- 
nom metodom djetinjstvo Lavovo, njegovu mladost i dosada- 
šniji mu život. Šteta ije samo što ije tom prilikom djetinjstvu 
posvetio previše pažnje, dočim je kašnje doba junakova života 
ostalo dosta tamno. 

Zatim se nižu opet daljnje ladanjske slike, prekidane češće 
psiholigijskom analizom i retrospektivnim wrazmatranjem. 

Metoda piščeva, kako se vidi, nije osobito originalna, ali 
nije ni pogrešna. Njome se služe i veliki i mali pisci, jer se sa- 
ma sobom nameće i može zadovoljiti sve romansijerske po- 
trebe. 

Giovoreći o kompoziciji, najshodnije će biti da odmah ovdje ' 
dodam kako je g. Đalski bujan u opisivanju prirode ii — uza 
sve mane i nedostatke — vještak u psihologijskom crtanju. 
Samo se gdjekad previše ponavlja. Ima osobito osjećanje za 
plastiku, a može se podičiti i dramatičkim momentima. Naj- 
ljepši su mu u posljednjem dijelu, po mojem mnijenju, prizori 
ikad Lavo dolazi u rođenu ikuću, zatim prizor iza smrti Albani- 
ćeve, osobito kad Lavo vodi Vjeru u kuću svojih roditelja i 
dr. Ima i drugih stranica na kojima se pisac očituje prinodno- 
naivnim pjesnikom i koji su osobito lijepi. Te su stranice na 
čast hrvatskoj knjizi. 


Nažalost, spoljašnja, jezično-stilistička obrada me može 
čitaoca zadovoljiti. G. Đalski, premda rado spominje Voltairea 
i Lamartinea — dakle izvrsne stiliste — nema osobite ljubavi 
prema stilu, ili, da se bolje izrazim, on ima smisla za umjet- 
nički stil, ali je loš poznavalac hrvatskog jezika. Čist štoka- 
vac mora upravo da se napreže i uvelike savladava dok pro- 
čita njegovo djelo. Napredak od romana »U noći« opaža se do- 
duše, ali je još uvijek neznatan; ii zato, kad bude g. Đalski na 
vrhuncu svog umjetničkog stvaranja, bude li htio da mu djela 


. prijeđu na buduća pokoljenja, on će ih svakako morati u je- 


zičnom i stilistiščnom pogledu temeljito preraditi. 

Prije svega, govoreći o tom, moram istaći dva izraza, koje 
pisac u svim svojim djelima, a osobito u posljednjem, s van- 
rednom ljubavlju i dosljednošću upotrebljava, a koji mijesu 
hrvatski, te uvelike smetaju, uprav ogorčavaju čitaoca. To su 
riječi »prelest« i »poriv«. One se u raznim kombinacijama — 
može mi čitalac vjerovati na riječ — stotine puta ponavljaju, 
a to bi, jer su markantne, užasno dozlogrđivalo, i kad ibi bile 
čiste hrvatske, a ne ruske. Ta sveudiljna prelest (dražest) i taj 
beskonačni poriv (Stoss, Windstoss) — užasno! Što bi na to 
rekao Flaubert? 

G. Đalskomu vjerujem da je mučno što hrvatski jezik 
nije više supstantivalne i adjektivne naravi, ali jezik se ne 
može ravnati prema povoljicama pisaca, nego se pisci moraju 
Travnati njegovim duhom, i s toga, hoće li g. Đalski da postane 


109 


pravim hrvatskim piscem, mora nastojati da prodre u duh 
hrvatskoga jezika i da upozna sve njegove tančine. Da poka- 
žem ikako je još daleko od toga cilja citovat ću samo naj- 
krupnije atentate na naš jezik, kojih se ne bi smjelo naći mi 
u novinama, a kamoli u beletrističkom djelu. ' 

Naš pisac kaže npr. »Obrazi staričini uzmu prestrašeni 
vid«. »Uistinu izgledala mu .je vanjština nekako izmučena . . .«. 
»Bilo mu je u tome poziranju (!) ugodno ...«. »Cijjela ova slika 
činjaše da bude ugodno opčarana od toga i da je nalazio po- 
sebne ljepote u svem«. »U mjemu (se) probudio neki poriv 
. muškaračkog instinkta ...«. »Tek ije u duši ćutio neku protiv- 
nost protiv ove grozničave uzrujanosti . . .«. »Silni poriv ljubavi 
k svemu...«. »Poriva nježnih dobrih osjećala ...«. On ge za- 
tjera u slijed misli...«. »Te bi ga... zatomljivali nekom slat- 
kom običnosti«. »Sustalost i sumornost ... zatomljivala ugod- 
nom težinom i zanosila željom za negibanjem ...«. »Sakrivahu 
donekle javni izgled doma«. »U sobi ije tonulo polutamom«. 
»I oči i usta i cijelo biće zavjesio ije o dražesne djevojačke po- 
jave... .«. »Obje se dovinu svoje običajne naravnosti«. »I njemu 
bude ugodno od toga glasa«. »I u njoj su usklijali porivi srca 


u tom &mjeru«. »I saznavanje ove zahvalnosti činjaše u srcu , 


da ijoj je bivalo ugodno, žarko i gotovo raskošno«. » Tako mlad 
osljećaše se on od nje«. »Postići njegovu dopadnost ...«. »Lava 
je zanosila njegova prisutnost u sjećanje ma svoje djetinj- 
stivo . . .« itd. 

Tako se ne piše hrvatski. To može samo kakav češki kriti- 
čar proglasiti uzormnim stilom, koji o hrvatskom ijeziku nema 
ni pojma; hrvatska pako iknitika, očekujući od talenta g. Đal- 
skoga puno, ne smije mu baš u tom pogledu dati mira, dokle 
god me dokaže ne samo da štuje duh hrvatskog jezika i slog 
nego da je i majstor u njem, kao što umjetnik mora biti. 





»EKVINOCIJ« 


(DRAMA U 4 ČINA. NAPISAO IVO CONTE VOJNOVIĆ. 
PREMIJERA HRVATSKOG KAZALIŠTA 30. LISTOPADA.) 


I 


Sa poprišta internacionalno-aristokratskog života što nam 
ga ije pokušao u svojoj »Psychi« s puno duha, ali s manje 
dramskog uspjeha prikazati, sišao je Ivo conte Vojnović na 
rođenu grudu svoju, zašao među puk dubrovačkog primorja 


i iznio u »Ekvinociju« dramsku sliku koja miriše po toj do- 
. maćoj grudi i po moru što je zapljuskava, koja je sva prožeta 


pravim, nepatvorenim pučkim životom. 
Dok je »Psyche« već po svojem predmetu izazvala kriti- 
čara da naumu drži svjetske dramatičare štono obrađuju slične 


predmete, a da u tom povodu omjeri domaćeg dramatičara s 


tuđim prvacima; »Ekvinocij« sa &vojim milieuom, sa svojim 
posve osobitim, ali ne tuđim životom, sili kritičara da ovo 


djelo upoređuje sa prethodnim plodovima domaće dramatur- 


gije i da mu dodijeli — izvanredno dostojno mjesto u hnvat- 
Skoj dramatici, j , : 

"U nizu ono malo maših drama koje nose od početka do 
kraja kolorit našega puka, koje dišu duhom njegova života 
koje mirišu po grudi na kojoj su postale, spada »Ekvinocij« 
bez sumnje među najozbiljnije s obzirom na lokalni ton, a 
među najbolje i najuspjelije s obzirom na dramsku tehniku. 
Ja bar ne mogu ne priznati da sam ibio potresen razvitkom do- 


. Bođaja u »Ekvinociju«, iznenađen dramskom snagom kojom 


Su scene maročito u trećem i četvrtom činu sazdane, uznesen 

unutrašnjim, nepatvorenim duhom što kroz čitavo dijelo pro- 
vejava, onim »nečim« što se ne može definirati, no što samo 
pravi majstor umije uliti u svoje djelo tako da ise ne samo osje- 
ća nego reći bi vidi i čuje, a me može se potpuno opisati. Jedna- 
ko se »Ekwinocij« dojmio i općinstva u cijelosti, te živo ras- 
pravljanje o tom djelu u općinstvu zagrebačkom dokazuje te 
je Ivo conte Vojnović doista stvorio nešto što imponira i bla- 
ziranim krugovima, što naviješta novo doba hrvatske drama- 
tike, jer nas upućuje da su i naši dramatičari do toga došli da 
znadu ma domaći pučki život gledati očima dramatičara i da 
umiju s uspjehom zakone dramatične tehnike, ugledavajući se 
u strane majstore, primjenjivati našim lokalnim pojavama 
koje se na površan pogled čine nedramatične ... 


Istina je, sujet što ga je g. Vojnović obradio u cijelosti 
nije nov, duševni problemi ikoje ije pred nas iznio, nijesu ne- 
poznati. Ali ljudi su u suštini svagdje isti, čuvstva se i strasti 
razvijaju svagdje po istim psihološkim zakonima, a dramski 
su efekti tako već eksploatirani da se jedva mogu smisliti 
posve novi. Sve je svagdje moguće, i sve je već bilo, ali što 
je u životu jednako moguće i na jugu Dalmacije i na sjeveru 
Nomveške, mora se u umjetničkom djelu prikazati nepnijeporno 
vjerojatnim, mora se iznijeti kao kategorički imperativ pri- 
rodnog razvitka s obzirom na milieu u kojem se događa, i 
mora biti ožareno onim bojama od kojih se sastoji čitav ko- 
lorit štono djelo umjetničko veže sa izvjesnim mjestom i na- 
ravi ljudi koji se kreću na tom mjestu, pristupnu našoj kon- 
troli. 

U tom pogledu, meni se čini, nema Vojnoviću pnigovora. 

Prevarena djevojka koja sramotu svoju okajava muče- 
mičkim životom, odgajajući sina svoga da bude čitav čovjek; 


bezdušan egoista kojemu svetost negdašnje ljubavi zavedene 


žene ništa ne znači i koji, da zadovolji svojoj pohoti, ne samo 
što nije spreman ustupiti ljubavi svoga sina prema djevojci 
koju sam želi radi »mladog mesa« uzeti nego je pripravan da 
toga isina svoga i uništi, jer mu je na putu itd.; to doista ni- 
jesu novi tipovi, i sukobi do kojih u tom povodu dolazi, nijesu 

u dramatici novi sukobi; ali se pita jesu li vjerojatno prika- 
gani u milieu koji nam je pred očima, jesu li elementarni 
sukobi što ih izazivaju, i prirodno privedeni i elementarnom 
dramskom snagom predočeni, pa kad se na to pitanje može 
jesno odgovoriti — a to se glede »Ekvinocija« uglavnom može 
reći — onda prestaje svaka rasprava o oniginalitetu tipova, 
odnosno individua, i o sukobima njihovim. 


Malome cijeli prvi čin služi piscu »Ekvinocija« da nas uve- 
de u sredinu u kojoj se kreće njegova čeljad, pa da ne samo 
upoznamo te ljude no da i dišemo njihovim dahom, živimo 
njihovim životom. Posebni lokalni ton struji iz svakog pri- 
zora, i mi razabiremo svaku sitnicu kojom se ovaj život razli- 
kuje od našega. Sitne su prilike ovoga puka u malom mje- 
stancu dubrovačkog primonja, naoko sitni i ljudi na toj gnudi 
što je more veže is ostalim ljudstvom, ali kao što morske oluje, 
osobito za ekvinocija, haraju i ovdje, kano i na obalama oce- 
ana, tako i velike čovječje strasti nijesu nepoznate dušama 
ovih ljudi. 

Među njima se ističe »sveta Telne, dide ne toliko godi- 
nama, koliko mučeničkim svojim životom, koju. svi štuju zbog 
nijenoga poštenja i njenoga mara za jedinca sina, Iva, koji opet 
obožava svoju majku i žrtvuje za nju sve što može, pa je ne 
bi nipošto ostavio, premda ibi kao vješt brodograditelj mogao 
poći u svijet i ondje se možda obogatiti. Nitko ne zna kako 
tu ženu izjeda crv duševne boli, što je već 27 godina muči 
zbog sramote njezina djevojaštva, jer se u nesretnom času 
podala mladiću bez srca i savjesti, koji ju je ostavio i pošao u 
daleki svijet. Ona se izdaje udovicom nekog Ledinića, ali se 
u duši ipak kao nada da bi jednom njezin zavodnik, Niko Ma- 
rinović, mogao doći i popraviti svoj zločin. Sin joj je mladić 
u naponu svoje snage, pošten i radišan, koji bi i uz momen- 
tane provale svoga strasnoga temperamenta mimo živio uz 
majku, sretan, da nije zaljubljen u Anicu, kćerku kapetana 
Dražića, čovjeka, imućna, ali sebična i oknutna, koji neće.ni- 
kad pristati da mu kći uzme xprosjaka«, koliko god ljubila 
toga prosjaka. 

I tako teku dani tim ljudima uz malu zaradu i sitne lokal- 
ne odnošaje, u kojima »postijerica« Marija, slijepi prosjak 

Vlaho, lijeni barkarol Pavo, brbljava no dobrodušna Pavova 
žena Kata i spomenuti kapetan Dražić ga svojom Anicom pred- 
stavljaju najpoznatije i najpopularnije ličnosti. 


U tu sredinu, tihu i mirnu, s malom iznimkom (poštenu, 
čednu, bogobojaznu, dolazi nenadano Niko Marinović, »Ame- 
rikamac«, i poput ekvinokcionalne oluje uzvitlava taj mirni, 
skromni život koji kanda ne poznaje strasti. On je davno u 
poslovnom odnošaju sa sebičnim Dražićem, ikoji mami mladiće 
u njegovu službu u brazilskim rudnicima, pa je sada došao 
da uzme njegovu kćer, koju mu je otac već ranije obećao, 
ine pitajući ove. Ocu tiranu malo je stalo do volje i ljubavi 
kćerkine, te će je prisiliti da pođe za Niku, ne ushtije li 
voljko pristati. Tako se prečesto događa u Dalmaciji i pri- 
morju, gdje je očinski autoritet prema djeci uvelike sličan 
staro-rimskom. Marinoviću također nije do toga stalo hoće li 
Anica milom ili silom za njega; on je sebi utuvio da će biti 
njegova, pa mora biti. 

Jele prepoznaje Marinovića, kojega dobis na nju po- 
razno djeluje. Njenom dušom ovlada oluja, koja nije manja od 
one strahote što morem šiba u vrijeme ekvinocija, i ona je 
na sve spremna radi sebe, radi svoga 27-godišnjeg stradanja 
i radi svoga sina, kojemu rođeni otac hoće da preotme dragu; 
spremna da ište od zavodnika svoje pravo, da na koljenima 
moli za sina svoga i njegova, da se zaprijeti, i da ga konačno, 
u paroksizmu boli svoje, ubije. 

U drugom činu dolazi do prvog žestokog sukoba. Niko od- 
sn đavolskom porugom prošnju Jelinu da sanira svoj zločin 


i uzme tu sijedu, izmučenu staricu, te ga ona, kad ne može ' 


ništa polučiti ni za sebe ni za sina, ostavlja, sva satrvena, sa 
neizvjesnom grožnjom »neka joj više ne dolazi na put«. Uz 
užasnu lomljavu bure vraća se Jela kući s još grozniljom bu- 
rom u duši. 

Nastupio ekvinocij sa svim strahotama svojim, koji prepo- 
rađa prirodu, ali nosi i smrt u krilu svojem. No bura nije za- 
hvatila samo dušu Jelinu nego i Ivovu. I u njemu se Sprema 
nešto što mu još nije sasvim jasno, ali razabire kad svoju 
sjekiru grčevito stišće, da je nešto užasno. On zna da će mu 

Niko oteti Anicu, i knv suklja — krv njegova oca kako majka 
govori — u njegovo lice; on će ga ubiti bude li prilike, ubiti 
— oca, kojega ne poznaje, da mu otme iz pandža dragu. Baš 
kad mu te neizvjesne grozne misli smućuju pamet, zaurla vani 
oluja najvećom snagom i čuje se zapomaganje mornara, a u 
njihovu sobu dotrči Marinović proseći Ivu, koga sad prvi put 
vidi, znajući da mu je sin, neka pođe na njegov bark »Slobo- 
du« da ga pomogne u luci učvrstiti. 

U tom času dozorila je grozna misao u Ivi, misao o ubi- 
stvu takmaca, pa kad mu ovaj reče da će na barku biti sami, 
on tigarskom snagom dohvati svoju sjekiru da pohrli na brod 
— ne da ga spasi, no da obračuna s brutalno-sebičnim takma- 
cem. Ali majka je zapazila ubilački sijev u njegovu oku i 
shvatila ga, pa mu zakrčuje put, a kad je on po drugi put kri- 
kom u kojem je čitav pakao strasti pita zašto brani Marino- 
vića, odgovara mu, nemajući drugog izlaza: jer ti je — otac. 

Čitalac može sebi predstaviti prijelom u Ivinoj duši. On 
s nijemom boli sluša ispovijest majčinu, a kad ova dokrajči, 
iščezne mu začas sva ljubav za toliko obožavanu mater iz gru- | 
di, i oturne je od sebe, te poleti u tamnu, burnu noć. Jadna 
mati pada na tle i tek poslije nekog vremena vraća je slijepac 
Vlaho k svijesti, sjećajući je da bi trebalo u to užasno doba po 
Eve mornare koji se nalaze na moru pomoliti se pred slikom 
matere božje. I Jele moli, a g molitve za mornare i za sve 
nesretne prelazi na toplu molitvu, koja joj očito blaži dušu i 
razvedrava cijelo ibiće, za svoga odbjegloga sina. Pri posljed- 
njim riječima ove njezine molitve vraća se sin, koji se pokajao, 
i mati mu preblažena u boli svojoj pada u naručaj. 


Time se završuje treći čin. Četvrti i posljednji čin nije više 
na visini prethodnih dvaju u dramatičkom pogledu. Piscu je 
očito dramska snaga smalaksala. Pomirljivim svršetkom nije 
mogao završiti dramu, jer mu to nije dopuštala koncepcija Ni-' 
kina karaktera, koji ću kasnije analizovati, nego je konac mo- 
rao biti tragičan, ali mu mije za rukom pošlo. da tad konac 
“naravno i elementarnom snagom privede. 

Njegov Ivo resignira. U prilikama u kakvim se riašao nije 
mogao da ostane, te se odluči za nov život u Americi # unajmi 

se Marinoviću u službu. Otići će s drugim mladićima koji 
ne slute da idu u formalno ropstvo, u nudnike brazilske. Pri 
odlasku moli u Marinovića i putnu kartu za svoju majku, da 
i ona može za njim doći, ako joj se ushtije, a ovaj mu je daje. 
U njihovu kratkom razgovoru očituje se sva njegova mržnja 
i prezir prema zavodniku matere, ali ne dolazi do daljnjeg 
sukoba. 

Uto se bez njegova znanja, Anica odlučila na herojsko za 
nju djelo da pođe s njim i tim da se otme nemilom braku. 
Kad ije već »Sloboda« daleko na pučini, Jele, kojoj je Anica 
kazala tajnu, otkrije slavodobitno svomu zavodniku istinu, a 
kad ovaj na to usplamti i preneraženoj materi očituje da će 
Ivu dati žicom kao zločinca uapsiti i ovamo dovesti, spopadne 
je paroksizam, i dohvati sjekiru, koju je netom ovdje grobar 
ostavio, te udari njome Niku po glavi, koji na mjestu mrtav 
pada, Pribere se puk, koji osuđuje zločinku, no ova mu otkrije 
motive svoga djela, pripovijedi mu tajnu svoga života, i time 


ublaži puk, a župnik joj u ime »božjeg suda« diktira kaznu da 


s prosjačkim štapom pođe u svetu zemlju. 

Cijeli ovaj čin ne zadovoljava gledaoca potpuno, a pogo- 
tovu mu je završetak u današnje doba anahronističan. Ako je 
već pisac imao razloga da čvor presiječe s pomoću Jele, kojoj 


po sinovu odlasku život i onako ostaje teretom, i tako svoju | 


dramu tragično završi, ja držim da bi se tim Jelinim djelom 
imao četvrti čin i dovršiti. Uz ubijenog Marinovića — a ubi- 
stvo bi svakako trebalo jače motivirati — imala bi se, du- 
ševno slomljena, srušiti i Jele, a odmah zatim trebao bi da 
padne zastor, jer je dramski interes time isenpen, a kriminalna 
sudbina Jelina — uzme li se da joj nije prepuklo srce — ne 
treba da nas dalje zanima, »božji« pakao »sud« u današnje 
doba nema nikakvog osnova. 


I 
Među ličnostima Vojnovićeve drame ističe se u prvom redu 
Niko Marinović (g. Borštnik). 
Mladić bez srca i savjesti, odselio se u Ameriku i ondje 


prošao školu brutalnog egoizma do kraja. Krčeći sebi put kroz 

svakovrsne poteškoće što se nameću čovjeku bez posebnog 
kakvog znanja postao je, ugledavajući se u slične uzore, bez- 
obziran do skrajnosti, pa mu ije svejedno ikoliko žrtava mora 
gaziti da se uspne na visinu koja ga zasljepljuje: na visinu 
čovjeka, ekonomski samostalna, koji uživa ne toliko u samom 
bogatstvu koliko u gospodstvu što ga može kao bogataš, kao 
vlasnik rudnika i brodova, izvršivati nad svojim bijelim ro- 
bovima. Brutalna njegova energija, kojom podsjeća na En- 
gleza, podivljala je u Braziliji, te je on svoju imdividualnu se- 
bičnost tečajem vremena razvio u pravi sistem eksploatiranja, 
na koji kao da ima formalno pravo. Što je u njemu ljubav, što 
su mu uspomene na mladost, što mu ije svetinja ženskoga: po-: 
štenja, što mu je dužnost oca prema sinu! To su za njega sami 
pojmovi bez unutrašnjeg sadržaja, to su tek neprilike koje će 
kakvim god načinom odstraniti, ako mu smetaju u polučivanju 
daljnjih ciljeva. 

A cilj mu je da se kao bogataš, nauživši se izobilno vlasti, 
po »ludom« običaju svih Dubrovčana, potkraj svoga života 
povrati na rođenu grudu. Zato treba domaćicu, koja će mu 
svojom mladošću i pokommošću zaslađivati posljednje dane 
besposlenog života, pa stoga želi uzeti Anicu, uz koju će dobiti 
i novaca, što su mu za raširivanje posla uvijek dobro došli. 
— Da je taj čovjek sa svojom energijom, svojom neumornom 
marljivošću i agilnošću kojom srećom dospio u drugu sredinu, 
postao bi u dobru velik, kao što se sada valja u moralnom bla- 
tu, ali ma nesreću, prilike su bile takve da je svoje prirodne 
instinkte razvijao samo na zlo, pa je po tom naravno da je, 
takav, morao do kraja uništiti nesretnu Jelu, koju je nekoč 
osramotio, a dramatički je i preobilno zaslužio svoju prijeku 
smrt. 

Brutalan u biću svojem, brutalan je i u govoru, prožet 
grubim sarkazmom, ciničkom ironijom, te Anica (gđica Šu- 
movska), prava dalmatinska djevojka čistotom duše svoje, 
nježnošću bića svoga, skromnošću i poslušnošću svojom, koja 
nema smjelosti da se odlučno opre očevoj volji, baš u povedu 


. te brutalnosti i toga cinizma, koji je zastrašuje, podiže se do 


herojke i bježi iz očeva doma sa dragim svojim. : 
Velika je šteta po dramu što pisac nije jače naglasio taj 
motiv njenog gotovo neočekivanog čina, te u posebnoj sceni 

prikazao kako se djevojka odlučuje na bijeg najviše zato što 
se straši toga brutalnog stranca; više se njega straši no što Ivu 
ljubi. Mogla se ta scena bez tehničke poteškoće privezati uz 
onu veliku scenu ša Jelom u II činu, pa ibi onda otpao pri- 
govor da je Anica previše pasivna — prigovor, uostalom, koji 
nije posve opravdan, jer obična dalmatinska djevojka jedva 
da i može biti mnogo aktivnija. Svakako bi takva nova scena, 
kako sam naglasio, jače motivirala Aničin bijeg, te bi u svojim 
posljecima, kratkom razgovoru Anice s Jelom u IV činu dala 
drugi sadržaj, a sadržaj toga razgovora, prije bijega_napu- 
nio bi Jelu još većom ogorčenošću prema Marinoviću, pa bi 
njezin paroksizam u kojem ubija Niku bio krepčije moti- 
viran. 


Uz razne detaljne arte, kojima je pisac Marinovića oka- 
rakterisao, udario mi je osobito u oči onaj fini detalj kojim 
pisac prikazuje utjecaj nove okolice na svoga protagonistu. 
Čovjek, navikao na intenzivan rad i velike skrbi, što mu živce 
očeličuje, navikao na velik promet ljudstva i štropot makina 
oko sebe, navikao slušati psovke i gledati izljeve egoizma, 
brutalnosti, bez ikoje bogobojazne riječi, vidi sada oko sebe 
sve tiho i sitno, sa svih strana sluša samo zazivanje boga i ri- 
ječi vjere, a uz to lijeva dosadni dažd ibez brazilskoga sunca: 
i on (postaje nervozan, osjeća se osamljen, nađe se u mnesno- 
snom (položaju, koji ga razdražuje do bjesnila. 

Ja ne znam je li pisac tome htio štogod i simbolizma pri- 
dati, za koji ja nimalo ne marim, ali je očito želio u markant- 
nim ertama prikazati utjecaj milieua na čovjeka, i to mu je 
krasno uspjelo. Taj osobiti mileu možda bi s wremenom pre- 
porodio Marinovića, kad bi mogao u njem ostati, kao što pre- 
porađa i mnoge goropadmjake u našem primonju, kad se ona- 
mo sa Svojih putova po gvijetu vrate, no pošto + on ne misli 
ovdije ostati, goni ga da što prije ode. 

Što Marinović, ištući pomoć za svoju »Slobodu«, dolazi 
u kuću Jelinu, koja se mora zamišljati u najbližoj blizini luke, 

.tome ne može biti u dramatičnom pogledu prigovora. On ne 
zna da tu stanuje Jela sa svojim Sinom, a kad ga i prepozna, 
njemu, zabrinutu samo za brod i imutak, ne može ni malo 

smetati hoće li mu ga spasiti sin, kojemu ima preoteti dragu. 
On u njem vidi u svojem egoizmu samo krepka i vješta po- 
morca, te na tren možda s nasladom paklene zlobe pomišlja na 
to kako mu u spasavanju broda ima pomoći sin, koji mu je više 
tuđ nego itko drugi, kojemu će, pravi cinik, zahvaliti time 
što će mu oteti dragu. Ta mu misao samo za tren proleti mo- 

zgom, i razabire se po osobitom sijevu očiju, a odmah zatim 


= Jeti sam u pomoć svojemu barku. Realizmu prizora, po mojem 


sudu, ne može biti prigovora. 


' 


A sad da pogledamo toga Ivu (g. Fijan). On u drami nije 
mnogo više od epizodiste; njegova dosadašnja i buduća sud- 


bina upravlja djelovanjem njegove matere, koja mu je skrivala 


prošlost, ali on sam ne utječe puno na razvitak događaja i ne 


može utjecati, jer je odviše odan i vjeran sin svoje matere, a, 


da bi preoteo iz njezinih ruku krmilo svoga života. Glavna je 
njegova značajka: ljubav prema materi koja ga je sdp 
poštenim i bogobojaznim čovjekom. 

On ima nešto od svoga oca, ima silovite kmvi, koja bi spo- 
sobna bila da privede katastrofu; on ima toliko energije u 
dobru koliko otac u zlu, ali bi ipak po svojem temperamentu 
bio sposoban gaziti čovjeka koji mu otimlje dragu, kao što je 
ovaj vazda spreman gaziti svakoga koji smeta njegovim cilje- 
vima. Samo ne smije biti posrijedi materinje ljubavi. Strana 
čovjeka mogao bi u navali neobuzdane strasti i ubiti, ali čo- 
vjeka kojega njegova majka zaštićuje, makar s kakvog razloga, 
on može mrziti i prezirati, premda mu je otac, ali ne može 


= više ubiti. On je u duši slomljen kad mu majka otkrije tajnu 


svoga života, te misli začas da tu majku neće moći više ni 


= pogledati, ali ljubav prevladava, pa se ne samo vraća ik svojoj 


majci nego savladava svoj mal'ne ubilački bijes i prema onom 
= čovjeku radi kojega je majka, da spasi njega i svoga sina od 
zla, odlučila se ma najužasniju žrtvu: otkriti sinu tajnu svoju, 
otkriti uz najveću opasnost da je sin kojega obožava prezre. 
On će, s nijemom boli u duši, ostaviti zavičaj i rezignirati na 
Sreću svoje ljubavi, ali se ne može odlučiti i me može naći 
snage u sebi da u ocasneoca traži kakvog računa, pa da even- 

tualno u tom sukobu, gonjen nesavladivom strašću, izvede zlo- 
čin koji bi svojim posljedicama tako rasevilio majku te bi joj 
moralo srce prepući. 

Ako sam Ivu, shvaćajući ga tako, dobro shvatio, razjasnio 
sam njegovu neaktivnost i pokazao zašto ne dovodi on do ka- 
tastrofe. Ipak bih želio da pisac na koncu III čina doda ma- 
kar samo jednu rečenicu, kojom bi Jela naročito obvezala 
sina da štedi oca. Kad ona pada sinu u naručaj poslije one 
molitve, mogla bi, u sreći što joj se vraća sin, trgnuti se od 
straha da bi on ipak mogao što poduzeti proti ocu, čime bi 
ga opet izgubila, pa bi mu u tom izvanrednom času mogla za- 
vapiti: »Ive, štedi ga, neka mu bog sudi! S njim 'bi i mene 
ubiol« Čini mi se da bi takva ili slična riječ u toj situaciji 


sina tako privezala uz mater da slušalac apsolutno ne ibi mo- _ 


gao vjerovati u mogućnost kakve Ivine akcije, što bi ga mogla 
dovesti do katastrofe, dočim je već otprije uvjeren ida Mari- 
novićev karakter ne dozvoljava pomirljivog svršetka. 

Čitaoci se sjećaju iz prvog članka kako Iva, dok još ne 
zna tko je Marinović, obuzme mržnja na toga čovjeka što mu 
otima Anicu, te je spreman da ga ubije. U času kad ga otac 
pozivlje u pomoć dozori njegova misao, i on želi pohrliti na 
brod jer će na njem biti sam s Marinovićem, pa će ga (dalj- 
nja mu je misao) ubiti bez svjedoka.. Realizam pomorskog ži- 
vota opire se takvoj mogućnosti. U ekvinocionalnoj buri ne 
mogu sama dva čovjeka na brodu ništa, mora ih biti više. 
Obični zločinac misli, dakako, na svjedoke, no zar Ivo u onoj 
strastvenoj uzbuđenosti ima vremena na to misliti? I, kao pri- 
morac, zar može pretpostavljati da će ma ibrodu biti sam sa 
suparnikom? Pa ije li vjerojatno da će ga o tom pitati, ili da 
neće takvim pitanjem na sebe opravdanu sumnju obratiti? 
Nasuprot, mora mu glavom proletjeti misao kako bi u bur- 
noj noći, za ekvinocija, bilo zgodno vrijeme da toga čovjeka 
odstrani, da ga u zgodnom času, koji je posve vjerojatan, tunne 
s broda u more a da ga ne ubije sjekirom. Iako misli na po- 
sljedice ubojstva, mora mu se svakako taj način sigurnog uboj- 
stva prikazati shodnijim, bezopasnijim. Realizam zahtijeva tu 
formu dotičnog detalja, ikoji je, uostalom, dramatički bez 
važnosti. 

Mnogo je važnije motiviranje katastrofe koju privodi 
Jela (gđa Sarajević). Jela ubija Marinovića na groblju, kad joj 
se on zaprijeti da će Ivu dati ovamo kao zločinca dovesti. 
Da li je tako i u rukopisu piščevu motivirano ubojstvo, ja ne 
znam, ali u referatu jednoga kolege, koji je valjda imao ruko- 
pis u ruci, čitam kako Marinović govori Jeli da se Ivo neće 
naužiti sreće s Anicom, ijer će ga on dati u svoje rudnike ot- 
praviti, iz kojih neće više na sunce, a onda će Anica ipak biti 
njegova. Ako je tako u originalu, ne znam zašto je promi- 
jenjeno na pozornici, jer je ovo svakako jači, Jelici pristup- 
niji motiv za ubojstvo, koje ijoj se elementarno nameće u 
sadašnjem duševnom prijelomu, štono slijedi neposredno iza 
kratkotrajne slasti u kojoj duhom svojim vidi Ivu sretna s 
Anicom. ; 

Može se doduše uzeti da neuku Jelu poražava i ta per- 
spektiva da će vidjeti sina, otngnuta od drage, kao zločinca u 
okovima; ali ako ona nema pojma o kaznenom pravu, ima 
ga moderni slušalac, koji znade da Ivo nije nikakav zločinac i 
da se ne može u okovima natrag dopremiti, pa znajući to, ne 
može se toga znanja osloboditi i ne može vjerovati katastrofi 
koja se na taj način privodi. Onaj, dakle, prije spomenuti izla- 
zak puno je bolji, kao motiv mnogo intenzivniji, jer primorci i 
predobro znadu što se sve — može dogoditi u brazilskim rud- 
nicima, kojim su ljudi 4 la Marinović vlasnici. 


Jela je, uostalom, sposobna ubiti svoga zavodnika i une- 
srećitelja svoga sina. Bol je njena rasla kroz 27 godina. Živi 
samo za sina, i taj sin ima da strada. Gorčine se nakupilo u 
njenom srecu posljednjih dana i previše: ona je bila ponižena i 
uvrijeđena najžešće, malda nije izgubila i ljubav sina, koji se 
radi neoca morao odreći svoje sreće. Sad će da odahne, jer će 
joj sin ipak biti sretan, pa će kukati doduše, rastavljena od nje- 
Sa, ali će se i tješiti njegovom obiteljskom srećom, u kojoj će 
ga možda jednom uza se vidjeti. I u tim slatkim sanjama do- 
lazi onaj mečovjek, pa je svojom prijetnjom, koja je u nje- 
ovim ustima gotov čin, baca opet u bezdno. 

Bude li on imao prilike i vremena da svoje: dijelo izvede, 
uništen je njezin sin i unesrećena požrtvovna Anica, a onda 
mora i njoj srce puknuti. Uz to cinizam toga čovjeka, bru- 

talna, paklenska zloba, s koje joj potamnjuje svijest. Poput 
sablasti oblijeće ju sigurna perspektiva koja čeka nju i nje- 
zine najmilije, jedino što ima, te joj riva u ruku prvo oruđe 
koje joj je na dohvatu, i ona — me ona, svijesna Jela, nego 
preucviljena žena kojoj su muke i boli pomračile vid, uzlju- 
ljale vjeru u boga i njegovu pravicu, nesvjesno dohvata sje- 
kiru i očajničkom snagom pušta je na glavu zlotvoru, da se 
odmah zatim, uz njega mrtva, i sama poput lešine u kojoj se 
je sladila krv ma tle sruši. DF: : 

Time bi se, dakako, imala i drama završiti. Sve što u 
»Ekvinociju« iza toga slijedi dramatični je više nego suvišno, 
a naročito »božji sud« u svojoj merealističnosti odbija moder- 
nog slušaoca, te uništava sav dramatički efekat IV čina. 
Gotovo je neponjatno kako je pisac kao pravnik i usto odli- 
čan dramatički talenat mogao doći na misao toga nesretnog 
anakronističkog božjeg suda. : iP 


II 


Sredina u kojoj su junaci Vojnovićeve drame ponikli iu 
kojoj živu, osim Marinovića, prikazana je i detaljno i vjemno: 
mi čujemo i vidimo kako ti pučani govore, kako misle, kako 
žive; a režija se pobrinula da vidimo i kako se nose i kako 
stanuju: Među njima se ističu neke posebne figure dubrovačke 
ulice, koje uvećavaju slikovitost i koje pripomažu da bolje 
zavirimo u srce pučanstvu koje s tim specijalitetima opći. 
(»Postijerica« Marija u izvrsnoj reprezentaciji gđice Mihi- 
čićeve i slijepi prosjak Vlaho u. jednakoj izvrsnoj reprezen- 
taciji gosp. Freudenreicha). Scene u kojima se prikazuje taj 
»Mmilieu« naše drame zapremaju po prilici dvije trećine I čina, 
dva omanja prizora u II činu, jednu trećinu II čina i dva 
poveća prizora u IV činu. , * , 

Moram priznati istinu da ge većem dijelu našega općin- 
stva većina tih prizora, naročito u I činu, pričinila dosad- 
nom. Nešto je tome kriv autor, nešto i samo općinstvo, a 
nešto i predstava. "i Ki ; 

Autor je, da mu lokalni kolorit bude vjerniji, napisao sve 
pučke prizore u dijalektu dubrovačkom; tu dakle vrve loka- 


122 





\ 
lizmi i talijanizmi. Ja se slažem u načelu s autorom da je za 
volju Ickalnog tona dozvoljeno u drami upotrebljavati loka- 
lizme, i on se u tom pogledu može s pravom pozvati na od- 
lične franceske, talijanske i njemačke pisce pučkih komada. 
Ali pošao je svakako ponešto predaleko, jer sve što ge na bini 
događa i govori mora slušalac razumjeti. No kako da zagre- 
bački slušalac razumije talijanske barbarizme? Po koju tali-. 
jansku riječ, karakterističnu u ustima našega primorca, to 
da; ali pokvarenom talijanštinom napol izmiješane izreke, to 
je previše! Ja držim da se u glavnom ne 'bi' smjelo ići preko 
domaćih, dakle u našem poslu hrvatskih lokalizama, pri čem 
bi se moglo paziti i na lokalni akcenat. Izrazi lokalni, kao 
»rijeti« mjesto »kazati«, »greb« mjesto »grob« itd. — ti sui 
potrebni radi kolorita, i dobro su došli; amo tamo koja talijan- 
ska riječ i požnatija fraza nije također na odmet, kako u usti- 


oma prostih pučana, tako i protagonista; ali mnogo više od 


toga ne čini mi se shodnim, jer oteščava razumijevanje, a ne- 


dostatno razumijevanje rađa zlovoljom i dosadom u slušaoca. 
Ne čini mi se također, s obzirom na jezične zahtjeve, shodnim 


da se upotrebljavaju barbarizmi, npr. »čini ga doći«, jer to 
su doduše hrvatske riječi, ali tuđinački duh, kojemu ni za volju 
lokalnog kolorita ne možemo dozvoliti raison d'etre u našem 
jeziku. Ukoliko je g. autor išao dalje u tom pogledu, no što 
sam istaknuo kao shodno, kriv je on što mu se inače lijepo 
koncipirani pučki prizori nijesu onako dojmili općinstva ka- 
ko je jamačno očekivao. 

Krivo je tome ipak, rekoh, i općinstvo. Bili su, čuo sam, ti 


Prizori dosadni, jer u njima nema ništa »osobita«, ništa »dra- 


matična«. Ali, zaboga, to su arabeske koje prepleću dramske 
dogođaje koje nam tumače glavne osobe, koje nam omosućuiu 


oda upoznamo jedan dijelak našega naroda kakav je uistinu. 
Osobitost je u tom da su ti pučani drugačiji nego oni koje 


ovdje svaki dan gledamo, a da oni ne mogu deklamirati, da 
se ne mogu bočiti bogzna kako i bogzna zašto pred nama, 
to je posve naravno, jer su skromni i tihi pučani, sinovi pri- 


rode, onakvi kakve ih je priroda i tradicija stvorila i odgojila. 


Interes se mora sastojati u tom da ih uopće sa pozornica 
upoznamo. Pa kad općinstvo ipak drži da je to upoznavanje 


dosadno, onda bi se gotovo moralo posumnjati o njegovoj 

. ljubavi prema svim dijelovima naroda i o njegovu interesu 
"za život toga naroda u cijelosti. Ja se, uostalom, ne usuđu- 
jem izjaviti takvu sumnju, te više olarivljujem pisca što je 
ponešto predaleko pošao u lokalizmima, a krivnja je i na 
glumcima što su, prikazujući inače vrlo dobro, pretiho i možda 
prebrzo izgovarali uprav ono što je našem slušaocu uopće 
teže razumljivo. Nove kazališne prostorije zahtijevaju vrlo 
glasan, oštar izgovor s umjerenim tempom, pa glumci ne bi 
nikako smjeli na to zaboravljati, naročito u ensemblima gdje 
jedan drugoga moraju brzo da stižu. Mo 
Kad bi autor voljan bio da svoj lokalni kolorit jezično 
ublaži u interesu razumijevanja, i uz to ul činu Katinu brb- 
ljavost malko zauzda, on bi samo pokoristio cjelovitom uspjehu 
krasno zamišljenog djela, a pritom sveudilj pretpostavljam 


da će odsjeći onaj drugi dio IV čina što slijedi iza ubijstva 


Marinovića. 


O tehničkoj izgradnji »Ekvinocija« govorio sam već i do 
sada, te malo imam još reći. 
Ekspozicija sadržana je, po mojem mmijenju, potpuno u 
I činu, te u II uz po koje objašnjenje antecedencija otpočinje 
životna drama, Koja nas počinje odmah zanimati. Razvi- 
tak je brz, dosljedan i potpuno dramatičan. Meni se prika- 
zuje taj cijeli drugi čin biserom hrvatske dramatike. Jedini 
mali prigovor mogao bi taj biti da bi pripovijedanje Jelino 
o »sramoti« trebalo za nekoliko izreka skratiti, jer već po 
. prvim nagovještanjima Niko ne može a da se ne sjeti zgode 
sa Jelom. Inače je cijeli njihov dijalog dramatički savršen 
od prve riječi do one »hulje« koju mu Jela na koncu, pri 


vratima, svom silom svoga cijeloga bića, svim čemerom svoje | 


ojađene duše, dovikuje. Zasluga ije gđe. Sajevičke da je ci- 
jelu svoju partiju u tom činu, natkrilivši samu sebe, izvan- 
redno krasno odigrala, kao što je i g. Borštnik Marinovića 
briljantno karakterisao. , E 
Potresna je epizoda u tom činu, u kojoj neka žena na 
vratima doznaje smrt svoga sina. Ona traži Marinovića ne 
bi li što saznala o sinu od kojeg ne ima godinu dana glasa, 
ali je ne puste u sobu, nego samo kažu Marinoviću radi čega 


124 





je žena tu bila. On ma to brutalnom ravnođušnošću prelista 
imenik svojih žrtava i nađe ime nesretnikovo, a međutim se 
je majka potonjeg prikučila vratima, te čuje ime svoga sina 
i krikne kao očajnica koja se napokon uvjerila da već ne 
ima nikoga na svijetu; to je krik mahnitog očaja, uz koji ne 
može više mozak pravilno funkcionirati; to je čitava historija 
jedne nesretnice — historija, uostalom, koja ciničkog egoistu 
nimalo ne uzrujava. 

Jednako je velik svojom koncepcijom III čin. Otpočinje 
»sijelom« u vrlo čednoj primorskoj kućici Jelinoj, koja je na 
našoj pozornici potpunom realistikom prikazana, a zatim se 
razvijaju daljnji dramski dogođaji. Tu je scena između majke 
i sina, koji muklo nešto snuje na vidiku svoga brodoloma; za- 
tim prizor između oca i sina, u kojem crna misao u Ivu do-. 
zrijeva do odluke; onda sukob između matere i sina, koji br- 
zinom svoga razvitka i jakošću efekata potresa; onda ispo- 
vijest materina, koja ne bi bila preduga kad bi se »božji sud« 
u IV činu ispustio; onda bijeg Ivov i majčina molitva; napo- 
kon povratak sinov: sve scene, jedne efektnije od druge, a 
Skroz prirodne, skroz vjerojatne. . 

Mene se osobito dojmila molitva pred slikom »Marije sa 
sedam žalosti«. Shvati li se površno, pričinit će se nečim 
melodramatičkim, ishitrenim, pustim expediensom; ali ona 
to nije; ona je prava dramatična akcija; jer ta molitva dolazi 
iz duše žene koja osim sina i boga nikog nema, kojoj ije mo- 
litva ne samo tješiteljica nego i potreba cijelog njenog bića, 
te bi ona davno bez nje izgubila kompas svoga života. Kad 
ona moli, svijet se u njenoj ojađenoj duši preobražava, ona 
vidi majku božju nad sobom i ona je zaklinje, da joj po- 
mogne, jer samo nju još ima, samo ona i može pomoći. Takva 
molitva stvara čudesa. To dakle nije ništa malik na melo- 
dramu, a pisac te scene dokazao je upravo tom molitvom 
kako je duboko zavirio u dušu ljudi koje prikazuje. Gđa 
Sajevička, ukoliko joj dopuštaše fizički napor, bila je u tom 
prizoru odlična. Jednako je i g. Fijan u cijelom tom činu 
uzorno glumio. 

U IV je činu, kako sam već naglasio, smalaksala auto- 
rova dramatička snaga; ovaj se čin mi izdaleka ne može 


mjeriti s drugim i trećim, te su, držim, posve opravdane za- 

mjerke i tehnici, i sadržaju, i nerealnom završetku njegovu, 
koje sam već istaknuo. Možda bi i to bolje bilo da se ovaj 
čin ne događa na groblju, nego u luci, te pošto uz podesan 
vjetar »Sloboda« otplovi, da se dokrajči drama ubistvom Ma- 
rinovićevim, koje bi potreslo Dražića tako te bi makar sa 
tri riječi nagovijestio da će privoljeti na svezu Anice sa Ivom, 
po čem bi otpao eventualni prigovor da bi Dražić mogao 
dati u prvoj luci u koju se »Sloboda« svrati svoju kćer za- 
ustaviti i natrag dopremiti. U doba elektricitete mora reali- 
stičan pisac na sve misliti i najmanju sitnicu izbjeći, koja 
u modernog slušaoca može da porodi sumnju bilo o vjero- 
jatnosti bilo o mogućnosti onoga što pred sobom — naravno 
kritički — gleda. : 

Moje je dakle mmijenje da bi IV čin »Ekvinocija« tre- 
balo temeljito preraditi, a uvjeren sam da to ne bi bilo pre- 
teško onako darovitom autoru kao što je gosp. Vojnović, 
koji je taj čin očito prebrzo koncipirao i valjda još brže 
obradio. 

No ti svi nedostaci, koje sam spomenuo, koji su više ili 
* manje očiti, ne mogu na mene tako utjecati a da bih makar 
samo začas zaboravio na II i III čin »Ekvinocija«, koji su do 
dvije tri sitnice majstorska dramatična djela, što služe na 
diku i utjehu siromašnoj hrvatskoj dramatskoj literaturi. Ja 
ću zaboraviti na nedostatke, ali ne mogu zaboraviti na pre- 
krasnu suštinu koja dokumentira odličan dramatički tale- 
nat piščev, štono će, ako sreća ushtije, obogatiti hrvatsku 
dramatiku još kojim i uzoritim djelom iz domaćeg našeg ži- 
vota, koji se tako rijetko gleda na dramatičarske oči. Baš sam 


da se, ukoliko prostor političkog lista dopušta, obazrem na ' 


sve što je ikoliko zaslužilo pažnju u pozitivnom ili negativnom 
smjeru. 


Još bih, dakako, imao da govorim o simbolizmu, koji je. 


u tom djelu sadržan, o svezi između ekvinocionalnih oluja i 
bura što se u dušama prikazanih osoba odražavaju, pa u tom 
povodu i o »intermezzu« što ga je pisac umetnuo između II i 
III čina s pomoću scenerije i Zajčeve, po mojem sudu, skroz 
nedostatne, neadekvatne glazbe; ali će mi se dozvoliti da se 
u to me upuštam, — ne zato što sam po uvjerenju svojem 

protivnik svakog takvog simbolizma, nego više stoga jer je 
»Ekvinocij« realistična drama, sasvim razumljiva sama po 
sebi, te joj intermezzo, bar na pozornici, više škodi nego što 
koristi, Uprav radi toga mogao bi gosp. Vojnović mirne duše 
promijeniti i naslov svoje drame, a hrvatska ibi mu literatura 
jamačno rado oprostila kad bi ono što se zove simbolizam 
prepustio Francezima, koji su dosadašnjim razvitkom svoje 
veličajne literature dotle došli te sebi mogu priuštiti i modu 
simbolizma. Nama još uvijek više treba zdravog i plodnog 
realizma. đ 





Hrv. knjiž. kritika II 

OLYNTA 


IZVORNA DRAMA U 5 ČINA OD JULIJA RORAUERA 
PRIKAZANA 17. SIJEČNJA 1884. U HRVATSKOM . 
GLUMIŠTU 


Još mije minulo ni godinu dana,! što je gosp. Julij Rorauer 
izašao na glas sa svojim prvencem »Majom«, kao nadobudan 
 dramatski pisac komu ni protivnici ne mogoše poreći dara i 
lijepih umnih sposobnosti. Malo vrijeme postojalo, i mladi 
nas pisac obdari drugim ovećim dijelom — »Olymtom«; dakle 
očiti znak da se svojski prihvatio rada i da ozbiljno shvaća 
svoju uzvišenu zadaću. Nu kod svakoga, a osobito duševnoga 
rada, namiće ge pitanje vodi li K cilju, ima li napretka i 
uspjeha? Zdušno i savjesno odgovoriti na ovo pitanje bit će 
poglaviti zadatak ove ocjene. Svaki tvoran i razuman duh 
koji prosuđujemo razvija se neprekidce. Pratiti ga na putu 
razvoja, iznaći i pokazati koji su krivi, a koji pravi puto- 
kazi, te ga privesti u veličajni hram prave umjetnosti. Ču- 
veni Fracez Sainte-Beuve stavio je cijelomu nizu svojih spisa 
ovaj motto: «Nous sommes mobiles et nous jugeons des &tres 
mobiles«,* Pođimo njegovim tragom, pa bilo samo u namjeri, 
te ispitujmo koji su biljezi piščeva razvoja i napretka. Vr- 
line »Maje« bile bi po prilici ove: Plemenita tendencija, vješta 
vanjska tehnika, efektni i potresni prizori, dobro obrađen 

I čin, duhovit dijalog. A mane? Loša nutarnja tehnika, mje- 
stimice mjesto motiva »urnebesni bombasti«, nedosljedno ocr- 
tani značaji, koji su s rijetkom iznimkom nitkovi. Sada ogle- 
dajmo »Olyntu«. Sudeći po klasičnom imenu junakinje 
Olymte, sujet bit će tuđ. Uz glavnu junakinju niže se cijela 
povorka dosele nečuvenih imena, samo što grofovsko ime 

Durmitor podsjeća na onaj stih iz »Čengić-Age«: Ispod gore 
glasna Durmitora. Taj Grof Durmitor, putujući Španijom sa 
svojim nerazdruživim prijateljem Vladimirom pl. Ljušturom, 
zaluta nesrećom u Sevillu. Tu zavoli neku krasotu, imenom 
Martu. Praktična njezina obitelj, da ulovi tu masnu ribu, na- 
srne ma nj neka se vjenča s njom. Grof Durmitor, izdavajući 
ge za nekoga Miguela Granado, pristane na ženidbu. Sunce 
ljubavne sreće nije mu dugo sjalo. Domala upozna jadan da 
je zapao u društvo varalica, odbjegne svoju ženu Martu, ostavi 
joj 4000 godišnjih franaka u sevilskoj banci i vrati se u svoj 


rodni zavičaj s prijateljem. Tu se opet strastveno zaljubi u 


Veru, kćer kneza Tuzla-Borotina. Njegov prijatelj to opazi, 
pa da im prokrči put do njihove sreće, donese jednog dana 
izmišljenu vijest, u novinama naštampanu, da je Marta umrla. 
Oni se vjenčaše. Nu iza osam godina sjeti se Marta svoga 
Miguela Granado, plane osvetom i pođe. za njim u potjeru da 
mu &poruši novu sreću. U prvom činu vidimo je gdje pod ime- 
nom Olynta nalazi svoga nekadašnjeg muža — sada grofa 
Durmitora. Ovo su pretpostavke na kojima počiva zgrada 
drame. Bludnica Olynta, zaštićena pravom prioriteta, prijeti 
razoriti mirnu sreću Durmitora i Vere, istrći nevinoj Veri ljub- 
ljena muža iz zagrljaja. Njezina naprasitost izazvat će oporbu 
Durmitora i žene mu Vere. Kako da se otme toj nemani? 
Kako da je ušutka krivac Durmitor? Tako idu ciljevi glavnih 
lica unakrst, dramatski je zaplet na dlanu, Al ga je teško 
postepenim razvojem značaja i sved rastućom gradacijom čina 
provesti do kulminacije, tu'će se razviti žestoka borba o bitak 
prava u društvu, s kojim pada ili ostaje čast, ime, poštenje, i 
imutak. Tomu se pako hoće duboko poznavanja modernoga 
društva, njegovih običaja i uredaba, tu se traži izvježbano 
oko psihologa koji će znati te zauzlane čvorove razriješiti, 
odvagnuti svakomu pojedinomu licu po pravu što ga ide, pa 
ih na koncu izmiriti s bogom i s ljudima. Ova bi po prilici 
bila zadaća dramatičara koji se laća ovako zamršenih dmuš- 
tvenih pitanja. Tako bi radio samostalan i siguran pisac, vješt 
tehnici i dramatskoj koncepciji. G. Rorauer bori se još gdje- 
gdje s tehnikom, naročito nutarnjom — ta nije ni čudo kod 
druge drame — dao se na lov tzv. pozorišnih efekata, na- 
prtio je čitavu rulju lica koja moraju čavrljati; gdije tu još 

preostaje duševnih sila za psihologično crtanje značaja i rje- 
šavanje temeljnoga problema drame? Uza to je još gdjegdje: 
nesamostalan i nesiguran, te se u koječem oslanja mnogo na 
firanceske uzore Sardoua, Belota, Augiera. Sudimo da je ovaj 
zamršeni socijalni problem ibigamije odviše smjele naravi 
da bi ga g. Rorauer uza svu veliku darovitost valjano riješiti 
mogao. “ 

Sadržaj »Olynte« jest ovaj: I čin. Mjesto: Salon u svratištu. 
Knez Tuzla-Borotin, Vladimir pl. Ljuštura, Odo grof Dur- 
mitor i Alexis barun Van der Hell, što sjedeći što stojeći raz- 
govaraju o utrkivanju koje će se danas slaviti. Ljuštura tuži 
ge ma dosadu. Alexis svrne govor na dame ikoje se iz svojih 
zakutnih predjela društva uzdižu na površinu, te se udavaju 
za sinove dobrih kuća. Knez Tuzla-Borotin: Tast će takoj 
snaši zakrenuti vratom. On ne bi u tom slučaju mario za 
zakone koji dozvoljavaju da takva cura unese u obitelj de- 
moralizaciju i sramotu. — (Slične nazore izriče u Augierovoj: 
drami »Le mariage d'Olympe« stari marquis). Alexis zapodje- 
ne razgovor o hirovima otmjenih gospodičića koji od svojih 
roditelja naučiše da se valja u životu držati načela: »noblesse 
oblige« i »konverzacionalizma«. Naklapanja Alexisova nisu 
poćudna grofu Durmitoru, koji primjećuje da katkada ispri- 
čavaju »okolnosti«, pošto se uvjerimo o pokvarenosti srca 
i duše one za kojom u mladenačkoj mabnitosti uzdisasmo. 

Prijatelj Vladimir miri grofa Odu neka se ne ljuti na 
brbljavca Alexisa jer ibi ljudi mogli svašta zaključivati. Odo: 
Ta Marta je mrtva. Nije, odvrati Vladimir; vijest što je 
donesoše novine bila je lažna, a smislio ju je on sam, jer je 
vidio da je Odu zavoljela djevojka njega dostojna. Tim htje- 
de samo utemeljiti njihovu sreću. Odo osupne se na ovo oči- 
tovanje svoga prijatelja, svoj duševni nemir i bojazan hoće 
da sakrije pred Verom. — Pošto se ovo društvo udaljilo, na- 
hrupi u salon druga povorka gospode i »stanovitih gospođa«, 
za koje je Alexis balkon iznajmio. Dolazi i Olynta, praćena 
laskama svojih »kavalira«. Barnaba, njezin ibrat, javi joj da 


je vidio grofa Odu, o kom je i to saznao da je oženjen. Smje- 


sta napisa Olynta list i preda ga konobaru neka ga uruči 
grofu Durmitoru. Grof se odazove njezinu pozivu i dođe u 
salon: Tu mu ona pred društvom očituje da ima vrlo važnih 

pisama za nj, koja je njezina sramotno ostavljena prijateljica 
njoj povjerila da ih preda grofu Durmitoru, prijatelju pri- 
jateljična supruga. Poziva ga neka se potrudi k njoj da primi 
ta pisma; ne dođe li, da će biti prisiljena ona k njemu doći. 
Grof Odo obećaje da će još večeras doći. — Iz ovoga sadržaja 
prvoga čina možemo naslućivati da je ta Olynta ona mrtvom 
proglašena Marta; velim naslućivati, jer se ona ne otkrije 
općinstvu, koje ima biti načisto s licima ikoja gotovo pol čina 
zbore i tvore na pozornici. Ovo je svakako mana ekspozici- 
je, a posljedice joj sižu čak u drugi čin. Da je pisac tu oba- 
vio anagnorizu Olynte i grofa Durmitora, a to (bi se moglo 
lasno učiniti, samo ne uz toli mnogobrojno društvo, otpao bi 
dosadan prizor čitanja pisama u drugom činu. Početnim akor- 
dom ekspozicije pisac podaje gledaocu po neki način per- 
spektivu u društvo koje je nakan crtati. Tu je govor o utrki- 
vanju, o dosadi, o »stanovitim damama«, o geslima: »nobles- 
se oblige i konvencionalizam« itd. To su sve predznaci da će 
nam pisac tijekom slijedećih činova prikazati pokvareni, 
dosadni, verigama konvencionalizma sapeti otmjeni svijet. 

Ovako izmišljeni prvi dio ekspozicije pokazuje da u pisca 
imade mnogo dara za skladno građenje činova. Premda su 
opaske Alexsisove i kneza Borotina umjetne i duhovite, su- 
dimo ipak da su nešto odviše naširoko razvedene — za eks- 
poziciju. 

II čin. Mjesto: salon kod Olynte. Alexisu nije po ćudi što 
će Olynta večeras“ primiti grofa Durmitora. Ljubomoran je 
na nj. Ali će mu odmazditi što mu otimlje Olyntu, postat će 
ljubovnikom grofičinim i nada se uspjehu, »jer nevjera su- 
pruga prvi je korak nevjeri supruge«. Olynta i Alexis za- 
vjere se da će razoriti sreću grofa Durmitora i Vere, grof će 
biti ljubovnikom Olynte, a grofica ljubovcom. Alexisa. Do- 
lazi društvo da se karta. Došao je i Vladimir pl. Ljuštura, 
. koga Olynta poznaje još iz Seville. Zametnu dug razgovor o 
ostavljenim ljubovcama koje mlada gospoda varaju, izda- 
vajući im se pod krivim imenima, poruše im san o raju i bla- 
ženstvu itd. Vladimir odvraća sa svojom teorijom o prodaj- 
“nim ženama kojim je samo namjera operušati svoje ljubo- 
vnike. Olynta ga pita, govori li iz iskustva, jer ima slučajeva 
gdje »žrtvi koju njezina spekulativna obitelj na pazar vodi 

može planuti u srcu iskra ljubavi, koja je prisili prezreti 


one koji je kane učiniti vrelom svog dohotka. Sva se ona 


privinu onomu koji joj otvori taj novi svijet, vjerujući neo- 
graničeno njegovim riječima kao svome božanstvu. Pa kad 
je taj »ideal« ostavi na cjedilu, ona se potisne za njim u pro- 
gon, ne radi koristi, već da licumjercu strgne s lica krinku 


i osveti na njemu one boli koje je njoj zadao« Uz te šuplje 


fraze i retorična nadbijanja završuju razgovor, a društvo se 
uputi u pokrajne sobe. Ovaj prizor po našemu sudu suvi- 
šan, jer se ničim ne pospješuje radnja, ne unosi novih mo- 
tiva; ovo sve može Olymta grofu Durmitoru kazati, koji će ' 
sad na stići. Pače izvjedljivi slušalac nestrpljivo čeka čemu. 
poziva Olynta grofa Durmitora; njegov dolazak imao bi us- 
lijediti odmah iza one zavjere Olynte i Alexisa. Ovakvim 
otezanjem slabi se dramatski interes, u takvim prilikama dra- 


= matičar mora smetnuti s uma onu poznatu: što kašnje, sve to 


jače tuče. Mjestimice može biti opravdano to načelo, ali ovdje 


= — sudimo — nipošto. Pošto je napokon došao grof Dunmmi- 


tor, ne otkrije mu Olynta odmah svoje osnove, već mu po- 
kazuje i čita pisma koja su joj toli srcu prirasla. »Mnoga 
suza ih je nakvasila, mnogi se teški uzdah rad njih uzvinuo, 
mnogo se kletva nad njima prošapnulo«. Čita mu i oprosno 
pismo. Razgovor se dulji, jer se još sveudilj igraju skrivača, 
te neprestance opominju jedno drugo neka govori ozbiljno. 
Napokon se odvaži grof Durmitor, te počme »ozbiljno« razla- 
gati kako je bio prisiljen ostaviti je zbog njezine obitelji, jer 
njezin otac poginu u boju proti poštenim ljudma, brat joj sje- 
dio u tamnici radi krađe, a sama majka bijaše ulična plesa- 


 čica. On to nije znao prije braka, jer su mu švi hinili. Olynta 


jadikuje kako ju je nepošteno pustio u blatu, gdje je bila.na 


= putu da se uzvine do najčistije duše. Lijubav sve svlada. I ona 


bi se po ljubavi bila uzdigla. Pošto je dovršila svoj obrambeni 
govor, koji u mnogom podsjeća na deklamacije Core iz »član- 
ka 47« od Belota, prelazi na dnevni red, pa ga pita da li je 
oženjen. Kad joj to pitanje potvrdi grof Durmitor, počne 


opet uzdisati o tihom obiteljskom životu o kom je ona nekad 


snatrila. Grof Odo zapita je što stoje ta pisma. Odvraća da ih 
nije voljna prodati; dati će mu ih na dar, ali za uzdarje traži 
da će odsele svaku večer kod nje proboraviti. Mora postati 

njezinim vjernim robom, hoće li zaslužiti spise i neće li da 
spisi dođu u javnost. Zdvojnost za zdvojnost, bol za bol, sra- 
mota za sramotu — tad ćemo biti ravni, emfatično povika 
grofu Durmitoru, kad se usprotivi njezinu prijedlogu. Grof 
mora popustiti — doći će. — Uto uđe brat Barnaba, grof odi- 
lazi. Olynta prama bratu: Natkrilila sam sama sebe. . 

Ovom bi se činu moglo s pravom prigovoriti: mnogo vike, 
a ni zašto; pače, kako već razložismo, prvi mu je dio gotovo 
posve suvišan. Manje hitrine, a više sadržaja! Dramatski in- 
teres slabi se u ovom činu naročito s toga što moramo slu- 
šati jadikovke Olynte u dva puta s neznatnim promjenama: 
one iste vaje i uzdisaje o propaloj sreći, što ih saspe Olynta 
pred Vladimirom, ponavlja ona u »drugom popravljenom iz- 
danju« pred Durmitorom. Ovo je tehmička mana, koje će se 
daroviti pisac s vremenom ostaviti, jer je poznato da u zglobu 
drame sve što god ne napreduje, nazaduje, te biva dosadnim. 
Drugi dio ovoga čina, naročito svršetak, sličan je ponešto: 9. 
prizoru III čina iz Belotova »članka 47«. 

UI čin. Mjesto; dvorana kod Olynte. Karlo, Gaston, Artur 
govore o čudnovatoj sreći grofa Durmitora, koji tijekom 14 
dana, otkad uđe u ovu kuću, neprestance u igri dobiva, te 
sav dobitak poklanja Olynti. Tuže se na svoju zlu sudbinu, što 
borave ovako kukavički život. Iz duše im se iscijedio sav 
zanos i oduševljenje. Zavjere se da će svaki potražiti dru- 
garicu života i otpočeti posve nov život. (Ovi istrošeni i pro- 
pali »neženje« u koječem nalikuju Belotovim propalicama Po- 
tainu i Mazilieru u rečenoj drami.) Ulazi Salamon pripit. — 
Njegov pojav kao i razgovor s Karlom posve je suvišan, samo 
nasporuje dramatsku radnju. U trećem činu, kao središnjem 
aktu ne bi smjeli dolaziti takvi nuzgredni i suvišni prizori. — 
Knez Borotin sa sinom Rudolfom i Vladimirom pl. Ljuštu- 
rom dođoše da potraže grofa Odu, koji već 14. noć u ovim 
odajama boravi. Uđu u pokrajnu sobu da iz prikrajka mogu 
neopaženi motriti što se zbiva u igraćem salonu. Čim se u- 
daljiše, uđe Alexis s groficom Verom. Zgraža se što ije došla 
u ovu sramotnu kuću i već se htjede vratiti kući, al kad za- 
čuje glas Olyntin u zatku dvorane, sustane i odluči! ostati. 
Ona mora svoga muža odvesti iz spilje, to je dužna svomu 
sinu. Nadošloj Olynti predstavi je Alexis kao virtuozicu na 

glasoviru. Olynti pričinja se skromna Vera odviše sentimen- 
talnom, svjetuje joj meka se ostavi toga. Naloži joj da joj 
donese čašu vode. Grofica lecne se na tu drsku zapovijest, nu 
da se ne izda, posluša i sva se tresući prinese joj vode. — 
Ovaj prizor u mnogom je naličan prizoru iz Sardauove »An- 
drće«, gdjeno kreposna žena pođe zloglasnoj Stelli tmažiti 
svoga muža. Prizor gdje nevina i čestita Vera prinosi blud- 
nici Olynti čašu vode izazvao je prigodom prve predstave 
opću indigaciju, i to s punim pravom. Sunt certi denique 
Jines i u najljućem naturalizmu. Uza sav kruti materijali- 
zam,. ima ipak neki općeniti postulat čuvstva, kojega nije 
smjeti povrijediti, osim ako se poriče svako čovještvo u čov- 
jeka. — Olynta i Vera zametnu razgovor o nevjeri supruga i 
bračnim nesrećama. Vera otkriva joj sve svoje jade i nevolje, 
i priča kako ju je suprug odbjegnuo. — Nama se činila ta 
čuvstvena i zanosna ispovijed jadne Vere nedostojnom i me- 


. umjesnom pred ovim infamnim stvorom — Olyntom. To je 


odviše smjela ironija plemenštini srca i duše. Komu da padne 
na um bacati zlato u kal i mulj da ondje svim svojim sja- 
jem zasine? 

Olynta otkriva joj svoje strašne osvetničke misli prema 
suprugu koji bi je ostavio. Vera zgražajući se očituje da ga 
ona ne bi toli okrutno progonila, nju bi udovoljio onaj griz 
savjesti koji ga spopada u časovima uspomene prošlih dana. 
Kao majka dužna je djetetu sačuvati čisto ime. Kad joj se zbog 
takvih nazora Olynta sarkastično nasmije, poriče joj Vera 
svaki značaj, ponos i poštenje. Dolazak grofa Ode prekide nji- 
hovu žestoku prepinku. Vera se brzo udalji u pokrajnu sobu. 
Olynta povrijeđena u svom »ponosu« ponavlja Verine riječi: 
»Ništarija uz ništarijul« »To umovanje — zaprijeti se zlobno 
— ja ću opovrći. On me je ponizio, on.će me i podignuti.« 
Odo poklanja joj svoj dobitak na kartama, te je oštro kori 
što ga sili boraviti u toj sramotnoj kući. Bolnim srcem sjeća 
se svoje žene, koja negdje pita za nj i gorke suze roneći nebu 
se moli za kukavnog svoga supruga. Hoće da ode, ali ga Olyn- 
ta zaustavi. Uto izađe Vera iz pokrajne sobe. Odo se zapanji, 
a i stari knez Borodin, Rudolf i Vladimir se začude kad u- 
gledaju Veru u ovoj kući. Vera pita svoga supruga koja je 
moć Olynti nad njim? Odo šuti. Obrati se Olynti neka joj 

ona kaže. Vera otrgne nakit s vrata i dobaci joj ga za na- - 


gradu da joj odgovori na pitanje. Olynta: »Gospodine grofe, 


čuvajte me inzulta vaše maitresse«. Na tu pogrdnu riječ silno: 


zavikne Odo i hoće da nasrne na Olyntu — nu Alexis ga za- 
drži. Olynta podigne nakit s poda i za nagradu očituje da 
je Odo grof Durmitor osam godina njezin suprug. Svi se za- 
čude na tu izjavu — a Odo zdvojno potvrdi: »Ona nije la- 
gala.« Na te se riječi onesvijesti Vera i klone staromu knezu 
. na grudi. Zlobna Olynta slavi slavlje nad svojim žrtvama. 
Ovako završuje najbolji i najefektivniji treći čin. Tu je dra- 
matski dar mladoga pisca zasjao u pravom sjaju i veličini. 
Taj prizor potrese srcem i dušom slušalaca kao tresak urne- 
besna groma iz naoblačena neba. Pisac koji je kadar ovakvu 
potresnu kulminaciju u 3. činu zamisliti, pripraviti i izvesti, 
pokazuje očevidno da u njega ima mnogo sile i dara za dra- 
matičara. Pa da mu nije upravo ništa drugo uspjelo, nego ovaj 
treći čin, njegova bi se »Olynta« već radi ovoga efektnog svr- 
šetka III čina mogla natjecati tehnikom s mnogim dramama 
savremenih dramatskih pisaca. Od »Maje« tu se opaža velik 
napredak. Tamo u »Maji« u prvom je činu ekspozicija, gra- 
dacija i kulminacija sadržana; »Olynta« građena je po pravi- 
lima moderne tehnike. Mada-i nisu ekspozicija i gradacija 
toli markantno odijeljenje i izvedene kako bi to simetrični 
zglob dramatske zgrade tražio, barem je treći čin temeljito 
provedena kulmimacija radnje dramatske. 

IV čin. Mjesto: budoar kod Olynte. Barnaba, koji je pris- 
pio ovaj čas od kneza, pripovijeda svojoj sestri da je ondje 
u kući čitav darmar, toli je silno djelovala jučerašnja bom- 
ba. Olynta očituje da njezina borba još nije dovršena. Brat 
čudi ge njezinoj ljutini, ruga se njezinim frazama o pleme- 
nitom pregnuću duše. Tih lje ne nauči od njega, jer on ne 
čita romana i sličnih ludorija. Posljednje što je čitao bila je 
optužba kojom ga tužiše radi krađe. Bio je tada proglašen 
nevinim, prevario je svoga branitelja, pače mu je u vrevi 
svjetine što je izlazila iz sudnice ukrao sat s lancem i nov- 
čarku. Ponosi se tim remek-djelom; nu ni prošlost Olyntina 
nije mnogo svjetlija. Ruga se njezinim sanjama o djevičanstvu 
duše. Ta njezin sav dosadanji život bijaše samo rug toga čuv- 
stva, ona nije nikad ni čula što je ljubav. Varati sama sebe, 

pa još vjerovati, više je no ludilo. Olynta: »Njega sam ljubila«. 


Barnaba: »Koga? Jer bilo ih je mnogo, neka vrag to sve 
pamti.« Misli li Odu, laže. Jer on zna što se događalo prije 


= braka s Odom i iza braka. Već osam dana kasnije drugi ga 


je zamijenio. Za njim treći itd. Kad su poslovi .pozlili, bijaše 
njegova misao otisnuti se za Odom u potjeru. Upućuje je 


"neka se ne čudi njegovim nazorima, jer najnemoralniji ljudi 


najbolji su moraliste. Priopćuje joj da se sa knezom nagodio 
o grofoski naslov, neka mu ne pomrsi račune, inače će joj- 
šakom razdrobiti obraz. Uto ulazi Vera, Bernaba se oprosti 
i ode. Vera došla je s molbom majke da joj ostavi ime djetetu, 
ali Olyniti neka ostane ime Granado, pod kojim se vjenčala 
s grofom. Zlobna Olynta čudi se skromnosti njezinoj te se 
k njoj potrudila. Žali što joj ne može udovoljiti. Govori o po- 
rušenim idealima, slomljenom srcu. »Vi ne shvaćate — veli 
Veri — kako se za suh kruh poštenje gubi«. Vera: »Vidjeh 
mnoge sirote — gladne, ali poštene.« Kad joj na to cdlučno 


odbi molbu, padne Vera pred njom na koljena. To poniženje 


smatra Olynta opozivom da ipak nije ništarija kako je ista 
Vera tvrdila. Ipak je i sada odbi. Uto dođe grof Durmitor, 


a koji opsuje Olyntu što je odbila Veru. Olynta nazove mu sina 


bastardom. Čim tu riječ izusti, nasrne grof Durmitor na nju 
vičući: »Ništarijol« Naziva je ženom ibez ljubavi, bez djece, 
bez obitelji. Silno se obara na nju pogrdama najgore vrsti. 


Hoće da je uduši. Vera priskoči i povikne: »Odo!« On se oba- 


zre i ugledav Veru, prestade daviti Olyntu i reče joj: »Ovomu 
glasu zahvali da ti poklanjam kukavni tvoj život.« Olynta 
zaplače. 

Poglavita mana ovoga čina jest nelogičnost. rekika. koji 
vrši potpunu vlast nad, svojom sestrom, uglavio je pogodbu 
s knezom o grofovski naslov u ime Olynte. Sada može biti 
obitelj kneževa sigurna da joj Olynta neće više smetati i oti- 
mati ime, željezna ruka brata Barnabe, komu ije mnogo stalo 


do uspeha pogodbe, dovoljno je jamstvo tomu. Tu važnu vi- 


jest morao je stari knez priopćiti grofu Odi i kćeri Veri, jer 
se u prvom redu njih samih tiče. Ako oni za pogodbu zna- . 
du, čemu onda moljakanje Verino u Olynte da joj ostavi dje- 

tetu ime grofa Durmitora? Čemu da se ponizuje i prosjači ono 
o čem zna da će Barnaba za skup novac, ako ne milom, a ono 
silom istisnuti od Olynte? Po ovom shvaćanju otpali bi prizori 
Olynte s Verom i grofom Durmitorom, te bi po sađanjoj ikon- 
cepciji preostao jedino onaj cinični razgovor Barnabe sa Olyn- 
tom. Ili je pako pisac imao napustiti pogodbu Bernabe sa kne- 
zom, te prikazati daljnju borbu Olynte o prioritetno pravo i 
reakciju od strane grofa Durmitora u Vere. Represalije — & 
la pogodba Bamabe — ne idu među dramatske motive. 

V čin. Mjesto: čekaonica na kolostaju. Vladimir pl. Lju- 
štura dolazi da se oprosti sa Verom, koja se spremila na 
put. Opraštajući se s njom, priopćuje joj kako je on kriv nje- 
zinoj nesreći, jer je izmislio vijest da je Marta, prva supruga 
Ode, mrtva. Vera mu prašta. Dođe i Odo da se oprosti s Ve- 
rom. Ganutljiv i suzan rastanak. I knez Borotin, Rudolf i 
Alexis dođoše. Kad se svi sakupiše, eto ti i Olynte, gdje po- 
nizno i skrušeno koraca u čekanonicu. Dođe da po nalogu 
svoga brata potpiše pogodbu na 15.000 god. dohotka. Razde- 
rav pisma što ih njoj pisa grof Odo, i potpisav pogodbu, mo- 
li neka joj oproste što je sagriješila, neka zasluženi prezir 
prometnu sažaljenjem. Klekne pred Veru i moli njezinu mi- 
lost. Vera je podigne. Odo razdere potpisani ugovor i baci ga 
u vatru, stisne joj ruku i šapne pomirni »zbogom«. Pomirivši 
se, ode Olynta. Odmah iza nje oprosti se i Vera, knez i Ru- 
dolf s Odom. Zvono kolostaja zazvoni, i vlak odjuri. Nu čim 
je vlak krenuo ponešto iz kolostaja, dotrči Alexis u čekaonicu 
i javi da se Olynta bacila na tračnice. Posebni vlak Odove 
obitelji projurio je preko nje. Alexis ga tješi da se može sada 
Veri vratiti. Odo odvraća da se ne može vratiti onim tračnica- 
ma na kojima je poginula pokajna gniješnica i njegova prva 
žena. »Sad je svemu kraj«. Nato će Alexis utješljivim glasom: 
»Još nije. Sad imamo 1883; 1884. bit će dogotovljen južni dio 
ove pruge, onda nam 1885. neće trebati onih tračnica. Otputo- 
vat ćemo naokolo.« 

Ovako zamišljen završetak drame je neskladan i poneku- 
da čudan, mada se i oslanja u koječem na Sardouovu »Odetu:« 

Ovaj obrat u duši bludnice Olynte posve je nevjerojatan i ne- 
motivovan. Ta još u 4. činu vidjesmo tu zlobnicu punu osvete 
i prkosa. Tamo je bio njezin cilj: poniženje suparnice Vere i 
osveta na grofu Durmitoru. Ovdje — u 5. činu — Prigiba ona 
sama koljeno pred Verom i moli od nje milost, a jecajućim 
glasom prosi oprost u grofa Durmitora. Taj je jaz među po- 
kajnicom i zlobnicom Olyntom odviše velik a da bi ga neznat- 
ni motivi što ih je pisac naveo zaravnati mogli. Olynta se 
uvjerila — u vremenu među 4. i 5. činom — da ne ljubi Dur- 
mitora, to bijaše pohlepan hir i egoizam, prava ljubav pre- 
gara, prinosi žrtve, ove i slične fraze imale bi biti motivom 
njezinu kajanju. U čuda se danas ne vjeruje, ponajmanje na 
pozornici, a u čuda idu i nenadani obrati propalica i nitkova. 
Proti takovim sentimentalnim i skroz nevjerojatnim prikaza- 
ma, a začetnik im je Dumas sa »Gospođom s kamelijama«, 
napisa Augier još god. 1885. oštru satiru u drami »Le maria- 
ge d'Olympe.« Kad ga je franceska akadamija zbog toga djela 
izabrala svojim članom, pozdravi ga akademik Lebrun jezgro- 
vitim govorom, u kojem ističući Augierove zasluge, među 
ostalim reče: »Sada se običaje tražiti od općinstva da goji su- 
ćut prema propalim i okaljanim ženama. Vaša je drama jasno 
pokazala da ima duševnih propalica koji se ne mogu više po- 
dići i da ima ljaga duše i srca kojima su tragovi neizbrisivi.« 
Tako je i sudbina što ju je pisac namijenio grofu Durmitoru 
nerazmjerna i odviše blaga prama njegovoj krivnji što je po- 
čini od lakoumnosti i neopreza. Naša savjest i ćudoredni po- 
redak traži da se takovi lakoummici proždenu iz društva, a 
pisac se nada, kako iz zaključnih riječi razabiremo, skoroj nje- 
govoj rehabilitaciji. Taj neskladni završetak otimlje Roraue- 
rovu djelu mnogo od njegove vrijednosti. Po navodu Carriera 
veli Hartmann: »Konflikat je najnužniji temelj svakog pje- 
samotvora koji se bavi radnjom, nu konflikat je samo temelj; 
kruna zgrade je izmir. Pjesmostvor bez umirnoga završetka 
naličan je glazbenu komadu koji je sastavljen od samih di- 
sonanca, motriti ga jest mučenje, a ne užitak«. Ta mana ima 
svoju klicu u izboru gradiva, o kom već gore rekosmo da je 

zamršeno i za dramatskog početnika pogibeljno da ne skrha | 


vrata. Nu i ovako zamišljena koncepcija drame, ako i sadr- 
žaje u cjelini nekoliko znatnih pogrešaka, pokazuje dosta 
jasno da bistro i zdravo oko piščevo znade uvrebati zgodnih 
situacija, koje nužno pobuđuju veliku napetost i zanimljivost 

u slušalaca. Ta zanimljivost mjestimice jenja, kada osobe za- 


.miću odviše duge govore i suvišne refleksije. 


Govor u drami ima biti jedar, zbijen i slikovit — meta- 
foričan. Osobe imaju jasno označiti svoje ciljeve, a mne per am- 
bages doći »na stvar«. Gospodin R. voli da se njegova lica 
igraju »skrivača«. Razgovor Olynte i grofa Durmitora u IL, a 
dugi prizor Olynte sa Verom u III činu dokazuje da nemamo 
krivo. Mjestimice može se dramatičar poslužiti takovom igrom, 
osobito u komediji; nu odviše je rabiti, pa još u ozbiljnoj dra- 
mi, nije dozvoljeno. Otvoren boj protivnika mnogo je drama- 
tičniji i efektniji, negoli je skriven. — Po sadržaju ide ova 
drama u onu vrstu modernih dramatičnih proizvoda koji po- 
kazuju pokvareni moderni svijet. Tri čina ove drame zbivaju 
se u kući bludnice Olynte. Obično se veli da je svrha takovih 
prikaza plemenita, jer da nam ogade trulež, te nas navraćaju 
na pravi put. To umovanje je jednostavno, a postupak isti, 
kao kad ibi tko htio vraga belzebubom izgoniti. Pisac meće do- 
duše Bamabi u usta riječi: »Najnemoralniji ljudi najbolji su 
moraliste«, da tim označi svoje stanovište, ali-nema pravo, 
jer njegovi Barnabe, grofovi Durmitori i Olynte idu prije u 
sudnicu, gdje će im se odmjeriti zaslužena kazan, a ne na po- 
zornicu da u melodramatičkim i ganutljivim prizorima uza- 


lud mame od općinstva sućut i žalost. Tomu jednostranomu 


piščevu nazoru, da se negativnim putem dolazi do pozitivne 
svrhe, pridružuje se neposredno i ta pogreška Što on prika- 
zuje zablude modernoga društva iz imaginacije, a ne zbiljski 
svijet, koji poznaje “iz knjiga, a ne iz iskustva. Zlo u imagina- 
ciji uvijek je veće nego u zbilji, stoga su i Rorauerovi nitkovi 
toli strašni i nenaravni mitkovi. Nije nam ni na kraj pameti 
da obijedimo našega dramatičara da u njega nema samostal- 
nosti. On se u mnogočem povodi za svojim uzorima, ali u iz- 

vedbi jest originalan. Inteligentni franceski sud izrekao je 
ovo pravilo u prepirci među Urchardom i Sardouom: Pred- 
met, temeljna misao zajedničko je blago, izvedba i sastav je 
originalno vlasništvo pisca. 

Izvedba Rorauerova je originalna, i on pokazuje veliku 
darovitost, od koje se hrvatska dramatska umjetnost vrsnim 
proizvodima nadati može. Nu neka se naš dramatičar čim 
prije klone predmeta iz velikoga modernoga svijeta, pa neka 
se zaputi u suznu dolinu svoje krasne domovine, neka zaroni 
svojim pronicavim duhom u krvavu prošlost svoga muče- 
ničkog naroda, tu će naći i gorkih jada i plemenitih Bada, 
tragičkih. borba o bitak i potresnih katastrofa. 


MODERNI ROMAN 


U ,lijepoj književnosti našega vremena neki se osobiti mar 
i pažnja posvećuje romanu i noveli, te ova vrst epskoga pje- 
sništva danomice preotima mah. Ako pomno promatramo li- 
terarni rad i napredak kulturnih naroda, zamijetit ćemo da 
pretežni broj pjesničkih djela spada u ovu granu poezije koju 
obični ljudi krste romanom, a Emile Zola »ćtude humaine«. 
Međutim ovo još ne bi bilo odlučno da se prizna prvenstvo 
ovoj vrsti lijepe književnosti, te s pravom primjećuju oni 
estetski sudije koji prijekim okom motre kako uvelike buji i 
cvate ova demokratično-prozaična biljka u carstvu poezije da 
pretežni broj djela i obilje literarnih plodova ne podaje pre- 
vage jednoj grani pjesništva nad drugom, jer se kod pjesnič- 
kih proizvoda kao i kod svih tvorova duha ne pita:quantum, 
sed quid?! Na to se s protivne strane odgovara da se moderni 
roman ne odlikuje samo količinom djela već i umjetničkom 
kakvoćom literarnih plodova, od kojih neki potječu od najge- 
nijalnijih pisaca i najsmjelijih pregalaca našega vijeka. Taj 
je pojav u literaturi svakako zanimljiv i vrijedan da se na nj 
osvrnemo, te nam jasno i očito pokazuje kojim su pravcem 
udarili i kojom strujom zaplivali moderni epski pjesnici. Ka- 


ko se na prvi mah čini, ova činjenica nije tek slučajna, već je. 


jamačno nužni proizvod postepena i naravna razvoja književ- 
nih prilika i prirodna posljedica mnogih uzroka i utjecaja iko- 
jim klicu i zametak valja tražiti što u osebujnom ukusu na- 
šega doba i u općenitoj težnji za spoznajom prirode i ljudi, što 
u neodoljivu uplivu i dojmu pozitivnih znanosti na literarne 
proizvode. Tim nipošto ne tvrdimo da i ostale grane pjesni- 
štva ne pristaju duhu vremena, i da pravi pjesnik ne bi i na 

drugom polju lijepe književnosti mogao valjanih i umjetnič- 
kih djela stvarati, već hoćemo da maglasimo samo činjenicu 
koja se ne može i ne smije poreći da su baš ovu -vrst pjesni- 
štva savremeni pisci i čitatelji osobito prigrlili i zavoljeli. 

Moderni roman čini se kao da je stvoren da svojom ude- 
snom i zgodnom formom, raznolikim i zanimljivim sadržajem 
udovolji praktičnomu smislu i ukusu i živoj izvjedljivosti izo- 
bražena čitatelja. Valja otvoreno priznati da ne prija više rea- 
lističnomu duhu našega doba nerazumljivo i maglovito ma- 
štanje, pa bilo ono zaodjenuto i u najzvučnije stihove: dana- 
šnja generacija ne shvaća i ne odobrava onoga sanjarskoga i 
nemuževnoga gvirenja. u nedostižive i samim mićenicima vila 
neponjatne idealne likove koji lebde ondje negdje u nedogled- 
nim visinama etera. Teška borba za bitak, koju narođi i poje- 
dinci sa svojim takmacima biju, uozbiljila je ljude, te ne vje- 
ruju rado poetičkim samjama i utvarama koje su većinom plod 
ugrijane mašte, bez ikakve estetske vrijednosti. Takvi pje- 
snički plodovi ne nalaze danas odziva ni priznanja, jer se ne te- 
melje na istini, koja ima biti osnov i jezgra svakomu umotvoru. 
U modernom se romanu baš osobito ističe težnja za istinom, i 
čini se da između ostalih modernih pjesnika romanopisci još 
najviše. paze da im djela budu vjerno i istinito ogledalo ži- 
vota. Tako oni u jednu ruku vrše svoju uzvišenu umjetničku 
zadaću, a u drugu ruku udovoljuju zahtjevu i duhu vremena, 
jer današnji demokratični svijet traži od pjesnika da mu po- 
dadu istinitu i jasnu sliku njegova života ili da mu u vjernim 
prikazama ocrtaju važne i zanimljive zgode iz najskorije ili 
davne prošlosti. Nadalje se u svim granama javnog života i 
u svim strukama pozitivnih i filozofskih nauka opaža neka 
općenita težnja za gvestranom spoznajom veličajne prirode i 
dosele još neprotumačene sfinge — čovjeka, a čini se da se 
sav znanstveni rad našega čovjeka usredotočio u rješavanju 
onoga dubokoumnoga i teškoga zadatka koji je Goethe ozna- 
čio riječima: »Suche dich und die Dinge zu begreifen«" Ovo 
je duševna atmosfera u kojoj moderni pjesnik svoje trijezne 
dane boravi, ovo je okolina uza koju je poput Prometeja 'pri- 
kovan svojim porijetlom, uzgojem i naobrazbom, svojim mi- 
slima i čuvstvima. | 

Stoga vidimo da modemi pjesnici pod dojmom takvih pri- 
lika koje ih odasvud oknužuju, i pod utiskom takvih nazora 
o prosvjetnoj zadaći čovječanstva, ozbiljno proučavaju znača- 
jeve i zgode prošlosti i život našega vremena kakav uistinu 
jest, te nastoje dovinut se pravoj spoznaji stvari. Hoće li da 
plod svojih studija i svoje misli saopće svijetu, nema im 
zgodnije ni udesnije pjesničke forme, no što je prozaični i 
jednostavni roman, koji lijepo pristaje objektivnomu prika- 
zivanju života. Nadalje opažamo da se moderni pjesnici rado 
laćaju socijalnih problema, te obrađuju predmete crpene iz 
naše neposredne sredine, a u umjetničkom prikazivanju po- 
sižu za onim pomagalima i metodama na koje ih upućuje 
nauka psihologije i fiziologije. Te pako zamršene probleme i 
raznolika socijalna pitanja moći će pisac zgodno raspraviti u 
udesnoj prozi romana, koji je ujedno po svom opširnom op- 
segu i obliku vrlo prikladan da se u njem svestrano objasni 
slika savremenog ćudoređa i da se psihološki prikaže oveći 
. broj karakterističnih likova, crpenih iz zbiljskog života. 


I 


Dvije su glavne vrsti romana, koje se sadržajem svojim 
bitno razlikuju: jedno je historijski roman, koji prikazuje ka- 
raktere i događaje iz prošlosti, a drugo socijalni roman, koji 
crpe predmete iz društvenog života neposredne sadašnjosti. 
Pisac historijskog romana posiže za dalekim stoljećima i staro- 
stavnim običajima, prekapa po starim kronikama, proučava 
život, misli i djela naših predaka, udube se i zaroni u izuča- 
vanje povijesnih karaktera. Tako se on otuđuje našemu vre- 
menu te voli blijedu mjesečinu minulih vijekova. Njegov 
pjesnički ideal lebdi u dalekoj davnini zastrt plaštem zabo- 
ravi, treba ga dakle prikazati našim očima, uskrisiti i u nov 
život privesti. 

Savjestan pisac, koji u svom umjetničkom stvaranju istinu 
nada sve štuje, naići će tuj na mnogo zapreka i poteškoća, 
koje će jedva moći potpunoma svladati. Pošto je pjesnik, pro- 
učavajući historiju, odabrao i našao zgodno gradivo, valja da 
svom oštrinom duha zaroni u misli i čuvstva povijesnih zna- 

X čajeva i u tok tadanjih događaja, da ih može jasno -:i shvat- 


ljivo prikazati. Sada nastaje pitanje u kakvu će svijetlu ocrtati 
zgode i ljuđe iz prošlosti? Neki estetici tvrde da pisac histo- 


rijskog romana ne treba da se dovine potpunoj historijskoj 


istini, to da je zadaća i dužnost historika, već da prikaže hi- 


storijsku vjerojatnost čina. Po našem sudu bila bi ova konce- 


sija poezije posve opravdana kad ibi historija zbilja bila bo- 
gato i čisto vrelo neprijepornih istina bez mnogobrojnih hipo- 
teza i subjektivnih sudova. Ali pošto nam je poznato da razni 
čuveni historici razno tumače i shvaćaju iste povijesne doga- 
đaje i karaktere, te u svojim sudovima protuslove, što ćemo 


smjeti istom držati do historijske vjerojatnosti površnih i 


nesavjesnih pisaca romana? In ultima analysi* krije se kat- 
kada pod plaštem te historijske vjerojatnosti neka opsjena i 
slobodno izopačavanje povijesti. Stoga vidimo da mnogi pje- 
snici misle' da udovoljuju svojoj zadaći ako u svojim histo- 
rijskim romanima u zvijezde kuju prošla vremena, te su puki 


 »lIaudatores temporis acti«/“ me obazinući se da li uistinu te 


njihove prikaze, gustim dimom tamjana nakađene, kao histo- 


rijski istinita lica zaslužuju njihovu pohvalu i naše udivlje 


nje. Ako se već osuđuje ovakvo krivo shvaćanje »historijske 


, vjerojatnosti« kod pisaca koji mijenjaju historiju »in melius«* 
tim više valja žigosati one romanopisce koji je izvrću »in pe- 


ius«* No ima savjesnih pisaca historijskih romana, koji pri- 


kazuju vjernu sliku zgoda, običaja i javnoga života iz davne 


prošlosti. Kao primjere navodimo Walter Scotta, začetnika 
ovoj vrsti romana, Bulwera, Flauberta, Tolstoja i Sienkiewicza 


- (»Ogniem i mieczem«). 


Ovim se pjesnicima ne može predbaciti da naumice izo- 
pačuju historiju, pače.im se svestrano priznaje da su njihova 
pjesnička djela plod dubokih i temeljitih studija povijesti. 
Oni paze da se ne ogriješe o historijsku istinu i predaju; opi-' 
se dekoracija, kostima i vanjskih scenarija izrađuju po ostan- 
cima preostalim iz onih vremena koja prikazuju, te su uopće 
puni arkeologije i citata iz historika. Kao arkeolozi i prija- 
telji starina zaslužuju svaku pohvalu i priznanje. Ali sama uče- 


nost, kako veli Brandes, i znanstveno izobražavanje samo po 
sebi nema nikakve poetične vrijednosti, te ne može nadomje- 


stiti pjesničkoga čuvstva niti tvoračke sile umjetničke. Pa da 

djela tih pjesnika uza sav arkeološki balast i tačnost u cjelini 
svojoj ne pokazuju jaku tvoračku silu umjetnika i da nijesu 
zadojena i ogrijana toplim čuvstvom pjesničkim, ne bi se ubra- 


jala među pjesničke proizvode. No većina pisaca historijskih | 


romana ne posjeduje ovih bogom danih darova pjesničkih; ri- 
jetki su koji su kadri divinacijom i simpatijom sasvim se pre- 
nijeti i uživjeti u davno minula stoljeća, te sigurnom rukom 
pridizati iz zasutih grobova duhove naših predaka. Pa da ovi 
i ožive i na noge se osove pod čarobnom šipkom u fantaziji 
pjesnikovoj, može li on danas pravo shvatiti njihova čuvstva 
i osjećaje, njihove radosti i boli? Ako znamo kako je teško 
potpunoma shvatiti i jasno prikazati karakterne crte živih 
ljudi kojih rad i život danomice promatramo, kudikamo će to 
teže biti kod mrtvih, kojih nijesmo nikada svojim očima gle- 
dali i kojih se djela općenito i površno nabrajaju u memoa- 
rima ili starim kronikama. . 

Današnji pisac historijskoga romana ne nalazi uvijek po- 
uzdanih podataka o duševnom životu povijesnih karaktera; 
isto tako malo može doznati kako su se negda na osebujan na- 
čin misli izricale i tumačile, niti je kadar pravo označiti ste- 
pen njihova čuvstvovanja i osjećanja. Tako je današnji pje- 
snik u neku ruku prinužden da tadanje prilike motri na mo- 
derne naočale, te licima podmiće čuvstva i osjećaje svoga vre- 
mena, jer se kod ljudi, kako tvrdi Taine, svako drugo stoljeće 
mijenjaju odnošaji ideja i predstava, poticala strasti, stepen 
refleksije i načini želja i požuda. U potvrdu te misli valja nam 
još napomenuti Darwinovu teoriju, koja tvndi i dokazuje da 
se neprestano mijenja upliv prilagođivanja, i da se tip čovje- 
čji počam od protoplazme uvijek polagano i postepeno pre- 
obrazuje; a tako je i sa zakonima. morala, koji se mijenjaju 
prema narodu, stoljeću i podneblju. 

Po tom je vrlo težak i mučan posao savjesnih pisaca histo- 
rijskih romana, koji se trude da u svojim djelima podadu 
vjernu i istinitu sliku prošlosti. Pripovijeda se o čuvenom 
franceskom pjesniku Gustavu Flaubertu da je pišući svoj hi- 
storijski roman »Salambo« po više tjedana boravio u knji- 
žnici, gdje je prebirao stare kronike i ogledavao bakroreze da 
prouči odoru svojih lica, pa da je pročitao do 98 djela starih i 
novih pisaca, a po tom se zaputio u Tunis, gdje je pomno raz- 

gledavao mjesta i spomenike stare Kartage. Stoga mu je ovo 
djelo puno starina i arheoloških rasprava, koje vrlo umaraju 
čitaoca. Sada nastaje pitanje koja je vrijednost historijskog 
romana? 

Ako je piscu historijskog romana stalo samo do toga da 
nas pouči o zanimljivim povijesnim događajima i karakte- 
rima, tada se teško može opravdati gojenje takove literature, 
jer oprezan i misaon čitalac poseći će radije za pragmatičnom 


i kritičkom historijom kojega čuvenoga historičara negoli na- 


prosto povjerovati pjesniku, kojemu neki estetici dozvoljuju 
da se po miloj volji svojom fantazijom dovine tek historijskoj 


vjerojatnosti, a ne pravoj istini historijskih značajeva i doga- 


đaja. A ne valja s uma smetnuti da su samo istine pravi uvjet 


i siguran temelj zdravoj i ozbiljnoj pouci. Što se pako tiče 


prikazivanja osebujnih crta i načina osjećaja i čuvstava kođ 
povijesnih značajeva, već smo prije istaknuli da je pjesnik 
regbi prinužden ishitriti ih i u modernom svijetlu objasniti. 
Pisac nam doduše u opširnom opisu predstavi svoja lica u 
pravoj njihovoj odori i kostimu, ali čim stanu govoriti i čuv- 
stvovati opažamo da bi im bolje pristajao frak, cilindar i bi- 


jeli ovratnik. Tim se pako slabi izvjedljivost čitaoca koji u 


historijskom romanu traži odraz i sliku karaktera one minule 
dobe koju je pjesnik naumio prikazati, a ne osjećaje i čuv- 
stva modernoga svijeta. Želi li čitalac ovo posljednje, eno mu 


na pretek socijalnih romana, u kojima će naći moderne karak- 


tere u vjernoj slici ocrtane. Ako nadalje pisac teži da mu djelo 
bude posve shvatljivo, mora upotrebiti sav znanstveni i ar- 


heološki aparat da naširoko objasni kostime, kulturu, državne 


i privatne odnošaje tadanjega vremena, a tim upada u po- 
grešku da mu djelo postaje dosadno i da umara čitaoca. To 
su Scile i Karibde među kojima koleba pisac historijskoga ro- 
mana; uteče li jednoj, često upadne u drugu, a njegova. poe- 
tička lađa oštećena u tom ibrodolomu potone u more zaboravi. 


No ima pjesnika koji umiju svladati mnoge zapreke i pote=- 


škoće, te u ovoj vrsti poezije stvoriti valjanih pjesničkih djela. 
Kao što je historija tragediji bogato vrelo sadržaja, tako ona 
može biti i modemom epu, ako pisci romana ne paze samo na 
arheološke sitnice i nuzgredne stvari, već poglavito o tom na- 
Stoje da im prikazani karakteri budu opće ljudski ocrtani, a 

pripovijedani događaji i čini u uzročnom i tijesnom savezu. 
U takih pjesnika treba da je vrlo elastičan duh da se otmu 
verigama svoje uske okoline i otrgnu iz naručaja sadašnjosti, 
pa da se privinu uz prošlost u kojoj je njihova pjesnička duša 
svoj ideal našla. Nadareni silnom pjesničkom divinacijom i 
vrućom simpatijom za život i djela naših predaka, prestave 
se cijelim svojim bićem u davninu, u ikojoj nalaze mnogo tra- 
gičkih junaka i zgoda i potresnih katastrofa, koje su u njihovu 
sudu vrijedne i dostojne da se u pjesničkom djelu prikažu 
potomstvu. 


II 
, 

Socijalni roman prikazuje u vjernoj i istinitoj slici važne 
karaktere i zanimljive prilike društvenoga života, podaje ja- 
sno ogledalo savremenoga ćudoređa u svim slojevima moder- 
noga svijeta, otkriva lijepe i zle strane kulturnih ustanova 
i našega društvenoga uređenja i objašnjuje vrline i mane koje 
duboko zasijecaju u biće i život pojedinaca i čitavoga naroda. 
Ovu svrhu i zadaću ima socijalni i eminentno moderni roman 
Engleza, Francuza i Rusa, o čem se možemo lasno uvjeriti pro- 
učavajući znamenita djela najčuvenijih romanopisaca njihovih: 
Thackeraya, Bulwera i Dickensa; Balzaca,, George Sandove, 
Daudeta, Zole i Ohneta; Gogolja, Turgenjeva i Dostojevskog. 
No moderni se roman ne ograničuje samo na savremene dru- 
štvene prilike već može poseći unetom minula vremena i orpsti 
predmete iz života najskorijih generacija, koje su donekle 
svojim radom i nastojanjem uplivale ma razvitak i društveni 
poredak našega doba. Takih prikaza nalazimo u nekim roma- 
nima Turgenjeva i Daudeta. Nadalje ima primjera da se u 
modernom romanu pokazuju lica i političke napremice iz sa- 
vremene povijesti. Tako je Daudet po svoj prilici namjeravao 
prikazati Gambettu u svom Roumestanu, a Emil Zola u Rou- 
gonu Napoleonova ministra Rouhera. Po tom vidimo da je 
vrlo opsežan i raznolik taj šareni svijet iz kojega crpe mo- 
derni romanopisac gradivo za umjetničko prikazivanje. Hoće 
li moderni pisac da u svom djelu vjerno naslika tok i savez 
zanimljivih zgoda i da jasno prikaže karakteristične crte svojih 
lica, treba da se snađe u toj velikoj raznolikosti socijalnih po- 

java i šarovitoj smjesi osebujnih značajeva, pa da odabere za 
prikazivanje tipove i individue iz onih slojeva društva, koje 
je iskustvom svojim najbolje upoznao, svojim duhom najbolje 
proniknuo, a simpatijom svojom najviše prigrlio. Toga se na- 
čela drži svaki savjestan pisac koji riše i crta savremeno mo- 
demo društvo, njegove navike i zablude, jer se mora svojski 
trsiti da mu djela budu istinito i vjerno ogledalo života, pošto 
su podvržena neposrednoj i strogoj kontroli čitalaca, koji ih 
regbi “realističnim nožem raščinjavaju, ispitujući jesu li pri- 
kazana lica prirodna i istinita kakva susretamo u običnom ži- 


. votu. Što ukus, što ova stroga kritika čitalaca upućuje pisce da 


se laćaju predmeta iz onog područja modernog društva, koje 
su promatranjem bolje upoznali i dublje proniknuli. Stoga vole 
neki pisci prikazivati otmjeni aristokratični svijet, drugi opet 
rado crtaju priprosti idilski život seoski; ima tih mnogo koji 
rišu srednji stališ građanski, te nam slikaju život trgovaca, či- 
novnika, umjetnika književnika i glumaca, a neki opet rado 
opisuju trulež velegradske svjetine. Tako odabiru pojedini 
pisci samo neke razrede i slojeve modernog društva za svoje 
promatranje i umjetničko prikazivanje, a opet u toj uskoj oko- 
lini jedni se više bave crtanjem muških karaktera, dočim kod 
drugih prevlađuje smisao i vrsnoća u slikanju ženskih lica. 
Koji pisci naginju filozofskoj spekulaciji i studiju sociologije, 
oni će umjeti vještije prikazati muške značajeve, jer se u 
muškarcu kao nosiocu socijalnih problema i političkih načela 
jasno odrazuje i ističe borba savjesti i volje. Naprotiv, oni 
pisci koji se bave psihologijom i fiziologijom ljubavi i srca, te 
rado opisuju naravnu dražest i duševnu ljepotu značajeva, 
uspjet će bolje sa ženskim licima, jer se narav žene najljepše 
očituje u toploj čuvstvenosti, u nježnosti srca i u vatrenoj lju- 
bavi. Tim smo samo općenito označili područje socijalnomu 
romanu i napomenuli vrela iz kojih modemi romanopisci crpe 


- gradivo za svoja pjesnička djela. Osim toga ima u ovom ša- 


renom svijetu i u ogromnom carstvu veličajne prirode dosele 
nepoznatih krajeva i zabitnih mjesta, koje će tek fino i oštro 


. oko darovita pjesnika zamijetiti i otkriti pa ako igdje, ovdje 


se obistinjuje ona dubokoumna rečenica Shakespeareova da 
ima više stvari među nebom i zemljom mego što ih naša Skol- 
ska mudrost i sanjati može. Baš u tome se i sastoji pravo svoj- , 

stvo genijalna pjesnika i njegova prednos pred običnim lju- 
dima, što je kadar pronaći neki dosele nepoznati predjel u 
čovječjoj naravi i skinuti s prirode ono kruto velo kojim je 
ona za nas obične ljude obavita. Jer priroda, kako veli Taine, 
naliči muzeju krasnih i šarenih slika koje su za nas obične lju- 
de uvijek nekim pokrovom zastrte. Najviše da nam po gdjekoja 
luknja na tom pokrovu daje naslućivati ljepotu koja je iza tih 
jednostavnih pokrivala sakrivena; no ove pokrove odstranjuje 
pjesnik i opazi ondje sliku gdje mi samo pokrov vidimo. — 
Ali mije dosta da pjesnik i romanopisac naprosto prikazuje 
vanjštinu i površinu ljudi i prinode, držeći se mačela: svijet .je 
tu da ga opisujemo, već treba da svoja lica nadahne ideja- 
ma, jer ideje su ona magična sila koja pjesničko djelo oži- 
vljuje i od skore propasti čuva. Te pako ideje imaju biti na- 
predne, koje su u skladu sa duhom i prosvjetnom težnjom na- 
šega vijeka, nadalje treba da su ćudoredne, jer svako djelo mo- 
ra imati moralnu podlogu koja čovjeka oplemenjuje i tješi. 
Ali ova moralna tendencija romana me wmije biti napadna i 
prisiljena da nam, štono riječ, u oči udara, kao što je nalazi- 
mo u djelima engleskih romanopisaca, a napose u djelima Tha- 
keraya, koji gotovo u svakom romanu po više stranica ispunja 
moralnim prodikama, već treba da konačni utisak pjesničkoga 
djela u nama probudi preokret »in melius«, te da nas uvjeri 
o shodnosti i etičnoj nuždi da temeljna smisao postane djelom. 
Moral se mora laskajući namamiti, a ne silom naprtiti, veli 
neki pisac, jer u čovječjem srcu ima jak nagon oporbi, pa ako 
se tko odviše mnogo napinje da ga skuči u verige, nastoji da 
mu se otme i izmakne i da se naužije svježa zraka. 

Ništa nije neukusnije, veli Taine, nego poučan junak, fi- 
gure od voska često su zgodnije od takih korektnih junaka 
romana. No hoće li tendencija, veli Brandes, biti literarno 
vrijedna, ne smije se oslanjati samo na stanoviti interes, već na 
čist mazbor, treba da se temelji na općenitoj ideji i apsolutnoj 
pravičnosti, a uz to ima biti vrsna da sklone čovječji duh. Po 


tom me valja tražiti u pjesničkom djelu tendenciju u običnom 


smislu te riječi, već višu i idealno plemenitu, koja se ne sa- 
stoji ni u hiperboličnoj pohvali vrlih značajeva ni u žestokoj 
borbi i tugaljivim jadikovkama o pokvarenom svijetu, već 
koja je objektivna i uzvišena nad obične ljudske strasti. Ta- 

kva je tendencija tek pravi i stalni atribut čiste poezije o 'ko- 
joj reče Goethe da je idealna ispovijed duše. Stoga krivo 
shvaćaju tu tendenciju oni pjesnici koji mniju da potpuno 
vrše dužnost otadžbenika i pjesnika, ako u svojim djelima ta- 
mjanom kade svoje suplemenike, jer je poznata istina da još 
nijedan narod nije postao velikim i samostalnim uzvisujući sa- 
ma sebe, već uvijek samo trijeznim radom ii svestranom spo- 
znajom. Isto tako su na krivom putu oni pisci koji oko sebe 
wide sve crno i tmasto, te prikazuju samo ružna, odurna i 
nemoralna lica, kao da je cijeli svijet velika kloaka puna blata 
i kaljuže. Negativna tendencija tih nazovi-pjesnika prije je 
plod desperacije negoli izljev plemenštine duševne i požr- 
tvovane ljubavi bližnjega, koju oni toli često ističu u teoriji i u 
obrani svojih djela. Taki pjesnici podsjećaju nas na Shake- 
speareova Jaga, koji na prošnju Desdemone da drži pohvalno 
slovo ženama odgovara: »Ne tražite, gospo, to od mene, ja 
sam ništa, ako ne smijem grditi«. Da su neki naturalistički pis- 
ci ovako iskreni kao što je Shakespeareov Jago, oni bi nam 
na sličan način odgalili svoju dušu i srce, kad bismo ih umo- 
lili da nam prikažu i svijetle strane života; no mi ne tre- 
bamo njihove usmene ispovijesti, jer nam dosta jasno govore 
njihova djela, među kojima Nana, Assommoir i Pot-Bouille 
odlično mjesto zapremaju. Naturalisti tvrde da njihove odur- 
ne prikaze moralnih propalica i teških pijanica zastrašno dje- 
luju, te time u teoriji ponavljaju ono što su u praksi izvodili 
stari Sparćani, koji su običavali sinovima svojim pokazivati 
pijane robove da ih odvrate od pijanstva. Ako je istinita. ona 
rečenica: verba volant, ezempla trahunt", onda su naši moderni 
Sparćani u velikoj bludnji da njihova djela mrtvim slovima 
i riječima ispisana, pa bila i makako vjerno ogledalo odurnih 
zgoda i lica, ne mogu nipošto polučiti isti uspjeh i utisak koji 
su tobože imali polučivati živi primjeri praktičnih starih 
Sparćana. ; 
Ali recimo da su naturalistični pisci sa Zolom na čelu 
uistinu vrsni svojim djelima odvratiti od nedjela i poroka mo- 
ralne propalice i zlikovce; dopustimo da se koja rakijaška pi- 
janica, pročitav »L'Assommoir«, zgrozi i klone žestokih pića 
ili. da se koja. nemoralna bludnica, razabrav sudbinu Nane, 


“ugleda u primjer okajale Mandalene, što nam u tom slučaju 

dokazuju ti tobožnji uspjesi naturalista? Dokazuju nam da su 
njihova djela spala na niske grane zastrašnih i korekcionih 
artikula, koji donekle imadu nadomjestiti skupocjena popra- 
vilišta i ine humanitarne zavode, koji sa poezijom ništa zajed- 
ničkoga ne imadu. Tako trijezno valjda ni isti Kinezi ne shva- 
ćaju svrhu i zadaću poezije. Međutim habent sua jata libelli? 
naturalistični romani. Ogromna većina nevoljnika za čiji su 
spas duše pisana ova djela ne poznaje ni (po imenu naturali- 
stičnih pisaca ni njihovih knjiga, a nekmoli da ih čita, da iz 
njih crpe meleme i lijeka svojim teškim ranama. Nije li to 
grozna ironija sudbine? No ljuto se vara tko slijepo vjeruje 
da naturalisti prikazujući navalice odume ii ogavne društvene 
prilike imaju poglavito tu svrhu pred očima da upozore bi- 
jednike na propast koja im prijeti, i da ogade čitaocima ne- 
moralan život. Prečesto se iza te tobožnje hipermoralne ten- 
dencije i hinjene ljubavi iskrnjega krije sebična spekulacija — 
auri sacra fames?. Poznato je da je svatko kađar začas na se 
svratiti pozornost ljudi, ako samo mnogo viče, grdi i psuje. 
To znadu dobro naturalisti, stoga dižu veliku viku i buku gr- 
deći nepoćudne im pisce, a u zvijezde kuju svoja djela i spise, 
u kojima opet vrlo rado opisuju halabuku i tučnju u radnič- 
* kim kućama i prostim krčmama, te revno sabiru i bilježe naj- 
. grđe iznaze i psovke iz najnižih slojeva društva. Oni dobro ra- 
čunaju da će njihovi spisi, obilno začinjeni prostotama, iza- 
zvati u literarnom svijetu buru i negodovanje, a po tom i po- 
zormost ostalih ljudi, koji se onda jagme za njihovim djelima, 
jer hoće rađi prirođene izvjedljivosti saznati čemu ta vika i 
buka. Tako se u kratko vrijeme rasproda roman u više stotina 
tisuća primjeraka, što je dakako po sudu Zole najbolji dokaz 
vrsnoće kojega književnoga proizvoda. 

U teoriji traže naturalistć od romanopisaca da stvarajući 
svoja djela ma temelju »čovječjih dokumenata« i »zbiljskih 
studija« imaju poglavito o tom mastojati da podađu svojim 
čitaocima istinu, objektivnu i potpunu povijest savremenoga 
ćudoređa i da namru poznomu potomstvu i vjernu sliku mo- 
dernih prilika. Ovo je načelo doduše lijepo i hvale vrijedno, 
a odobravaju ga i protivnici naturalizma, samo ima tu veliku 
“pogrešku što ga sami naturaliste krivo shvaćaju i u praksi zlo 
uporabljuju. U svojim bo djelima prikazuju većinom bolesne 


154. 





i abnormalne pojave modernoga svijeta, »zdrave« njihove oči 
opažaju gotovo samo prljavštinu i trulež u čovječjem društvu, 
oni se najrađe bave proučavanjem najružnijih i najbestijalni- 
jih tipova, te potanko analizuju divlje strasti i živinske nagone 
pijanica, nitkova i prostih bludnica, pred kojima svaki čestit 
čovjek u običnom životu vrata zatvara. U ovoj smrndljivoj oko- 


, lini kaljuža i baruština, i u ovom svijetu socijalnih anomalija 


i iznimaka traže i nalaze naturalistični pisci »dokumente« i 
»studije« za svoje patološke i anatomske romane. Tko će ra- 
zuman priznati da ovakva literarna djela u kojima se pre- 
težno i gotovo isključivo iznimni i abnormalni pojavi i karak- 
teri našega doba prikazuju, u cjelini svojoj sadržavaju istini- 
tu, objektivnu i potpunu povijest sadanjega ćudoređa? 
“Kada bismo takim djelima priznali vrijednost potpune, 
istinite i objektivne povijesti i savremenoga ćudoređa kako to 
naturaliste hoće, tada bismo zatajili svaki normalni poredak 
socijalnih prilika i zanijekali svako plemenito i prosvjino na- 
stojanje bilo ma u kojoj grani naprednih znanosti i lijepih. 
umjetnosti, koje jamačno ne niču i ne uspijevaju u takom bo- 
lesnom, abnormalnom i kužnom svijetu kakav se prikazuje u 
djelima naturalista. A tko će, promatrajući iole objektivno 
kulturni napredak našega vijeka, smjeti ustvrditi da nigdje 
me opaža tragova požrtvovnu i plemenitu radu za boljak čovje- 
čanstva? Nije dakle istina da naturalizam, prikazujući gotovo 
isključivo tamne i ogavne strane života, a puštajući s vida 
svijetla, vedra i simpatična lica, podaje potpunu sliku savre- 
menoga ćudoređa, niti je istina da je takvo prikazivanje mo- 
dernih prilika posve istinito i vjerno, pošto ima u svijetu i u 
prirodi kraj ružnih, bolesnih i iznimnih pojava također i li- 
jepih, zdravih i normalnih bića i predmeta, na koje se natu- 
raliste u svojim djelima ne obaziru. Napokon taka djela, ko- 
jima se s pravom može predbaciti da nam pružaju nepotpun 
i jednostran odraz zbiljskih stvari i da su samo djelomično isti- 
nita, gube svako pravo i povlasticu na priznanje da su u cje- 
lini svojoj objektivna. Mnogi nalaze tu tobožnju objektivnost 
u tom što se pisci naturalistični ne stide i nimalo ne žacaju 
saopćavati u švojim djelima najogavnije zgođe, najfrivolnije 
i najškakljivije prizore i najpodlija čuvstva što se samo i po- 
misliti mogu kod kreatura što ih ljudima zovemo. Ako je to 

hvaljena objektivnost, onda (je svaki čegrtavi prostak, bio on 
trhonoša, kočijaš ili kakav drugi neotesanac i ulično potucalo 
pravi uzor objektivnosti. Tako napose ljubav ne prikazuju na- 
turaliste gotovo nikada u lijepom i idealnom svijetlu već oso- 
bitom dušovoljom opisuju u svim mogućim situacijama frivol- 
nu, prostu, ćutilnu i bludničku »ljubav«, a pri tom računaju 
po svoj prilici na neuku i neiskusnu mladež koja gramzi za 
nepoznatim i zabranjenim, na razdražljive žene i iznemogle 
starce. Po tom se često iza te toli hvaljene objektivnosti natu- 
ralista krije puka spekulacija. — Istinabog, bilo bi nepravedno 
tražiti od romanopisaca da nam prikazuju same vrle i pleme- 
nite ljude, uzorne i čelične značajč, sreću i blaženstvo života, 
pa da se sasvim klonu ružnih i neprijatnih prikaza. Takav bi 
nas zahtjev doveo u drugu skrajnost optimizma, koji je isto 
tako plod subjektivnih i jednostranih nazora o svijetu i prirodi, 
kao što je cinizam i tobožnja desperacija naturalista čedo 
neobjektivna i netemeljita shvaćanja socijalnih prilika. 
Nepristran pisac, koji bez prevelike primjese slijepoga op- 
timizma ili žučljivoga pesimizma promatra svijet i prirodu, 
nalazi da su elementi ljepote i rugobe, tuge i veselja, dobrote 
i zloće porazdijeljeni i pomiješani, a samo gdjegdje zla stvar 
._nad dobrom i plemenitom prividnu i časovitu pobjedu održi, 
“ Omiljena je rečenica, koja se često navodi u obranu pesi- 
mističnoga svijeta, da sunce, koje jednako sjaje pravednim i 
nepravednim, vidi. više nesreće nego sreće na kruglji zemalj- 
skoj. Ne može se sasvim pozitivno tvrditi da li je to istina ili 
neistina; no uzmimo da je istina, što slijedi odatle? Slijedi da 
sunce, koje gleda više nesreće nego sreće na svijetu, ne vidi 
opet samu nevolju i zloću, koju gotovo jedinu opažaju i motre 
pisci naturalistični. Nastaje pitanje kako to te mnogi pisci 
pretežno, a naturalistični gotovo isključivo, opisuju i prika- 
zuju zlo i nesreću, crne i tamne pojave u svijetu i prirodi? To- 
mu valja po svoj prilici tražiti uzrok i razlog u prevelikom 
skepticizmu i pesimizmu kojim su zadojeni moderni vele- 
gradski pjesnici koji danomice opažaju u svojoj okolini polu- 
tanstvo i trulež velegradskoga svijeta, te onda nelogično iz po- 
jedinih pojava ovoga mikrokozma zaključuju da je ostali ci- 
jeli svijet truo i bolestan srcem i umom. Nadalje, tko je vičan 
površno promatrati svijet, te mu oko zapinje samo o ono što 

se osobito ističe između ostalih stvari, a uho mu razabire samo 
više i oštrije prirodne glasove, taj će naravno prije zamijetiti 
rugobu nego ljepotu, prije zloću nego dobrotu, prije nesreću 
nego sreću, jer se one ibilo svojom makaznom pojavom, ibilo 
razornom silom, bilo grozotom svojom vanredno izrazite po- 
kazuju i svakomu, štono je riječ, u oči udaraju, dočim su lje- 
pota u milinju svojem, dobrota u svojoj skromnosti, a sreća 
u blaženstvu svojem ponekuda tihe, čedne, mirne, i regbi go- 
lubinje ćudi. Ali zlo, mada se osobito ističe, nije jedini i isklju- 
čivi elemenat u svjetskom organizmu, kako se u nekim djeli- 
ma pisaca bolesna srca i trule fantazije prikazuje, već je samo 
jedan član i dio te onganske cjeline. Mora se priznati da je 
zlo kao djelujuća sila razomo i zarazno, te da prijeti propašću 
onomu što postoji, pošto napokon sve što sine, vrijedno je 
da i izgine, kako veli Goethe. No zlo kao taka sila ne ostavlja 
iza sebe »tabulam rasam«,“ ne posjeduje dakle apsolutnu, ne- 
go relativnu jakost, te upravo tim što prijeti da obori i sruši 
postojeće, potiče i podstrekava ljude na otpor i borbu proti 
njegovoj navali i poplavi. Tako podržaje živu i bodru djelat- 
nost čovječanstva u obrani njegovih prava i svetinja. Tu je 
misao izrekao Goethe u »Faustu« ovim riječima: 

»Der mensche ditigkei E i 

Er liebt sich dod ad nac a jara 

Drum geb* ich gern den Gesellen zu. 

Der reizt und wirkt, und muss, als Teufel schafen«.u 

Ovako je zlo po neki način potrebno i nužno sredstvo i 

poticalo na dobro i rad u neprekidnoj borbi za opstanak; ono 
je, kako veli Vischer, intrigan u drami ičovječje povijesti i ži- 
vota. Bitak i djelovanje toga elementa u svjetskom ustroju 
mora se priznati, ali on opet nije sam samcat, te ne ispunja svu 
nj egovu sadržinu, već je samo komplementarna i partikularna 
sastavina u poretku i ravnotežju vasmira. Ako pisac koji opi- 
suje zbiljski život i prirodu ovako shvaća zlo i rugobu što je 
nalazi u svijetu, a ne kao jedini i isključivi elemenat, ne može 
ga stići prijekor ni s koje strane. On dakle smije i ružne pred- 
mete i karaktere prikazivati, jer i takih ima u svijetu kraj .vr- 
lih i lijepih, na koje, prikazujući ružne pojave, ne smije po- 
svema zaboraviti. Napose je umjesno prikazivanje rugobe ako 
piscu ružna lica zgodno pristaju kao kontrasti lijepim i vrlim 

značajevima. Njihova će plemenština tada još u većem sjaju 
sinuti pred očima čitalaca kad ih u duhu stanu prispodabljati 
s antipodnim im predstavnicima zloće i nemorala. Nadalje 
smije pisac mjestimice i ružne riječi rabiti, ako hoće da vjer- 
no označi kolorit govora svojih nelijepih karaktera. Ali — est 
modus in rebus, sunt certi denique fines,'"* što vrijedi i za pri- 
kazivanje rugobe, koje se ima shvatiti kao poetična licencija, 
a nipošto kao dogma, kako bi htjeli naturaliste koji naumice 
traže i nalaze rugobu u svijetu, te je najrađe prikazuju u svo- 
jim djelima, klanjajući se kao kakvu kumiru paradoksnomu 
načelu: le laid c'est beau.!5 U provođenju toga načela vrlo su 
bezobzimi, te prikazuju bolesti, rugobu i malone sve pri- 
rodne procese kojim su živa bića podvržena, ne obazirući se 
nimalo na estetiku, moral ili finoću, koju napokon mora svaki 
naobražen i uglađen pisac uščuvati, prikazivao on ma i kako 
škakljive predmete. Balzac, preteča modernoga franceskoga 
naturalizma, reče da ima mnogo istinitih stvari koje su vrlo 
odumre, pa da se u tom očituje talenat pisca, koji ih je naumio 
prikazivati, što je vrstan između tih odurnih i ružnih, ali isti- 
nitih predmeta takve odabrati koje dopuštaju poetičko prika- 
zivanje. — Opravdavajući svoje estetičke nazore o poeziji, 
rado se naturaliste pozivaju na pjesničke velikane Homera, 
Shakespearea i na modernoga realistu Turgenjeva, te upirući 
se tobože o njihov primjer, tvrde i dokazuju da ništa nova u 
poeziju ne uvode. Ako igdje, u ovom pitanju ne može biti 
ispravno i temeljito njihovo pozivanje na tradiciju, jer u Ho- 
mera nalazimo uz nakazu i kukavicu Terzita bezbroj vrlih ju- 
naka, kao što su Ahkiel, Diomed, Odisej i drugi bogoliki bojov- 
nici, u Shakespearea uz okrutne i nezahvalne Learove kćeri 
Regan i Goneril, i uz ine ženske nemani idejne tipove: Korde- 
liju, Juliju, Ofeliju: a od Turgenjeva spominjemo novelu: »Pro- 
ljetne vode«, u kojoj se prikazuje više čuvstvenih, zdravih, 
vedrih i dobrih karaktera — i prekrasnu prikazu Helene u no- 
veli »U predvečerje«, koji nam primjeri najočitije svjedoče 
da Turgenjev nije prianjao uz ekskluzivno i nenaravno načelo 
da su samo ružni predmeti vrijedni i zgodni za pjesničko pri- 
kazivanje. U nekom svom djelu ocijenio je Turgenjev vrlinu 
i pjesničko umijeće Shakespearea ovim riječima: »Umio je 
emo i bijelo vidjeti, a ne prekorava ni jedno ni drugo, a to je 

još rjeđe«, Nema dvojbe da je Turgenjev u ovoj kratkoj i 
jezgrovitoj ocjeni velikoga pjesnika označio temeljno načelo 
kojega se ima svaki pjesnik u svom umjetničkom stvaranju 
držati, te nam ujedno otkrio svoj uzor koji mu je u njegovu 
pjesničku radu pred očima lebdio. — Po tom mora pisac na- 
stojati da čim objektivnije promatra i izučava svijet i pri- 
rodu, da uzmogne u što vjernijoj slici prikazati svijetle i tam- 
ne strane života, a pri tom ne smije da zaglibi u pretjeranu 
korbu i preoštro šibanje zlih i nelijepih lica, ni da poput mah- 
nica pjeva nebolomne hvalopjeve vrlini i plemenštini, već 
treba da čitaocima prepusti da izreku konačni sud o njegovim 
prikazima, »Po mom sudu, veli Taine u »Povijesti engleske 
literature«, romanopisac je psiholog koji naravno i neprisilje- 
no psihologiju u radnju pretvara. Njegova je naslada što čuv- 
stva prikazuje, te njihov savez, uvjete i posljedice opaža. O 
pravednosti ili nepravednosti njihovoj ne razbija glave. On 
ih sjedinjuje u karaktere, shvati im pretežno svojstvo, opaža 
tragove što ih kod ostalih ljudi ostavljaju, pokazuje protivne 
ili harmonične uplive temperamenta i uzgoja, predočuje ne- 
vidivi svijet nutarnjih osjećaja i svojstava vidivim svijetom 
vanjskih riječi i radnje«. Odatle slijedi da moderni romano- 
pisac ima uščuvati objektivnost u posmatranju socijalnih po- 
java i da kritički raščinja svoje karaktere, da uzmogne shvat- 
ljivo i zorno prikazati pretežne crte i značajna svojstva svojih 
lica. Moderni romanopisci imaju biti po neki način kritici, i 
pravo reče neki pisac da je u naše doba kritika postala dese- 
tom muzom. 

i Romanopisci kao kritici modernih društvenih prilika srav- 
njuju svijetle i tamne strane života, traže i odabiru općenito 
važne predmete i zanimljive socijalne probleme koji pobu- 
đuju živ interes naobraženih ljudi, te kao psiholozi zanone 
svom oštrinom duha svoga u izučavanje čovječje naravi i 
duše, ističući na pojedinim karakterima prevalentna osebujna 
svojstva i općenito ljudske crte. Poznato je iz iskustva da se 
sila i jačina karaktera ne odsijeva u neznatnim doživljajima i 
sićušnim promjenama svagdanjeg života, već, kao što se zlato 
u vatri kuša, tako se i karakter čovjeka u pravom svijetlu 
ogleda u znamenitim zgodama i odlučnim prilikama koje su 
kadre potresti svom dušom njegovom. Stoga ne smije romano- 

pisac opširno pripovijeđati posve obične i malene događaje 
svagdanjega života, koji se danomice ponavljaju u životu sva- 
koga čovjeka, jer inače bismo, kako veli neki pisac, u pjesnič- 
kim djelima priopćivali da je jučer naš pas polomio nogu ili 
da je jutros moja žena čarape naopako obukla. U modernom 
romanu sve to više preotimlje mah psihološki momenat i tri- 
jezna kritika socijalnih prilika, dočim se s pravom napušta bes- 
misleno fabuliranje i izmišljanje fantastičnih i čudesnih zgoda 
kakvih ima na pretek u djelima starijega Dumasa. Modemi ro- 
manopisac ne smije biti puki »maitre de plaisir«, da svojim 
ishitrenim prikazama zabavlja i podražuje fantaziju čitalaca, 
već treba da ih istinitim i psihološkim prikazivanjem moder- 
noga društva privodi spoznaji zbiljskih odnošaja i rasuđivanju 
zapletenih socijalnih problema. Posve je naravno da romano- 
pisac, slikajući zbiljski život i socijalne napremice, ne smije 
odviše dati maha svojoj bujnoj fantaziji i živoj imaginaciji, 
već mora da i umom promatra i pronikne svoja lica koja crpe 
iz zbiljskoga života, pa da na njima istakne sva bitna i ka- 
rakteristična obilježja. Pri tom ne valja odviše pažnje posveći- 
vati risanju socijalne okoline, a zanemarivati karaktere, koji 
imaju biti središnja tačka u romanu, oko koje se može ostalo 
zgodno nanizati. Karakteri imaju biti sveti svakomu romano- 
piscu, te na njima valja da se odsijevaju i opažaju općenito 
čovječji znakovi i svojstva. Najbolji primjer tomu jest Turge- 
njev, koji često prezire obična draž-sredstva romana, te odne- 
maruje katkad i kompoziciju, samo da može karaktere pot- 
puno ocrtati. ' " 

U romanu valja paziti na karakteristiku, kompoziciju ili 
sastav i raspored gradiva, i na stil. U teoriji se dođuše traži 
da romanopisac ima sve troje jednako njegovati, te biti vještak 
kako u karakterisanju, tako i u stilu ii kompoziciji, ali u dje- 
lima samim rijetko nailazimo ovo troje na okupu i istim ma- 
rom obrađeno. Vrlina i jačina nekih pisaca, među koje ide i 
Turgenjev, ogleda se u psihološkom crtanju karaktera; drugi 
se kao Flaubert odlikuju stilističnom vještinom, a treći poput 
Ohmneta osobitu pomnju posvećuju kompoziciji. No moderna 
estetika daje prednost onim piscima koji su veći vještaci u 
crtanju značajeva, i to s punim pravom, jer se i Shakespeareu 
danas ne divimo toliko zbog njegove tehnike, izvrsne kompo- 

zicije ili osobita stila, koliko radi veličajne karakteristike i 
dubokoga psihološkoga pogleda u dušu i srce čovječje. Pita se 
kakvi karakteri pristaju u socijalni roman? U prvom se redu 
zahtijeva da su općenito važni i zanimljivi; a takvi mogu biti 
nosioci socijalnih problema, odlični predstavnici pojedinih sta- 
liša i pobornici znatnijih pravaca i struja na polju političkom 
i socijalnom, uopće ljudi koji se od inih indiferentnih i svag- 
danjih lica odlikuju energičnom voljom, originalnošću duha i 
osebujnom maravi, te se ističu svojim idejama, silnim stra- 
stima i velikim težnjama. Taki su Turgenjevljevi karakteri, 
kao Bazarov u romanu »Oci i djeca«, Neždanov u »Novu« i 
Ruđin u istoimenoj noveli. To su tzv. junaci romana, u kojih se 
kao u ogledalu odsijevaju ponajglavnije misli, čuvstva, svoj- 
stva, mane i vrline neke osobite vrsti ljudi. Običan pjesnički 
talenat jedva da će moći još općenitije likove prikazati, jer da 
se stvori junak dvojbe Hamlet ili junak misli Faust, tomu se 
hoće genijalnosti Shakespeareove i Goetheove. Međutim ve- 
ćina nomanopisaca ne podaje ni takvih relativno općenitih pri- 
kaza kakvih ima u pjesničkim djelima Turgenjeva i donekle 
Daudeta, već se gube u individualnosti i iznimne pojave poput 
prirodoslovaca koji svaku pojedinu biljku za se proučavaju. 
Tako napose naturaliste odabiru za svoje promatranje i prika- 
zivanje većinom abnormalne i bolesne individue, na kojima 
mogu mjesto energične volje i sile duševne istaći propadanje 
i ginuće svih duševnih i moralnih sila. To već nisu junaci ro- 


- mana, to su kukavelji i umom i srcem. 


Važno je pitanje kako pisac stvara značajeve? Da li u 
svojoj fantaziji, ili ih kopira naprosto iz društva i svijeta koji 
ga okružuje? Jedni vele: pjesnik ima jednostavno prepisati 
zbiljski život bez ikakva uticaja fantazije, te udaraju ana- 
temu na imaginaciju i fantaziju, kao na najveća zla što ih 
"može pisac posjedovati. Drugi opet misle da je fantazija 
glavno svojstvo tvoračkoga &genija, a proučavanje i proma- 
tranje života tek nuzgredna i drugotna stvar. Možda će biti 


. uputno ne pristati ni uz koje od ovih protivnih mnijenja, te 


udariti srednjim putem, a provodičem bit će nam Turgenjev, 
o kom je ruski kritik Bjelinski u nekom pismu što ga je pisao 
Turgenjevu ovaj sud izrekao: »Ne varam li ge, Vaša je zadaća 
da pojave zbiljskoga života promatrate, te puštate da Vam se 

pročiste prolazeći Vašom fantazijom, a na samu fantaziju da 
se me oslanjate.« rana 
Sudeći po ovim riječima i po prikazama u pojedinim ro- 
manima, Turgenjev nije naprosto prepisivao zbiljski Život i 
jednostavno snimao karaktere iz društva i svoje okoline bez 
ikakva upliva i uticaja fantazije, niti se je opet iz suzne do- 
line čovječanstva dizao na krilima bujne fantazije u nedogled- 
ne visine etera i ondje svoje likove nalazio i stvarao. Zbiljnost; 
koju je savjesno promatrao, vrijedi mu kao prosti i grubi ma- 
terijal kojemu on u svojoj fantaziji podaje pravi život: on je 
vrstan ljude najfinije analizirati, ali im uz to podaje toplinu 
čuvstva tii duševni život iz svoje bogate nutrine, odraz i boju 
svoga vlastitoga »ja«. Naivan je onaj nazor da pjesnik mora 
samo zdrave oči imati,“ da uzmogne valjano i potpuno ka- 
raktere i zbiljski život prikazati, jer je poznato da ise *išiionš 
tranje očima odnosi većinom samo ma površinu predmeta. 
Glavna duševna svojstva karaktera, titanski boj čovječje duše, 
dubinu misli, osjećaja i strasti može samo duševno .proma- 
tranje dokučiti i shvatiti. Tomu pako treba zdrave i žive fan- 
tazije, koja je po sudu Tainea, pristaše realizma, sjen ione 
svojstvo romanopisca, jer 0 njoj ovisi talenat kompozicije, 2 
ukus, smisao za istinu; istina, ako je sila fantazije nešto veća, 
pomete mu stil, promijeni značaje, raskine okvir u koji je 
sputana. Iz nje izviru po njegovu mnijenju prednosti pisca, 
ona je uzrok mana, jačina i zabluda piščevih. No fantazija ne 
stvara likova ni iz česa, već traži i nalazi u zbiljskom životu 
“ modele za romanske prikaze i karaktere. Te pako modele, kako 
veli Gottschal, imaju pisci u svojoj fantaziji prirediti, otesati 
i upriličiti, prije negoli ih prenesu u svoja djela, kao što pina 
samo portretiraju svoje modele, i tek neke znatnije crte u na- 
crtu istaknu, a ostalu fizionomiju u slici po svom umjetničkom 
shvaćanju nadopune. Uz to primjećuje Gottsehall: »Kako fan- 
tazija iz obilja utisaka i karaktera što ih je u se primila živa 
lica stvara, to je tajanstven proces genija.«« ———— X 
Da pako pisac vjerno i istinito prikaže karaktere, ne smije 
im odviše podavati od svoga »ja«, te ih zadojiti bud preveli- 
kim pesimizmom bud optimizmom. Tako je Balzac većini ka- 
raktera pridao nešto odviše sebičnosti. Nadalje ne smije »&Ž 
tazija potlačiti um, kojim romanopisac prodire u dušu svoji 


162 





karaktera. Mirno opažanje duha i oštar um, veli Brandes, 
isto su tako potrebni romanopiscu, kao i toplo čuvstvo i živa 
fantazija kojom pisac oživljuje svoja lica. j 

U samom pako karakterisanju i opisivanju pojedinih lica 
ima se romanopisac držati pravila što ga je Lessing u »Lao- 
koontu« razvio i opravdao, dokazujući da puko i suho nabra- 
janje karakterističnih crta ne podaje jasne slike, već da ima 
biti upleteno u radnju, te iz nje organično ponirati i nastajati, 
jer tek iz situacije se izvija značaj. Stoga griješe oni pisci koji 
na dugo i široko kao u kakvoj tjeralici, registru ili katalogu 
opisuju odijelo, stas i fizionomiju pojedinih lica. Takvo opi- 
Sivanje nije nimalo zanimljivo, naprotiv ono umara i dosa- 
đuje čitaocu koji želi vidjeti mijenjajuće se poteze lica, a ne 
mirno i mrtvo lice. Obično se misli da su opširni i odugi opisi 
deskriptivne škole dokaz osobite vještine i umijeća u pisaca, 
koji da su vrsni potpunoma preslikati i prerisati zbiljski život 
i prirodu. No to je krivo mnijenje, jer priroda se upravo tim 
i razlikuje od pravoga umijeća i vještine, što ova zgušćuje i 
stapa u: cjelinu, dočim priroda razrijeđuje i rastanjuje stvari 
i predmete. Katkad može jedna jedina riječ, u zgodnoj situaciji 
izuštena, bolje objasniti značaj negoli se to može postići opšir- 


njeva, koji je nekom zgodom ovako osudio prekomjerno isti- 
canje deskriptivnoga elementa u romanu i noveli: »Ja mrzim 
velike i opširne detaljne opise kojima se naši najnoviji natu- 
raliste toliko bane i ponose. Da budeš velik i vrstan u takvim 
detaljnim opisima, tomu je potrebno dobro oko, revno motre- 
nje, dobro pamćenje ili savjesno bilježenje. Netom sam opet 
čitao Goethea, i to Fausta, ne znam (po ikoji stoti put. Nedavno: 


sam mlade Ruse koji mi donose svoje literarne pokuse, ili me | 


Za savjet i sud pitaju, upozorio na jedno mjesto u tom pje- 
smotvoru, Iz onoga se mjesta najbolje vidi kako može pjesnik 
jednom riječi čovjeka živim prikazati da ga sasma u potpu- 
noj slici pred sobom vidiš, a da pri tom ne pripovijeda o vanj- 
govori neshvatljive riječi Margareti. »O Beste, glaube, was man. 
SO verstandig nennt, ist oft mehr FEitelkeit und Kurzsinm«!5 ete. 
Nato mu ona odgovara »Wie?« Ovo: »Wie?« je uzvišeno, ti vi- 

nim opisivanjem. Tu je vrijedno čuti mnijenje realiste Turge- : 


štini osobe i njezinim svojstvima. To je ono mjesto gdje Faust > 


diš i upoznaješ ovo djevojče od glave do pete. Tako postupa 
pjesnik.« ; 

Uz karaktere opisuju romanopisci živu i mrtvu okolinu 
ljudi, »le milieu«, te napose naturaliste posvećuju veliku pom- 
nju opisivanju prirode i okoline u kojoj se njihova lica kre- 
ću. Pjesnik smije i može sa simpatijom reproducirati stvari i 
pojave veličanstvene prirode, ali to opisivanje ne smije biti u 
romanu samo svrha i razvučeno u nepreglednu širinu. Tako 
nalazimo vrlo opširan opis trgovačkoga bazara u Zolinu ro- 
manu: »Au bonheur des dames«, ili odugo nabrajanje povrtelja 
u Daudetovu »Numi Roumestanu«. To je puko nagomilavanje 
pomanjih sitnica, bez obzira na to što je znatno i zanimljivo, 
što li neznatno 'i nezanimljivo. Takim se piscima može priznati 
da su trudoljubivi u sabiranju sitnica i da savjesno proma- 
traju svoju okolinu, ali im moramo zamjerati što nam opisuju 
sve što je njihovim ćutilima na dohvatu, jer nije zvanje pje- 
sništva da vrši funkcije statistike, botanike, anatomije i zoo- 
logije. Naturaliste vele da opis ima biti uspjela i vjerna foto- 
grafija predmeta što ga pisac opisuje. »No ima razlika, veli 
Brandes, među fotografisanjem i umjetnim opisivanjem. Pi- 
sac mora da ima u jednakoj mjeri oba elementa koji bit tumjet- 
nika tvore; dar opažanja i moć stvaranja. To pako nije foto- 
grafisanje, već pronicavo izučavanje zbiljskih prikaza. Studij 
je nešto aktivna, vatrena, jest promatranje onoga što je bitno, 
a fotografisanje jest nešto pasivna i mrtva, te je ravnodušno 
prema onom što je bitno ili: nebitno«. U opisivanju ružnih 
predmeta i prizora ne smije se pisac dati zavesti od strasti da 
nam sve iskaže, pa i ono što mu primitivni ukus i prirođena 
stidljivost zabranjuje da kaže; inače će oprljati svoje umjet- 
ničko djelo. Vrlo često mora pjesnik ostaviti čitaocima da me- 
đu recima čitaju. — Ima napokon čuvstvenih pjesnika koji 


svoje osjećaje prenose u krilo prirode, te u predmete što ih 


opisuju regbi prelijevaju svoju dušu i srce. Takim je pjesni- 
cim priroda postala resonancom njihove čuvstvene nutrine. 
Takih opisa nalazimo u Dickensa. Ako je njegov junak sjetan 
i neveseo, žalosti se s njim cijela priroda i njegova okolina, 
ako je pako sretan i veseo, raduje se i cvijeće, drveće, kame- 
nje, trava itd. Svakako je ovaj način opisivanja nenaravan i 
ishitren kao što su opširni opisi naturalista dosadni i nezanim- 

ljivi. Pjesnik ima okom umjetnika promatrati prirodu i objek- 
tivno opisivati. Tako radi i postupa Turgenjev u svojim »Lov- 
čevim zapiscima«. ' 

Što se tiče kompozicije i tehnike u romanu, tu vrijedi 
općenito pravilo da romanopisac kao epski pjesnik zađe od- 
mah u početku romana »in medias res«, pa da svaku važnu 
situaciju na zgodnom mjestu istakne. Sastav radnje uopće ima 
biti logičan i tako udešen da se jedna zgoda iz druge razvija, 
au tom razvitku romana da samo naslućujemo, a ne unapri- 
jed pogađamo rješenje konflikta. Gottschall u svojoj »Poetici« 
opširno razvija ostala pravila kompozicije i tehnike. Već smo 
prije spomenuli da se oni pisci koji veliku pažnju posvećuju 
karakterima ne obaziru mnogo na kompoziciju i ne nastoje 
da stvore formalno uspjela i savršena djela. Takvi pisci pre- 
ziru tzv. akademičke šablone, te ne vole prikazivati zamršenu | 
i zanimljivu radnju, već se osvrću više na zanimljive karak- 
tere i temeljnu ideju pjesmotvora, koja se tim jesnije i izrazi- 
tije ističe čim je jednostavnija radnja i kompozicija. Premda i 
Turgenjev spada u ovu vrst romanopisaca, ipak je i on u dvije 
tri pripovijesti dotjeravao kompoziciju kao u »Faustu« i »Pr- 
voj ljubavi«, a u »Proljetnim vodama« nastojao je pobuditi 
živu izvjedljivost i napetost ističući dramatski momenat. 


»PSYCHE« 
(KOMEDIJA U TRI ČINA, NAPISAO IVO VOJNOVIĆ) 


»Što mi spominjete, barune, bezimene boli, što me sje- 
ćate na domovinu? Ostavio sam je da se kolje sa svojom vri- 
jednom djecom. Pobjegao sam odanle da ne vidim poniženja, 
zlobe, podlosti koja mi je grabila mir, koja mi je dušila zanos. 
Sklonio sam se u Beč, u tuđinu, da spasim barem naj zadnji 
djetinjski nagon, onu nijemu čežnju koja me i sada mori za 
dalekom tužnicom. Čudne li sreće da u tuđini nestaje mržnje 
— prestaje prezir. Samoća je povratila snagu mome kistu, a 
mir mojoj duši«. 

Ovako odgovara na prijekormo pitanje prijatelja Erdaua: 
»Nijesi li Poljak?« umjetnik Branievski, koji se iz domovine 
svoje preselio u tuđinski Beč da ondje steče slavu stvarajući 
umjetnička djela. 

Ove riječi ponekuda zvuče kao ispovijest ili bolje kao is- 
prika pisca samoga, koji se također gotovo svagda prenosi du- 
hom svojim u tuđinu, dok hoće da stvara pjesnička djela. Ne 
znamo da li pravo gonetamo misli pjesnikove, no ako je tako 
kako mi naslućujemo, onda treba da priznamo da ovim razlo- 
zima nije valjano opravdao otuđivanje svoje. 

Ako moderni pjesnik hoće da prikaže vjemu i istinitu 
sliku neposrednog života, najbolje će uraditi da ostane na 
svom domovinskom tlu i da u neposrednoj svojoj okolini koju 
u dušu poznaje potraži likove i uzorke za pjesničko svoje dje- 
10. Ima doduše velikih pjesnika, kao npr. Turgenjev i Ibsen, 
koje su možda onaki ii drugi slični razlozi ponukali te su osta- 
vili domovinu svoju i u tuđini stvarali djela svoja, ali ne va- 

lja zaboraviti da se oni u takvim prilikama vazda duhom vra- 
ćaju u domovinu i zavičaj svoj, da prikažu ljude svoga nanoda 
i naraštaja. Naš pjesnik — si licet parva!... čini upravo 
obratno: on ostaje tijelom na svom domovinskom tlu, a duhom 
se prenio u velike evropske gradove i u visoka otmjena dru- 
štva da ondje nađe zabave pjesničkoj svojoj mašti. Čovjek bi 
gotovo rekao da u tom ugađa načelu: »Odi profanum vulgus 
et arceo«? pa da se kao hotimice uklanja dodiru s ljudima 
svoga zavičaja i okoline. 

Ovo se može različito shvaćati i tumačiti: ili je gosp. Voj- 
nović tankoćutan pjesnik i čovjek te ne ćuti u sebi dosta 
jakosti i volje da smjelom rukom dirne u osinje gnijezdo na- 
ših društvenih prilika; ili su možda ovi sujeti samo neka vrsta 
priprave i vježbe da na njima okuša pjesničku svoju snagu i 
da se valjano uvješti za samostalne i samonikle radnje na do- 
maćem polju; ili je napokon, što baš nije sasvim nevjerojatno, 


sva ta tuđa naprava samo spoljašnji plašt i krinka pod kojom 
.su vješto prikrivena pojedina lica našega društva. No bilo ka- 


ko mu drago, tuđinski ovaj biljeg dosta nas smeta pravom doj- 
mu i užitku ove glume koja uza sve ljepote ipak ne podaje u 
cjelini svoj živi utisak i jasni odraz neposrednog i istinitog ži- 
vota, već neku umjetnu, ishitrenu i gotovo nenaravnu sliku 
karaktera i društvenih prilika. Pisac mora da je veoma na- 
čitan čovjek koji poznaje otmjeni velegradski svijet više iz 
knjiga i romana nego iz vlastitog promatranja, pak ma da je 
slikanje njegovo mjestimice podobno istini i vjerojatno, ipak 
se jasno i vidno opaža da nije izdjelano po živim modelima i 
uzorcima, nego da je umjetni proizvod proračunane kombina- 
cije i apstrakcije po poznatim tuđim uzorima. Ovamo bi pravi 
realista ubrojio i onu poštenu prisiljenu duhovitost ikojom se 
pojedina. lica diljem cijele drame nadmeću i kao za okladu 


natječu da jedno drugo natkrili domišljatom pointom i duho- 


vitim odgovorom. Mjestimice vrcaju ti duhoviti rijekovi kao 
iskre ispod varnica, a u običnom zbiljskom životu treba kat- 
kada i najduhovitiji čovjek po više dana da zamisli i izrekne 
po koju zgodnu i domišljatu dosjetku. k 

No ovo je tek sporedno, a jamačno ima izvor svoj u očitoj 
težnji pjesnikovoj za idealizovanjem, koje se vidno opaža u 
crtanju pojedinih karaktera. S ovim po neki način umjetničkim 

idealizovanjem i već prije spomenutim otuđivanjem pjesniko- 
vim u tijesnu je savezu treća značajna oznaka pjesničkog stva- 
ranja Vojnovićeva. Ona je više negativne naravi, a okrstit će- 
mo je ukratko pomanjkanjem izrazite tendencije. Sva je pri- 
lika da pisac nije baš nehotice metnuo u usta Erdauu ove ri- 
ječi: »Čudite se ljudskoj gluposti? To je zlo, prijatelju! Ne- 
mojte nikad motriti svijet kroz očale koje povećavaju. Začas 
ćete otkriti toliko pjega i mrlja da će vam se početi vrtjeti 
glava, domalo smutit će se želudac — i vi ćete baciti staklo 
da gledate prostim okom ljude i stvari kakvi jesu u naravi: 
ni dobri — ni zli — ni pametni — ni glupi!« Ovako po prilici 
promatra svijet i moderno društvo i naš pjesnik, koji nije ni 
slijep optimista, ni zajedljiv pesimista i stnog »censor mo- 
rum.«s On je zaplovio blaženom sredinom, pak poput tanko- 
ćutna umjetnika traži samo zanimljive predmete i lica za pje- 
sničko prikazivanje i u prvom redu želi da začas ugodno po- 
zabavi izvjedljive čitaoce i gledaoce. A da uistinu umije ugod- 
no i fino zabaviti i podati gledaocu mjestimice pravi umjet- 
nički užitak to će mu svako rado priznati tko je na pozornici 
vidio prikazivanje drame njegove »Psyche«, kojoj je ukratko 
evo ovaj sadržaj: : 

U Beču živi grofica Voronska sa unukom svojom Olgom, 
djevojkom od 18 godina, koja je, izgubivši vrlo rano roditelje, 
pod nježnom paskom i blagim okriljem njezinim uzrasla i iz- 
vila se iđealisticom najsavršenije vrsti. U tom joj je mnogo 
pomagao savjetom i zanosom mladi umjetnik Branievski, koji 
se također sklonio u Beč i tu neuk i tuđ našao zaštitu u kući 
grofičinoj. On je mlado djevojče poučavao u risanju i s vre- 
menom — kako se u romanima i u životu često događa — za- 
ljube se ove srodne duše jedna u drugu, no oboje pomno kriju 
idealnu ljubav jedno pred drugim, a još više pred starom gro- 


ficom' koja ni u snu ne pomišlja da se mladenci vole. Ova je. 


idealna ljubav duševno preporodila umjetnika Branievskoga, 
komu se prije deset godina iznevjerila ljepotica Vanda i poradi 
nepovoljnih materijalnih prilika uzela bogatoga vojvodu de 
Boissy Chabrais. Začaran divnom ljepotom novog ideala, 
stvori Branievski u zanosu poletne svoje duše prekrasnu sliku 
— »Psychu«, u kojoj je vjerno prikazan idealni lik Olgin. No 
uto zaprosi Olgu u grofice Voronske knez Rodenberg, čovjek 

bogat i pošten. Stara je grofica sklona toj svezi, i kad dozna 
da Olga ne voli kneza, zamoli Branievskoga da je kao iprija- 
telj svjetuje i privoli na taj brak, za koji vojuju i razbor i 
nužda. Ova molba u prvi čas smete Branievskoga, no kako je 
vičan samozataji i prijegoru, pokori se želji svoje dobrotvorke 
i svjetuje Olgu da pođe za kneza Rodenbenga. Taj savjet izne- 
nadi i uvrijedi Olgu, koja sada misli, da je Branievski lice- 
mjerac i da je ne ljubi. Dok Olga koleba i sumnja o ljubavi 
Branievskoga, desi se na zabavi zgoda, te uvreba umjetnika u 
povjerljivu razgovoru i tikanju s vojvotkinjom Vandom, za 
koju odmah pomisli da je njezina suparnica. Uvrijeđena u 
svom ponosu, od osvete proglašuje se zaručnicom kneza Ro- 


* denbenga i zaželi da bude svadba što prije. Nato se opasno raz- 
. boli, i čim se malo oporavi, odvaži se te pođe u atelier umjet- 


nikov da vidi mnogo spominjanu sliku »Psychu«, u kojoj je 
Branievski ideal svoj prikazao, pa se nada da će tako najlakše 
saznati koja joj je ljepotica začarala i otela Vladimira. Na 
svoje veliko čudo uoči na slici svoju pravu pravcatu priliku i 
sva blažena padne u naručaj srećnom umjetniku, koji se po- 


. molio iz svoga zakutka da je uvjeri o ljubavi svojoj. Sve je 


ovo zgodno udesila vojvotkinja Vanda. Ona je ujedno ponu- 
kala kneza Rodenberga da vrati svoju riječ, i pozvala staru 
groficu da može blagosloviti mladence. 

Tako je ljubav, udružena s umjetnošću, održala pobjedu 
nad staleškim predsudama i ljudskom diplomacijom. Ovo je 
tek okosnica i veoma kratko nacrtana sadržina drame Vojno- 
Vićeve, u kojoj se pored ove osnovne radnje mnogo ističu epi- 
zodijski umeci. Jasno se razabire iz tečaja radnje, cjeline dram- 
ske i iz obilnoga epizodijskog dodatka da je pisao sujet svoj 
više epski nego dramatski zasnovao i obradio. U cijeloj se dra- 
mi ističu samo tri znatnija momenta dramatske radnje: prvi 
se nalazi u završetku prvoga čina, gdje Branievski na molbu 


 grofičinu svjetuje Olgu da pođe za Rodenberga, drugi je opet» 
na koncu drugoga čina, kadno se Olga, uvrebavši umjetnika u 


Povjerljivu razgovoru sa Vandom, iz osvete proglasi zaručni- 
com Rodenbergovom, a treći se nalazi u drugoj poli trećega 
čina, gdje Olga, hotjevši otkriti nevjeru u atelieru umjetni- 
kovu, nađe pravu ljubav svoju. No svi ovi čini nastaju više ili 
manje u povodu spoljašnjeg utjecanja, te nijesu poslj edica žive 

i pokretne radnje i pravi izraz energične volje onih lica koja 
ih izvode. Tako malodušni Branievski protiv volje svoje i unu- 
tarnjeg glasa srca svoga igra ulogu savjetnika na ponuku gro- 
fičinu: slučajni nesporazum i krivo shvaćanje povjerljiva raz- 
govora među Vandom i umjetnikom natjera Olgu na očajnu 
osvetu, te se proglašuje zaručnicom neljubljenoga čovjeka, a 


izmir mladenaca u trećem činu opet je splela i udesila tuđa - 


ruka — vojvotkinje Vande. Što se među ovim glavnim momen- 
tima zbiva u slabom je savezu, a gdjegdje ni u kakom dodiru 
sa glavnom radnjom. Ovamo u prvom redu pripada više nego 
prva pola drugoga čina, nadalje dobar dio trećega d donekle 
prva polovina prvoga čina. Ove je dij elove pisac upotrebio za 
slikanje društva i okoline u kojoj se zbiva ovaj ljubavni ro- 
man. Treba priznati da su ove epizodijske slike duhovito za- 
mišljene, vješto izvedene i veoma zanimljive. Njima je pisac 
lukavo prikrio nedostatak žive i pokretne dramatske radnje, 
na koju gledalac gotovo nema kad ni pomišljati, dok mu se 
pred očima neprestano izmjenjuju raznolike pojave pune života 
i pjesničkog čara. Nu da si još više prikloni interes gledalaca, 
“pisac je ova mjesta kao mamjerice nakrcao duhovitom i zani- 
mivom konverzacijom. Evo tako pisac umjetnim mačinom 
udovoljuje izvjedljivosti gledalaca, koji ponekuda zaluđeni ša- 
renom izmjenom raznolikih slika i živahnim tokom fine i pi- 
kantne konverzacije gotovo zaboravljaju da pripaze na razvoj 
glavne radnje. Time je doduše unio mnogo života u svoj ro- 
mamntično-erotični sujet, koji u mnogom podsjeća na romane 
francuskoga pisca Ohneta, i opremio djelo svoje lijepom i 
kićenom odorom, ali nije stvorio dramu u pravom smislu, za 
koju se traži mnogo više krepke i aktivne radnje nego što je 
nalazimo u »Psychi« Vojnovićevoj. Ona je zapravo dramatizo- 
vana novela, puna poetičnih sporednih slika i nakrcana epskim 
i epizodijskim detaljem, među kojim se glavna radnja poput 
rijeke ponornice sad gubi, a sad opet izlazi na površinu. ; 
Drama bi Vojnovićeva jamačno imala trajmiju i veću lite- 
ramu vrijednost da 'je pisac kojom srećom umio udahnuti 
svomu sujetu i cijeloj radnji kakvu znatnu i zamašnu misao, 
koja bi kao duša oživjela cjelinu dramatske građe i oko koje 
bi se kao oko središta nizalo sve ostalo: radnja, pojedine po- 
jave i karakteri. No velika se i znatna misao obično odsijeva u 

kakvom znamenitom događaju koji se u iole ozbiljnoj glimi 
ne može gotovo ni pomisliti bez odlučne i otvorene borbe ju- 
naka, bez pravoga dramatskoga sukoba ili važnog spora među 
glavnim licima. Svemu tomu nema zapravo traga u drami 
Vojnovićevoj. Tu se mjesto kakvoga važnog i zamašnog doga- 
đaja izvija pred očima gledalaca dosta neznatan i u romanima 
srednje ruke upravo tipičan ljubavni manevar dvaju zaljub- 
ljenih ibića, koja u ljubavnom svom sljepilu snuju i počinjaju 
koješta da se tobože osvete jedno drugom, dok ih napokon ne 
izmiri i sjedini tuđa ruka vješte posrednice Vande. Čovjek bi 
gotovo rekao da se Olga i Branievski igraju »slijepoga miša«: 
u prvom činu ima zavezane oči Branievski, a u drugom Olga. 
Pisac ih je doduše riječima karakterizovao da su oboje idea- 
liste i sanjarska bića, ali ovo jamačno nije dovoljan razlog da 
se valjano opravda sljepilo njihovo, jer nas iskustvo uči da 
shvaćanje zbiljskih činjenica i sljepoća u poimanju ljudskih 
prilika nijesu i ne mogu da budu naravna posljedica idealizma ' 
u karakterima. 2 ? 

Posve je naravno da se u takvoj ljubavnoj igri ne može 
da pravo razvije i što jače zaoštri odlučna opreka i otvorena 
borba među glavnim licima. Nedramatskom je značaju glume 
ove mnogo kriv izbor takoga epskoga sujeta u kojem nema 
mjesta pravom dramatskom sukobu ili kakvomu važnom sporu, 
a ovi su bitni i prvi uvjet za krepku i pokretnu, tj. pravu 
dramatsku radnju. 

Stoga vidimo da se ovdje zaplet ne izvija iz očite borbe 
junaka dramatskih za kakvu zamašnu misao, već iz prividnog 
nesporazumka i krivoga shvaćanja nekih prilika, a zauzlani 
dramatski čvor ne rješavaju glavna lica sama od gebe i po svo- 
joj odluci, već tek na tuđu ponuku i s pomoću vješte spletke 
trećega lica u drami. 1: j 

Ovi nedostaci u glavnom osnovu i unutarnjoj arhitekto- 
nici dramatske radnje imaju jamačno svoj izvor u izboru gra- 
diva, od kojega je teško bilo sazdati pravu dramatsku zgradu. 
To treba svakako na umu imati kad se prosuđuje dramski pr- 
vijenac pisca našega, koji je očito pokazao veliku vieštinu dok 
je 'iz tako opore građe umio stvoriti dosta zanimliivu dramu, 
što ie još tim čudnije jer je u nioj slabo zastuvan i premalo 
izražen glavni elemenat dramatski: krepka i pokretna radnja. . 

Taj je nedostatak vješto prikrio izrazitom i zgodnom ka- 


rakteristikom, koja mu je naročito lijepo uspjela u crtanju ' 


njegove junakinje Olge. Veći dio prvoga čina, dobar dio dru- 
goga i poduži prizor u trećem činu posvećeni su crtanju i 
objašnjivanju značaja njezina, a treba priznati da je pisac po- 


kazao pravi dramatski talenat upravo u karakterizovanju ovo- | 


. ga lica. On je s velikom vještinom iznio na vidjelo nazne (0so- 
bine i fine crte značaja Olgina u zgodnim situacijama i živoj 
radnji. Tako se njezin duševni nemir, mladenačka obijest i hi- 
orovitost jasno i očito ističu u prvim pojavama ekspozicije, 
Isto je tako lijepo zamišljen dražestan prizor u kojem se Olga 
nježno i lukavo privija uz svoju babušku Voronsku. Ona sve 
hoće da uvjeri babušku kako još nije za udaju, a u istinu želi 
da je grofica ne nuka da pođe za neljubljena čovjeka, kneza 

Rodenberga. Pisac je nadalje na fini način razotkrio čuvstve- 
nu stranu Olgina značaja u devetom prizoru prvoga čina, gdje 
se dosta jasno razabira da je ta prpošna jogunica srce svoje 
priklonila umjetniku Branievskomu, a on je u sljepilu svom 
svjetuje da bude kneginjom Rodenberg. Taj je savjet zabuni 


i potrese. Poslije toga njezino je kolebanje i sumnjanje lako - 


shvatljivo. Tuži se da je nitko ne razumije, a htjela bi da je 
tko uvjeri da je Branievski licemjer. Dok joj se takve misli 
vrzu po glavi, a srce joj puno očaja i ljubavna ibola, desi se 
zgoda te uvreba umjetnika u povjerljivu razgovoru i tikanju 
s Vandom, što je njoj dovoljan dokaz da se Branievski njoj 
iznevjerio. Uvrijeđena u svom ponosu, hoće da se osveti i 
proglasi se zaručnicom Rodenbergovom. Mada je ova važna 
odluka odviše nagla i nepromišljena, jer se osniva ma slučaj- 
nom nesporazumku, ipak je prije vjerojatna nego posvemašnja 
sljepoća umjetnikova u prvom, a donekle i u drugom činu. Pi- 
sac je lijepo osvijetlio karakter Olgin u poduljem monologu u 
trećem činu, gdje se kao pokajnica krade u atelier umjetnikov 
da se uvjeri o nevjeri njegovoj, a kad tamo, sva srećna i bla- 
žena nalazi pravu svoju ljubav. Tako je piscu pošlo za rukom 
prilično jasno prikazati kako se u ovom idealnom biću brzo iz- 
mjenjuju potajna ljubav i prividna. spoljašnja hladnoća, ljubo- 
mor i prijegor, samosvjesni ponos i ljubavno čeznuće, dok na- 
“ pokon ne prevlada čisto i vrelo čuvstvo idealne ljubavi koja ne 
poznaje nikakvih obzira ni zapreka. Ovo je komačni dojam 

ovoga karaktera, koji je sasvim dolično ocrtan i u cjelini pri- 
lično dosljedno proveden i prikazan. On služi na diku i čast 
darovitom piscu i jamačno je najljepši ures drame njegove. 

. To se ne može reći o mlakom i mlitavom karakteru umijet- 
nika Branievskog, koji bi možda zgodno pristajao u roman 
ili novelu, a u dramu samo kao sporedno lice. Međutim naš 
ga je pisac uvrstio među glavna lica i puno se trsio da ga 
takim prikaže. Da vidimo, je li uspio! Odvažnost i bistar po- 
gled u svijet i ljudske prilike nijesu njegove vrline. Nije se 
baš pokazao junakom i rodoljubom, dok je svojoj domovini 
okrenuo leđa i pobjegao u tuđinu da mu se ondje »povrati 
snaga kistu i mir duši«. Tu je našao moćnu zaštitu i blago 
okrilje u kući grofice Voronske, kojoj je pomagao uzgajati 
mladu unuku Olgu. On 'ju je poučavao u risanju, igrao se s 
njome i veoma često dolazio u kuću. Malo pomalo — zaboravi 
na prvu mesrećnu ljubav i razvedri se našavši drugi ideal u 
svojoj učenici — idealistici Olgi, koja, ako nije očito pokazi- 
vala da ga ljubi, a ono ga je veoma ljubazno i nježno susretala, 
iz čega je mogao Jako razabrati da bi's vremenom bila voljna 
ljubav mu vraćati ljubavlju. No on svega toga ne opaža, i 
kako je neodvažan i slijep kad ga Olga u odlučnom momentu 
zaklinje da joj po duši kaže ima li se vjeriti sa knezom Roden- 
bergom, koji ju je zaprosio. Neiskreni njegov odgovor nije 
valjano opravdan, premda je u drami odlučan po daljnji raz- 
voj radnje. No da je Branievski ovdje iskreno očitovao svoja 
čuvstva, bio bi gotovo suvišan drugi i treći čin, jer se "po 
svemu vidi da se ni stara grofica ni Olga ne bi odlučno opirale 
da slavni umjetnik Branievski savije gnijezdo svoje sreće u 
njihovu aristokratskom domu. Tu je najnanjavija točka u ci- 
jeloj drami. Ovdje Branievski uvjerava Olgu da joj tako svje- 
tuje i govori »kao starac koji ne čeka i ne ište više ništa«, a 
kasnije (u 2. činu) gorko se tuži da ga je »žena, božica pre- 
varila i pobjegla; nuđao joj cvijeća i slavu — a ona ode. Mo- 
žda je voljela novac.« U jednom i drugom slučaju Branievski 
je neiskren, a dosljedan samo u svojoj nedoslednosti i neodluč- 
nosti. On se sveđ jedi na svoju gorku sudbinu i tugaljivo na- 
riče za. izgubljenom srećom, a ni čega se mije latio da joj se 
dovine. Čuteći se prezrenim, zaklanja se u svoj atelier i »kutri | 
u svom kutu da pregori želju ljutu«, mjesto da se riješi na 

kakav odlučni čin, da spasi što se još spasiti može. Da iskali 
svoj nemoćni i ničim opravdani gnjev proti živih ljudi, hoće 
da im se osveti na mrtvoj slici, koju bi jamačno bio razorio 
da ga nije prepriječila Vanda, koja se kao dobar genij baš u 
zgodan čas stvori pred njim. Tako ostaje Branievski pasivan 
i mlitav karakter diljem cijele drame, i gledalac ima puno 
razloga da se čudi kako je ponosna Olga takvom čovjeku za 
volju zaboravila ma sve obzire i stroga pravila etikete, te po- 
hrlila u stan njegov da se uvjeri je li vjena ili nevjera. No reći 
će tkogod: ljubav je slijepa i ne poznaje razloga i obzira. Ako 


.ovaj argumenat vrijedi, onda prestaje svako daljnje kritično 


raspravljanje o takvim i sličnim pojavama u životu i u — 
poeziji. ' 

Ostala sporedna lica u drami: Grofica Voronska, vojvot- 
kinja Vanda, Miss Thompson, knez Rodenberg, markez della 
Torre, barun Erdau — ocrtana su kratkim i markantnim 'po- 
tezima. Njihove uzorke ili bolje nođake, koje po tankoj, koje 
po debeloj krvi, ne bi bilo teško naći u savremenim ljubav- 
nim nomanima i dramama. 

Osobito je lijepa i zanimljiva slika aristokratskoga dru- 
štva u početku drugoga čina. Tu se neprestano izmjenjuju 
žive i zanimljive pojave kao u kakoj velikoj panorami, a gle- 
dalac mora da se divi osobitoj bistrini vještoga pisca koji je 
umio tolikom mnoštvu ljudi uliti života i konverzaciju nji- 
hovu začiniti duhovitom i pikantnom šalom. 

Kako je drama podijeljena u tri čina, bilo bi posve u redu 
i prema pravilima dramatske tehnike da cijeli prvi čin is- 
punja ekspozicija, drugi čin da zaprema zaplet, a u trećem 
da je sadržan rasplet i konačni izmir. Kako je ovaj sujet više 
epske naravi, mije pisac kraj najbolje volje mogao ovako 
tačno rasporediti gradivo svoje. Tako ije gotovo cijeli prvi čin 
upotrebio zato da nas sam uopozna sa glavnim licima, a nešto 
radnje javlja se tek pod konac čina; no i ova se odmah za- 
ustavlja zbog neodlučnosti pasivnoga junaka Branievskoga. 
Iza toga nam pisac prikazuje još jedno lice — vojvotkinju 
Vandu, i završuje na originalan način prvi čin u majvećem 
miru usred razgovora. Time znatno odstupa od običaja. većine 

" modernih dramatika koji vole završavati činove kakvom 
 efektnom pojavom. 4 

Ekspozicija seže u drugi čin, ali se ne nastavlja odmah 
u početku njegovu, nego tek u drugoj poli, gdje se pretvara 
u pravi zaplet, pošto se Olga iz osvete proglasila zaručni- 
com. Sve do ovoga momenta nema traga živoj i pokretnoj 
dramatskoj radnji, a još manje postepenu razvoju njezinu. 
Velik dio drugoga čina zaprema slikanje velegradskoga dru- 
Štva, a na to se nadovezuje zanimljiva i lijepa epizodijska 
pojava gdje nam Branievski i Vanda pričaju o prvoj svojoj 
ljubavi. Cijela prva polovina trećega čina zapravo je priprava 
i ekspozicija raspleta, koji se opet nješava nedramatskim na- 


činom, kako smo već prije primijetili. No ovi nedostaci i očite : 


pogreške u unutarnjoj tehnici imaju jamačno svoj zarod i 
klicu u epskoj naravi odabrana sujeta, koji pisac nije znao 
tako preobraziti da bi se u njem isticala krepka i pokretna 
radnja, postepeni razvoj glavnog događaja i tijesna uzročna 
sveza među pojedinim činima i pojavama. Spoljašnja mu ije 
tehnika kudikamo bolja, i njome pisac mjestimice vješto i 
okretno prikriva pogreške unutarnje tehnike. On umije brzo 
i kratko eksponirati pojave i lica, ističe prevalentne crte i 
ono što je glavno i važno, pak hrlo napreduje od pojave do 
pojave i znade povući za sobom gledaoca i svu pozomost nje- 
govu zaokupiti. Među osobite vrline ove drame pripada vješto 
izvedeni dijalog, u kojem ima živosti i duhovitosti. Odlikuje 
se jezgrovitošću i gdjegdje lapidarnom kratkoćom, veoma je 
zanimljiv, gdjegdje pikantan, a gotovo nigdje dosadan i ne- 
umjestan. Ove vrline i još druge estetske ljepote osiguraše 
djelu pjesnikovu povoljan uspjeh, na kojem treba čestitati u 
prvom redu slavodobitnom autoru, a zatim i »Matici hrvat- 
skoj«, što je tako lijepo djelo nagradila i podala Hrvatima 
izvornu dramu, koja će se ne samo rado čitati nego i s uspje- 
hom prikazivati na pozornici. ' 

BUGARKINJE 


(SPJEVAO SILVIJE STRAHIMIR KRANJČEVIĆ. 
U SENJU 1885. TROŠKOM I TISKOM MARIJANA ŽUPANA.) 


Usred ljetne sparine nuđa nas mladi pjesnik s obala si- 
njega mora čitavom zbirkom pjesama. Ima ih do deset araka. 
Iskreno priznajemo kako smo se sa strahom laćali omašne 
Zbirke. Kako nas je ovih zadnjih godina vila pjesnikinja ne- 
koliko puta obdarila prilično ogromnim zbirkama pjesničkih 
prvenaca, nisu nam ibaš zazubice rasle da se maskono doko- 
pamo pjesničkih prvina. 

Obično se veli: pitaj što je, a mne mari tko je. Nama se 
sve čini da to nije nimalo pravo, Hoće li objelktivan kritik 
da valjano shvati i protumači djela kojega pisca, mora po- 
znavati bar znatnije momente njegova života, kako je uzra- 
stao, u kakvu je društvu nikao, kako se obrazovao, koje su 
tendencije probijale u njegovo doba. Za sve'to mora pitati 
tko će da bude pravedan. 

Pa tako evo prije. svega napominjemo da je pjesnik »Bu- 
garkinja« veoma mlad, koji je istom postupio na stazu života 
i pjesnikovanja, Zato ćemo u njegovim pljesmama pogriješati 
mnogo toga čega mu ne bismo mogli oprostiti da je stariji 
radnik na književnom polju. 

Kranjčević je istom počeo raditi, pa se uistinu čudimo 
kako se već nakanio da odmah izdade čitavu knjigu pjesama. 
No sad je knjiga već razaslana u svijet, a naša je da je po- 
pratimo kako je ide. 

Pročitali smo knjigu, pa možemo mirne duše reći da smo 


se upoznali s pjesnikom u koga imade žive mašte, vrela i 


srdačna čuvstva, pravoga pjesničkoga zanosa. Zanosa imade 

mnogo, a to je najznatnije, jer je pjesma bez zanosa ljeto bez 
cvijeća, ruža bez boje i mirisa. Iako to rado priznajemo, ipak 
bismo se ljuto ogriješili o istinu da mu sve pjesme progla- 
simo valjanima. Na svakom listu, u svakoj pjesmi čitalac 
teško probavlja onu muku pjesnika početnika koji ne umije 
jošte svagda harmonijski zaodjeti svoje misli, nego bije ljut 
boj s oblikom pjesme, stiha i rime. Mi imademo hvala bogu 
već dosta dobrih lirskih pjesama, a opet su prošla ona zlatna 
vremena kad smo sve uzimali pod suho zlato što je bilo hr- 
vatski pisano. Odatle sva muka mladu liriku da prisvoji srce 
čitalaca, ljubav naroda. 

Kako već sam naslov kaže; udario je pjesnik »Bugarki- 
nja« u žice sjetne, nevesele. Nesreća naroda mučenika goni 
pjesniku na oči grozne suze; i rodnu grudu i rodni kraj pri- 
tisnule ljute nevolje, premda bi ih po pravdi išla druga plaća 
za krvavu prošlost. S te tragične sudbine roda cijepa se pje- 
sniku zabrinuto srce, ali ga ipak ne ostavlja tješilica nada 
da će svanuti rumena zora, iako je sad gluha moć. Pjesnik se 
nada da će pravda pravedno suditi i grozno kazniti krivce. 
Pjesnik žarkom besjedom riše bijedu svoju i naroda svoga, 
ali još silnijom besjedom prikazuje paklenske muke Judina 
roda. Srce pjesnikovo silno bije za narod, za nj je spremno 
i umrijeti. Za čas mu klone nada, ali se opet — propinjan, 
no ne propet — duh pjesnikov diže, te navješta rodu da se 
kob miljenja, pa tko bi patnik juče, toga damas čeka druga 
sudba. ; 

Posvetna je pjesma namijenjena uspomeni Augusta Šenoe. 
Zanosnim slovom slavi pjesnik pokojnoga pjesnika, koji je 
vatrenom pjesmom. svojom raznijetio u duši njegovoj iskru 
plemenštine i rodoljublja, razbuktio plamen pjesničkoga za- 
nosa. Pjesma je lijepo zamišljena i izvedena, osobito je ga- 
nutljiv svršetak, podsjećajući nas one Šenoine: Vilovat dovijek, 
il mrtvovat živ! dub 

Nema takve ekonomije u dvije pjesme što su za njom, 
»Hrvatskoj« i »Narodu«. I ovdje čujemo kako živo ikuca srce 
pjesnikovo za narod, kako ga se silno dojimlje bijeda naroda. 
I ovdje nahodimo krepkih stihova, kao što je primjerice 
konac pjesme »Narodu«: 

Dođite mi — ljubav grijeh prašta, 
Svi ste bijedni, svi sirote moje; 
Spoznajte se, djeco siromaštva: 

U bratstvu nam ime veliko je. 

Na ljubavi, mučeniče moj, 

Osušeni cvjeta lovor tvoj, 

U vijenac se posavija sveti — 
Uzdaj mi se, puče razapeti! 


Ali mema u ovim pjesmama prave pjesničke kompozicije. 
Ne ištemo u pjesmi logičke dispozicije, nego neka nutarnja 


harmonija čuvstva treba da spaja pojedine misli. Upravo tim 


se luči poezija od pusta maštanja. Košto druge umjetnosti 
tako imade i poezija svoju tehniku, a stvorilo ju je čuvstvo 
ljudsko. Dašto, ova se tehnika ne dade poredati u paragrafe 
pravi je talenat intuicijom svojom pogađa, Dakako, bez pO- 
leta ništa. U koga nema te božanske iskre, te zdrave manije 
kako veli Platon, trudio se makoliko, neće doći dalje nego 
do vrata poezije. Ši 

, Ali nijesu samo ove dvije pjesme gdje uzburkani valovi 
pjesnikove duše ne daju da se misao i čuvstvo skladno slože. 
Takve su pjesme »Sud povijesti«, »Plaća pravde«, »Krvave 
suze«, »Grobovi« i još druge. 

Krasna je tendencija pj i »Radni! ij ijavaj 

 Zriri sfiea ja pjesm Radniku«, gdje prosijavaju 


N ema druge — žena nas sviju rodi, 
Jednim prahom otekla noga gazi, 
. Kud i carska zlatna se kola vrte... 
Svi smo jednaki! , 
i onda: 
... Željezo kuda uz znoj 
Marno pade, tuda čudesa niču! 
Ti ši pozvan svim nam budućnost stvarat, 
Ajd — pa je stvori. 


Živahnim je slogom pisana pjesma »Hrvatskoj majci«. 
Misli su dakako već toliko puta opjevane, nego mi: se najviše 
rađujemo tomu što pjesnik umije bujnim koloritom slikati 
Slike svoje. 

Rodnomu su gradu namijenjene tri pjesme: »Senju«, »Na 
Nehaju« i »Nad raspom moga grada«. Od njih imađe najviše 

života u "prvoj. Dosta je zgodno zamišljena antiteza misli u 
trećoj: Pjesnik gleda razvaline Nehaja grada, pa se nehotice 
sjeća da ovako gine sav narod. Bolno mu se od srca kida: 


... A koga ono čeka 

Jadolik vijenac lista pelinova, 

I mjesto milog materinjeg mlijeka 
Baš puna čaša zmijinoga trova. 

Da, to je dar za prošlost našu svu, 
Priznanje ljudsko za krvava ljeta; 
Daj mučeniku kamen još pod glavu 
I kazao si mi, što je lovor svijeta! 


Sve mu to gorčinom napunja dušu, stoga želi da crnim 
velom obavije žice, pa će tužan sjesti pod stare zidine Nehaja 
grada, možda će plačući našu propast ganuti koga... 

Kasnije se opet pjesniku nadaje misao: ; 


...Ne, nemoj tražit uskočke junake 
Pod starom crkvom, gdje ih tama straži, 
Tuj nać ćeš kosti i mrtvačke rake, 

U potomcih im silnu dušu traži! 

Da, tu ih nađeš... I sad meni dajte, 
Da vrpcom nade gusle obavijem, 

A vi si vjenci prage ovjenčajte 

I slušajte me, — jer budućnost zrijem: 
Trpljenja braćo!... 

Oj nek se gavran nad Nehajem vije, 
Gdje može gavran, i golub će moći! 


Bila bi pjesma bolja da joj je tehnika spretnija. 

Lijepe plastike imade u »Suzi roblja«. Osim ove još i 
druge pjesme, poimenice još »Utjeha«, »Plaća pravde«, »Kr- 
vave suze« III, »Na odru staroga ljeta« svjedoče da je pjesnik 
najsretnije ruke kad mu je plastično risati bijedu siromaštva 
i očaj ropstva. U tom su značajnije dvije pjesme: »Povijesti 
sud« i »Plaća pravde«, obje su prilično nejasne, ali i kroz ovu 
tamu proviruje energija pjesnikove dikcije kad opisuje bijedu, 
očaj, grozotu. Tako su i »Krvave suze«. Prve su dvije dosta 
slabe, no treća se ističe plastičnom zamišlju, Šteta je što pje- 


snik ne umije još naći za misao uvijek pravu riječ, nego mora | 


stramputičiti i okolišati dok misao bar nekako prikaže. Misao 
.mu je plastična, ali mu je forma početnička. Zato nagomilava 
riječi gdje bi dostajala jedna zgodna, da sijevne kao munja. 

Nije ljoš dozrela pjesma »Grobovi«, a ima nedozrelih još 
i drugih: »Prvi susretaj«, »Želje«, »Klekoh tebi na grob...«, 
»Moć zagrljaja«, »Uz prozor« i ine. Ima i u ovim pjesmama 
gdjekoja dobra misao, ali nije pjesma cjelovita, potpuna, a 
umjetnosti najviše smeta ako se razabire na njoj krvava 
muka porođaja, Umjetnost treba da se dojimlje potpuno. 

Rđav je »Sonetni vijenac«, gdje se očito “vidi kako je 
pjesnik nemilo natezao misli ne bi li kako napunio tu uzu 
stihova. Pisac bi bio svakako mnogo bolje uradio da nije 
mnogih pjesama štampao. Da je pisac radio po receptu Ho- 
racijevu, doista ne bi iza devet godina mnogih pjesama htio 
objelodaniti. Zbirka bi bila za dobru polovicu manja, ali čišća 
d vrednija. 

Začudili smo se jedru i zdravu realizmu u pjesmi »Na 


“odru staroga ljeta«, u kojoj pisac, što grisko, što bolno opisuje 


nevolje mlada pjesnika. Osobito je krepko prikazan prizor 
kako mladi pjesnik. dolazi u kuću starijemu pjesniku, varoš- 
komu gospodinu, a »ideal« ga odvraća od tih trica i kučina. 
Sve to ne može smesti mladoga pregaoca, njega slobodi va- 
trenom besjedom starac nek radi i pregara: 


Krvav'te, sinko, čelo svoje, 
Jer patnja diže, patnja sladi! , 
Ja vidim da vas vila obra, ž 
Da budete joj borac nov, 
Oj, pjesništvo je majka dobra, 
A život njen je — blagoslov. 
* Al pamtite, nek značaj čvrst 
U vama žilje svoje plete, 
Ponesi najpre sam svoj krst, 
Pa onda, viči: trpi, svijete! h 
Ne vrijedi mnogo prizna vika, 
Kad sam na svoje geslo pljuješ, | 
Na stazi tad si značajnika, 
Kad vlastit zakon i sam štuješ! 
U kušnji samo duh se jači, 
Junake rađa samo boj, 
Do zapećka se slabić vlači! 
Ta danas plačeš 
suzom jada, 

A sutra suzom 

boljih nada; 
Tek jednu vjeru 

; genij zna: 

Za narod radi, 

iu znoju 
Poštenjem vjenčaj 

dušu svoju, 

Da, to je lovor i 
lovora! 


Ova pjesma najbolje prikazuje kojom je stazom udariti 
našemu pjesniku, Kako i sam priznaje u posvetnoj pjesmi, 
pjeničkim mu je uzorom pokojni Šenoa. Nama se sve čini 
da će mladi naš pjesnik dobro uraditi bude li se dao na 
pjesničku pripovijetku koju je pokojni Šenoa tako majstorski 
njegovao. U Kranjčevića ima dosta plastike i dramatske krep- 
čine, njegove su metafore i antiteze žive i skladne. Refleksija 
mu je bujna. Samo nek svom dušom prione da prouči jezik, 
Inače mu neće procvasti ruže na književnom polju. Nek ne 
zaboravi da se narodu mile samo oni pjesnici koji mu pje- 
vaju jasno i razgovijetno. 

Još nam je napomenuti tri lijepe pjesme. Prva je »U po- 
noćje«, Spada među najbolje. Ta pjesma odiše onim što je 
teško skučiti u uske granice definicije, ali ćeš osjećati odmah, 
čim uščitaš pjesmu, da iodiše naime onim miomirisom nježne 
poezije. Zgodna je alegorija »Život i ljubav«, gdje pjesnik 
lijepo ispoređuje život sa Sslijepcem, a ljubav s kćerju štono 
ga voda. I tehnika je ovoj pjesmi vrsna. 

Napokon zanosna je pjesma »Najvećemu na 
samo nam se čini da je zadnja kitica tamna, možda i suvišna. 
Inače bi ova pjesma, osobito što je drugoga dijela, mogla 
spadati među najljepše. 

Ima u Zbirci i ljubavnih pjesama, ali su slabije, jer kako 
već napomenusmo, s pjesnikove lire odjekuju ponajviše i po- 
najčešće zvukovi tragičnog čuvstva, dok mu je za nježne 
lirske pjesmice odviše na putu prevelika refleksija. 

Strah nas je hvatao, kad smo uzimali u ruke Kranjčevi- 
ćevu zbirku, ali smo je zadovoljno odložili, jer smo se osvje- 
dočili, da se na Parnasu hrvatskom pomolio nov, darovit 
radnik. Nema možda prilike gdje bi bilo teže osjeći granicu 

. između talenta i dilentatizma kao upravo što je u lirici. No 


tko je pročitao ovu zbirku, bit će jamačno našao i rđavih 
pjesama i jezičnih i tehničkih pogrešaka, svega onoga čega 
je na pretek u prvinama pjesničkim, no bit će zacijelo za- 
pazio da u pjesnika imade talenta, Ali se vino još nije pro- 
čistilo. 

Želi li naš pjesnik da uznapreduje, morat će prije svega 
što više proučavati djela drugih velikih pjesnika slovjenskih, 
romanskih i germanskih. Čitajući djela ovih umnika, pa po- 
smatrajući na svoje oči povijest i život ljudi, sve će više po- 
nimati otajanstvenu narav ljudsku, sve će lakše intuicijom. 
stvarati u svojim pjesmama likove jasne i istinite. Sva je 
tajna genija da mu razmniva bude organizovana. Dakako, 
Sva će muka i nauka slabo vrijediti kad u pisca nema rođena 
talenta, živa entuzijazma. Pravi će pjesnik promicavom in- 
tuicijom svojom proniknuti tajne saplete prirodnih pojava, 
te poput same prirode i sam sastavljati likove. Misaonom 


koncentracijom svojom ' pjesnik mora slikati, a ne treba ra-_ 


stavljati. 

Stoga svjetujemo pisca neka se posve ozbiljno prihvati 
posla, ako misli na tom putu ustrajati. Ko što tijelo ište hranu 
zdravu i prostu, tako i pjesnik treba da podaje narodu pjesme 
krepke i proste. Koliki by i sebi i drugima zasladili mnogo 
časova života da su na vrijeme zatakli rđavu sviralicu za 
pojas. 

Težak je. to put, ali pjesnik neka ne sustaje. Raditi treba, 
učiti treba. Čim je koji pjesnik naobraženiji, tim mu je bo- 
gatiji svijet misli, tim više žica imade na njegovoj liri, s kojih 
odjekuju čuvstva njegova. Stoga preporučamo mladome piscu 
da što manje pjeva, a što više uči i razmišlja. 

Tko želi da bude svećenikom u hramu poezije, nek 
ozbiljno pristupa k: vratima njegovim, jer je velika i 
Sveta zadaća umjetnosti. 





NAJNOVIJI PRIPOVJEDAČI SRPSKI 


Kao što se klasična književnost sasvim podudara s etič- 
nim nazorima onoga doba, kao što je ibbeletristika srednjega 
vijeka protkana idejama one epohe, tako treba da i moderna 
bude živa slika modernih potreba i misli. Naše je shvaćanje 
svijeta sasvim prirodno, stoga se neće nitko čuditi što su 
se prirodne nauke dojmile i pjesničkoga stvaranja.  Oslobo- 
đeni od skolastičnih tradicija, ištemo i u umjetnosti uzročnu 
Svezu pojava koje nam se slikaju ili pripovijedaju. Ma koliko 
se neki otimali, umjetnost je morala zaploviti strujom kojom 
je udario duh modernoga vijeka. 

Kud god se ogledamo po civiliziranim državama, svagdje 
opažamo opreke političke i društvene, osjećamo neku nervoz- 
nost i nezadovoljstvo. Dok se u starini divimo harmoniji i 
optimizmu, u srednjem vijeku vjerskom zanosu, vidimo u 
novom vijeku kako su germanska reformacija i romanska 
revolucija iznijele nove misli o slobodi čovjeka i naroda. No 
pored sve sile, ljudi nijesu mogil stresti sa sebe premnoge 
rđave ostatke minulih vremena. Mnoga se još institucija ne 
slaže s prirodnim shvaćanjem našim, a odatle vidimo neku 
uzrujanost, neko trzanje. 

U pozitivnoj nauci, u filozofiji, u ekonomiji opažamo re- 
gres k prirodi, kojoj se kao dobroj majci vraćaju ojađena 
' djeca da u nje zatraže lijeka i utjehe. Pa doista, ona im ga 
može podati. Ali onoga sklada za kojim idemo nećemo po- 
stići, postanemo li naprečac divljaci prirode, nego. budemo li 
umjeli moderne institucije svoje preudesiti prema zahtjevima 
i načelima prirode. (Krivo su shvatili Rousseaua romantici 
kad su u bajnom carstvu sredovječne fantastike tražili žuđeni 
eldorado gdje se čovječanstvo može vnatiti k prirodi. 


E 

Opreke naše kulture i. prirode svakome su jasne, ako je 
iole o tom razmišljao; pa ipak nije tako lasan posao da ih ' 
čovječanstvo ukloni. Pače će se čovječanstvo još uvelike na- 
mučiti dok izmiri kulturu i prirodu. A prijeka je potreba 
da se ljudi što življe dadu na taj posao. Da spomenemo samo 
nešto. Tko se nije toliko i toliko puta snebivao kako uporedo 
s kulturom napreduje izopačenost ljudska? Tko nije kadikad 
počeo sumnjati potpomaže li prosvjeta doista sreću ljudsku? 
Na to nagone mislioca silne kontradikcije kojima je kao pa- 
učinom opleten život pojedinaca i naroda. Ali sve ove kon- 
tradikcije, ovaj nesklad valja uklanjati, koliko se dade. 

Nemala zadaća u tom poslu zapada ibelestristiku, poimence 
pripovijetku i dramu, Osobito pripovijetka može u tom mnogo 
koristiti ljudima. Beletristika je jamačno najpotpuniji oblik 
u kojem se prikazuje duševni život epohe, ta ona je besmrtna 
duša naroda. Dok nam drama prikazuje gotove rezultate u 
životu ljudskih tipova, pripovijetka nam pokazuje ujedno i 
sve uvjete onih rezultanata, iznosi nam razvoj značajeva, 
samo stvaranje životnih situacija, Stoga je roman modernome 
svijetu vredniji nego drama, jer može potpunije i lašnje pri- 
kazati sve sitne i velike uzroke raznih događaja i tipova. Dok : 
nam pripovjedač slika značajeve, razotkriva nam svu psiho- 
logiju lica u pripovijesti, uhodi trag njihovim  čuvstvima i 
strastima, iznalazi im uzroke, pokazuje sve dojmove, tempe- 
ramente, okoline, uzgoja, koji su ih stvonili onakvim kakvi 
jesu. On oživljuje besjedom tajni svijet duše ljudske. Upo- 
znajući nas s uzrocima dušenih pojava, razjašnjuje nam život 
naš i okoline naše, podaje nam kompas s kojim ćemo svoju 
lađu otisnuti na uzbibane valove života. 

Ovako je pripovjedač uzgajatelj i dobrotvor naroda. Ali 
će reći tko: to je posao znanosti! — Znanost ne može zalaziti 
u dubinu svih raznih tipova koje, sretamo u životu, nego 
hoćeš nećeš mora paziti, više na općenite, zajedničke osobine 
ljudske. Samo umjetnik može intuicijom svojom zavirivati u 
srce raznih ljudi, poput prirode sam stvarati tipove, jer u 
umjetnosti preteže sastavljanje, a u znanosti rastavljanje. 
Pripovijetka je na međi stroge znanosti i čiste poezije; mogli 
bismo reći da je ona zagrljaj znanosti i poezije. Odatle sva 
golema teža po moderne pripovjedače što gotovo u jedan mah 

treba da budu i pjesnici i kritici, Dok nam pripovjedači rišu 
tipove i događaje iz života, pročišćuju ih talentom svojim, 
jer nije dosta da su u pripovjedača samo — zdrave oči. 
Hoće se i talenta, hoće se genija da odgoneneš često tajan- 
stven zglob društvenih prilika, da uđeš u trag psihologijiskim 
zagonetkama. Silom koncentracije umije umjetnik zglobiti od 
nekoliko crta čitav lik, silom organizacije može nekolikim 
bojama sastaviti pravu sliku istine i života. Istina je princip 
moderne beletristike, jer je upoznavanje istine prvi uvjet bo- 
ljoj budućnosti. No može li ovako shvaćati život, može li ovako 
slikati istinu čovjek u koga nema talenta? J amačno ne može, 
pa opet ni sam talenat ne dostaje. 

Moderni pripovjedač valja da postojano promatra život 
koji će da prikazuje, treba da bude u njega dobrano praved- 
nosti, upravo stroge i objektivne pravednosti prema samome 
sebi. Tko nije strog i pravedan na nutarnjem forumu, može li 
objektivno presuđivati vanjske pojave? Najzad se hoće slo- 
bode, potpone unutarnje slobode i naobrazbe, jer ništa ne 
oslobađa čovjeka kao znanje, ako ga i ne usrećuje uvijek.. 

Samo pisac koji je uvjeren da je istina kruna svemu 
radu njegovu, koji se ne ponizuje da bude maitre de plaisir 
starih usidjelica, može reći s ponosom da radi za boljitak 
naroda svoga, pače, da nije zadnji pionir među borcima: za 
sreću naroda. Umjetnost i književnost podaju jamačno naj- 
izrazitiji karakter narodnome životu u kolu drugih naroda. 
Umjetnošću | se i knjigom upoznaju narodi, one i preživljuju 
narode. 

U nas se još mnogi žalibože ne mogu raskrstiti s mišlju 
da je umjetnost prosta robinja mašte; a mi i opet velimo da 
su samo zbilja dobrotvori naroda koji u umjetnosti idu za 
upoznavanjem prirode i istine. Nije još tome davno što smo 
bili skučeni verigama romantične fantastike, koja možda i 
nehotice ide za tim da nam povećaje niz opsjenA u životu. 
Čim se prije oslobodimo pogledati istinu u oči, tim bolje; ako 
je ta istina po nas tužna i žalosna, prije ćemo se nje otresti, 
jer je najgora pogibelj koja te zateče nepripravna. 

Stoga nas podilazi živa radost kada se u nas ili u braće 
Srba pojavi pripovjedač realističan. Godi nam što možemo 
. ovaj put upoznati čitatelje s dvojicom srpskih pripovjedača 

koji su prošle godine objelodanili zbirke svojih pripovijedaka, 
A to su Lazar Lazarević i Paja Adamov-Marković. 

Nije velika knjiga (»Šest pripovedaka L. K. Lazarevića«) 
kojom nas nudi Lazarević, ali je puna biserja. Neće biti mmo- 
go knjiga srpskih u kojima bi bilo u tako malo pripovijedaka 
toliko duboke psihologijske analize. Ne samo po realizmu 
nego i po nekim drugim osobinama pokazuje se Lazarević 
očitim učenikom velikoga pripovjedača ruskoga Turgenjeva. 
A Lazarević je darovit učenik, odmah razabireš da čitaš pjes- 
nika. Njegove pripovijetke nišu čeda mašte njegove, već su 
plod studija, rezultat umna i pronicava shvaćanja. Lazarević 
znade da je život svagdje interesantan, gdje ga uhvatiš, stoga 
se ne daje u potjeru za romantičnim karakterima i neobičnim 
zgodama. Pozornost čitalaca svojih nastoji pobuditi finom 
psihologijom, vještom karakteristikom, nekim nježnim čuv- 
stvom koje poput ugodna zefira provijava pripovijesti. nje- 
gove. Ponajpače prikazuje tipove seoskoga svijeta. Čitali smo 
već mnogo lijepih slika iz života naših seljaka, ali možemo 


reći da Lazrevićeve ubrajamo među ponajljepše. A zašto? 


Jer Lazarević umije kao vrstan slikar zgodno odabirati građu 
za predak i zadak, valjano proračunavati perspektivu. To će 
biti po svoj prilici ponajteža muka, da umiješ zgodno i shodno 
porazređati sve momente svoga opisivanja. Portretista je va- 
ljan ako umije u licu razlučiti glavne crte od nuzgrednih, jer 
ove glavne crte mora ili prikazati u cjelini ili sliku sasvim 
napustiti. Ispustiš li jednu od ovih crta, pokvario si sav lik. 
Lazarević je valjan portretista, slike mu nisu mrtve, pasivne 
fotografije, već lica kojima osjećaš svaki kucaj srca, pa te 
opominju manire Van Dyckovih portreta. Uzgredne momente 
umije: opraviti nekolikim potezima tako da se “ Hjepe soi u 
magli horizonta. 

Kad pročitaš Lazarevićevu knjigu, osjećaš živo ds: je pisac 
neke značajeve rnisao s osobitom simpatijom. Zatim. razabireš 
da pisac ispovijeda religiju zdrava i plemenita čuvstva, koje 
više cijeni nego svu nadri-prosvjetu s danajškim darovima. 
Stoga mu najbolje polaze za rukom značajevi u kojima je 
prirodno osjećanje ostalo nepomućeno, jer ako se na ovako 
srce i navuku oblaci časovite strasti, plemenitost će njegova 
ipak održati pobjedu. S kolikom je ljubavlju risan kartaš Mi- 

tar u pripovijesti »Prvi put s ocem na jutrenje«, pop i popa- 
dija u »Školskoj ikoni«, Anoka u pripovijesti »Na bunaru«. 
« Blagoje u pripovijesti »Sve će to narod pozlatiti«. Zanimljivo 


je što se u Lazarevića glavni junaci na koncu redovno po- | 


pravljaju. Jamačno se nutarnja harmonija samoga pisca znat- 
no doimala, te mu se pripovijetke završuju  harmonijskim 
akordom. U analizi će nam se ipak nametnuti sumnja da je 
zbilja ovakav konac svaki put dosta opravdan. 

Krivo bi radio tko bi nasploh zahtijevao da budu znača- 
jevi u romanu uvijek dosljednji. Pripovijesti je upravo za- 
daća da nam prikaže genezu značajeva, a bome svak znade 
iz života kako je prečesto inkosekvencija najkarakterističnija 
po neke ljude. No zaviriš li im malo dublje u dušu, odmah 
ćeš vidjeti da je ta inkosekvencija razumljiva, motivirana po- 
sljedica prerazličitih uzroka. Opomenimo se samo Turgenjeva, 
kakvi su gotovo svi glavni junaci njegovih pripovijedaka, 
n. pr. najizrazitiji u tom Ruđin. Tako. je i život odakle su 
crpeni — nestalan i promjenljiv. 

“Pored svega toga čini se bar nama te je Lažarevića ten- 
dencija zavela da bude koješta preslabo opravdano. . Nama 
nije isto: nedosljedno i neopravdano. 

U Lazarevića veoma preteže tendencija. Nitko živ ne može 
poricati da je tendencija opravdana u noveli i romanu, Ali 
tendencija neka bude idealna, neka pisac zarad tendencije 
ne prikazuje reprezentanta protivne struje navlaš gorim nego 
što jest. Nama se čini da je Lazarević zarad tedencije nasli- 
kao neka lica premalo realistično; stoga su ova lica više po- 
učni »primeri zastrašivanja« nego živi ljudi. Toliko je — 
po našem sudu — tendencija naudila kadikad jedinstvenu 
efektu, koji je onda prava, čista katarza čuvstva misaona či- 
taoca kad su sve premise sasvim jasne i potpune. 

Lazarević je optimista, pa ćeš trag ovome optimizmu nači 
bez sumnje u koncepciji njegovih pripovijedaka. 

Lazarević se bavi gotovo samo oko analize čovječje duše, 
pa se u tom poslu pokazuje dobrano deterministom, a može 
li tko zabaviti ovakovoj težnji? Kako je u Lazarevića sve psi- 

hologija, ne mari mnogo — kao ni Turgenjev — za detaljno, 
- preobilato opisivanje prirode i okoline, koje nam toliko smeta 
u romanu francuskih naturalista. U njega su opisi kratki i 

živi, te regbi više psihologijski nego fotografijski. U analizi. 
ćemo navesti koji za ogled. Ova je manira uzrokavala te u 
njega nećeš naći patosa i deklamacije. Mogli bismo njegove 
pripovijesti isporediti s ugodnom glazbom: mii smo je slušali 
s najvećom slasti, tek na dva tri mjesta ove lijepe simfonije 
čusmo neprave tonove. Ovih je šest pripovijedaka idealna ' 
ispovijest piščeve duše. ' 

I slog mu je takav. Nigdje ne nahodiš bure ni bjesnila, već 
sve sama nježnost i milota koja te veoma ugodno u neke 
podsjeća Turgenjeva, no dašto Turgenjev je mnogo sentimen- 
talniji, a znamo i zašto. Ne mislimo ovdje tek gramatičnu pra- 
vilnost, to još nije sve, već pomišljamo na umjetnički stil 
koji se podudara s karakterima, koji tumači psihologijsku si- 
tuaciju. Znamo da se veliki pisci upravo slogom doimlju či- 
talaca, Pomislite napriliku Fausta ili Čengić-agu u rđavu pri- 
jevodu! Lazarević nije nigdje preširok, a to je znamenito, jer 
je malo pisaca koji ibi se znali i umjeli svaki put savladati. 
A zašto? Lazarević ne opisuje svega s jednakom intenziv- 


* nošću, jer mu nije stalo do vanjske, nego nutarnje istinitosti. 


A tako i valja. 

Lako se dosjetiti. zašto ti se lica Lazarevićevih  pripovi- 
jedaka tako duboko zasijecaju u pamet. Pisac je crpao iz živa 
vrela, nije prikazivao života iz glave, nego pažljivo motreći 
ljude šta rade i govore. A nije u njega samo oštro oko nego 
i tanko uho, te mu nije umakla ni najsitnija promjena. Laza- 
rević je po zvanju liječnik, te mu pripovijetke svjedoče da 
se ne brine samo za bono tijelo nego da promatra i sav du- 
ševni organizam; pa ćemo sad pokazati kako je valjan ope- 
rateur duševnih rana. 

Koliko je psihologijske dubine u našega pisca, pokazuje 
ti već prva pripovijetka »Prvi put s ocem na jutrenje«, A šta 
nam prikazuje ova slika? Sudbinu nekoga kartaša. Suhoparna 
li posla, uzdahnut će onaj komu je svaka pripovijetka prazna 
slama, ako nema u njoj ženidbe, otmice ili ubistva, Pripovi- 

jetka je pisana autobiografski, a to se nećeš čuditi jer je to 
prvenac piščev. Ovako su pisane sve tri prve pripovijetke; 
istom u potonje tri vidimo pisca gdje sasvim objektivno pri-. 
kazuje svoje slike. Već po ovom prvom osvitu možeš naslu- 
čivati kako je snažan polet piščeva talenta, kako je stalna. 

*ruka našega umjetnika. Nije to tek skrparena kopija, već je 
to slika živa organizma u kojem nije ni nasitniji dijelak bez 
osobite svrhe i u skladu sa svom cjelinom. I glavno lice — 
kartaš Mitar i njegova žena i djeca, i Pera Zelembać tako su 
majstorski izvedeni da ti se čini već odavna poznatim, pošto 
si pročitao pripovijetku. ' : i 

Mitar je bio mrk, nigda ge nije šalio ni s majkom ni s 
djecom — tako priča sin — uvijek hladan, osorljiv. Majka nije 
smjela ni pomenuti da je kuda povede On je ipak volio 
ženu i djecu, pokrivao ih istina noću kad bi se otkrila, ali ije 
bio prestrog. Najviše ga peče što ga žena u noć čeka dok ge 
vrati s kartanja. Malo pomalo zakartavao sve imanje, pa opet 
ne možeš reći da Mitar nije dobra duša. Zanijela ga strast, 
pa naopako, kuća mu bila nekoć bogata, a sad upotrebila. 
Trgovina propada, momak se jedan po jedan otpušta, a novci 
se troše kao kiša. Bome počeli pajdaši zalaziti Mitru već i u 
kuću, Tako su došli neko večer Zelembać i nekakav svinjar- 
ski trgovac. Zapalili četiri svijeće, udario dim od duvana kao 
iz dimnjaka, piju kavu, ćute kao Turci, samo karta klizi, a 
čuješ, kako zveči dukat. ,. : EP Zo pa 

. Dotle se okupila djeca oko majke u drugoj sobi. Ovamo 

“je dolazio otac one strašne noći po nekoliko puta, a kad se 
posljednji put navratio odnio je posljednjih deset dukata iz 
sanduka. Žena satrvena uzima za ruku najmanje dijete, te se 
sa svom familijomi usrdno moli bogorodici: da im bude 'u 
pomoć. koda bok Mon brana "Sie 

Sutradan bio Mitar sim u kartaškoj sobi. ' 

»St6 nasred sobe. Cko njega razbacane stolice; dvije ili 
tri preturene. Po podu leži tisuću karata, razgažene i nerazga- 
žene karte, jedna razbijena kavena Šolja, i ispod jedne karte 
viri dukat. Zastor na stolu svučen s jedne strane gotovo do 
polovine. Po njemu razbacane: karte, isprevaljivane šolje, 
puno trina i pepela od duvana. Stoji još nekoliko praznih. ta- 
njira, samo na jednom duvan istresen iz lule. Četiri prazna 
svećnjaka, samo u jednom što bukti debela hartija kojom je 
sveća bila omotana, i crh dim“ mirno se uzdiže i dohvata za 
tavan. daj a void 

Na jednoj stolici za stolom, leđima okrenut vratima, sedi 
moj otac. Obe ruke do lakata naslonio na sto, a na ruke legao 
čelom, pa se ne miče, Passo 

Gledao sam — govori gin — tako dugo, al on ama da je 
mrdnuo. Samo videh kako mu se slabine kupe i nadimaju. 
Čudno sam i mračno nešto mislio, Činilo mi se na primer — 
a ne znam upravo zašto? — da je on mrtav, pa sam se čudio 
kako mrtvac diše. Posle mi se činilo da mu je ona snažna ruka 
od kabaste hartije, da ne može više njom udariti — i sve 
tako koješta.« : I vi 

Izgubio Mitar sve što je imao. Tako prosjeđi vas dan, a 
kad pane noć, pođe u odaju da još jednom vidi ženu i djecu, 
pa se odšulja u vrt da pištoljem dovrši nevolju. Ali tek što 
se pritvore vrata, pođe za njim žena, pa ga ljubavlju svojom 
svlada i odvrati od krvi. Mitar se upokojen vrati kući, a na 
crkvi baš grunuše zvona na jutrenje. Kao što talas suho gra- 
nje, tako njihov zvuk odnosi bolju i pečal, kida uze taštine, 
a skrušena se duša razgovara s nebom... — Sine, reče Mitar, 
— ustani da idemo u crkvu!... i : 

Pisac je ama sitnozorom proučio dušu Mitrovu. Pošte- 
njak, ali ga zanijela strast, zasjenila mu oči pa ne vidi. Ali još 
u dobar čas izađe iz duše poništeno čuvstvo poštenja, a iz- 
mami ga ljubav ženina. Lijepo je pisac opisao odrešitost Mi- 
trovu kad tjera iz kuće slugu jer ga je vidio da igra kraj- 
cara! Analiza njegova nije fragmentarna, već je potpuna, 
onganična, te je metamorfoza u duši Mitrovoj posve opravda- 
na i razumljiva. Mnogo potpomaže i vrsna tehnika. Sima ti 
kontrasta one strahovite noći: u jednoj sobi uz silno svijetlo 
kartaška strast, a u drugoj u mraku žena puna ljubavi s dje- 
com pred svetom ikonom. Nad svom se pnipovijetkom nadvio 
horizonat ugodne lirske poezije, koje se na kraju Svršuju pu- 
nim akordom. Čisto ti se čini da i sam osjećaš preporođenu 
lakoću Mitrove duše kada kroz tihu noć osluškuje skladan 
zvuk jutarnjih zvona! ' i 

A Zelembać? Za nekoliko je godina dospio u Topčider, 


onamo tuca kamen — u robijaškim haljinama. 


Pisac očito ide za tim da smini tzv. pjesničku pravednost. 
Šteta je samo što je takva pravednost ponajviše tek pjesnička, 

jer je život prečesto nepravedan. Ta to lje grozna tragika ljud- 


ske sudbine što zlo redovno rađa novim zlom. : 

Ova je pripovijetka kao salivena. Lazarević je najprije 
psiholog, stoga ćeš uzalud tražiti u ovoj pripovijesti širokih 
opisa. Sve priprosto, iskreno, bez patosa i bez deklamacije! 
Pa kao što ljudi najviše poštuju odrešitu, kratku riječ ozbiljna 
čovjeka, tako te se doimlje i ova pripovijetka Brojem odsje- 
čenom kratkoćom i jezgrovitošću, 

Veći su okviri pjesnikovoj slici u »Školskoj ikoni«, gdje 
nam prikazuje idilu seoskoga života srpskoga. Sva se rad- 
nja okuplja oko starca svećenika. On se ne može ni pomisliti 
bez sela. On je duša sela, niti tko radi niti misli niti govori bez 
njega. U ono doba, kad radnja ibiva, računalo je selo ion da 
mu je kojih pedeset godina. Pop je imao popadiju, s kojom je 
živio složno i zadovoljno. Ujedared se razboli popadija. Pop 
sjedi kod postelje i ne odmiče se, šapće samo molitve, a popa- 
dija se slabo i razabira. Ujedanput popadija se dohvati za po- 
jas, pa vrisnu i sva pocrvenje... Doskona rodi žensko čedo. 
Silna li veselja po svem selu! Ali, popadiji nije bilo suđeno da 
se naužije radosti. Iza poroda umrije. Tako ostala cura popu u 
brizi. Krstili je, nadjenuli joj ime Marija, i dali u selo. Kad 
poodraste, ište dobričina stari učitelj seoski da Marija pođe 
u školu. Seljani mu početku ni da čuju! Gdje će djevojče u 
školu! Ali učitelj ne miruje, pa tako Marija izuči školi, a ka- 
snije će o vladičinu trošku u Biograd na nauke za učiteljicu. 
Nestrpljivo očekuje selo da se o prvim praznicima vrati Ma- 
rija iz grada. Prve je godine bilo malo promjene. Tek je nešto 
bljeđa, ali se obrazi skoro uoble, pa kao i prije. No na druge 
praznike nema Marije, jer je prispjela u penzionat gdje treba 
da uči francuski. Tako mine i treća godina, kad umre stari 
učitelj. Vedru idilu seoskoga života pomućuje novi učitelj — 
nadrikulturom pokvareno čeljade, bezobrazni i surovi Jerotije, 
koji se tuži prijatelju u pismu da je narod strašno glup pa 
ne može ništa da radi, Čestitoga svećenika. zove popendom, 
te ga prekorava što tobože zajedno s kapitalistima guli narod 
i podržava u gluposti... Uto se primakne Petrovdan. Za koji 
dan evo Marije. Ali to nije ista Manija. Sasvim se povarošan- 
čila i pretvorila u strašnu sentimentalku. Duboko uzdiše, sa- 
njivo promatra prirodu, sanjari o radu za.čovječanstvo. Marija 

se upoznaje s novim učiteljem, te im prvi posao da noću po- 
bjegnu... Sve selo udari u potjeru, no dotle zaori selom 
vika: »Vatra, vatra, izgorje škola!« Svi okrenu natrag i stanu 
spasavati. Uto opazi pop ikonu sv. Save te kao pomaman po- 
teče u školu da je spase. Ali ga u onoj! tišini zahvati nečija 
sjekira po kičmi, te se svali. Napola mrtva odnesu popa iz 
vatre kući njegovoj. Došao i vladika, a popo mu se tuži što: 


«nije učio škole, stoga da je izgubio dijete, odveo mu je učevan. 


čovjek s kojim nije smio ni govoriti; te moli vladiku nek ne 
drži više prostih popova kao što je on. Uto dohiti Marija bli- 
jeda kao smrt, sva mokra. Popu udare suze kad opazi dijete. 
Na samrti joj preporuča: Služi sv. Savi!... Za šest godina bila 
Marija učiteljicom u selu, a onaj se učitelj potuca kojekuda, 
nedavno se oženio nekakvom što pravi šešire, pa se sad već 
rastavlja s njom, jer se ona tuži da je muči i bije. Nikada ne 
će on biti sretan. : 

Kad bismo bili mogli. zaviriti u radionicu piščevu, možda 
bi se ondje prije ovake koncepcije našao i drugačiji, pređaš- 
nji nacrt. Očito je da su bila prije svega piscu na umu po- 
imence dva glavna lica pop i popadija, pa možda još i stari 
učitelj. Ova su lica doista majstorski nacrtana, osobito sam 
pop ne može da bude potpuniji i jasniji. Pisac je otkrio čita- 
ocima svaki najzabitniji kutić. popine duše. Ali je nepokvarena 
priroda ove neuke, ali poštene i plemenite  čeljadi nagonila 
pisca da ih kontrastira s nezrelim plodovima polovične škol- 
ske naobrazbe; pisac je naime želio reći, gledajte koliko je 
gora ovakva kutlura od one idilske, poštene bezazlenosti. 
Ovakovoj tendenciji ne može nitko s pravom prigovoriit. Ta 
svi znamo i vidimo kako su žalosni, kako su glupi rezultati ne- 
Prirodne naobrazbe, koja ne raspiruje u mladih duša zanosa 
za vrlinu i dobro, nego budi nekakvu bolesnu grozničavost, 
koja takvoj žrtvi ne dade da zrelo prosuđuje život kakav 
jest, nego je kao bijesna bura baca od jedne: skrajnosti do 
druge. Pisac nije dobro uradio što je tip mladoga učitelja 
Prikazao odviše općenito, te čitalac ne može zahvatiti čitave 
slike takvog čeljadeta. One konture što ih je pisac upotrebio 
nedostaju da nam protumače zašto učitelj i Marija krišom 


, pobjegnu; tko im smeta da ljubakaju? A pogotovu je maglom 


zastrto zašto se Marija vraća i to tako naglo:baš u.onaj čas 

kad je otac na umoru. (Pored svega što ova druga naslaga 
. nije onako majstorska kao ona prva, opet možemo mirne duše 
reći da se u »Školskoj ikoni« nahodi veliko blago psihologij- 
ske analize. Uz nju probija tendencija piščeva da Stbima 
treba nauke, ili, kako simbolički kaže ikona sv. Save, manod- 
noga prvoučitelja — treba nauke narodne koja će pristajati 
uz potrebe naroda srpskoga. Treba narodne škole u kojoj ne 
će biti mjesta kojekakim usijanim mažikartama, već gdje će 
se s ljubavlju i s razumijevanjem uzgajati puk za prosvjetnu 
zadaću, gdje će se ono prirodno čuvstvo dobrote i poštenja 
skladno dotjerivati za potrebe moderne. 

U crtici »U dobri čas hajduci« prikazuje nam pisac kako je 
neosnovan razdor među Srbima iz austro-ugarske monarkije 
i pravim Srbijancima. Takva Srbina »Švabu« dovodi pisac u 
živu situaciju, gdje mu je trpjeti kojekakvih ludih neprilika 
zbog te lude razmirice, dok se u zgodan čas ne pokaže da i 
u takvoga čovjeka bije junačko i pošteno srce kao i u svakog 
drugog! 

Mnogo je dublje zamišljena pripovijetka  »Na bunaru«. 
Vješto nas pisac ' upoznaje s nutarnjim  organizmom velike 
narodne zadruge. Velika je zadruga Đenadića. Iz ove se za- 
druge momak Arsen zagledao u Anoku, kćer susjeda Burma- 
zovića. Dobra djevojka, samo da je nije otac strašno razma- 
zio. Jedno veče dođe Arsen kući — pijan. Divno je opisao 
pisac neodrešita Aršena kako se po prvi put opio, jer se 
boji zapreka kako će do Anoke. Ipak ga pijanstvo razgovori, 

te se odade da će učiniti sve za Anoku, da će Anoka biti nje- 
gova, bilo ma šta. Starješina je u zadruzi djed Matija Đenadić; 
od starijega mu brata ostala snaha Radoka, s kojom dijeli 
starješinstvo, A pored njih zalazi u vijeće samo još Arsenov 
otac Blagoje. Osim njih troje nitko se ni za što ne pita, nego 
sve sluša i pokorava se... Najizad prispije u zadrugu Anoka, 
kao i u oca što je bila; sve mora da bude na njenu, pa ni ra- 
diti joj se ne da, nego tiranica — sve bi htijela zapovijedati. 
“Tako navali na Arsena, meka ijoj kupi nov srmali-jelek, sva- 
kome nadijeli pridjevak.... Arsen se jadan pognuo, muka mu 
je, boli ga što je doveo u kuću tako čeljadđe, ali šta će kad je 
ipak ljubi... Nije druge, valja i djedu kazati kakva je Anoka. 


A djed? Uhvatio prvu zgodu za večerom, Anoka je upravo , 

reduša, a djed u najsvečaniji čas zapovjedi svima da u svem 
slušaju Anoku, pa tko je ne posluša, ubio ga bog. Anoka se 
osupne, ne zna pravo šta biva od nje, tek kada svi poustaju, 
doleti kao pomamna u kuhinju k ženama, pa im stane obijes- 
no nalagati kojekakve poslove... Ali ne potraje dugo prva 
provala vulkana; začas osjeti Anoka svu gorčinu nove situa- 
cije, misli joj se stanu nemilice trzati. U slabe žene popusti- 
le žice strasti, te se sva satrvena svija uz Petriju, kojoj se na- 
žao dalo što je Anoku zadesila takva sudbina. Žene se isplaču, 
a u cik zore eto starca djeda na dvorište. Ovdje se sastaje s 
Anokom gledajući je zadovoljno kako se pokajala... Arsen 
se samo čudi, a bome i drugi razrogačili oči, te gotovo bojaz- 
ljivo gledaju neobičnu sliku. »Hajd na bunar«, vikne djeda. 
Svi onamo. A Anoka zahvati vode, i starac se stane prati, a 
Anoka rasplete kosu te ga počne sušiti. Tako nalije vođe svje- 
ma po zapovijedi starčevoj. 

— A njoj nitko da polije? 

Svi pritrčaše kovi. : 

— Sad pošto ja kažem. Sad volim i sam polivati. Deđe, 
sine, umivaj se! 

Ne zna se dal njemu dršću ruke, il' Amoci srce. 

Obrisa je svojim ubrusom. 

* Objesi joj đerdan o vrat: 


— (Sve ona sirota! A' ja vam kažem, pazite što sam sinoć 
kazao: »Ko je u čemu uvrijedi, bog ga ubio!« 


Jedva možeš vjerovati koliko je građe pisac zbio u ovu 
sitnu pripovijest. Pisac se mogao pozabaviti više oko erotsko- 
ga momenta, ali njemu nije bilo do drugoga nego da nam 
genetički prikaže znamenitu epohu ovakvoga ženskoga tipa, 
kao što je Anoka. Ovo je krasna studija po prirodi. Osobito 
je zanimljiv i prema prirodi sasvim valjan lijek kojim djed 
liječi ovakvu bolest. Klin se izbija klinom. Sličan ćemo način 
naći u »Verteru«. — Ako bi se kome činila ovaka operacija 
predrastična, možemo odvratiti da je prema karakteru sasvim 
dosljedna, te ne možeš ni časka sumnjati u nutamjoj istini- 
tosti njenoj, U početku je karakter mazenice Anoke još ne- 
kakvom maglom zastrt, istom se u vatri zlato kuša. Pored 
Anoke osobito je vjerno crtan djed, stanješina zadruge, pa ne- 

odlučni Ansen. Pisac navalice ne traži efekta dramatičnim 
sredstvima, on taj efekat dobija pjesničkom, organičkom cjeli- 
nom. Kako je neobičan, izvoran i krasan završetak pripovije- 
sti! Kako se silno svojom poezijom doimlje čitaoca! Pa ipak ne 
možeš reći da je pisac igdje pregorio istinu za efekat, Mogli 
bismo ovu pripovijetku isporediti sa cvijetom koji nije samo 
lijep nego i miriše! 


Nov nam problem iznosi pisac u noveli »Verter«.. Već se 


iz samoga naslova razabire što je tendencija pripovijesti. Pi- 
sac pobija verterizam kao rak-ranu mnogih ljudi, zadojenih 
sentimentalnim uzgojem — dokazuje kako je ništetna i ja- 
lova sanjarija ovakvih tipova. Ali se pisac. ne zadovoljava 
objektivnom slikom ovakvog čeljadeta, nego nam nastoji na 
konkretnom slučaju pokazati ustuk takovu zlu. Bujnim kolo- 
Titom i potpunom plastikom opisuje nam pisac svu atmosferu 


ljudi i okoline u nekoj kupelji, u koju je došao Janko; junak - 


Pripovijetke. Vidimo tu nekoliko tizvrsno prikazanih lica s 
kojima će se sastati Janko. A tko je taj Janko? Činovnik, 
čovjek kojih 30 godina i lica blijeda, a očiju sanjivih, iz ko- 
jih izbija neka naivnost i čežnja. Uzgojen ije kao djevojka, uči- 
telji ga pazili i mazili, i dakako revno krili od svijeta kao 
cvijet ispod stakla. Kad je došao na veliku školu, bijesno se 
dao na Victora Hugoa, i stao silno uzdisati za romantičnim 
junaštvom! Bješe već zagazio u doba mužanstva, a još nije 
srknuo iz čaše ljubavi, osim nekoliko nježnih uspomena iz 
djetinjega. vijeka. Pa ipak osjećaše ovu prazninu ljubavi, te 
se naganjaše za svakojakim fantomima. Pošto ovako zagrezne 
u potpun subjektivizam, pojavi mu se u duši neobična pre- 
vrtljivost dispozicije: čas veseo kao pomamamn, čas ma s koje 
. Sitnce užasno: sentimentalan... U ovu kupelj prispije jedne 
večeni negdašnja drugarica Jankova sa svojim mužem, real- 
nim trgovcem Mladenom. Pojav Marijin utonuo u njegove 
grudi kao plameni mač. Od dijeteta postala krasna žena. Trista 
muka navali Janku na dušu. Bili joj se primakao ili ne? 
Mladen ostavi ženu samu u kupelji i ode. Po slučaju se Janko 
Prvi put sastaje s Marijom, kad izađe u park. Tako'joj se 
približi. U početku se Janko samo opsjenjuje da je to puko 
«poznanstvo, no doskora ga se prihvati plamen vatrenih očiju 
.Marijinih. — Janko se zaljubi sa svom  grozničavosti svoje 


198 





sumnjičave duše u Mariju, uvjerivši se najzad da je njihova 
nova simpatija više nego ljubav braće. Janko je svaki dan 


razdražljiviji, pače, kad ga nekom zgodom uvrijedi surov po- 


ručnik, razbukti se strast Jankova.. 

Za taj sukob saznade dakako i Marija, pa to razbije njenu 
čuvstvu zaklop, te joj se dušom razlije velik, nepoznat pri- ' 
mamljiv val ljubavi. Dapače Marija druge noći ne odolje čuv- 
stvu, nego se tiho otkrade u Jankovu sobu. Ne znajući da li 
spava upita ga: »Što si tužan?« A on — kao zapanjen, ne reče 
ništa, ne mače prstom ni okom ne trenu, nego najzad u jed- 
vine jade prošapta: — »Volim tel« Ali u taj.mu par pomrče 
svijest, i on više ne vidje kako ona ostavi njegovu sobu... 

Sve to vidje poručnik, te javi Mladenu da mu se žena 


lijepo zabavlja, jer neki Janko ne izbiva ni danju ni noću... 


Na Janka se svali čama i tjeskoba. Kao.lud glavinja gajem, 
gdje sastaje profesora Nedića, te ga moli neka mu dade 
knjigu da čita, Nedić mu daje Goetheova Vertera (Werthera). 
Janko se čisto opija lektirom upravljajući sve na sebe, te 
stane sada još žešće očajavati. 

Uto se vrati Mladen. Njemu je oprezno natuknuo prija- 
telj Katinić da čim prije dođe u kupelj. Katinić mu protu- 
mači kako ije. Za Janka mu kaže da je sanjalo kome treba 
samo otvoriti oči i navratiti ga na pravu stazu, treba samo 
poniziti u njemu na oči ludi verterizam, te vatru kojom iz- 
gara okrenuti za domovinu, politiku, prijateljstvo ili što slič- 
na. Marija, veli, sad još nije ničija. Tko bude od njih bolji — 
Mladen ili Janko, onome će se prikloniti, jer je žena kao i di- 
jete. Razabravši sve, Mladen odluči osti verterizam svo- 
jom .vatrenom iskrenošću. 

Marija, Janko, Mladen i Katinić okikke se u gostionici. 
Ovdje Mladen zametne razgovor o Verteru, te stane vatre- 
nom besjedom nemilice šibati njegove glupe lamentacije, že- 
leći da se verterizam zamijeni zdravom ljubavi. Mladen govori 
veoma drastično, ljubav Verterovu zove izdajstvom, lopov- 
lukom, ljuti se na Goethea što je mogao takoga šmokljana 
onako simpatično prikazati, te iznosi kao izgled zdrave poezije 
svoga ljubimca Njeguša. Zatim reče da mu valja ostaviti ku- 
pelj, te ženu povjerava — Janku. Janko se prenerazi te kao 

u tili čas preli mu se u srcu, umalo što nije briznuo u plač, 
te zanesen kliče Mladenu: 

— Ja sam vaš, sasvim vaš! Radite sa mnom kako vas je 
volja. Iako bi vam trebalo, što kažu, i krvi ispod grla, ja- 
bih... 


A Marija? Sjutradan se nježno i iskreno ovija oko Mla-. 


dena. Lijek je pomogao. Samo Janko, ako se i malo proči- 
stio, opet se nije sasvim promijenio, — i kasnije počinja svake 
godine po kakvu budalaštinu! 

Tendencija je sasvim jasna, ne treba napominjati. U ovaj 
nas par više zanima je li piscu pošlo za rukom da bude uvi- 
jek dosta objektivan. Lazarević je iznio u ovoj pripovijesti 
najveće bogatstvo psihologijskih opažanja; dosta će biti ako 
upozorimo na prizor Jankov iza one kobne noći. Geneza je 
Jankova značaja sasvim vjerojatna. A da Janko ne promijeni 
ćudi nikada, to je sasvim po prirodi, jer se hladan snatralac 
ne može nikada sasvim popraviti! Vidi se da je Lazareviću 
anatomija srca i strasti dobro poznata. Pa ipak mislimo da 
je pisac gdješto posrnuo. Najprije nam se ne sviđa što Marija 
dolazi noću u Jankovu sobu. Oslobodi li se žena na takav čin, 
nije vjerojatno da će se za koji dan iskreno ovijati oko dru- 
goga čovjeka. U prirodi nema skokova. Sama sanjarska ćud 
ne može tako lasno razbiti prepone koje ne dadu poštenoj 
ženi da takova šta uradi. A Marija je poštena žena. Za takav 
se čin hoće intencija, koja se neće poput sitne magle raspršiti 
od prvoga sunčanoga traka... Piscu je bilo na umu da na- 
pravi psihičnu operaciju na takvu čeljadetu kakov je Janko. 
No tko će se u noveli toga posla pothvatiti? Mladen. Nama 
se ipak čini da ovako ne bi postupao Mladen prema onome 
kako ga je prije.ocrtao' pisac, Očito je da je Mladen u tom 


poslu samo ruka pisca operateura. Teško je piscu da se sasvim . 


odijeli od lica svojih, te baš u tom često griješe i veliki pisci, 
kao na priliku Auerbach ili Dickens, kad ovome ili onome 
licu podaju kolorit koji ga ne ide. Lazarević :šte da se divimo 
Mladenu, pa ipak ne možemo vjerovati da je ona osnova 
ponikla u dnu njegove duše. To je pisac jamačno sam donekle 
osjećao, te je upleo Katiniča, koji je poput mnogih »prijatelja« 
u dramama Dumasa mlađega samo oruđe piščevo. Pored svega 
toga »Verter« je Lazarevićev krasno djelo, te obiluje krasotama 

ne samo u karakteristici nego i u vještačkoj kompoziciji, koja 
nas nešto sjeća Turgenjevljevih pripovijedaka kupališnih. Još 
ćemo napomenuti nešta. Goethe se u poznije dane sam pod- 
smijavao i Verteru i Rousseauvljevoj: Nouvelle Heloise, koja 
ga je ponukala da piše Vertera. Međutim se Goetheu već onda 


kad je pisao Vertera nehotice potkrala ta misao, jer pored ' 


Alberta i Lotte nahodimo u romanu seljački par u sličnoj 
situaciji, samo što seljak svoga suparnika — ubija. Prema 
sentimentalnosti Verterovoj napominje i Mladen u dosta živu 
kontrastu kako bi liječio zavodnika svoje žene — kakov se- 
ljak iz Šumadije!.. t 

Najljepši će cvijetak harmonije između oblika i jezgre 
u Lazarevića biti zajamačno zadnja pripovijest »Sve će to 
narod pozlatiti«. Najbolja bi ocjena 'bila da je doslovce pre- 
štampamo, Ovdje je pokazao Lazarević da je gotov umjetnik 
koji dobro shvaća ono pravilo: valjan umjetnik ne smije svega 


reći, umjerenost je prvi princip umjetničke tehnike. Premda 


je Lazarević protivnik deklamacije, umije ipak postići divan 
efekat duhovitom obradbom, zgodnom razdiobom svijetla i 
sjene, a nada sve prirodnom karakteristikom, Ovako iz same 
situacije probija iskra efekta koji upaljuje srce čitalaca. 

Opisuje se kako otac na parobrodarskoj postaji očekuje 
sina, za koga je čuo da je u ratu dopanuo rane. S njim za- 
jedno čeka nekakav kapetan svoju ženu. Lađe dugo nema. 
Tako se rasprede razgovor... Najzad eto lađe. Putnici izla- 
ze, kapetan je dočekao ženu. ; 

»Kapetana kao da neka ledena ruka ščepa za srce, ali ta 
ruka isto tako naglo popusti, jer u isti mah opazi kako se 
preko ćuprije kreće jedan čovjek u prostom vojničkom odijelu, 
bez desne noge i lijeve ruke. ' 

— Čuti, reče kapetan s užasom na licu. Brzo predade 
dijete ženi, pa pritrča bogalju. Pothvati ga rukom ispod miške, 
i pomože mu da zakorači jednu gredu, koja se bila isprije- 
čila na mostu. , 

— Da nisi ti, vojniče, gazda Blagojev sin? 

— Jesam, gospodin-kapetane! wreče vojnik, sastavljajući 
nogu i štaku i dotaknuvši se po vojnički kape. Ali ga štaka 

izdade, i on se pridrža za jednu gospu s kučetom i zembilom, 


koja vrisnu i odskoči u stranu. . 
— Tu ti je otac! Čekaj da mu kažem! 


Kako bijaše tek zora, i putnici neodlučno stajahu na obali, 
. to i nehotice svi obratiše ; pažnju ovoj sceni. 


Kapetan otrča naprijed u mehanu da probudi Blagoja. 


Svijet se raskloni u dva reda, puštajući naprijed invalida, 
krasnog momka s muškim licem i žalostivim osmijehom. oko 
usana. Sve bijaše u njega: i snaga i zdravlje; ljepota; i opet 
— ničega ne bijaše! Sve ličaše na razlupanu, skupocjenu por- 
celansku, vazu. 

On pođe polako naprijed. Za njim pristade kapetanica Ss 
majkom i djetetom, pa. onda ostali Pa &vi ćuteći i kao u 
nekom svečanom sprovodu. | 

U taj par gologlav Blagoja istrči iz mehane. Kapetan pri- 
skoči i dohvati ga za ruku, 

— Stani! On je teško ranjen! Zdravo teško! 

— Kako teško? Ko to kaže!... Evo, evo pisma! ... njegov 
drug Jole. 

Zvjerajući na sve strane on potrča pred invalida i zaustavi 
se na kraju publike. : 

— Pa gdje je? 

— Tata! viknu vojnik milostivo, okoeći se na jednoj nozi 
i podupirući se štakom. Tata! Evo me! 


Blagoje se kao munja okrete. Stane pred sina. Gleda ga, 
gleda — pa onda tresnu o zemlju. Niko ne mišljaše da ide 
svojim poslom. Svi priskočiše, poprskaše ga vodom. Dama s 
kučetom tura mu nekakve kapljice pod nos. Brzo ga povra- 
tiše i digoše na noge. On se brzo obrisa od vode kojom su ga 
polivali, pa onda zagrli sina, ali tako naglo kao da se bojao 
da će mu pobjeći. Dugo ga ne pusti. A i kad se odvoji, on ga 
gledaše pravce u oči, ne smijući nikako spustiti očiju dolje 
gdje je nekad noga bila. 

— Hvala bogu, samo kad si ti živ! Sve će ovo dobro biti. 
Ovo — on napipa štaku — ovo će narod pozlatiti! Je li tako, 
braćo! 

Svi priskočiše odgovarajući. 

'— Evo ja, reče kapetan, ja prvi dajem — on stade pre- 
turati špagove, ali nađe samo nekoliko krajcara — ja evo 
dajem sahat i lanac. Na! 

— Hvala, gospodin-kapetane! reče vojnik isto onako po- 
zdravljajući kapetana. Drži, tata! Ja nemam druge ruke, 

— Evo, i ja ti dajem moju ćilibarsku lulu. Vrijedi dva du- 
kata, reče Stevo praktikant, 

— Hvala braćo! Drži, tata! 

— Evo ti, da kupiš duhana! reče Marinko i pruži mu ne- 
koliko dukata. 

Vojnik s mukom pridržavajući štaku skide kak # i pod- 
metnu ju Marinku da turi u nju novce. , : 

Blagoje uze kapu u obje ruke, metne u nju sahat, lulu i 
dukate. Narod poče redom spuštati, Među putnicima bješe 
naše braće Rusa, s.onom, kako oni vele, »širokom naturom«. ; 
»Hvala braćo! hvala braćol« ali mu glas postaje sve više i 
više zagušljiv. Te dvije riječi počeše dobijati odsudan ritam 
kao u slijepca na vašaru, i on kao da sad prvi put osjeti sa 
svom snagom nepokoljebljivog uvjerenja da je bogalj i pros- 
jak. I najzad prosuše se tihe, krupne suze ko majska kiša, 

— Gle, gle ti njega! reče Blagoje. Zbog take sitnice, pa 


plače. Pa šta mi je to? Jedna noga! Ej! hej! Sve će to opet... 


on umalo ne reče »narasti«, ali se ustavi: Sve će to opet... 
Ama je li ti ja kažem da će to sve narod pozlatiti! 

Pa onda ujedared i sam briznu u plač: 

— A što će mi sve ovo? 

On: baci preda se na zemlju kapu s odašake i kao lud 
pogleda u nebo, kao da odozgo čeka odgovor. 

—, Hajdemo te odavde! reče kapetanica. Ovdje je nesre- 
će, a mi... Ona pogleda u obje noge svome mužu i pune 
obraščiće svoga djeteta... mi smo hvala bogu srećni i pre- 
srećni! 3 

Tada su odveli Blagoja i sina s poklonima na karucama 
u varoš. Ljudi dobra srca činili su im donekle poklone, ali se 
sve na svijetu ogugla. Sve izblijedi — # oduševljenje, i ljubav 
i dužnost i sažaljenje! i ne možeš ga više poznati kao ni To- 
puzova vranca, koji je nekad nee svaku trku, a sad okreće 
suhaču.« : 

Kompozicija, psihologijsko crtanje i tendencija skladno 
se prelijevaju u ovoj jedinoj pesimističkoj pripovijesti La- 
zarevićevoj kao krasne boje nebeske duge, te ova pripovijetka 
jamačno spada među najsjajnije biserje poezije srpske. 

Pored Lazarevića objelodanio je prošle godine zbirku pri- 
povijedaka Paja Adamov-Marković »Na selu i prelu«. Pisac 
sam u predgovoru napominje za neke pripovijesti da ih je 
slušao na sijelu i prelu. Ovo nam valja svakako odmah na 
početku reći, jer je to ujedno najbolja karakteristika ovih pri- 
povijedaka. Adamov priča samo slike i prilike iz srpskog na- 
rodnog života, Naša je da kažemo kako radi u tom poslu. 
Pročitali smo ovih šest pripovijedaka kojima nas nudi Adamov 
u svojoj zbirci, pa možemo reći da je Adamov naprosto ideali- 
zator onih pričanja koja se pripovijedaju na sijelu i prelu. 
Ovako sam naslov knjige svjedoči što je bila intencija piščeva. 
Kako pučani na sijelu i prelu pripovijedajući ne zalaze u 
dubine psihologijske analize, nego više spominju vanjsku hi- 
“o storiju događaja, tako ćeš i u Adamova zalud uhoditi trag 
dubljoj psihologiji: kao što u pučkoga pripovjedača, nema ni 
ou njega oka za duševni svijet, nego više za konkretne slike, 
Adamov nam prikazuje niz naznih situacija, u kojima se poka- 


zuju konflikti ponajpače vanjski, naime takvi koji ne nastaju, 


u duši pojedinaca, nego 'ih uzrokuju neskladni interesi više 
Rao: lica. Adamov je pripovjedač koji piše za inteligentne 
slojeve samo zato da im pokaže kako sam puk shvaća i tuma- 
či ovu situaciju, kako radi i postupa u ovoj ili onoj zgodi. 
Stoga može Adamovljeve slike razumijevati i pučki stalež, dok 
Lazarevića razumijeva samo inteligencija. Adamova regbi više 
pritežu općenite tipne prilike kojima ije protkan i prožet ži- 
vot naših seljaka. Ovo su okolišni nacrti bez boja i bez dra- 
matične kompozicije, gdje je slikaru više do toga da nas 
upoznade s općenitim konturama narodnih prilika i neprilika. 

Stoga Adamovljevi tipovi nisu dosta dotjerani, dosta izra- 
ziti, jer pisac čitaoca uvijek ostavlja na površini, a ne vodi 
ga u dubine psihičkoga svijeta, A to smatramo golemom po- 
greškom, jer nam pisac ovako ne podaje prilike da zavirimo 

.narođu u dušu. Adamov je s velikom ljubavlju pisao ove 
pripovijesti. To proviruje ne samo iz žarkoga predgovora, 

gdje odrešito brani narodne osebine, nego još više iz načina 


= kako je išao idealizovati pučko pričanje. 


Sve slike koje nam riše prolaze kroz prizmu njegova 
čuvstva, njegova otadžbeničkoga srca, te se ovo svijetlo lomi 
i u novu obliku izbija u pripovijesti. Pisac je patetičan, pače 
kad ga zanese čuvstvo, neće zazirati upravo od direktna 
patosa i deklamacije. Ovaj subjektivizam ne može bogzna ko- 
liko škoditi u opisima, jer su opisi prirodnoga okoliša obično 
i u najobjektivnijih pisaca ipak donekle prožeti subjektivnim 
čuvstvom piščevim, kako se to vidi u Turgenjeva. U Adamova 
doista nahodimo nekoliko vještih opisa ljeta, noći... gdje se 
lijepo prelijevaju sve boje. Ali taj subjektivizam nemilo kvari 
karakteristiku, otima horizontu novele, čitave seoske idile — 
pravu nehinjenu niježnost, onu reghbi objektivnu naivnost i 
svježi zadah same prirode, čemu se divimo u seoskim pripovi- 
jetkama ruskih pripovjedača Turgenjeva, Tolstoja, Pisemsko- 
ga ili u boljim pripovijetkama Nijemca Auerbacha. 

Željeli bismo više prirode, a manje patosa, više istinitih 


.slika, a manje deklamacije. Adamov je za pripovjedača pre- 


malo miran kritik, a previše subjektivan pjesnik, premda rado 
priznajemo da su mu neki prizori lijepo pošli za rukom. 

Da u Adamova sada još preteže sinteza, pokazuje se samo 
kompozicija, kojoj je dosta vješt, nego i veoma kićena, možda 
i odviše kićena dikcija. Kako kome, ali nama se ono prenatr- 
pavanje i gomilanje ne sviđa. Možda imade krajeva gdje se 
onako kiti, ali mi sudimo da ovakav govor ne može biti iz- 
gledom umjetničkoj pripovijesti, koja treba da nam prije svega 
razotkriva nutarnji saplet duševni, svu dijalektiku čuvstva, sve 
tajne duševnoga života, naprosto koja treba da bude psiho- 
logijska slikarija. 

Kako rekosmo, tipovi su Adamovljesih pripovijedaka pre- 
malo izrađeni; tek u jednoj pripovijesti — ujedno najvećoj od 
sviju — zalazi Adamov u anatomiju srca, a to je »Jole«. Kako 
je u tom poslu prošao, reći ćemo začas. 

Još nam valja napomenuti nedostatak ovih pripovijedaka, 
što je u njima premalo shvaćanja pučkog humora. Seoski ga 
život poznaje, a u ovim mu pripovijedkama nema gotovo ni 


traga. Tko riše život ljudski, treba da ga promatra sa sviju 


strana. Gotovo sve one fine nijanse kojih je na pretek u inte- 

ligentnih slojeva naroda, nahode se in nuce takođe u seljačke 
duše. I oni su ljudi, kao što i mi; samo je pomučnije opipati 
bilo njihova srca, te otkriti sve one varijante koje želimo upo- 
znati u povijesti. A kako zgodno veli umni Renan, istina je 
psihologijska gotovo vazda — u nijansi. i 

Tko dakle ište u Adamova što obično tražimo u modernih 
pripovjedača, neće toga naći, Adamov je već naslovom knjige 
odsjekao međe svome polju, pa kome se hoće da čuje pričanja 
ja na sijelu i prelu, imat će dosta zgode da se nasluša. 

U »Čiča-Mijinim jadima« prikazuje nam pisac kako se 
Mija mora da dijeli sa rođenim sinom zarad jezične i žučljive 
snahe, a odatle trista muka i nevolja, jer ne nalazi nigdje 
pravde, pa će stoga do svijetloga cara. Uz ovaj kostur umio je 
pisac nanizati kao štafažu dvije, tri dobre slike, kao što je na 
priliku ona kad Mija polazi u Beč, a seljaci ga slijetaju mol- 
bama sa sviju strana. 

»Čiča Mirko i Čiča Marinko« dva šu krvna neprijatelja, 
pravi Montecchi i Capuletti, dok ih ne smiri glas da je narodu 
poći na vojnu protiv mađarske revolucije.;. Na oči svemu 
Svijetu ljube se starci, a za njima i ostali narod. 

Sasvim je promašena »Opet je bio danas«. Sentimental- 
nost ove pripovijesti nije ničim: opravdana, a ni obradba nije 
pristala. Ova je jamačno najslabija. ' 

»Savjest mu sudila« mogla bi se nazvati posljednjim aktom 
u vanjskoj historiji nekog osobita luđaka koji je ubio brata . 

I ovdje je pisac tek slikar okolišni. Duše Bajine nije umio jasno 
iznijeti i protumačiti. 

»Svatovsko groblje« priča običnim načinom narodna pri- 
pripovijeda kako se Radoje iosvetio suparniku koji mu je pre- 
oteo milovano zlato, baš kad su krenuli svatovi. 

Najbolja je pripovijetka svakako »Jole«. Jole je ostao za 
mlada sirota bez oca i majke. Pisac ga: prati od prvog počet- 
ka sve do smrti, te nam veoma nježno opisuje prvi osvit lju- 
bavi u njegovoj duši; iza toga nam prikazuje prvi poljubac, 
a u ovom je poglavlju opis prirode majstorski prikazan sve do 
onoga momenta kad pisac počinje directe umovati. Iza slatkih 
* dana prve ljubavi osvanu dani nevolje. Jole treba da pođe u 
vojnike, Pa tako ode u grad da služi, ali mu srce ne da mira, 
nego ga sve nešto bocka i grize, te jednoga dana ostavi stražu 

i pobjegne kući. Zaželjelo mu srce igre, kola i — lijepe Ruže. * 
Sad ga čeka ljuta kazna. Sto misli provre na površinu njegove 
duše kad mu se valja vratiti na stražu. Glavom mu projuri mi- 
sao bi li sam sebe ubio ili svoga suparnika bogataša Teju? 
Bi li se vratio k straži gdje ga čekaju ljute muke ili ne? Sve se 
to svali na njegovu duše, u kojoj bjesni razigrano čuvstvo, dok 
najzad — ne poludi... Otkako je šenuo, potuca se selom i 
opravlja razne poslove, Do zgode spase dijete Ruži, koja je me- 
đutim bila prinuđena da pođe za Teju. S Tejom ne žive baš 
sloški, jer je Teja bije i muči, pače je jadanput spasao Jole, 
baš kad ju je Teja nemilo bio. Ovom zgodom izmlati Jole svo- 
ga supamika. Teja odluči da se osveti, pa ga tako do zgode 
ubije u svom vrtu iz puške kao psa. Ovo je radnja. 

Uz ovu se radnju niže nekoliko lijepih slika iz narodnoga 
života, ali“ tipovi i ovdje nisu sasvim dotjerani, te poimence 
nije čitatelju dosta objašnjen preobrat u Jolinoj duši. Ali za 
naknadu nahodimo nekoliko nježnih opisa, koji su piscu na 
čast. 

Pisac će unapredak bolje proći bude li razmakao međe 
svome polju. Pisac treba da se okani dojakošnje metode, da 
bude samo posljedovač narodnih pričanja na sijelu i prelu. 
Kao .što želimo da umjetna pjesma nadopunjuje nedostatke 
narodnih pjesama,.a prihvati ono što je u narodne pjesme do- 


.bra i lijepa, tako ni umjetnička pripovijetka ne smije da bude 


na istom stupnju na kojem je narodna pripovijetka. U Ada- 
mova je mnogo talenta za sastavljanje slika, te ako se ovakav 
talenat združi s psihičkim detaljem, mogao bi Adamov pri- 
stati u kolo naših Bal pripovjedača. A na tom putu želimo 
mu dobru sreću! 


KSAVER ŠANDOR-ĐALSKI: POD STARIMI 
KROVOVI 


(ZAPISCI I ULOMCI IZ PLEMENITAŠKOGA SVIJETA. 
OBJELODANILA »MATICA HRVATSKA« ZA GOD. 1886.) 


Kad se prije tri godine prvi put uhvatio u kolo hrvatskih 


pripovjedača Đalski sa svojom crticom Illustrissimus Batho- : 


Tych«, uzradovali su se tome svi koji pomnije prate razvoj 
naše lijepe književnosti. Začudili smo se mirnom duhu i oštru 
umu kojim Đalski opaža, te toplu čuvstvu i živoj mašti ko- 
jom prikazuje do tada zanemarenu građu plemenitaškoga 
svijeta zagorskoga. Već se po prvom poletu moglo razabrati 
da je u Đalskoga napretek talenta ne samo za stalno opažanje 
nego i za umjetničko stvaranje. . 


I doista, krasne nas nade nisu iznevjerile. Doskora iza »Ba-' 


torića« objelodanio je Đalski u »Vijencu« ovelik niz pripovi- 
jedaka, kojima je posvjedočio da se svoga posla latio sa &vom 
muževnom ozbiljnosti. U »Maričonci« nam prikazuje nedo- 
statke ženskog uzgoja u našim plemićkim krugovima, u 
»Novom dvoru« žigoše našu aristokraciju, u »Noći« nam 
otkriva veliku sliku naših društvenih i političkih prilika i 
neprilika, uhodeći svagdje u trag onim tajnim uzrocima s 
kojih zapinje kolo našega kulturnoga napretka. U najnovijoj 
pako pripovijesti »Janko Borislavić« prikazuje kako se duh 
pun i krcat Schopenhauerovih i Hartmanovih pesimističkih 
ideja o društvu i svijetu bori sa glupošću ljudskog nagona 


i s golemim zaprekama konvencionalizma. Kako se po sve- | 


mu vidi, izlazi Đalski na posao s čitavim sociološkim su- 
stavom, te ga svakako zapada čast da je u nas prvi počeo sa 


* 208 





sviju strana proučavati živčani organizam našega društve- 
noga života objektivno i duboko. Iako mu svi dojakošnji radovi 
nisu bili jednake sreće, ipak valja priznati da mu je karakte- 
ristika pojedinih lica ponajviše majstorska, osobito je sretan 
crtajući muška lica. Vidi se da u njega imade sile shvatiti 
život, kakav jest, te razumjeti one zakone po kojima se miče 
život pojedinaca i samoga društva. ' 

Nedostatak se pokazivao gdjekad u kompoziciji, jer pisac 
nije umio svaki put radnju zglobiti, A kondenzacija je nužna. 
krasne studije »U noći«, kojom je stao o bok prvacima pripo- 
vijetke hrvatske. A što mu slog nije u svakoj sitnici umjet- 
nički dotjeran, razumjet će svatko tko znade kako su i najveći 
Pripovijedački talenti polagano stjecali stilistično umijeće. 

Među najvrsnija djela mladoga pisca spadaju svakako za- 
pisci i ulomci iz plemenitaškoga svijeta »Pod starimi. kro- 
vovi«. Od ovih su crtica tri već prije štampane, a ostale su 
nove. One se sve, kao oko svoje osi, nižu oko illustrissimusa 
Batorića, a imađe u njih toliko istine, toliko poezije, toliko ko- 
lorita da ćeš s nasladom slušati ugodno pričanje pripovijeda- 
čevo o zagorskom plemenitaškom svijetu. 

Zašto nas se tako veličanstveno doimlje ruska beletristika? 
Zašto nas ne vrijeđa Gogoljev smijeh? Jer je to smijeh —kroz 
suze; jer svom ruskom beletristikom provijava dah ljubavlju 
zagrijana srca, odjek žive simpatije. I Đalski sa živom simpa- 
tijom, sa vrelim osjećajem riše sliku plemenitaškoga društva, 
te pesimizam njegov nije apatičan kao u nekih francuskih pi- 
saca, nego je zavit u neku tugu koju mu na srce navaljuje tra- 
gično propadanje pretposljednjega pokoljenja naših zagorskih 
plemića. 

Pisac naš nije puki fotograf. Kroz prizmu njegova čuvstva 
izlaze slike čistije, bujnije, istinitije, jer mu je do nutarnje 
istinitosti. U duhovito zamišljenu predgovoru ispovijeda nam 
Đalski iskreno svoju simpatiju za zastupnike ove generacije, 
te ih štiti od nepravednih navala da nisu patriotični. Ove pri- 
govore odbija pisac najpače nato što ih novi ljudi ne razumiju, 
što ne shvaćaju njihova uzgoja, tradicija i ideala njihovih. 

S njima nas želi Đalski upoznati uvjeren da ćemo im la-. 


šnje opraštati kad razaberemo svu atmosferu njihova života. | 


Pisca ipak ne zavodi simpatija da previdi njihove nedostatke 
i pogreške, Simpatija mu nije vida zamutila, nego i za vrline 
i za pogreške samo izoštrila. 

Batorić je slika i prilika onoga srdačnoga, iskrenoga, .po- 
štenoga pokoljenja zagorskih plemenitaša, koji su mirno uži- 
vali slasti života, te uzgojeni u drugoj tradiciji nepovjerljivim 
okom gledali na nov narodni, ilirski pokret — njihovim idea- 
lima sa svim tuđ i neobičan. Pisac nam prikazuje struju XVIII 
vijeka, lakoumno i: veselo uživanje plemenitaških dvorova — u 
opreci s novim narodnim idejama, koje se kite još i novim 
imenom da bude jaz golemiji. U toj borbi vidimo kako pro- 
pada sila plemenitaškog tabora, a ima u tom propadanju 
minogo tragike. Zbog nesporazumka postaju korjenike hrvatske 
protivnici narodnog pokreta, gdje bi inače, da mije bilo pre- 
velike opreke u idealima, mogli biti njihovi stari dvorovi 
glavno ognjište narodnog napretka. . 

»Ilustrissimus je Bathorych« krasna slika u kojoj se pre- 
pleću individualne karakterne crte s kulturnim koloritom na 


divan način. Upravo osjećamo atmosferu onih vremena kad. 


su Živjeli ovi ljudi. Osobito je slika samoga Batorića tako 
majstorska da ćeš joj malo premaca naći u našoj književnosti. 
Psihologiju lica oživljuje jasna slika tadanjih običaja. Kako 
je lijepo opisano veselo društvo, sakupljeno u Batorićevojj 
kuriji! Ni najmanja sitnica nije umakla piscu. Zgodno je uple- 
tena sitnica o duhanu. Da nam bude Batorić jasniji, pisac nam 
usput opisuje njegova oca Vuka, volterijanca i masona, koji 
je i opet zanimljiv tip naših plemića iz druge polovine pro- 
šloga vijeka. Tragičan završetak ove pripovijetke poput crna 
oblaka ne donosi porazna groma samo Batoriću i njegovoj Bre- 
zovici nego ujedno svoj onoj generaciji njegovih vršnjaka. 

Izvorno je zamišljena druga pripovijetka »Diljem Brezo- 
vice«. Ne spominjemo se da je koji drugi pisac napisao slične 
crtice. Da bude slika potpuna, pisac nam opisuje kuriju u 
kojoj su živjeli Batorićevi pradjedovi i sam illustissimus, 
Pisac ne opisuje suhoparno pojedinih soba, nego u upis upleće 
kulturni kolorit tako da prateći pisca po kuriji upoznajemo u 
isti mah sve one valove zapadne kulture evropske, koji su za- 

Pljuskivali ove starinske, sada već zaboravljene domove hr- 
vatske gospode. Kako su ova naša gospoda bila konservativna, 
nema se na slučaj odbijati što se u jednoj kuriji moglo nasla- 
gati toliko raznih, često najoprečnijih uspomena posljednjih 
triju generacija. Podjedno nam pisac izvodi pojedine zastup- 
nike ovih struja: korjeniku Matiju, liberalca Vuka i Kornela! 

Pod konac ovoga zapiska nalazimo prijelaz na novu crtu 
»Roman portreta«, u kojem je savim preteglo vanjsko pri- 
povijedanje ljubavne zgode iz šesnaestoga vijeka; te nam se 
čini da je ova romantična epizoda bez dublje psihologije u 
nizu ovako krasnih ulomaka suvišna. 

Da nam prikaže Batorića u najkarakterističnijim momen- 
tima života, napisao je Đalski crticu »Na Badnjak«. Ovdje je 
induvidualna istina tako sjajno polučena, način obrađivanja 
i perspektiva tako majstorska da se ne skanjujemo prozvati 
ovu crtu biserom naše poezije. Svom crtom vije neki nježni, 
rekao bi lirski duh poezije, koji te gdješto podsjeća Turge- 
njevljevih seoskih slika. Zbilja ne znaš čemu bi se više divio, 
da li opisu lova i čitave prirode, ili epizodi sa starcem Ada- 
mom, ili zgodnu preobratu u njihovu razgovoru o duhovima, 
ili najzad polasku u crkvu, Sve je to skladno, tako izrazito. 

S toplim su osjećanjem prikazani božićni običaji u ovom 
dijelu hrvatskoga svijeta, pa ćeš jamačno zajedno s piscem po- 
žaliti što Hrvati tako slabo cijene običaje narodne, premda ih 
to najviše čuva od tuđinstva i hrani u narodu poštovanje sa- 
moga sebe i ponos! Najteže je umjetniku razabrati što i ko- 
liko treba da kaže, sve kazati, reći će — ubiti poeziju. A ni 
iz jedne pripovijetke nismo toliko kao iz ove razabrali da u 
njega uistinu imade — umjetničkoga temperamenta, one moći 
da uzmogneš opažaje i iskustva prožariti i pravim slogom obje- 
lodaniti. Tko umije onako valjano birati i obrađivati samo ka- 
rakteristične detalje, kao što to pokazuje pisac »Badnjaka«, u 
toga ključa vrelo poezije, u toga tinja sveta moć stvaranja 
umjetničkoga! 

U crtici »Na groblju« vidimo Batorića na mjestu tužnih 
uspomena. Poznaje on svaki krst. Iz grobova niču Batoriću 
zrake prošlih vremena. Nježna je priča o vjernom sluzi Janku, , 
a upravo je veličanstven u svojoj tuzi Benko Stolniković, ne- 
sretnik, koji revno polazi u grob štono krije sve njegove mile 

glave. Dugo ga je lomila tuga dok mu nije pomogla ona hr- 
vatskom čovjeku prirođena filozofija fatalizma: Suđeno je 
tako! S ovom se melankolijom naše slovjenske duše lijepo po- 
dudara sama situacija koju je pisac vješto udesio! 
»Plemenitaši i plemići« zove se crta u kojoj je pisac na- 
stojao da prikaže opreku stare plemenitaške, poštene i iskrene 
generacije hrvatske i novih mladih plemića, nadutih i sebič- 
nih. Već je susret, kako se zastupnici ovih pokoljenja. sastaju, 
veoma karakterističan. Stari prostodušni i pošteni, a mladi 
ukočeni i himbeni. No ova razlika nije samo u riječi nego i 


u odijelu. Da to posvjedoći, upleo je pisac epizodu o Justiki, 


koja je nehotice ranila svoga zaručnika. Mlada je gospoda od 
prevelike revnosti prijave, te ona nesretnica dopane tamnice, 
a kasnije se od stida utopi. U ovoj nam je crtici pisac iznio 
.par divnih karakteristika, ali u kompoziciji nije bio tako 
sretne ruke, poimence nam se čini da je posljednji prizor od- 
više drastičan, a svakako suvišan, jer crtica kod svoje vrline 
u karakterizaciji ne treba ovakoga efekta! 

Preznamenita se pitanja dotakao pisac u zapisku »Na Ja- 
nuševo«, a to je lakoumlje naših mladih plemića novijega 
doba. Taki je lakoumnik Alfonz Paštrović, koji napušta vojnič- 
ku službu, jer misli, da bi se mogao oženiti bogatom Moni- 
kom Bergerovom. Za gozbe, gdje bi se imali zaručiti, zagleda 
se lakoumni plemić iznenada u groficu Nordberg, koju je slu- 
čajno sa sobom dovela Monika. Sve od časa do časa! A zar to 
nije geslo naše mlade gospode? Zaruke se razbiju, familija Pa- 
štrovićeva propadne, a s njom plemenita, ali nešto neoprezna i 
lakoumna Klaudija, kojoj se iznevjeri praktični dr Luxen, 
čim opazi da nema novaca, Bogata Monika polazi za dra Lu- 
xena. Rišući nam Paštrovićeve, odaje nam pisac onog crva koji 
je rastočio mnogu hrvatsku plemićku obitelj. Uz nje se pri- 
slanjaju karakteristike ostaloga društva, ako i nisu tako de- 
taljne. Obradba je tehnička osobito prema kraju donekle ne- 
potpuna, premda valja priznati da je kolorit pripovijetke po- 
najčešće dobro pogođen. 

“Dok čitalac pročita ove crtice, koje su uvijek u nekoj svezi 
s Batorićem, i nehotice će se zapitati: Nije li iBatorić nikada 
ljubio? iNa to nam odgovara zadnja crta u ovoj zbirci: »Mlin 
kod ceste«. Ova nam se pripovijetka ne čini uspjelom, prem- 

«da je Živa istina da je karakteristika tete Antonije majstor- 
ska. Po svoj je prilici pisac u romantizmu predaleko zašao, 
kada opisujući život Batorićeve nesretne ljube grofice Wal- 
Iheim veli kako je ona počela gudjeti zaboravivši na nazočna 
pripovjedača. Tip je romantične ove žene izašao piscu od- 
više općenit, u nje nismo mogli naći ništa individualne oso- 
bine, kojom ibi se razlikovala od drugih žena slična udesa. Ne 
velimo da takovih primjera nema u životu, ali ovako kako je 
prikazan ovaj primjer ne uzdiže se nad običnu sentimentalnost 
takvih žena u nekih njemačkih pisaca. Međutim po našem sudu 
ovo ne umanjuje cijene knjizi u kojoj imade toliko dragoga 
kamenja. a 

Ako se razgledamo svom knjigom, opazit ćemo da naš vri- 
jedni pisac s najvećom snagom slika psihologijske pojave. Sve 
tajne nutarnjeg života, sva magična rasvjeta misaonoga svi- 
jeta rastvara nam se u njegovim crticama. Suvišnih detalja 
u opisu nećeš naći, a to je velika vrlina, jer je žalibože i pre- 
malo nahodimo u pisaca inače veoma vještih. Nedostatak se 
pokazuje samo gdješto u obradi, no ako pomislimo na sve vr- 
line darovitog pisca, uzdamo se da će i ote prepone nestati, 
te će >& naš pisac dokopati potpune harmonije između oblika 
i misli. 

Zbirka crtica »Pod stanimi krovovi«, u kojoj se krasno spa- 
ja realizam s poezijom, pričinja mi se nekakvom fragmentar- 
nom tragedijom. Junak je ove tragedije starija generacija na- 
šega zagorskoga plemenitaškoga svijeta, koji je vjekove i vje- 
kove bio čuvar hrvatske narodnosti, ali je najzad u opreci s 


. novim dobom propao. Odatle i ona melankolija koja je ovila 


junake i prizore piščeva pripovijedanja. Stoga ti ove crtice u 
duši ostavljaju nekakav žalac, koji t; ne da da zaboraviš na 
slike »Pod starimi krovovi«. I nehotice ti misao ponovno li- 
jeće pod njih da onamo potraži ljude staroga poštenja! 


DINKO POLI ET EGO 








»TEUTA« 


Naši književnici, osobito u privatnom razgovoru, nisu 
skloni da priznaju veliku vrijednost Demetrove »Teute«. Je- 
dino je dr Fr. Marković, nadležnosti koja mu daje prvenstvo 
u našoj kritici, vindicirao »Teuti« ono mjesto koje je ide u 
hrvatskoj knjizi. Dakako da je on istakao i nedostatke »Te- 
ute« — između kojih je početak petog čina, gdje se pojavljuju 
dosad neviđeni Triteuta i Pinez, prava krpica. Ali ima li mo- 
žda u svjetskoj literaturi djela tako savršena kome ne bi bilo 
* prigovora: Ako ga u tragediji ima — trebalo bi ga tražiti kod 
Sofokla. 

Odakle ta nesklonost prema »Teuti«? Odakle ta nesklo- 

nost ne samo kod književnika nego i kod svih onih koji, jer 
znaju čitati, misle da su pozvani i suditi? Jest — i ovi koji go- 
vore o »Teuti« govore kao o nekom djelu koje je mono mana 
i svakojakih nedostataka. 
Ja mislim da su tome kriva dva razloga. Prvi je što je 
Demeter naš; a mi, kao što kadšto neopravdanim zanosom ku- 
jemo u zvijezde što ne vrijedi, zato što je naše; tako opeta 
često omalovažujemo što vrijedi, jer je naše. 

Drugi je razlog što mnogi poznaju »Teutu« jedino po pred- 
stavi — a ne po čitanju i proučavanju. »Teuta« je duga i za- 
htijeva mnogo promjena; a promjene su “u kazalištu dosadne. 
Kolikima je radi promjena Shakespeare dosadan! Ali se zove 
Shakespeare, pa treba dosade progutati. Osim toga ima u Sha- 
kespearea prizora koji očima ugađuju i koji za stanovito op- 
ćinstvo, koje ipak hoće da sudi, vrijede više negoli sva filo- 
zofska razlaganja Hamleta. Da u »Teuti« ima više prizora slič- 
nih koncu III čina, gdje buktećim plamenom. galija gori, bila 

bi za mnoge zabavnija, I večeras je općinstvo zaboravilo na 
nesvijest kraljice, da aplaudira bengalskoj vatri. 

Da »Teuta« nije hrvatska tragedija — skromno mislim da 
bi zauzimala odlično mjesto u svjetskoj literaturi. Prigovarali 
bi joj se mnogi nedostaci — ali bi joj se više priznavale nedo- 
stižive mnoge krasote. Tko zna da će tijekom vremena, kad 
naša knjiga prodre nešto više u Evropu, kad i u nas iščezne 
ona generacija koja ije lično poznavala Demetra — tko zna 
da li se neće tada s velikim poštovanjem proučavati »Teuta«, 
i neće li se oko nje razviti mnoga pitanja, nekima od kojih 
je već bacio klicu oštroumni dr Marković. 

Djelu dra Demetra ja se tim više divim kad promislim 
na doba u koje je sastavljeno. Bilo je to doba zanosa: doba 
u koje uopće svi proizvodi naše knjige nose na sebi obilježje 
srca i oduševljenja. Narodni pokret prihvatio je ilirsko ime: 
klasično ime, koje je Napoleon svojim genijem uskrisio i 
o kome se mislilo da su ga nosili narodi po porijeklu Slaveni. 
Nije se istraživalo je li baš tako: vjerovalo se, i oci narodnoga 
.preporoda, opojeni tom vjerom, bili su apostoli imena ilirsko- 
ga, da njegovom davninom i njegovom junačkom slavom pro- 
bude Hrvate i osokole na borbu za jedinstvo i slobodu, Nije se 
mislilo da i kad bi Ilirci bili Slaveni — ipak mi ne bismo bili 
* njihovi potomci. Između njih i nas stoje Rimljani. Hoćemo li 
zato kriviti naše preporoditelje? Ni najmanje; a i ne stoga što 
u ono doba bijaše i inozemnih povjesničara koji vjerovahu u 
slavenstvo Ilira. Tek je kasnija znanost uspostavila da su nji- 
hovi potomci Arbanasi; ali, pored svih istraživanja nije još 
" dva pitanja potpunom stalnosti riješila: U kojemu li su odno- 
šaju bili s Pelagima? Kakva je bila njihova srodnost sa 
klasičnom obitelji Helena? 

I Demeter se nije znao oteti sveopćoj vjeri onoga doba: 
i njemu je ilirsko ime moralo služiti u narodne svrhe. Da na- 
rodu svome dade tragediju, da kroza nju (bodri na rad za slo- 
bodu, te mu predoči slavu otaca, mislio je da mu je tražiti 
predmet u narodnoj povijesti. Misleći tako, zaboravio je na 
dvoje: Prvo, da je Shakespeare uzeo u Italiji predmete za svo- 


je naljepše tragedije, a da Corneille i Racine nisu crpali u po-' 


vijesti Francuske. Drugo, da mu je za njegovu svrhu pružala 
hrvatska povijest zgodnijih predmeta negoli ilirska, 

Ali, iako se nije znao oteti sveopćoj vjeri ondašnjega do- 
ba, ako se upliv te vjere i zanosa s njim spojena opaža u ci- 
jeloj tragediji — opeta je tragedija i sadržajem i formom djelo 
u kojem se skladaju nadahnuće, refleksija i nauka; opet je ona 
književno remek-djelo u estetskom i dramatskom pogledu. 
Pogrešku o ilirstvu mi moramo da oprostimo pjesniku i otadž- 
beniku, osobito s dva razloga, kad i ne bismo htjeli oprostiti 
stoga što je vjerovao i ljubio. Moramo mu oprostiti stoga što 
je znao uhvatiti najsjajniju stranu ilirskoga značaja. Iliri su 
bili junaci, bili su okretni, bili su hrabri, a smijemo reći da su 
i kulturno bili sposobni. Kad nam Smičiklas hoće da predoči 
kulturnu sliku njihovih zemalja, kaže da je to slika rimske 
kulture, pod kojom su izdahnula ilirska plemena. To je istina, 
ali samo donekle. Ta plemena nisu ujedamput izumrla i po- 
slije no su fizično podložena, ne može biti sumnje o tom da se 
je za koji vijek vodila duševna borba, da njihov karakter i 
njihove duševne sposobnosti ne iščeznuše iznenada. Stoga (bih 
ja npr. revendicirao i za Ilire nešto slave, ako je Dalmacija 


“dala svetoga Jerolima: »dalmatae gentis columen praecla- 


rum«'* — kako se u crkvi pjeva. A i zato bih htio što nijedan 
narod mne nosi apsolutno sa sobom čitav svoj značaj: taj mu 
dolazi od neba, pod kojim žive, od zemlje, od podneblja, od 
mora. Tko kaže da je karakter Hrvata prije dolaska u naše 
krajeve bio isti kao poslije dolaska? Ja mislim .da nije: mi- 
slim da su Hrvati, došavši u ove krajeve, promijenili karakter 
prema podneblju, te da između njihova karaktera i onoga Ilira 
mora da budu sličnosti. Stoga ne znam zašto bi se neki Srbi 
smijali ako se i Hrvati ponose autorom vulgate. Nu, najsjaj- 
nija strana ilirskoga karaktera bila je njihova čežnja za slobo- 
dom — i tu je osobito Demeter shvatio, pa je to prvi razlog 
s kojeg mu valja njegovu pogrešku oprostiti. Drugi je, što nam 
je predstavio jednu od onih velikih onijaških borba koje se u 
svijetu vode otkada je svijeta — i to tako da ije ljepše nije 
moguće predočiti. Julijan Klacko misli da za proučavanje 
istočnoga pitanja treba posegnuti u trojanski rat. To je uistinu 


pretjerano. Nu, kada je u našoj povijesti prestala ona borba 


između dva svijeta koja se već pod Teutom vodila na oba- 
lama našega mora? Vodila se pod raznim oblicima: ali u stvari 
bila uvijek ista borba. Nije ni danas još utrnuta: borba između 

stanovnika dvaju poluotoka, balkanskoga i apeninskoga, za 
istočne žalove Jadrije. Iliri bijahu podlegli Rimljanima, Hr- 
vati Veneciji; ali Rimljani i Venecija održaše svoje pobjede si- 


lom. Pravo je bilo na strani Ilira kao što kasnije na strani Hr- 
vata. Dalmatinska Hrvatska je klasično tlo sukoba, vjerskih i . 


narodnih. Sukobiše se tu sa Latinima ne samo Iliri i Hrvati 
nego je tu nastao ogroman sukob između kršćanstva i pogan- 
stva, Ostanci svih tih sukoba i danas se vide i danas se pro- 
. učavaju: učenjaci cijeloga svijeta dolaze u dalmatinsku Hr- 
vatsku, te od nijemoga kamena traže nek im poe e po- 
vijest tih sukoba, 

»Teuta« nije no epizoda iborbe između sedme i druge oba- 
le, ali epizoda veoma sretno izabrana. Je li kraljica glavna 
osoba u epizodi — u tragediji? Dr Marković odgovara da 
jest — ali za mene nije pitanje riješeno. Naslov djela ne \odlu- 
čuje ni kod samoga IShakespearea. Glavna je osoba Dimitar. 
Njegovo je postupanje odlučilo i uđesom Ilirije. Podloga je 
činu strogo (historička; ali se spisatelj nije držao u potankosti- 
ma historije, jer inače ne bi bio mogao razviti drame. Demeter 
je sve moguće učinio da nam prikaže u simpatičnom obliku 
Dimitra, da opravda njegov grijeh — iako se izdajstvo ne da 
opravdati ni samom ljubavi, ni samim kajanjem, ni samim 
nastojanjem da se poslije izdajstva od njega povuku koristi za 
domovinu, U povijesti Florencije ima slučaj gdje se otadžbe- 
nik pretvara u odmetnika, da oslobodi domovinu, da ubije 
tiranina — i Dumas je odatle crpio gradivo za dramu. Ali onaj 
nije imao druge namjere do te da oslobodi domovinu, te zna- 
jući da svoj život izlaže, ispovjedio se prije u glasovitoga 
Savonarole. Dimitar; naprotiv, ide za krunom, ide za tim da 
preda tuđincu domovinu, pa kad osjeća valove u srcu svome, 
kaže: 

..kad dokučim svrhu, 

Odmah, odmah bacit ću krinku, 
.Što razorih, krasnije podići. 

Ti ćeš cvasti kao nikad jošte, 
Otadžbino ispod moga štita. 


Ne, Demeter nije uspio da nam Dimitra pokaže onakova 
kakova je zasnovao. U prikazivanju Dimitra, meni se čini da 
je Demeter dvije pogreške učinio: prvu, što ga je onakova pri- 

kazao kakav je u Polibija, a drugo, što je tako stvar izveo da 
je Dimitar bio hrabar i smion, ali kaže da je bio i nesmotren. 
Takav je i u tragediji. Nego mi ne smijemo vjerovati Polibiju, 
koji hvarskoga dinastu strogo sudi, jer je Dimitar zadao toliko 
udaraca Grčkoj, Tim pak što Dimitar umire u bici kod Pha- 
rosa, nemamo potpunu sliku o junaku, a najmanje o njegovoj 
djelatnosti, Dimitrij se spase potajnim bijegom k Filipu, kralju 
macedonskomu, koga je htio navesti da sklopi savez s Hani- 
balom i da mu priteče u pomoć u Italiji. Filip nije učinio ono 
na što se je bio obvezao, Ali da su nastojanja Dimitra uspjela, 


po svoj prilici da bi bitka kod Zame (202 pr. Is.) bila inače 


svršila i da bi lice svega svijeta bilo. drukčije. 

Razlozi isrca naveli bi me sada da nešto rečem o tom gdje 
je bio Pharos, kod kojega je bila odlučna bitka: da li ondje 
gdje je danas grad Hvar ili ondje, gdje je Starigrad. To pi- 
tanje, o kojem su se domaći spisatelji toliko prepirali i u ko- 
jem Starigrad ima za sebe autoritet Šime Ljubića — mene za- 
nima kao Starograđanina, Tamo dolje se daje toliko važnosti 
tome pitanju da poznam Hvaranina, koji, kad je primio Smi- 
čiklasovu povijest, naprije je potražio. da li se Smičiklas 
odlučio za Starigrad ili Hvar. Pa pošto je našao da se Smi- 
čiklas odlučio za Starigrad — zatvorio je knjigu i osudio ju je. 
Ali me to pitanje još više zanima jer sam, pišući o njemu za 
svoje prve mladosti u zadarskom »Nazionaleu«, za prvi put 
oštrio moje novinarsko oružje i sjećam ge trepeta moje duše 
kad sam očekivao prve moje članke, ne zajući hoće li ih 
urednik naći dostojne svijetla. Takove trepete natkriljuju je- 
dino trepeti prve nevine ljubavi i jedino spomen na onu može 
uzbuditi slađa ili gorča čuvstva. 

Dimitar ima svoj kontrast — ili, kako ibi dr Marković li- 
jepo rekao — svoj suprotak u Srdovladu, koji govori kao ka- 
kav Ilir Demetrovih vremena. Srdovlada malo vidimo na po- 
zornici, koliko je do potrebe da se istakne, ne da se delineira 
kontrast — isto kao što malo vidimo na pozornici Cvijetu, koja 
je suprotak kraljice i predstavlja žensko biće u svoj njegovoj 
nježnosti, Da nije Cvijete, mogli bismo suditi po »Teuti« da 
Demeter nije najbolje mislio i sudio o ženskom spolu. Koja li 
je po tome razlika između načina na koji Dimitar shvaća 
ljubav i onoga na koji je shvaća Teuta, 

Da seoske tebe kriju svite, 

A ja da sam u grimizu rođen, 

Poljsko cvijeće da ti glavu resi, 

A da kruna na mojoj se svijetli, 

Prignuo bih kraljevsko koljeno 

Pred ubogim djetetom iz neba, 

I krunu bih k nogam ti metnuo, 

Ko što sada pred kraljicom klečim, 

Ubog vojnik mač svoj žrtvujući. 
Tako kaže Dimitar, a Teuta: 


Dok ti ne zasvijetli kruna 

Vrh tjemena, moj viteže hrabri, 
Rukavica nagrada ti budi, 

Ruka pako, kad postaneš kraljem. 


To je čitava povijest dvaju srdaca, i to je dostojno Shake- 
spearea. Od toga različitog shvaćanja ljubavi razvija se cijela 
tragedija: u tom sukobu shvaćanja i osjećanja leži uzao drame. 
Za moga djetinjstva čuo sam nježnu i lijepu talijansku kome- 
diju, u kojoj junakinja, gospodarica jednoga sredovječnoga 
kastila u Italiji, obećaje junaku poljubac kad se ovaj vrati iz 
Svete zemlje s viteškim mamuzama. Kako mi se danas oni 
prizori čine maljušni pred prizorima »Teute«! 

Nije po historiji da je Dimitar izdao kraljicu i bio ne- 
vjeran zato što ju je ljubio. Ali bez ljubavi ne bi bilo trage- 
dije i drama se ne bi bila mogla razviti. Povijest ljubavi, ako 
nećemo od vremena blonde Eve u zemaljskom raju, a to od 
vremena Jelene, za trojanskih vremena, jest povijest čovje- 
čanstva: s njom se spajaju imena glasovitih žena. I Semiramida 
i Dido # Sapho i Aspasija i Giuditta i Kleopatra i Agrapina — 
svaka na svoj način — bilježe u povijesti neko razdoblje — 
kao što je Lucrezia Borgia, kao što Pompadour, kao što Du- 
barry. Poznata je ona: da je nos Kleopatre ibio manji, drugo bi 


danas lice bilo svijeta. Bilo bi drugo i bez izdajstva Dimitra — * 


ili po pjesničkoj koncepciji Demetra bez Teute i njegove lju- 
bavi prema njoj. Teuta, dakako, neće nikada biti historička 
ličnost, historička žena. Ali kad naša knjiga zauzme mjesto 
uz druge napredne europejske knjige, Teuta, kako ju je stvo- 
rio naš Demeter, navoditi će se uz velike pjesničke koncepcije 
ženskih ličnosti, kao što su Andromaka, Francesca da Rimini, 
Ofelija, Desdemona, Porcija i Margareta. 

Večeras se »Teuta« predstavljala u narodnom kazalištu. To 


je prva predstava pod intendancijom dra Miletića, i ja ga radi 
te sretne ideje uvelike hvalim, Osobito ga hvalim ako se pod 
tom idejom jedna druga skriva — ako je ta ideja program. 
Misli li gosp. dr Miletić da svoju radinost za kazalište nado- 
veže nekako na onu dra Demetra? Misli li on u razvitku na- 
šega kazališta biti ono što je dr Demeter bio u njegovim 
začecima? Ta,bi plemenita ambicija bila opravdana. 

Dok, dakle, hvalim ideju, ne samo da ne _ hvalim nego 
osuđujem promjenu uvedenu pri koncu prvoga čina, a to da 


se poluči neki efekt. Kad Radovan javlja Teuti da je Agron . 


umro i da je prispio Dimitar Hvaranin da joj krunu preda, 
Teuta će: 


O slobodo, svanula si meni! 
a Radovan: 


Teško tebi, domovino moja! 


i tim zastor padne. Nije li to lijepo? Ne otkriva li nam ovaj 
prvi stih u svojoj lakoničnosti čitav karakter Teute? A proro- 
čanske riječi starca ne otkrivaju li bol otadžbenika zato što 
je Teuta postala kraljicom? Nisu li one ustuk Teutinu uskliku? 
Večeras su se oba ova stiha, onaj. Teute i onaj Radovana, 

ukinuli, pa su se kraljici metnuli u usta ovi stihovi: 

Oh, napokon slobodna sam eto! 

Zbacila sam omraženi jaram, 

Kraljica sam, slobodna sam opet. 


Tada dolazi Dimitar i nosi joj: krunu, pa joj kaže: 


Ilirski se tebi klanja narod, 
Ilirski je vladar Argon mrtav, 
Zato primi sad iz moje ruke 
Kraljevinu Nirsku i krunu. 


Ovo je prava profanacija. — Stihovi su svi bez dvojbe 
Milozvučni: prava muzika. Ali od ona tri stiha koje kaže kra- 
ljica ne ponavlja li svaki jednu te istu misao? Zašto je ona 
slobodna opet kad Demeter kaže da joj je sloboda tek 
svanula? E 

U prvom prizoru drugoga čina Dimitar pripovijeda dojam: 
koji je on osjetio kad je prvi put vidio kraljicu, te kaže: 


Sav ustrepim i prignem koljeno, 
Nevrijedni joj stidom ures pružim; 
Riječ na usnah, dah u prsih stinu, 
Jedan uzdah cijela bi besjeda 

S kom u ruke vladu joj izručih. 


Ako je tako, ako tako on pripovijeda, zašto stvoriti protu- 
slovlje između onoga što on pripovijeda i onoga što se zbilo? 
TTakovi umeci nisu nikako dozvoljeni. 


U subotu je gosp. Cvetić stupio prvi put na našu pozor- 
nicu kao stalan član i to u ulozi Dimitra Hvaranina. Otvoreno 
ću reći da ako cjelokupna predstava nije bila kakova bi mo- 
rala biti, tome je on kriv. Poslije predstave, ja bih bio htio, 
poput Augusta, koji je klicao: »Quintili Vare, redde mihi le- 
giones meas«* — uskliknuti: Intendante Miletiću, vrati nam 
našega Fijana! 

Gosp: Cvetić je lijepo rekao prve stihove — one koji nisu 
od Demetra — kad predaje krunu kraljici i u četnaestom pri- 
zoru četvrtoga čina opet je bio sretan kad je sjeća na zadanu 
riječ. A ostalo? Ja bih htio veoma rado analizirati njegovu 
igru, ali ne bih znao otkle da započnem, ni gdje da svršim. Go- 
spodin je Cvetić glumac koji shvaća, a po nekim momentima 
bio rekao i koji osjeća. Ali šta vrijedi kad njegova manira 
sve kvari i sve pretvara u parodiju? On govori pomalo i brzo, 
da ga ne čuješ i ne razumiješ — pa opeta najedanput nenadno 
stade vikati. Zašto sve to? Nitko ne razumije — jer ni onaj tihi 
govor, ni ovo vikanje, ni promjena iz jednog glasa u drugi — 


ništa nije opravdano. Drugo neću reći nego izjaviti želju da | 


se uloga Dimitra, kad se drugi put bude igrala »Teuta«, po- 
vjeri gospodinu Braniju, koji ju je prvi put predstavljao u 
Zagrebu, i to sjajnim uspjehom, god. 1864. 

Gospođa Ružička-Strozzi prvi put je stupila na pozornicu 
u ulozi »Teute« — pače prvi put je započela da igra u tragič- 
noj struci. Stupajući kao Teuta, kao junakinja tragedije, ona 
se morala boriti s jednom predsudom općinstva: da takova 


224 





junakinja mora \biti junonskih forma, krupna tijela, duboka 
glasa, Kad bi tako bilo, Sarah Bernhard ne bi mogla igrati tra- 
gičkih uloga. A ipak u najsjajnije svoje uloge ona broji »Fe- 


dru«. Agar, koja je prije Sare Bernhard slovila uz Rachelu kao ' 


velika umjetnica, bila je— kažu kritičari — »souple, gracieuse, 
d'une langueur elćgante«.? 

Toj predsudi uostalom nije znao odoljeti uvijek ni firan- 
ceski narod. Kad je Sarah Bernhard prvi put igrala Sardouovu 
Cleopatru — pojavila se ta predsuda u dijelu općinstva. Tada 
je ustao Sarcey i dokazao da je Cleopatra bila mršava. O 
Teuti se to doduše ne može dokazati: nemamo za to pozitivnih 
podataka,.Teuta je bila bez dvojbe ratoborna, ohola, srdovita, 
ćutljiva, nepromišljena: ali gdje stoji da takove žene moraju 
biti debele, divlje, junonske, krupne? Kad ibi to bilo istinito za 
prvi dio »Teute«, onda bi za drugi dio morala stupiti na po- 
zornicu druga umjetnica, Ali ne. Teuta je uvijek ista. U prvom 
dijelu, latentno je radi njezina uzgoja u njoj ono žensko njež- 
no biće, koje vidimo u drugom dijelu, a koje se katkada po- 
javlja i u samom prvom dijelu. iBorba je to među prirodom i 
odgojem — borba koju je gospođa Strozzi svojim umjetnič- 
kim :nstinktom sretno shvatila, sretno i održala. I Shakespea- 
reova Julija jedno je u prvom dijelu tragedije, u idilskom di- 
jelu, a drugo je u drugom u dramatskom. U sretnoj harmoniji 
jedne i druge Julije, tako da jedna ne čini nevjerojatnom dru- 
gu, leži umjetnička vještina — a u »Teuti« je naša nadahnuta 
umjetnica znala tu harmoniju do savršenstva dotjerati. 

Demetrova je Teuta više mo druge mervozna žena: mo- 
derna bi je znanost stavila u histerične. Mi je vidimo gdje tri 
put pada u nesvijest. To je u redu prema ćudi žene, i naša je 
umjetnica u tu ćud duboko prodrla: prodrla u ukupnost ka- 
raktera, kao što u potankosti, te svladala predsudu publike. 
Neću reći da je njezino predstavljanje bez prigovora. Nije — i 
na više od jednoga mjesta ja še od njezine interpretacije razi- 
lazim. Divan je prizor ljubavi između nje i Dimitra u drugom 
činu, i gospođa Strozzi ga je,divno prikazala, ako se prizor o 
sebi uzme. Ali, ako se uzme u odnošaju sa sveukupnim razvit- 
kom akcije, onda mi se.čini da je u kojem momentu sjećala 
odviše na salonsku ljubav. Ja se čudim kako je nešto izbjeglo 
našoj vrloj umjetnici: 

. Sad se sjećam; da ne bude tebe 
U toj bici, pobijediše oni. 


Onaj oni zahtijevao je više izraza — više prezira. A više 
je toga imalo biti i u stihu: 


A vješti su u tome Latini! 


Ja bih bio htio gospođu Strozzi nešto svečaniju, nešto mi- 
stičniju, kad kaže Dimitru: 


Dok ti ne zasvijetli kruna 

Vrh tjemena, moj viteže hrabri, 
Rukavica nagrada ti budi, 

Ruka pako, kad postaneš kraljem. 


. Istina je da tekst kaže smiješeći se, Nu, zašto umjetnica, 
koja se zove Strozzi, ne bi mogla biti suradnica autora? U 
devetom prizoru trećega čina kad ona kaže Gromovidu: 
Koj je temelj tvoje kobne slutnje? 

ne bi li umjetnica morala biti nešto mirnija u svojem. dosto- 
janstvu kraljice? iKad nožem nasrne na Dimitra, te u istom 
trenutku joj nož padne iz ruku, jer je kao odrinuta nevidlji- 
vom rukom, po mom skromnom mnijenju, ona bi imala riječi 


Ti čarobno nosiš sobom bilje 


sa susljednim izreći s nešto gorčine proti sebi, a ne samo 


nježnošću. Odviše je nježna i onda kad on hoće da se probode, 
a ona mu zadrži već podignutu ruku, Ta nježnost je na mjestu, 
ali ne ibi smjela da bude razlučena od neke borbe sa samom 
sobom, od nekoga imperativnijeg naglaska. Više zapovijedi 
no molbe. Da ne duljim, kad j6j Relja u zadnjem činu pripovi- 
jeda o bici, a ona ga pita: A moj Dmitar? — ne bi li mogla, po- 
red auktorove primjedbe, izreći te riječi s nekom: uzrujanijom 
nestrpljivosti? To je dozvoljeno. U prizoru smrti, Sarah Bern- 
hard kao gospođa s kamelijama ne drži se ni najmanje aukto- 
rovih propisa. Ovo su opaske koje ja prepuštam potpuno kri- 
teriju umjetnice. I kad bi one opravdane bile, ne ibi zato ni 


jedan list digle s vijenca slave kojim se i večeras naša , 


umjetnica ovjenčala u novoj struci, te slabodobitno. pokazala 

da su njoj, kao i Adrieni Lecouvreur, na isti način familijarne 
— komedija i tragedija. Nije je za ništa najrasprostranjeniji 
franceski list nazvao slavenskom Sarom Bernhard, Teuta, koju 
smo od nje: vidili, jest nova Teuta: jer sretni proizvod njezina 


svjesnoga proučavanja onoga značaja toli kompleksnoga, tako 


da je u svoju ličnost potpuno prodrla, ne samo talentom svo- 
jim nego čuvstvom, nego strasti, istovetujući se s njom ne sa- 
mo u vanjštini, u površini, nego u intimnosti samoj, u biću, u 
duši. I kad ne bi citirala, i kad je ne bismo čuli — njezini 
gesti, crte njezina lica, izraz njezinih očiju odavali bi nam ka- 
rakter i osjećaje njezine ličnosti. To je velika njezina prednost, 
to je obilježje prave umjetnice. To se osobito vidilo u veli- 
čajnom prizoru s rimskim poslanicima, da druge ne spomi- 


njem. Kad poslije prizora ljubavi ona kaže Dimitru pri od- 


lasku: 
Kolik prostor kralja dijeli od roba. 


dosta bi to bilo za obilježje umjetnice. : 

Od drugih uloga najvećom pohvalom mi je spomenuti 
gosp. Branija-Relju.  Ljepše nije moguće reći one stihove 
pri koncu tragedije nego ih on kaže. Svečan i kao okrunjen 
nekim otajstvom bio je prama svojoj ulozi g. Milan-Gromo- 
vid. Nježna u ulozi Cvijete gospođica Šumovska. Općinstvo je 
od svega srca burno pljeskalo gosp. Mandroviću kao Srdo- 
vladu, A 

Ako se u svakoj sezoni daju »Hamlet« i »Otelo«, mora se 
u svakoj sezoni davati i »Teuta«. Ja molim, najvruće molim 
gosp. intendanta u interesu one umjetnosti koja mu toli živo 
leži na srcu i s kojom želi spojiti svoje ime, da bi ulogu Di- 
mitra povjerio gosp. Braniju. Uz taj uvjet i kad bi — neću li 
biti smion? — gospođa Strozzi htjela uvažiti one dvije tri opa- 
ske — uvjeren sam da bi se općinstvo jagmilo da nađe mjesta 
za ovu tragediju, koja, ako po predmetu nije strogo hrvatska 
— hrvatska je po duši i po ljubavi. ' 


1 


PJESME MIHOVILA NIKOLIĆA 


. Mihovil Nikolić posvetio je svoje prvence — »sanjarskoj 
njezinoj mladosti«; a uzeo je za svoj motto Lamartinove riječi: 
aimer, prier, chanter: voila toute ma vie!... Lamartine je da- 
kle uzor našemu mladomu pjesniku, a sni njegove mlade jesu 
i sni njegove vile. To je umjetnički program koji mene već u 
početku sprijateljuje s mladim pjesnikom: program pjesnika 
romantika, Ne da bih ja bio apsolutno protivan realizmu. Koli- 
ko je dosada na svijetu bilo velikih umjetnika, svi su donekle 
bili realisti. PProtivan sam realizmu koji, pod izlikom da u 
umjetnost prenosi život kakav jest, pretvara umjetnost u zna- 
nost: briše pače umjetnost. Nu i kad bih teoretički bio pristaša 
realizma koji od umjetnika čini psihijatre, opeta bih zanosno 
pozdravio svaki pojav zdravoga romanticizma u našoj književ- 
nosti. Svaki umjetnički smjer, po mom čednom mmnijenju; mora 
biti potreba duha, potreba vremena te društvenih i političkih 
prilika u jednom narodu, Realizam u nas nije potreba. Nje- 
gova je struja zavladala umjetno, pače prisilno; uvodi se zato 


što se misli da je to moderni smjer. Mnogi naši umjetnici — * 


uzimam. ovu riječ u najširem smislu — realisti su od refleksi- 
je; realisti su proti svojoj romantičnoj ćudi, u protuslovlju sa 
prirodnim idealnim težnjama svoga srca. Naše društvene, naše 
političke prilike takove su da naša umjetnost, hoće li da od- 
govara uzvišenoj svojoj zadaći, mora biit romantična; naravno 
bez mana romanticizma. Što bi bilo od čitave naše kulture, od 
čitavoga našega preporoda da je na primjer naša ilirska 
umjetnost krenula realističnim pravcem? 'To je apsurdno i po- 
misliti. Doduše je odonda prošlo već preko p6 vijeka, te smo 
se mi razvili i napredovali: u nekom pogledu čudesa učinili. 
Nego, je li uvijek naš napredak, naš razvitak prirodan? Nije 

li i u razvitku i u napretku mnogo toga što se prisilno uve- 
lo, zato što je tobože moderno i što prevlađuje kod drugih 
naroda, kao što se baš sada uvodi i propovijeda realizam? Da 
su u nas narodne i političke prilike različite od prilika drugih 
naroda, te da je umjetnosti prama njima udesiti svoj smjer, 
imamo dokaz u tom što je Ivan Mažuranić mogao stvoriti svoj 
epos, kojemu se svi s potpunim pravom divimo, u doba u koje 
su kulturne prilike Europe najmanje bile pripravne za epsku 
pjesmu. 

Kada dakle Mihovil Nikolić ide za Lamartinom, koji u 
nas nekako nije u modi; kad se ne povodi za tobože modernom 


realističkom strujom, ja ga hvalim i od srca mu odobravam.' 


Drugo je pitanje ukoliko se on pokazuje sa svojim pjesmama 
vrijednim i dostojnim učenikom velikoga učitelja. Nikolićeve 
pjesme nisu u nas pobudile onu senzaciju koju su u svoje vri- 
jeme u Franceskoj pobudile prve Lamartinove »Meditacije«. 
Naravno, pjesme Nikolićeve nisu kao one Lamartinove i ne 
računajući na to da je Nikolić kao pjesnik bio već poznat na- 
šemu općinstvu po pjesmama koje su priopćene u »Vijencu«. 


Nu i da se više približio svome uzoru, ipak za to ne bi po- | 


budio senzaciju, Umjetnost se u nas još toliko ne cijeni. Sva- 
kako, makar Nikolić danas bio tako daleko od svoga uzora, on 
je pojav u našoj književnosti. Njemu nedostaje jedno od glav- 
nih svojstava Lamartinove pijesme i Lamartinove duše: vjera, 
Nijedno čuvstvo nije tako bilo razvijeno u Lamartina kao vjer- 
sko: poslije Davida nije možda nitko kao Lamartine slavio 
Stvoritelja. Tomu čuvstvu ne nalazim traga u Nikolićevim pje- 
smama. Nikolićeva je vila elegična kao ona Lamartina; učenik 
je nježan, nujan i sjetan kao učitelj; kao i u ovoga njegovi su 
stihovi iskreni vapaj srca; kao i Lamartine začarava svojom 
ganutljivošću. Ali učitelj ne očajava: njegova je sjeta puna 
vjere i nade. Toga miomirisa nema sjeta Nikolićeva. Neću re- 
ći, da očajava; ali često klonulim duhom podaje se u naručaj 
melankolije. To sačinjava, po mom nazoru, karakterističnu 
razliku između učitelja i učenika, pa bi moglo biti da se radi 
te razlike učenik ne približi nikada svome uzoru. Lamartine 
teži k beskrajnosti i vidi je; učenik također k njoj teži, ali kao 
da je ne vidi, kao da se nalazi pred prazninom, pred onim što 
zovemo »ništa«. A s tim više je žaliti ovu razliku, ovu veliku 

opreku, ukoliko — ne počinjam prama velikomu Francuzu 


profanacije ako to ističem — Nikolić ima jedno svojstvo, ko- 
jega Lamartine nema. U učitelje nema ravnoteže, nema mjere 
između riječi i čuvstva: izraz ide često preko čuvstva. U Niko- 
lića naprotiv između riječi i srca postoji potpuna harmonija. 

Nedostatak Lamartinove vjere u učenika lje li plod nutar- 
nje njegove dispozicije ili — neka mi se dopusti tako reći — 
njegove filozofije? Ja bih rekao da je plod one prve, jer u Ni- 
kolića filozofije i nema. To je za sada glavna mana njegovih 
pjesama; ali ta mana za mene je opeta nada i utjeha, Kad ka- 
žem da Nikolić nema filozofije, ne zahtijevam tim da bude 
neki sustavni filozof. Zahtijevam da bude mislilac, a to Niko- 
lić nije. Pod krasnom muzikom njegovih stihova često zja 
praznina. Kad Nikolić bude više učio i čitao, steći će možda 


tada i misli, pa će mu nauka donijeti onu vjeru koja odlikuje 


Lamartina, a koje kao da nema u nutarnjoj dispoziciji našega 
pjesnika. Ne poznam Nikolića; znam samo da je mlad, pa se 
nadam da onaj nedostatak zrelih misli dolazi jedino od mla- 
dosti. Da ga poznam, iskreno bih mu rekao: »Vi, mladi gospo- 
dine, imate uvjete bez kojih ne može biti pjesnika; u Vas ima 


nadahnuća, ima mašte, ima ljubavi; u Vas ima ideja i poleta; | 


u Vas je iskra; ali, ako hoćete da vršite apostolat pjesnika, 
morate imati i misli, morate dakle učiti.« 


Jest, glavni je uvjet pjesnika nadahnuće; ali nije dostatno j 


ako hoćeš da stihovi budu ne samo ugodni nego da nešto i 
kažu. I Lamartine je učio: učio je osobito velike klasike. Te bih 
se ja usudio preporučiti našemu Nikoliću. Ne znam da li bi- 
smo bez klasika imali Mažuranića. Preradović nije poznavao 
latinski, ali je svoje nadahnuće okrijepio na izvoru talijanskih 
klasika. Dva rječitija primjera, o potrebi da i pjesnik uči, ne- 
goli su Mažuranić i Preradović, mislim da ne mogu donijeti. 
Bude li i naš Nikolić učio, ne samo da će opravdati nego i nat- 
kriliti sve one nađe koje se u nj polažu; bit će kao i onaj ko- 
jemu je dao bog pet talenata, a on je na njima još drugih pet 
zaslužio. Horacijeva preporuka da treba grčke uzore danju 
i noću učiti, još » danas vrijedi. Uz klasike usudio bih se pre- 
poručiti Nikoliću i Sv. pismo. Sa dva primjera obrazložit ću 
ovaj zahtjev. Pjesma »U šumi« za mene je najljepša. Na čelu 


pjesme stoji jedan motto od Lamartina, Ja bih rekao da je La-. 

martine sam imao pred sobom Jobove riječi: »Contra folium, 
quod vento rapitur, ostendis potentiam tuam et stipulam sic- 
cam persequeris.? Lijepa je također pjesma »Smrt i ljubav«. 
Ipak sudeći po toj pjesmi rekao (bih da je našemu pjesniku 
nepoznata ona sv. pisma: Fortis ut mors dilectio,) koje je tako 
lijepo uporabio romantik Cavallotti u stihu: Come la morte 
forte č Pamore — come lVinferno la gelosia.“ 

Neću potanje analizirati pjesme Nikolićeve. U ovoj ili 
onoj mogla bi se istaći koja posebna krasota; u ovoji ili onoj 
mogla bi se primijetiti koja posebna mana. 


Npr. u pjesmi »Dalmatinskom Hrvatu« pjeva 


Jedna nas je mati dala, 
Jedan će nam biti grob, 
Od kolijevke pa do smrti 
Pratila nas ista kob! 


Pošto tu.ne govori pojedinac Hrvat pojedincu Hrvatu, nego 
Hrvat kao kolektiv Hrvatu kao kolektivu, to o grobu ne smije 
biti govora. U istoj pjesmi ima 


Za slobodom i jedinstvom 
Abelova vapi krv. 


Uistinu ne mogu shvatiti kako dolazi ovdje Abel. 

U pjesmi »Na ruševinama« čitam stih: »A moja duša ko da 
nešto teži«. Pošto se »za nečim« teži, to ne znam da lijei u 
pjesmi ovakova sloboda dopuštena, 

. U pjesmi »U svom životu« čitam stih: »Osjećam suzu sa 
svog oka teći«, što također nije baš hrvatska dikcija. Kad bih 


. htio opaske proširiti, mogao bih reći da je jedina pjesma koja 


mi se ne sviđa ona »Kraj nje«. Kad te pjesme ne bi bilo u 
knjizi, čini mi se da bi se iz buketa ruža iščupao jedan trn. 
Vrijedilo bi također u potanjoj analizi ispitati koliko ima 
reminiscencije u iNikolićevim pjesmama. Ja sam ih malo na- 
šao i to sasvim izdaleka. Pjesma npr. »U šumi« sa svojom 
apostrofom ševi sjetila me na Grossijevu pjesmu »Lastavici«. 
Pjesma »K vjeridbi gđice Lj. Š.« dozvala mi je u pamet 
pjesmu Carduccijevu pri udaji njegove kćeri. Nego, ponav- 
ljam, ne treba upuštati se u potanju analizu. Kad Nikolić 
bude više čitao i učio, ja bih rekao da će sve mane njegovih 

pjesama kao od sebe iščeznuti. Priroda, njegova draga i do-| 


movina nadahnjuje pjesnika; ali pljesnik odviše jednostrano 
posmatra i prirodu i dragu i otadžbinu: ne pojavljuju mu se 
sa svih gledišta s kojih bi mu se pojavile kad bi hrana nje- 
govih misli bila obilnija. Uslijed toga njegove bi pjesme 
mogle postati monotone uza sve svoje krasote. Nikolić je 
personalan, što također ja uvelike hvalim, jer to doprinosi 
iskrenosti njegove pjesme. Njegova je umjetnost kao dnevnik, 
kao dokument, kao zrcalo njegove duše. Unatoč tome, baš 
s nedostatka kulture, Nikolić nije dospio da dade svojim 
pjesmama neki individualni značaj, neki svoj individualitet, 
s kojega, kad pročitaš njegovu kiticu, odmah možeš da rečeš 
to je od Nikolića, Do toga mora još Nikolić doći i vanjštinom 
i sadržajem. Tko je npr. imalo vješt našemu jeziku, upoznat 
će odmah pjesmu Stanka Vraza. Nu to nije dosta. Markovića 
ćeš upoznati ne samo po njegovoj spoljašnosti nego po fas, 
po jezgri. 

Knjiga Nikolićevih djete sadržava trideset pješezan, 
a opseže šezdeset i jednu stranu. Kvantitativno dakle nema 
toga mnogo. Ako sam ipak pored toga, te pored ove glavne, 


doduše dosta znatne mane ovih pjesama, mislio da valja na: 


njih posebnim člankom upozoriti, to je znak da pjesnik za- 
služuje pažnje,. te da se mora obodriti 'na dalji rad. Što 
pjesniku može narav dati, njemu je dala; ali darove naravi 
treba njegovati; a to od njega zahtijevam, hoće li da zauzme 
odlično mjesto u našoj književnosti. Tim više imamo pravo 
to od njega zahtijevati, u toliko je vanjska forma njegovih 
pjesama u svakom pogledu sjajna, Izraz mu je pjesnički, a 
stih mu teče gladak, rekao bih sladak, poput romona tiha i 
mirna potočića. Nema tu valova; stih Nikolićev prava je lju- 
.bovna melodija. Ima nešto dražesna u sebi što te sjeća na 
Massenetovu glazbu; baš na ariju kad Manoni njezin dragi 


pripovijeda svoj kobni san. Vrijedi dakle da i suština od- , 


govara takvoj formi da i jezgra bude u suglasju sa takvom 
vanjštinom. A suština i jezgra to su misli. Pjesnik takvih 
ideala i takove ljubavi kao što je Nikolić htjet će dakle da 
se usavrši. Ideale pjesnika on shvaća: u najvišoj povij“ či- 
stoći i vedrini, Do njega je da ih dostigne. 

BOLESNA LIRIKA 


XERES DE LA MARAJA, KNJIGA BOCCADORO, 1893, 1899. 
ZAGREB 1900. — MARQUISICI ZOE BOCCADORO U SLAVU, 


Između rukopisa Mangonijevih  »Vjerenika« i tiskanoga 


.teksta postoji ogromna razlika. Manzoni je u tiskanom tekstu 


ispustio sve ono što je napisao bio o ljubavi Renza i Lucije: 


kako i gdje se sastadoše, kako se zavolješe, kako se njihova | 


ljubav razvi itd, 

. Manzoni sam u jednom rukopisu pripovijeda razloge tomu 
pod“ oblikom dijaloga između njega i jedne idealne ličnosti. 
Kad mu ova prigovara što o ljubavi .Renza i Lucije nema 
ništa u knjizi, Manzoni odgovara da je svega toga (bilo. na 
pretek, ali da je u prepisivanju sve to izostavio. .Na upit 
idealne ličnosti zašto je to uradio, Manzoni odgovara doslov- 
ce: »Ja spadam među one koji kažu da se ne smije pisati o 


ljubavi na način da duša onoga koji čita prione uz tu strast.« 


U daljnjem tečaju razgovora veliki pjesnik i romanopisac 
dokazuje da ima mnogo osoba o kojima bi se željelo da 
čitaju knjigu, ali koje bi bile smućene u čitavom svom životu 
radi opisa ljubavi, što 'bi u njoj našle, pa nastavlja: »Zaklju- 
čujem da je ljubav nužna na ovom svijetu; ali je ima koliko 
je dosta, te nije od potrebe da se ma tko trsi da bi je nje- 
govao.« 

»Njegujući je, dolazi se do toga da se ona pojavlja gdje 
je ne treba, Ima drugih čuvstava koja su svijetu potrebita, 
a koja spisatelj može da prama svojim silama širi u dušama. 
Ta su čuvstva milosrđe, ljubav bližnjega, ljubežljivost, bla- 
gost, požrtvovnost samoga sebe, Ovih čuvstava nema nikada 
u:izobilju, pa hvalimo one spisatelje koji se trse da ih stave 

nešto više u stvari ovoga svijeta. Ali ljubavi, ako se učini i 
umjeren račun, ima šeststo puta više nego što je nužno da se 
sačuva naša poštovana pasmina. Držim dakle, da je neoprezno 
ako se ljubav knjigama potiče, pa sam o tome tako uvjeren da, 
kad bi mi jednog dana nekim čudom bile nadahnute najrječi- 
tije stranice o ljubavi, što je ikada koji čovjek napisao, ne bih 
se latio pera da napišem i jedan redak; toliko sam stalan 
da ibih se radi toga pokajao.« 

Ovo je pripovijedao iBonghi u jednoj konferenciji o Man- 
zoniju. Da je stvar istinita, o torme nema sumnje, jer među 
ostalim Manzoni se u svim svojim djelima vjerno drži ovih 
načela. Kad su ove misli Manzgonijeve izašle na vidjelo, ro- 
manopisac Antonio Fogazzaro osjetio je kao neku duboku 
bol, pa gotovo da se našao uvrijeđenim, On potječe od iMan- 
zonijeva gnijezda, a ipak sve što je dosad pisao opisuje lju- 
bav. Prama tome njegov učitelj osuđivao bi svu njegovu knji- 
ževnu djelatnost. Fogazzaro nije mogao da šuti, pa je u 
jednoj konferenciji sa svim poštovanjem što ga nosi uspo- 
meni Manzonija nastojao da pobije misli svoga učitelja. 
Svoje razlaganje naslanja Fogazzaro na razliku između pute- 
ne ljubavi i ljubavi srca, ljubavi naime idealne, koja ide za 
tim da spoji dvije duše, koje čuvstvuju uzvišeno i plemenito. 
Ova se ljubav po mnijenju Fogazzara ima šŠiriti u dužnost je 
spisatelja trsiti se da duša čitateljeva uz nju prione, jer ona 
čisti, vedri i uzvisuje dušu. 


Fogazzaro nije ni izdaleka. velik kao Manzoni; ali Man-, 


zoni nije ipak nepogrešiv. Kad bi se prihvatila njegova teo- 
rija, trebalo bi zapaliti najuzvišenije umotvore, premnoga 
remek-djela pjesnika svih vjekova, Ne radi se samo o ljubavi 
koja ide isključivo za tim da sačuva našu, kako Manzoni 
ironično kaže, poštovanu pasminu;. premda nas Dante uči 
kako se može najsmionija ljubav opisati, a da pjesnik zato 


ne dirne u najosjetljivije živce najnevinijeg stida. Nije rije- 


dak slučaj da muškarac ostane ravnodušan pred najsavrše- 
nijom fizičkom ljepotom, dočim ga darovi duše mogu uzni- 
jeti i oduševiti. : 
Koliko ih ima koji za čitavoga svoga života osjećaju 
najveću ljubav prema ženi koja lje od njih daleko, koje se 
odreći moraju, koju neće nikada vidjeti, koja je pače mrtva? 

Zar se ne zbiva da nas smrt jedne žene s njom spaja kudi- 
kamo tjesnije nego što bismo spojeni ibili da je živa; da je, 
drugim riječima, mrtvu više ljubimo ne što bismo je ljubili 
živu? To nam sve dokazuje da mimo putene ljubavi ima i 
druga ljubav, ona srdaca i duša; ljubav po kojoj je jedno dio 
drugoga u najidealnijem smislu ove riječi. 

Zašto sve ovo? Zato što se mi ne mislimo upuštati u po- 
tankosti »Knjige Boccadoro«, nego nam je opravdati zašto 
je mi smatramo bolesnom lirikom. Dozvoljavamo vrlo rado u 


ime objektivnosti i nepristranosti da u nekom pogledu, ali : 


samo u nekome, ima u ovoj knjizi -napredak prema prvoj 


' zbirci pjesama istoga pjesnika. 'Taj se napredak odnosi na 


oblik. Kad smo pisali o njegovoj prvoj zbirci, mi smo mu 
među ostalim prigovorili što su njegovi pridjevi općeniti, 
što nemaju u sebi slikovitosti, što nam ne predočuju kao u 


.nekoj sintezi jednu osobu, jedan predmet, jedan 'pojav pri- 
rode itd. U tome se pjesnik ponešto ispravio, premda ima 


stihova kao ovaj: »Na divnoj Slici Sandra Botticelli« ili kao 
ovaj: »divne mise Palestrine«. Ovo »divno« je tako općenito 
da ne karakteriše ništa,.a opet imamo dva vlastita imena 
bez ikakove karakterizacije. U tom obziru neosnovan je npr. 
ovaj stih: »ko u Notturnu Đalskoga Šandora«. No priznajemo 
da je u gosp. Begovića, da ga nazovemo pravim. imenom, 
mašta bujna, a prema tome da su mu stih i slog, uopće, da 
mu je oblik pun i raznolik; priznajemo da u njega ima dara, 
a osobito neka evropska načitanost. Nu baš radi tih sposob- 
nosti dvostruko žalimo bolest njegove lirike. Mi mu ne prigo- 


.varamo zbog toga što on pjeva o ljubavi. Pjevali su najveći 


pjesnici, i inače ne može da bude. Njegova je lirika bolesna 
zato što pjeva jedino o putenoj ljubavi; bolesna je zato što 
jedino o tomu pjeva. 

Istina je da i on kadšto govori o uzdahu čiste ljubavi i o 
vječnom idealu bezmjerne ljubavi; ali te riječi gotovo da te 
vrijeđaju u duhu i intonaciji čitave knjige. Najviše ga zača- 
rava u marquizici Zoi što je naga i bijela; pa se te dvije 
riječi često ponavljaju i dva ili tri puta kaže se da je bijela 
kao ljiljan arhanđela, što mi smatramo: najvećom profanaci- 
jom. Na jednom mjestu pače nalazimo i ovo: »O Zoe, bijela; 

čista poput evijetka — koji u plahoj ruci Gabrijela — pred i 


Djevicom je zadrhtao stidno.« 

Odakle Xeres de la Maraja znade da je ruka Gabrijela 
bila plaha; odakle znade da je taj ecvijetak u ruci Gabrijela 
zadrhtao stidno? O tome ne kaže ništa onaj jedini spisatelj 
. koji nam događaj pripovijeda, naime sv, Luka na osnovu 
što mu predaše oni, kako evanđelje kaže, koji isprva sami 
vidješe i sluge riječi biše. A ruka Gabrijela niti je mogla 
biti plaha, niti je cvijetak u njoj mogao stidno zadrhtati za 
«one koji vjeruju u veliko otajstvo navještenja. Onako samo 
može govoriti tko i Djevici i anđelu pripisuje ljudske slabo- 
će. — Znamo talijansku pjesmu iz koje je Xeres de la Ma- 
raja mogao crpsti onu misao i one riječi. Nu volimo misliti 
da tako nije, pa da su se u vatri stihotvorstva oni izrazi pjes- 
niku izmakli, a da im mije izmjerio sav dojam, O tome bi nas 
donekle moglo uvjeriti jedno drugo mjesto njegove knjige. 

Svakako, ostavljajući sve potankosti na stranu, te poje- 
dine mane knjige, kao što pojedine njezine vrline, mi kažemo 
da nismo Mangonijeva mnijenja, Neka se o ljubavi pjeva i 
piše; ali ne isključivo o putenoj, kako to čini Xeres de la Ma- 
raja. Neka ideal pjesnika ne bude samo taj da se sa Zoom 
nađe ondje gdje ona plaštem svoje ljeposti ne skriva. Jest, 
neka se pjeva o ljubavi: ali neka pjesnika nadahnjuju još i ona 
druga čuvstva o kojima Manzoni govori; a najpače jedno koje 
on i ne spominje: ljubav prema domovini, mi ne kažemo da 
svaka pjesma mora biti domovini posvećena; ali u našim pri- 
likama pjesma mora biti protkana patriotizmom: svaki pred- 
met mora nadahnuti jedna patriotska riječ, svaki stih, i onda 
" kad pjeva o ljubavi mora poticati na one kreposti koje su nam 
nužne da oživotvor:mo domovinske ideale. Što bude od 
mlađe generacije ako je pjesma uči, kako to uči pjesma 
Xeresa de la Maraja, da nije uzalud na svijetu bitiso onaj 


koji uviđa da ga Zoine usne'žele? Zarjeto svrha života? 


Zar samo tada čovjek neće biti uzalud na svijetu  &bitiso? 
Neka pjesnik ima svoju ženu; neka je ljubi; neka joj pjeva; 
neka je idealizira, pa i simbolizira. To je Sve lijepo; to je 
sve krasno; to može &biti i uzvišeno, Ali neka ga ta ljubav po- 
tiče na druge velike idealne svrhe; neka ga čini dobrim i 
plemenitim; neka ga nadahnjuje u ljubavi za sve ono što je 

lijepo, plemenito i patriotično. Žena koja ljubi i koja je 
ljubljena mora znati, mora osjećati da prema čovjeku koga 
ljubi i od koga je ljubljena, mora vršiti neki apostolat dobro- 
činstva; mora i u času kad mu svoje usne pruža biti njegova 
nadahniteljica, njegov anđeo čuvar, jedno s dušom njego- 
vom. ' 

Trostruko nam se pak čini bolesna lirika Xeresa de la 
Maraja ukoliko ne mislimo, da je iskrena, jer pjesnik očito 
nije doživio ljubavi o kojoj pjeva, jer nam se čini da je 
marquizica Zoe prisilni plod njegove mašte. Mi smo uvjereni 
da pjesnik inače osjeća, a da je pjevao kako je pjevao, samo 
da udovolji nekim tobožnjim novotarijama, toli fatalnim i 
pogubnim. Neka pjeva prema srcu, neka pjeva pravoj ljuba- 
vi, neka pjeva domovini, njezinim idealima, njezinoj buduć- 
nosti; neka pjeva tako da spoji moral i umjetnost, etiku i 
estetiku. Tada će njegova lirika biti zdrava, a mi nećemo 
imati prigode da žalimo što je bolesna, kao što je to zbilja 
bolesna »Knjiga Boccadoro«. 

»OSVIT«, SLIKE IZ TRIDESETIH GODINA 
(NAPISAO KSAVER ŠANDOR ĐALSKI. — IZDALA MATICA 
HRVATSKA GODINE 1892, STR. 351.) 


Prošlo je već nekoliko dana što sam pročitao krasnu ovu 
radnju našega omiljeloga pripovjedača Đalskoga, kojom je 


on upravo u najzgodniji čas, o proslavi pedesetgodišnjeg | 
opstanka naše vrijedne Matice, obradovao hrvatski čitalački 


svijet, pak još uvijek stojim pod ugodnim veličajnim dojmom 
koji je ta pripovijetka u mojoj duši ostavila. Ima kritičarska 
škola najnovijega doba, koja se prozvala »impresionističkom 
kritičarskom školom«, a na čelu joj stoje odlični francuski 
kritičani: Anatol France, Jules Lemaitre i Paul Dejardin. Oni 
među ostalim vele: »Mi očitujemo da svojim čitateljima u 
kritikama niti što drugo saopćujemo, niti možemo saopćiti, 
nego svoja lična subjektivna čuvstva, Sve što vidimo, slu- 
šamo ili čitamo, držimo za svoj lični doživljaj, i naša kritika 
nije drugo nego pričanje o subjektivnom dojmu toga do- 
življaja. Nije nas briga što je tko: drugi _ćutio_o toj istoj 
Stvari koju mi kritišemo, a i ne tvndimo da je naš dojam 
bolji ili gori od njihova. Mi ga prosto opisujemo kako smo 
ga oćutili. Kritičar nije ništa drugo nego čitatelj što svoje 
unutarnje pokrete točno motri, pa ih bez koprene iskreno 
opisuje. Što zato ako nam kadikad dođe srce s pameću u 
opreku! Zašto ne bi kritičar mogao i protusloviti sam sebi u 

svojim ocjenama?« Kad bi ovo zbilja ovako ibilo, ja bih na- 
prosto trebao opisati kako se mene dojmila ova uistinu pre- 
krasna pripovijetka Đalskoga, i moj bi posao bio gotov. Nu 
te kritičarske zablude, te tvrdnje impresionističkih  kriti- 
čara, ukoliko ih oni drže dogmom, pobio je čuveni kritičar 

ks 


»Revue de deux mondesa« Ferdinand Brunetičre evo ova- 
ko: »Ako kritičar nije drugo nego čitatelj, onda je bolje da 
i ne piše kritike, Što mari općinstvo za lična čuvstva gospode: 
Francea, Lemaitra i Dejardina«.., »Ništa nas ne može o tom 
uvjeriti da za umjetnost neima mjerila. Svatko će priznati 
veću vrijednost Šekspirovim dramama nego drugim nestašnim 
pozorišnim komadima. U tom sudu ne može nas smetati ni 
časovito duševno stanje ni čuvstvo, a kritika se i osniva baš 
na ovakvim apsolutnim ustaljenim ocjenama.« 

Gdje je istina? Da li kao obično po srijedi? Ova borba 
francuskih kritičara, koja se u prvom redu tiče  pozorišnih 
komada, ipak nam svjedoči da je i kritika čedo vremena, da 
je i ona kao i pjesništvo štono je njenim predmetom  pod- 
vrgnuta zakonu evolucije i selekcije, tome neumolnom pri- 
rodnom zakonu kom se malo pomalo sve znanosti i umjet- 
nosti i nehotice pokoravaju. Koliko se samo u tom pogledu 
“ promijenilo od ukočenih. nazora slavnoga tumača Aristotelove 


poetike, Boileau-Desprćauxa do Hipolita Tainea i sintetičko- | 


harmoničke metode slavnoga Danca Brandesa! Još Macaulay 
npr. u svojoj studiji o Byronu s ironijom spominje razne, 
upravo smiješne metode kojima je kritika prije pristupala 
ocjeni najčuvenijih pjesničkih umotvora. Neki Rymer npr. 
tvrđaše: »Šekspir nije smio učiniti Otela crncem, jer junak 
tragedije mora biti uvijek bijel.« »Milton — veli drugi kriti- 
čar — nije smio uzeti Adama za junaka eposu, jer junak epske 
pjesme mora biti uvijek pobjednik.« Neki Roger Nevdigate, 
kako nam Macaulay pripovijeda, : zahtijevao je čak da ni- 
jedna od pjesama koja želi steći od njega raspisanu nagradu 
ne smije imati više od 50 redaka. Bogu hvala, sve te silne 
veze, koje su stezale. vidokrug pjesnika i kritičara, kao one sil- 
ne veze egipatskih mumija, danas su pohranjene među arkiva- 
lijama književnosti— Sinteza i analiza moderne kritike kako 
je danas upotrebljavaju prvaci evropske kritike, ističući višu 
estetsku vrijednost, pa etički i kulturno-historijski momenat 
pjesničkog djela, došla je i kod nas, radnjama naših najboljih 
kritičara, naročito dra Fr. Markovića i Šrepela, do svoje ci- 
jene. Ako se naša pjesnička i pripovijedačka produkcija kreće 
danas na sigurnom tlu savremenog shvaćanja o uzvišenoj za- 
daći književnosti, koja u današnjem vijeku materijalizma i po- 

zitivizma treba da vrši kao nikada do sada svoj sveti poziv, 
uvelike ide hvala našu kritiku, koja se i kod nas već odavno 
izvila iz povoja diletantizma i uspela na visinu savremenoga 
shvaćanja. Već time što je n. pr. roman stupio u službu so- 
ciologije, psihologije, kao romani Tungenjeva, Zole, Bourgeta, 
oboreno je staro shvaćanje pjesničke umjetnosti: da je umjet- 
nost sama sebi cilj i Svrha. »L/art pour lart« ne pristaje da- 
nas u vijeku realizma, pak i kroz najumjetnije umotvore 
Turgenjeva, Dostojevskoga i Tolstoja prosijava tendencija, 
poradi koje još slavni Edgar Poe odriče svaku vrijednost pjes- 
mama Longfelowa. »L'art pour VPart« gubi svoju vrijednost 
još više otkad je, kako to umno dokazuje Kapf Esenter, rea- 
listički pravac u književnostima sviju naroda udario narod- 
nosnom stazom; baš taj narodni realizam jest razlogom te je. 
moderni roman, odnosno pripovijetka, tako veliki: faktor u 
kulturnom narodnom razvitku; on je stupio u službu savre- 
mene povijesti. Sve to i naša kritika prati, pa je odavna odu- 
čila i naše književnike da se daju na pjevanje i prikazivanje 
osoba, događaja i predmeta, koji sastavljeni iz: maglovitih, 
nevjerovatnih crta, bez obilježja istine, života i realnosti, na- 
ročito bez ikakova dodira sa svojim domom i rodom, komu 
oni imadu biti svjetlonoše, ne mogu zagrijati.ni njih same, a 
kamoli one, za koje pišu. Davno se već i kod nas ne čitaju 
izljevi opće svjetske boli i takozvani »loci communes«, bez 
krvi, mesa i kosti, izmišljene suze i patnje, limonade, zasla- 
đene težnjom da se isplačemo i druge na suze ganemo, a 


. zbog boli i tuge koja nigdje ne postoji nego u mašti mladića 


što je nakrcan romantizmom iz knjiga, kakove se, bogu 


. hvala, danas više ni kod nas ne čitaju. 


Književnik-umjetnik koji je prije negoli je stupio u jav- 
nost svojim književnim. radom prošao sve te mijene književ- 
nih pravaca, struja i shvaćanja, po svojoj individualnoj knji- 
ževničkoj fiziognomiji sigurnom rukom primijenio onaj: knji- 
ževni ideal, koji je iznio pobjedu iz haosa raznih književ- 
ničkih struja, i stupiv na zdravo itlo etičnim idealizmom pro- 
žetoga realizma, uzvio se do glasa i vrijednosti najboljega 
danas pripovijedača na slavenskom jugu, jest pisac »Osvita«, 

g. Đalski. Još nije tomu ni 10 godina što se je pojavio na 


književničkom polju; od g. 1884, do danas napisao je već ci-. 


jeli niz pripovijesti i crta, većega i manjega objema, u koji- 
ma po zrelo smišljenoj osnovi, sigurnom umjetničkom rukom, 
.neiserpivom invencijom, a formom sve savršenijom rješava 
Problem za problemom u crtanju duše onoga naroda i kraja 


u kom se rodio, živio i radio, pa otkrivajući njegove rane, | 


njegove osobine, odsjev čovječanstva i njegova napretka u 
njemu, s težnjama i reakcije i evolucije, u pojedinim licima 
i skupinama, vađenim iz naroda, prelijeva sve te realističkom 
istinitošću naslikane osobe, istinitu topografiju, do sigurnosti 
vjerojatne psihološke situacije, nekom blagom, dirljivom poe- 
zijom, onom melamkolijom, prirođenom svjema Slavenima, 
koja je majka temeljnim, zajedničkim osobinama slavenske 
duše i slavenskih plemena. Đalski je realista u pravom smislu 
riječi i po izboru predmeta i po formi obrađivanja svoga 
predmeta. Temeljna je crta njegova književničkoga shvata- 
nja. u svjema djelima da se u.borbi realnoga života roman- 
ticizam nemilosrdno razbija o realizmu, kao neistina pred 
istinom, kao magla pred suncem. Već u pripovijesti »Mari- 
čon« pada romanticizmom otrovana djevojka pred hladnim 
razborom realnoga seljačkoga poimanja o životu. Nemilo- 
srdno padaju i ostale junakinje njegovih pripovijesti kad 
romanticizam pomuti ravnotežu: njihova umovanja, pak je 
samo dokaz stalne logike shvaćanja Đalskoga u tom pogledu, 
da i Mladena Dumić u »Osvitu« na kraju onako prolazi s 
Kotromanićem. 

Još je jedna stalna crta njegova književničkog rada, a 
to je psihološka analiza momenta i situacije. Ono filozofsko 
shvaćanje Goetheovo u Weriheru da'je odluka čin momenta, 
i da zgodan momenat, često puta iznenadan, ponekuda pro- 
videncijalan, može u jednom mahu stvoriti prelom krize, 
kojim se na čas poremećena disharmonija povraća u osnovnu 
kolotečinu, može biti da je razlogom što se Đalski kao na- 
mjerice zaustavlja dubokom psihološkom analizom kod mno- 
goga naoko sitnoga momenta. To spominjem kao ustuk jed- 
nomu inače duhovitom kritičaru koji je suviše minuciozno 
psihološko detaljiranje shvatio kao pogrešku kod Đalskoga. Po 
toj psihološkoj minucioznoj analizi poznaje se i najmanja crti- 

ca pera Đalskoga. Od francuskih pisaca sličan je u tom pogledu 
Paulu Bourgetu, samo što se ne može u isti mah o Đalskom 
reći ono što prigovaraju Francuzi Bourgetu, da je više puta 
suviše doktrinaran psihološki teoretičar, kao npr. u lane 
izašlom romanu: »La terre promise«. 

Prispodobimo li s te strane Šenou s Đalskim, to ćemo 
opaziti da je Šenoa u risanju psiholoških situacija patetičan 
i sintetičan, dočim je Đalski analitičar — neka sredina među 
svojim uzornikom Turgenjevom i Bourgetom. U risanju psi- 
holoških situacija Đalski je prestigao Šenou, a druge naše 
pripovjedače u tom pogledu sve natkriljuje. 

Šta se dakle tiče realističke javnosti i psihološke vještine 
prikazivanja, stoji Đalski na visini prvih evropskih pripovje- 
dača. Realistička određenost i jasnost nije baš obična pojava 
ni u većim književnostima. Još g. 1891, piše čuveni Spielha- 
gen u svojem dijelu: »Aus meiner Studienmappe«, u raspravi 
o radnjama Karla Frencela, da je svakako dobar znak što 
se našao i njemački književnik koji se usudio tačno označivati 
i mjesto i vrijeme u radnji svojih pripovijesti. Ponositi se 
možemo time da je naš Đalski i u tom pogledu već od prvoga 
početka stajao na visini svoga zadatka; on je pejzažista da mu 
ima malo premaca i u većim literaturama. 

I šta se tiče prikazivanja otmjenoga svijeta, finih ma- 
nira, nošnje, običaja, konverzacije, kretnje, namještaja, salona, 
budoara, palače, otmjenih misli, ćućenja i načina kako se 


izriče to ćućenje u otmjenom i neotmjenom svijetu, u svemu 
tomu je naš Đalski vještak nad vještacima. Nčima u.njega 


one doksomanije i onih nekuda traženih trica u opisivanju 
Sitnih predmeta ekonomije pojedinih pripovijesti , koja nam 
je zazorna kod Balzaca. Pisac i ne treba da drži svoje pripo- 
vijetke i romane kao priliku da nas prisili da se divimo 
njegovoj svestranoj obrazovanosti; umjetnost treba da je 
umjetniku više od znanosti. Već je pogrešno mišljenje da je 
umjetnost popularizovanje znanosti, ali je upravo grijeh: za- 
mjenjivanje doktrinarnosti sa umjetnošću. (Ovo treba uvijek 
i uvijek na umu imati, da se ne sađe sa puta umjetnosti na 
stramputicu. Meni je milo što mogu reći da naš Đalski nije: 
u tom pogledu prešao do sada preko granice. 

Nije dakle ni čudo što se našem Đalskomu i u prije- 


vodu divi i strani svijet, i da on čini hrvatskomu imenu čast 


i pred obrazovanim svijetom. Prevodilac Matavuljevih i La- 
zarevićevih pripovijesti na švedski jezik Jansen trebao je da 
makar koju pripovijest Dalskoga prikaže svojim zemljacima; 
onda bi i oni imali još više razloga pokajati se što su sumnjali, 
da i ovdje na njima dalekom jugu imade narod koji ne 
samo može već je uistinu imao i ima pisaca koji pišu o 
otmjenim predmetima i otmjenim načinom. 


Sve osobine neobičnog pripovjedačkog dara Đalskoga 
izbijaju iz njegove pripovijesti »Osvit«. Po. umjetničkoj teh- 
nici i po izboru i znamenitosti predmeta ova njegova radnja 
natkriljuje sve ostalo što je on do sada napisao. Đalski je 
ovu svoju radnju nazvao: »slike iz tridesetih godina«; a uis- 
tinu to je roman u pravom smislu riječi, prikazujući nam u 
umjetničkoj cjelini znamenito doba naše povijesti, koje se 
može uzeti kao epilog prošlosti i prolog našega književnoga, 
političkog i socijalnoga preporoda. Predmet ovome romanu 
jest, kako to prikazivač najnovijih »Matičnih« knjiga u 48. 
br, »Vijenca« od g. 1892. ukratko ali zgodno veli: »vjerna i 
živa slika iz hrvatskog narodnoga života od godine 1832. do 
1835. i crtanje raznih priprema našemu narodnomu prepo- 
rodu, zapravo svitanje ilirizma«. Radnja Đalskoga kreće se 
posve prirodno pravcem moderne pripovijetke. On je sa svo- 
jim pripovjedačkim darom stupio u službu svoga naroda, i 
njegova pripovijetka stupa utrenikom narodnosnoga pravca, 
kako traži Kapf Esenter za svu modernu realističku pri- 
povjedačku književnost. Ovo je prvi roman Đalskoga iz hi- 
storije, i kad se on kao realista dao na pisanje historijsko- 
ga romana, posvema je prirodno da je odabrao predmet iz 
najbliže historije. Pisanje romana iz daleke davnine daleko 
bolje polazi za rukom piscima idealističkoga i romantičnoga 
pravca. Veliko je pitanje da li bi Turgenjev bio uspio u pi- 
sanju historijskih romana iz daleke davnine. I Daudet je vrlo 
oprezan u izboru historijskog predmeta, jer je on realista. 
— Ne uspije li npr. naš inače vrlo daroviti pripovjedač 
Kumičić u svojem velikom historijskom romanu: »Zrinjsko- 

frankopanska urota«, bit će jedino to razlogom što je on rea- 
lista. Ovo ne izričem kao presudu da ja dosele držim taj 


.Kumičićev roman neuspjelim — ta taj roman nije još svršen, 


pak se o njem ni ne može suditi, — Ele, mi treba da budemo 
zahvalni g. Đalskomu što je izabrao ovako zgodan, a i za 
nas tako znamenit predmet za svoj historijski roman. Sva je 
prilika da će .pisac koji je ovako prekrasno prikazao prolog 
veličajnoga pokreta hrvatskoga naroda pod dojmom novih 
ideja sa zapada, i sam taj pokret pod imenom ilirskim u cije- 
losti prikazati sve do najnovije i konačne pobjede pod zasta- 
vom hrvatstva. 

Ovaj prolog u tu jedinstvenu velepjesan našega narod- 
noga uskrsnuća izveden je upravo divno u svakom pogledu. 

Danas nam je već prilično poznato gradivo za historiju 
onoga doba. Lijepe radnje našega umnog povjesničara Smi- 
čiklasa (životopis Babukićev, akademijska radnja o Kukulje- 


viću), naročito upravo monumentalna »Spomenica«, što ju je 


izdala »Matica« među knjigama za god. 1892, bile bi gotovo 
dovoljne za pragmatičkim raspoređajem pisanu historiju do- 
gađaja onoga doba, ali je zasluga Đalskoga što je on iznio 
dušu onoga znamenitog doba, bez kojega ne bi danas bilo 
nas Hrvata. Njegova je zasluga što je on prelio poezijom 
svoje plemenite patriotske duše te događaje, pa zaronio u 


“ društveni Život onoga doba i u dušu ljudi iz onoga vremena, 


zamislio sliku tako vjernu, tako milu i tako umjetnički slo- 
ženu da čisto osjećamo dah onoga vremena i da nas obuzima 


zanos prvih svjetlonoša našega preporoda. Poznato. mi je kako 


je trudom marne pčele umni pripovjedač sakupljao i izučavao 
sve potankosti iz onog doba, kako mu nikada nisu mogli 
dosta namaknuti rukopisa, knjiga i novina, kako je nepre- 
stance tražio sve više i više u strahu da ne naslika nedoličnu 
sliku onoga svetog doba povijesti svoga naroda. Neka se tješi, 
slika je vjerna i upravo minuciozno izdjelana; a što je glavno: 
kroz nju vije vjetar iz onih vremena, zalijeva je sunce onoga 
doba, osobe njegove veličajne pjesme jesu vjerno pogođeni 
tipovi iz onoga vremena; to ćuti naše hrvatsko srce, koje se 
trese od mnadosti i treperi od strahopočitanja pred tako ne- 


sravnjivo krasnim portretima naših djedova, roditelja našega > 
današnjega narodnoga i kulturnoga bića. — Teško da bi i' 

najpedantniji arheolog mogao naći anakronizam u toj vele-. 


pjesmi, počevši od toaleta pojedinih lica, do lektire i konver- 
zacije ondašnjih gospođa i gospode. Ta slika posve odgovara 
onoj slici kako je zamišljaju oni koji su to doba prouča- 
vali, ali koji se čude što se je našao čovijek koji je to umio 
u onako jedinstvenoj cjelini i prikazati. Dakako, čudo je odmah 
manje kad se zna iz koje je kuće nikao Đalski, tko su mu 
bili roditelji, vrijedni otac, sav prožet zanosom za ilirstvom, 
koje ga je grijalo, i dobra mati, rođaka umnomu pjesniku 
naše mile pjesme: »Lijepa naša domovina«, Antunu Mihano- 
viću. Uistinu, mi smo sretni što se je našao tako zgodan pisac 
za tako znamenit predmet, 


Tužno je i žalosno bilo ono doba. O narodu našem nije se 
vodio nigdje račun, Naša inteligencija bila je ili odrođena, ili 
odgojena tuđim duhom, a o narodu u pravom smislu te riječi 
ne može se ni govoriti. Seljaštvo: bijedni kmetovi vlastele, 
jadno roblje neznanja i neimanja. U inteligentnim krugovima 
govorilo se francuski, mađarski njemački, latinski, a svoga 
narodnoga jezika stidio se velikaš, plemić i građanin. 
Takova je slika onoga vremena, tako je opisuje i Đalski u 
»Osvitu«. Ne crta je on suhoparnom, historijskom parafra- 
zom, već nas uvodi u dvorove biskupske, u dvorove plemića, 


u dvorove činovnika, svećenstva, svagdje u živoj slici viđamo ' 


karakteristiku toga doba:“i na igranci kod vladike Alagovića, 
i u kući odrođenoga Dumića, i u domu rodoljuba doktora 
Lubenčića. Sve struje, sve nijanse onoga doba zastupane su 
tu ženskim i muškim licima romana. Simpatična mala Ženika 


Žitkovička osjeća već rodoljubno, dok se Madlena Dumička. 


nikako ne može zagrijati za ideje što ih širi grof Janko 
Drašković i Ljudevit Gaj, a na usta njezina dragana Ivana 
Kotromanića, glavnoga junaka toga romana, Ovako u raznim 
bojama diljem romana prikazane struje od časa do časa sa- 
kuplja u jednoj prizmi, da se vidi kako se ipak malo pomalo 
izvija ona konačna struja koja održi pobjedu, npr. str: 
253, gdje opisuje umovanje Ivana Kotromanića o raznim 
strujama onoga doba. Kao pravi epski umjetnik, a roman je 

ep u prozi, Đalski od časa do časa ovakovim refleksijama po- 
jedinih lica zaustavlja prebrzi tok radnje. 

Cijela stafaža romana vjerna je slika onoga vremena, i 
upravo je čudno kako se ta stafaža jasno vidi kroz svu silnu 
množinu osoba koje tu stafažu oživljuju. Ni u jednoj radnji 
Đalskoga neima tolika množina osoba, pa ipak nijedna ta 
osoba nije izlišna, nijedna drugoj u umjetničkom pogledu ne 
smeta, sve se lako i neprisiljeno kreću, neima tu guranja, 
perspektiva je jasno određena, kretanje skupina živo, pristoj- 
no, prirodno, dolično prema važnosti osobe; plastički »mise 
en scene« upravo je savršeno umjetnički izveden. 

Ostajemo još kod stafaže. Općenitu sliku onoga doba, 
kako je u početku ovoga odlomka naslikasmo, a koja je kao 
veliko platno pod cijelom radnjom rasprostrta, oživljuju po- 
jedini prizori u kojima izbija živi odjek karakteristike onoga 
doba. Eno već u I-vom odlomku, na str, 18. upravo klasičnoga 
prizora: »Kroz poluotvorene kapke altanskih vrata biskup- 
skoga dvora domnije izvana težačka pejsma... onako tuga- 
ljiva i od drevne starine tajanstvena seljačka hrvatska pjesma. 
No — ovdje je nitko nije razumio i kao zastiđena od pjesme 
priznavala su-gva ova krasna lišca oko Tivadara da su uvje- 
rena o istinitosti riječi njegovih. I nastojalo se dignutim i 


. žamornim glasovima zatomiti i sakriti skromnu pjesmu, pro- 


cvjetalu na rođenoj grudi.« 

odsto je tako divna karakteristika jadnoga književnoga 
stanja u govoru Aurela Muževića na str. 86. U nekih dvadeset 
redaka izbraja Aurel Kotromaniću svu tadanju hrvatsku 1i- 
teraturu. Još je jača ta kamaktenistika u momentima gdje 
Kotromanić, spremajući se da piše hrvatski, opaža 'kako po- 
gotovo ne može ni dvije izreke sastaviti, 


Sve ove epizodne karakteristike sastavljene su u jednu 
cjelinu posve prirodno, i baš kompozicija ovakove svestrane 
karakteristike, koja se prelijeva kao sama od sebe oko glavne 
misli, upravo jest ono, po čem u umjetničkom pogledu ovo 
djelo sva ostala djela Đalskoga nadvisuje. 

Glavnoj misli, tj. karakteristici onoga doba, primije- 
njene su i one dvije velike epizode: ples kod biskupa i banska 

instalacija; pa premda je na opis tih dvaju momenata Đalski 
prosuo sve bogatstvo boja, izveo savršenu perspektivu u kre- 
tanju cijelih skupina i pojedinih lica, tako da vidimo cjelinu 
i pojedinosti, ipak to savršeno nijansiranje ne odvraća misao 
čitatelja od glavne osnovne misli romana. z 
I ona epizoda, ona idila ljubavi Aurela Muževića s 
“ Kotromanićevom sestrom Hanom, koja odaje pisca »Iz var- 
međinskih dana« i »Na rođenoj grudi«, sa svojom ljubavlju 
za slikanje miloga svoga Zagorja i života u plemićkim kuri- 
jama .predožujskoga doba, lijepo pristaje u kompoziciju ro- 
mana, jer se i tu odsjeva jedna nijansa svjetla novoga 
pokreta u domovini. Uopće je posve simetrično i harmonično 
upliv novih pokretnih misli hrvatskoga preporoda razdijeljen 
među osobljem ovoga romana. Nu najveća je zasluga Đal- 
skoga što je sudjelovanje osoba u romanu udesio tako da 
historijska poznata i" tradicionalna lica, iako jesu glavni po- 


kretači osnovne misli, ipak u samom razvoju pripovjedačke, 


fabule dolaze samo kao silhuete, koje umah iščeznu, pre- 
puštajući rasplet pripovjedačke radnje glavnim nosiocima. 
Sasvim prema osnovanim estetskim razlozima ekonomije ro- 
mana ističu se ij u ovom romanu: grof Janko Drašković, 
Ljudevit Gaj, Stjepan Ožegović, Pavao Štoos i ostale poznate 
historijske ličnosti, samo kao neki sad »basrelief« sad »haut 
relief«, iz dubine historijske osnovne stafaže. Pisac ih tek 
toliko prikaže koliko je potrebno da nam srcu odlane, oni 
prolaze preko pozornice kao meteor koji zasine i iščezne; 
ostavljajući za sobom svijetlu, dugu prugu. Ipak je i te 
silbuetske pojave Đalski tako markantno izrazio da već iz 
te kratke prikaze razabiremo njihov silni upliv u razvoju 
osnovne misli romana. Vrlo je lijepo opisana prva pojava dra 
Ljudevita Gaja na str. 137. i njegov susret sa grofom Jankom 
Draškovićem u županijskoj dvorani. Već iu razumijemo onaj 
tajanstveni čar koji sruji iz Gajeve pojave na one što dolaze 
s njim u dodir, čar svojstven providencijalnim, velikim lju- 
dima, kakov je bio otac našega preporoda. Svi ćutimo da su 
baš te historijske ličnosti glavni pokretači radnje u romanu, 
mi viđamo uspjeh.njihova djelovanja, ali njih vidimo tek to- 
liko koliko to pravila dobre estetike dopuštaju, ona pravila 
koja računaju na dojam koji velike sile S visokoga stano- 

višta promatrane velike ličnosti čine kad se k njima s mikro- 
skopom pristupi. 

Glavni nosioci pripovjedačke fabule, koja je dakako u 
ovakovoj kulturnoj slici tek sporedna stvar, jesu izmišljene 
osobe, poimenice glavni junak Ivan Kotramanić, oko koga se 
cijela radnja koncentriše. 


Ogledajmo malo lica tog romana, poimenice glavna: 
Ivana Kotromanića, Madlenu Dumićevu i Tivadara. 
Sve osoblje romana dijeli se u dvije skupine, u jednu, na-_ 


“ dahnutu idejama grofa Draškovića i Gaja, i drugu, protivnu 


stranku tomu osvitu našega preporoda. — Prvoj stranci stoji 
na čelu Ivan Kotromanić, a uz njega cijeli niz većinom 
mladih ljudi, raznih temperamenata i karaktera, simetrično 
uz glavnoga junaka porazređanih. Na čelu protivnoj stranci 
stoji renegat: umjetnik, pomađareni Tivadar Blagaić, a uza. 
nj niz njegovih istomišljenika, vješto porazređenih i nijan- 
siranih. Uz muška lica se vrstaju oko jedne i druge stranke 
ženske, sve dolično, dosljedno, izvrsno  karakterisane kao i 
muškarci. Posve prirodno nadvisuju svoje istomišljenike dva 
njihove vođe. Jedan i drugi upliviše u svom smjeru na svoju 
okolinu. Vrhunac zajedničkomu oduševljenju Kotromanićeve 
stranke jest onaj uzvišeni momenat, divno opisan na str. 49, 
gdje se mladi borci ljube i grle sa Slovakom Hurbankom i 
zaklinju »da će materinskoj riječi osvojiti njeno pravo, da će 
slobodu ove kraljevine braniti i ljubiti svoju braću od Urala 
do Balkana.« 

I protivna stranka ima u istom odlomku na strani 52. i 
53. svoj vršak u posve protivnom smislu, gdje Tivadarova 
obijest i raskalašenost dolazi do paroksizma, te nastaje po- 
četak konačnom prelomu među Ivanom i Tivadarom, 

Radnja se pomiče epskom širinom naprijed. Dolazi do 
dvoboja među Ivanom i Tivadarom, koji pisac sasvim pro- 
kaljenoga ukusa ne opisuje, nego tek u posljedicama. Mirna 
je ruka piščeva, ne da se zavesti strašću, i zato je protivnik 
narodne stvari Tivadar manje ranjen. 

Već je krv protekla, i Kotromanić teško ranjen leži u 


kući svoga pristaše dra Lubenčića. U tom času zahvaća u 

sudbinu glavnoga junaka ovoga romana lijepa i duhovita žena 
Madlena Dumić, nesuđenica Ivanova. Ova je ljubav divno 
zamišljena, pa da nije baš te i takve ljubavi, glavna radnja 
bi prebrzim tokom tekla. Ona sustavlja njezin prebrzi tok. 
Ivan Kotromanić dolazi u prvoj svojoj pojavi pred nas s 
velikom ranom na srcu, kao i Lavo Blinjević u pripovijesti 
Dalskoga »Na rođenoj grudi«. — Ivan je ljubio Madlenu kao 
djevojku, siromašnu, lijepu i duhovitu, baš kao Lavo Blinje- 
vić sirotu Blanšu, Nu dok Lavo pod kobnim uplivom prija- 
telja Davida ostavlja Blanšu da se uzmogne slobodnih ruku 
dati na rad, Ivan napušta Madlenu i pobjegne s razbludnom 
Bertom u povodu griješne strasti. Krivnja Lavova je manja, 
no ipak njegova Blanša umire, a on trpi silne muke poka- 
janja, pa budući da najposlije nije bio grijeh uzrokom što je 
ostavio Blanšu, posve je etično da popravlja svoju krivnju 
time što uzimlje njenu sestru Vjeru u njenoj najvećoj ne- 
volji za ženu. Ivan je bio grešnik, i zato, vrativ se iz tuđine 
u dom, sav zagrijan velikim idejama Kolara i Gaja i zapada, 
nalazi Svoju Madlenu, svoju nikad nezaboravljenu ljubav, 
kao ženu protivnika svojih ideja: Dumića, Oni se još uvijek 
ljube, i samo zgodan čas, pak će započeti ljubovna drama. 
Kako će se ta drama svršiti, to nije teško pogoditi kod pisca 
stalnih etičkih i estetičkih načela, Ta se ljubav morala 
svršiti onako kako se svršila, tužno i za Madlenu i Ivana. 
Kotromanić ljubi Madlenu cijelim žarom svoga srca, ali on 
je pod neodoljivim. dojmom ljubavi prema svojoj domovini, 
i da ta domovinska ljubav konačno iznese pobjedu nad lju- 
bavlju prema ženi, i to tuđoj ženi, to zahtijeva estetika i 
etika, ta podloga veličini i vrijednosti glavnoga junaka. 
Teško pregori Kotromanić svoju ljubav, ali mi taj prijegor 
s njime dijelimo tim lakše što se Madlena nikako nije mogla 
zagrijati za one uzvišene misli i čuvstva kojima je prožeta 
duša i srce Ivanovo. Napokon ona ne ljubi na njemu ono što 
je na njemu najljepše i najbolje, njegovu veličinu kao svjetlo- 
noše i borca svoga naroda, Kako bi se svršila ta ljubav da 
je uspio Ivan da zapali svojim rodoljubljem i Madlenino srce, 
to se dakako ne zna, i bolje da naš Đalski nije utrošio svoje 
patriotsko umovanje u rasplet tako fatalnoga oblika ljubavi. 
Ovako je sve dobro prošlo, U zgodan momenat nadovezuje se 

stara ljubav među Ivanom i Madlenom; posve je psihološki, 
da u momentu najvećeg smilovanja dolazi početak uskrsu 
milovanja, U ovakvim časovima, kad se nalazi žena u bli- 
zini smrtno ranjenoga svoga nesuđenika, je li čudo što po- 
pusie sve ionako slabe prepreke koje dijele ženu neljubljena 
muža od njene prve i jedine ljubavi. 

Psihološki je opravdan s istoga razloga i onaj prizor 
ljubakanja među Ivanom i Madlenom u sobi odra mrtve 
Madlenine majke. U ovakim časovima srce traži sebi vjerno 
srce da s njime podijeli tugu, a sve ostalo je uz jednom pru- 
ženu priliku psihološki razumljivo, ali nije razumljivo etično 
i estetski — ne i sto puta ne, I to je mjesto koje mi se ne 
sviđa. , 

Ali zato je posve psihološki razumljivo: kad dolazi Mad- 
lena pred Ivana, u starom odijelu, u svoj grozi svoga polo- 
žaja, da ga pozove neka s njome ibježi u svijet, svaka se 
iluzija baš u pravi čas razbija o realnost. i veličinu veličajne 
svjetlosti uzvišenoga rodoljubnoga poziva koji je već zahva- 
tio svu dušu Ivanovu, — Ova ljubav se razvijala i svršila 
onako kako je to samo moguće kod pisca sigurne ruke i stal- 


onih estetskih i etičkih nazora; a kako spomenuh, i za epsku 


kompoziciju bila je ta i takova ljubav dobro zamišljena. 

Onako dosljedno kao karakter Ivanov. i Madlenin, ocrtan 
je vještački i karakter Tivadarov, a ne ibih se mogao sjetiti 
da sam naišao na disharmoniju i u karakterisanju drugih 
lica muških i ženskih od veće ili sporedne uloge. — U po- 
tanju analizu mnogobrojnih osoba neću da ulazim; simetrično 
nijansiranje, raznolikost u cjelini i cjelinu u raznolikosti, taj 
ideal estetskoga umotvora, već sam spomenuo. 

Radnja glavna i radnja sporedna ove veličanstvene himne 
osvitu našega preporoda teče kako i dolikuje romanu: epskim 
tokom, a ne koncentričnom, da tako kažem, centripetalnom 


.munjevnom silom; ali radnja ipak mirno, no postepeno napre- 


duje. Ivan nije deklamator, on je radnik, neumorah je njegov 
rad u Požunu, Pešti, Beču i u domovini, silan je dojam nje- 
govih pokretača Gaja i Janka Draškovića na njegovu ustraj- 
nost; marljivi su i njegovi saradnici, naročito Kargačević; 
sveti plamen oduševljenja za njegov rodoljubni rad osvaja 
srca muževa i žena, A sve to opisuje Đalski onako divno 

kako samo on to urije. Prispodobimo samo onaj stid hrvat- 
skoga otmjenoga svijeta pred hrvatskom narodnom seljačkom 
pjesmom na str. 18. sa opisom onoga ushita na str. 248., kad 
pučka pjesma u lučevačkom dvoru slavi svoju pobjedu u 
društvu otmjene gospode. 

Sve jače zahvaća plamen oduševljenja sve veće i veće 
krugove; kroz sve silne zapreke krči put Gajeva i Draško- 
vićeva misao među raznim krugovima u Hrvatskoj, i mi čisto 
viđamo kako.se pred nama vrši preobraženje. i uskrsnuće 
genija hrvatskoga naroda, sve do onoga znamenitog trenutka 
kad ugleda svijetlo prvi broj Gajevih novina. Tu je Đalski 
dovršio svoj roman onako kako ostavlja u našoj duši trajnu 
uspomenu, . 

Otmjeni su to krugovi, otmjen je to svijet, koji se u tom 
romanu pred nama izvija, a puk, a narod tek viđamo, tek 
naslućujemo, kroz te sjajne toalete, kroz tu finu konverzaciju 
otmjenih krugova, kao što kroz kristalne prozore gledamo 
veliku nebesku pučinu, taj firmamenat u svijetlu sjajnoga 
zviježđa. 


Isticati napose kako se pojedine epizode. lijepo slijevaju 
s cjelinom u ovom romanu, bio .bi preopširan posao. Ne mogu 
ipak da ne spomenem onaj  prijegor Kargačevićeve ljubavi 
prema sestri Kotromanićevoj Hani, Posjet njegova  sretnoga 
rivala Muževića u skromnom Kargačevićevu stanu upravo je 
dirljivo opisan. Jest, bez sumnje, ovakovih žrtava su prvi 
borci mnogo položili na žrtvenik našega narodnog preobra- 
ženja. 

Spominjati pojedine prelijepa, upravo vještačke prizore 
i slike iz ove. množine krasnih slika u »Osvitu«, značilo bi 
oduljiti ovaj sastavak u nedogled. Ipak ne mogu da ne upo- 
zorim na prekrasan opis onih časova i prizora gdje se opisuje 
dojam vijesti o smrtnoj rani Ivanovoj u dvoboju sa Tivada- 
rom, najprije na Madlenu Dumić (str. 165.), onda na oca, 
majku i sestru Kotromanićevu (str. 166.). Ovako savršeno 
prikazivanje prizora malo sam u svom životu pročitao. 

Divan je opis postanka hrvatske marseillese: »Još Hrvat- 
ska ni propala« (str. 311); vrlo je lijep odlomak pisma Mad- 

lenina iz Venecije (na str. 297.). Ali tko da samo i upozori 
na slične krasote toga romana? 

Otmjenost prikazivanja konverzacije i saobraćaja odlič- 
noga svijeta podsjeća na Octava Feuilleta, komu u tom po- 
gledu imade malo premaca, 

Nije ni čudo, što je pisac uz toliku svestranu pažnju na 
množinu detalja, koje je ukalupio u ovako otmjenu cjelovitu 
sliku, malone zaboravio da spomene kako se zvao ban onoga 
doba, te ga spominje tek u drugoj polovici, daleko poslije 
instalacije. 


Šta se tiče jezika u ovom romanu, i tu se opaža znatan 
napredak. Njegovoj otmjenoj stilistici nije se ni prije mnogo 
prigovaralo, ali neki koji su svakako htjeli da prigovaraju 
Đalskomu, i nisu o drugom govorili nego da mu je jezik 
pun germanizama i nenarodnih riječi, i ne obazirajući se na 
pravu vrijednost rada Đalskoga, Neka sada slobodno i ovi 
prelistavaju prekrasnu pripovijetku Đalskoga,. i neka, ako 
im je do istine, priznaju da se Đalski i u tom hou) usa- 
vršuje. Uostalom nigdje ne stoji da su svi izrazi i sve riječi 
što se ne govore u iBačkoj ili Banatu, nenarodne. Prije neko- 
liko godina izdala je vrijedna »Hrvatska Matica« pripovijetke 
Nikole Tordinca, neka se vidi koliko je blago narodnoga 
jezika pohranjeno u Slavoniji; a odricati svakomu izrazu 
koji je nikao, u kajkavskom : narječju »a priori« građansko 
pravo, te ga posprdno nazvati »hrvatizmom«, kao da je to 
već dokaz da ne valja, znači: stajati još uvijek u okovima 
one tjesnogrudnosti koja ne vodi k napretku. Ili su može ibiti 
rječnici Jambrušićev i Bjelostjenčev na odmet? Možda onima 
koji za njih i ne znaju. 

To spomenuh samo zato da se i opet tkogod ne nađe tko 
bi htio tražeći pojedine tobože »hrvatizme« odvratiti koga od 
ljepote i vrijednosti književnoga rada Đalskoga. Ima doduše 
izraza koji se i meni ne sviđaju u »Osvitu« npr.; naprćen 
knjigama, mjesto: opterećen, Izraz »napadan«, »napadno«, 
naprosto je prijevod njemačke riječi: »auffallend«; mislim da 
je bolji izraz: primjetan i neprimjetan, — ali to su stvari 
filologije, u koje se ja ne ću da pačam. 

Sve u svemu, mi se možemo ponositi našim Đalskim. 
Njegov književnički vidokrug poprima sve veće razmjere, 
njegova je forma i tehnika sve savršenija. »Osvit« je radnja 
koja će bez sumnje ispuniti one lijepe nade što su nadahnji- 
vale pisca kad se dao na pisanje toga upravo epohalnoga 
djela. Sve veći je krug poštovača krasnoga dara našega umnog 
pripovjedača, koji nije svoj ne samo njemu već i njegovu 
hrvatskomu narodu bogom mu darovani dar zakopao poput 
onoga biblijskoga tvrdice u zemlju, već njime odužuje dug 
ljubavi prema svojoj otadžbini, koja se njime diči i želi da 
još dugo ne sustane u vršenju svoga književničkog svetoga 
zvanja. ' 





17 Hrv. knjiž. kritika II 


ČE D O M I-L 


E ro. a. Vu 





NAŠE KNJIŽEVNE NEVOLJE I KRITIKA 


Tko god pomnjivo prati razvoj naše knjige, opazit će 

. glavnije naše mane. i nedostatke. Kritičara mi nemamo neg? 
malo, bar onih koji bi prosuđivali savjesno i umno našu ibele- 
tristiku, da o drugim granama i ne govorimo. Naša takozvana 
kritika po književnim i političkim listovima posve je površna 
i pristrana, tako da naš najbolji pripovjedač Đalski ne bi bio 
ni poznat kao takav da ga nije prijatelj dr Šrepel općinstvu 
predstavio. Malo se knjiga kod nas rasproda, a knjige koje 
se više prodaju, to su naslabiji proizvodi naše i strane knji- 
ževnosti. Pripovjedači i pjesnici koji bi nam mogli biti na 
diku nažalost su u posve malom broju, a na našu još veću sra- 
motu do neba se hvale i uzvisuju oni kojim su djela sasvim 
problematičke vrijednosti. To su glavnije mane naše knjige 
pa hoće im se i lijeka. Što je gnjilo, nek otpane, a što je 
zdravo, nek ostane. Što takva, neću reći da nema razmjerno 
i kod drugih naroda, al' ima i ljudi koji rade da toga ne 
bude, a kod nas nema ni tih. Tako na primjer i u Italiji piše 
se i izdava sve i svašta, al, ipak našla su se dvojica, koji su 
ustali bičem kritike proti tomu, naime Peri i Traversi. Pri- 
poviedao mi je ovaj da ih je mnogo na njega napalo zbog 
toga što nemilostivo šiba, ali njegov glas ipak nije ostao 
glasom vapijućega u pustinji. Što takva nakanio sam i ja 
početi kod nas, ali prije nego stanem pretresati u posebnim 
raspravama po redu naše bolje i lošije pisce, mislim da je 
nužno nešto reći o kritici, ne bih li tim ponukao i koga dru- 
goga na taj neharni, ali sveti posao. Kako se kritika u ovo 
doba krasno razvila, poznato je svakomu koji zna za Sainte- 
Beuvea i za Tainea, Prije se sudilo djelo ne pazeći na onoga 
“koji ga je napisao, po nekim sveopćim pravilima; pazeći da ne 

uvrstiš »les grammairiens« u »les rhetoricins« i obratno. 
Sainte-Beuve je, kako nam Zola veli, između prvih koji je 
shvatio da je potrebito istumačiti djelo po piscu ili, da bolje 
rečem, kroz pisca. On bi ga postavio u njegov objem, pro- 
učio mu obitelj, život, ukuse, jednom riječju, on je smatrao 
i samu jednu stranicu knjige plodom svakakvih čimbenika 
koje je trebalo poznavati ako si htio izreći pravedan i potpun 
sud. Za njim došao Taine i digao kritiku do znanosti. On, kao 
što i Sainte Beuve, proučava pisca da shvati djelo: proučava 
povijest i narod da shvati pisca. I tako došlo se bar do toga 
da, kako zaključuje Zola, neće se više odijeliti pisća od nje- 
govih djela, no radije proučavat će se pisac da se laglje 
shvati djelo. Takvim sustavom, meni se čini da se može doći 
i do toga da se po knjizi upozna pisac, njegovo doba i njegov 
narod, kao što je u naše doba dokazao i učinio De Vogie, 
koji u djelima ruskih prvaka otkrio nam je same pisce, nji- 
hovu dobu i život njihova naroda, iNaša radoznalost, veli 
on s punim pravom, hvata se čovjeka kroz čovjeka, ona otkri- 
va i tajnu plemena. Pisac, omiljen od svdjih sunarodnjaka, 
postaje kao kakav čuvar komu je cio narod povjerio svoju 
dušu začas. Što hoće ta duša u ovaj čas? Koja je historička 
uloga toga čuvara? U kojoj je mjeri on pripravio dalje pre- 
obrazbe? — To je sve De Vogiić pokušao i do sjajnih uspjeha 
došao. Ovo što ovdje ukratko nacrtah nalazim opširno u 
Brandesu. A nek ne žale čitatelji što ću ulomak iz njegove 
učene rasprave navesti. Novija kritika, veli on, nastoji samo 
o tom da protumači, objasni stanovitu tvorevinu umjetnosti, 
opredjeljujući elemente iz kojih se sastoji. Osnivačem novije 
psihološke kritike bio je Sainte-Beuve. On je vazda kušao da 
od proizvoda stvaramja dopre do njegova izvora, te je kod toga 
uvijek znao otkriti čovjeka koji se krio u svom djelu. On je 
objasnio istinu da se ne može ništa pojmiti niti u umjetničkom 
proizvodu, niti u književnom spomeniku prošlosti, ako se ne 
potrudimo da prethodno razjasnimo duševnu situaciju koja je 
porodila dotični umjetnički proizvod ili književni spomenik, a 
da dobijemo jasan pojam o samoj ličnosti koja je to proizvela, 
Ponajprije on je udario kritici čvrsti temelj na historiji i pri- 
rodnim znanostima, a zatim je iz kritike sve više odstranjivao 
idealizaciju i nikad se nije zanio za općenito primljeno mnije- 

nje skopčano s kakvim bilo uglednim imenom; napokon on je 


. posve promijenio značaj one kritike koja je razglabala, rašči- 


njala tvorevinu u dijelove, pače on je označio zadaćom kritike 
da obuhvati i okupi cjelinu (dakako u granicama prikladnim 
prirodi predmeta). Njegova kritika pruža nam cijeli organi- 
zam jednog djela, prikazuje nam njegove unutarnje česti, i 
to u njihovom potpunom. djelovanju. Mi vidimo krv, život 
koji ga pokreće, slušamo šum što ga proizvodi, i u isto doba 
upoznajemo se s njegovom tvorbom. U naše doba romanopisac 
i kritičar, nastavlja Brandes, polaze od istog stanovišta, od 
umne okoline stanovite epohe. Isamo u takvim prilikama 
javljaju se one ljudske prilike koje prikazuju književnost. 
Romanopisac želi ocrtati, objasniti značaj ljudskog djelovanja, 
a kritičar značaj pisanoga proizvoda. Djelovanje čovjeka i 
književni proizvod ukazuje se na taj način posljedicama, 
koje čovjek i spisatelj, potaknut ozBiljnošću ili tobožnjom 
nuždom, proizvode u trenutak susreta. 

A sad, pustiv na stranu Brandesa, mislim da će mi svatko 
priznati da niti psihološka niti historička kritika osamljene 
mogu biti dobre. Što je psihološka kritika? Jest proučavanje 
pisca odlučena od njegova djela, koga samo proučavaš u 
njegovim krepostima, manama, svojstvima i u činima njegova 
života. Tako ćeš moći manjom ili većom točnošću ocrtati 
pisca, ali ne njegovo djelo. Također nije dostatna ni histo- 
rička kritika, koja odjeljuje od pisca njegov vijek i njegov 
predmet i proučava sadržaj osamljen sam po sebi, naime, 
da li ima moralne važnosti, i po načelima koje škole i kojim 
ciljem je izveden. To su sve zgodna istraživanja, al' iz njih 
ne proistječe sud o umjetničkom djelu. Psihološka kritika 
može nam rastumačiti, proučiv svojstva pisca, zašto je pred- 
met pod jednim ili drugim vidom smatran i proučen, ali ne 
može prosuditi je li ili nije dobar taj način. A također i 
historička kritika može svestrano pretresati sadržaj, ali ne 
će ući u trag tajni njegove preobrazbe pod moćnim dahom 
pisca. Svakako najvažnije je poznati misli i filozofiju pisca, 
tim će se mnogo stvari nejasnih protumačiti, i neće se siliti 
kritikom pisca da prigrli drugi pravac protivan njegovoj 
ćudi, ili da se bavi drugim predmetom također njegovoj na- 
ravi protivnim, jer kako umjesno opaža Taine: »Si vous croyez 

que dans la nature humaine la pićce essentielle est la raison, 
vous prendrez pour hćros la raison et vous peindrez la gćnćro- 
sitć et vertu. Si vos yeux sappliquent & la machine extć- 
Tieure et ne s'attachent qwau corps, vous choisirez le corps 
pour idćal, et vous peindrez des chairs voluptueuses et des 
muscles vigoureux. Si vous voyez dans la sensibilitć la partie 


importante de Vhomme, vous ne verrez de beautć que dans les. 


€ćmotions vives, et vous peindrez les acces de larmes et les 
sentiments delicats, Votre opinion sur la beautć, votre idće de 
Vhomme rćel former votre idće de Vhomme idćal, votre philo- 
sophie dirigera votre art.«! Zaludu, knjiga koju čovjek napiše 
usko je s njim u svezi. Sva svojstva čovjeka pridonose nešto 
pri sastavljanju djela. Njegov karakter, njegov odgoj, njegov 
život, njegova prošlost i njegova sadašnjost, njegove strasti, 
kreposti, mane, sve česti njegove duše ostavljaju trag njihova 
djelovanja u onome što misli i u onome što piše. Pisac mora 
imati neku filozofiju jer bez nje umjetnik nije nego »un amu- 
seur«.* I zato je opravdano što se iziskuje da kritičar upozna 
piščev talenat. A što je talenat? Čujte Tainea: »Il y a en chacun 
de nous une certaine habitude, que le mene, le forcant de 
regarder d'abord ld, puis ici, longtemps ou peu de temps, lente- 
ment ou vite, suggćrant ici les images, la-bas la philosophie, 
plus loin la raillerie, tellement qwil y tombe toujours, quel- 
que ouvrage quil fasse, infaillibliment, parce que cette nćces- 
site est devenue sa nature, sa volontć et son goiit. Les artistes 
appelent cela un talent.«* Prema tomu i Taine svodi svoj su- 


* stav na ovo: Considćrer les oeuvres humaines et en particulier 


les oeuvres d'art comme des faits et des produits dont il faut 
marquer les caractčres et chercher les causes, rien de plus«.“ 
Žalim što ne mogu na dugo razglabati Tainov sustav, ali čita- 
telji će to naći u njegovom djelu »Philosophie de Part«,5 
Dobro je ocrtao današnju kritiku Carducci, koga navo- 
dim u izvorniku da se bolje može razumjeti što je i po sebi 
nekako teško, a što bi bilo još teže u prijevodu: »La critica 
letteraria... ai nostri giorni non pud nč deve consistere in 
altro che nelVapplicare.a un  fatto nuovo o ad una serie di 
Jatti, apparentemente nuovi, Vosservazione storica ed estetica, 
individuale ad ogni modo o relativa, ma che pure acquista va- 
lore da chi la faccia, e dal fondamento che ella abbia in una 

lunga e razionale esperienza di esami e raffronti fra piu fatti 
consimili divensi, in tempi, in luoghi, in condizioni consimili 
e diverse«“ A koja je i kakva je prava kritika, to je već Bonghi 
u svojim »Horae subsecivae«, krasno razvio. Pisac koji piše 
kakovo djelo, ima pred sobom neki predmet, a kritičar ima 
pred sobom osobu koja nam je taj predmet predstavila. 
Zato kritičar treba da zna prodrijeti u dušu pisca i prečiniti 
u sebi proces piščevih koncepcija i piščevog fantastičnog 
stvaranja; treba da je izvrstan poznavalac psihologije na te- 
melju koje ovaj je proces postao i razvio se; treba da pozna 
točno i svestrano promjene i faze kroz koje je prošao tijekom 
vremena čovječji duh, i da pozna uz to povijest raznih oblika 
kojim se pjesničko nadahnuće zaodijevalo. Ali sve to znanje 
treba da u kritičarevoj glavi bude slobodno, neodvisno, a ne 
zavisno od kakvih filozofičkih sistema ili sličnih formula. 


. Zato dakle treba da kritika koja hoće da urodi plodom ne bude 


podložna kao rob filozofičkim načelima kakve move ili stare 
škole. Zato na primjer kritičar koji se drži Schopenhauerovih 
nauka neće moći da svakoga pravedno i korisno prosudi. Kri- 
tika dakle mora bbiti historična i teoretična u isto doba, jer nije 
moguće da postigne svoj cilj ako ne poznaje vas razvitak tije- 
kom vjekova one grane umjetnosti kojoj pripada djelo koje 
prosuđuje, i ako ne poznaje taj razvitak u njegovim odnoša- 
jima sa društvenim prilikama kojima je taj razvitak odgova- 
rao. Nije moguće također da dođe do svog cilja ako s druge 
strane ne sabira i ne opredjeljuje po raznim 'historičkim raz- 
dobljima zakone kojima mora odgovarati umjetničko djelo, 
kao što razmjerno prama nekom stepenu društvenog života, 
tako i apsolutno, ako neće da propadne djelo čim se promijeni 
takav stepen i takvo stanje društvenog života, što vlada kroz 
jedno razdoblje. I zato takozvana impresionalna kritika ne 
vrijedi ni boba, jer se svodi na to: ovo mi se mili, a to mi je 
mrsko. 

Kritičari, istina je da nijesu dobrim okom  gledani, i to 
sa dva razloga. Najprije stoga što kritika vam je kao kabao 
ledene vode na vruću glavu, pošto kritičar izlije na glavu 
pjesnikovu još vruću od njezinog rada i stvaranja, mrzlu vodu 
prošle i sadašnje umjetnosti, kojoj on prispodobljava i kojom 
mjeri njegovo djelo, a pak i stoga što katkad mora ispraviti 

nešto što je našao da je u piscu krivo, a to boli, kao kad se. 


na čovječjem tijelu kakvo udo reže. Ali ipak kritika i umjet- 
nost sestre su, a kad obje vrše točno svoju, mogu se i potpa- 
zuhice vodati. : 

Veliku odgovornost pred narodom“imade kritičar, i zato 
morao 'bi.svoje zvanje savjesno vršiti. Jer mnogo se štete na- 
nosi hvaleći do neba one koji toga ne zaslužuju. Tad ti po- 
letarci, ti slabići uzohole se, ili bar ako su neiskusni, a ve- 
ćinom i jesu, ne znadu sami sebe prosuditi ili ne smiju; oni 
tada izgube s vida svako stalno: pravilo po kojem bi mogli 
raspoznati istinu od laži, dobro od zla, i postanu još gori pisci, 
pošto se priljube k svojim manama i smatraju te mane pače 
vrlinama, videći da im se tako kadi. Tako neki koji bi mogli 
napredovati, zamamljeni tim . pohvalama i zadovoljni slavo- 
spjevom nekih kritičara, zabasaju stramputice. O tom nam 


pruža najbolji dokaz Evgenij Kumičić, pisac koji imade do-- 


brih svojstava, koga pak prijatelji na njegovu štetu preveć 
pohvališe, a protivnici na njegovu korist preveć pokudiše 
bez dokaza, i koji sad je postao nekim obligatnim piscem za 
neukusnu svjetinu koja hoće da joj svaki čas pruža lukavi 
nakladnik koje njegovo djelo, a pisac. se jadno gubi i troši 
svoje sile da toj nezasitnoj zvijeri začepi usta, a ima samo 
tu radost da pri svakom koraku prama jami književne pro- 
pasti sve to više svjetina ga aklamira; pljeska mu baš kao 
nekad istrošeni Rimljani umirućemu boriocu. Ali o Kumičiću 
govoriti ću u posebnoj raspravi, a sad, vrativ se na kritiku, 
opazit ću da takva kritika uz ostalo kriva je da bolji pisci 
povlače se sa književnog polja, kao Ahil, koji, vidjev da nisu 
častili, kao: što je zasluživao, njegovo junaštvo, nije ga htio 
više ni pokazati. . 

Kritika, prava kritika, u modernoj književnosti je stvar 
najpotrebitija, dobro veli Bonghi u svojim »Lettere critiche«. 
Ona je kao veza između pisca i čitatelja i osvježuje piščev 
um, a kad se taj povede za kojekakvim  nezrelim  novotari- 
jama, svraća njegovu pažnju na ono što je većini korisno; 
nagrađuje ga, proslaviv mu u čas ime, i kad. ima da stvori 
u društvu koju promjenu ukusa i mnijenja, ona ga pri tom 
pomaže. Neću tim reći da kritika može. nadomjestiti “genij 
kod pisca, ako ga nema, ili da može služiti društvu namjesto 


264 





pisaca, ako njih nema, ali služi i jednom i drugomu, jer uz- 
gaja i širi s jedne strane književni ukus, a s druge čuvstvo 
realnosti. Držeći se čvrsto uz stare predaje narodnog okusa, 
kroti žeđu za novotarijama, ne priječeći uz to, pače primajući 
i braneći stvaranja novih proizvoda. I tačno poznavajući 
staro, razabira što je tek prividno ili zbilja novo u nekom 
djelu, i da li ta novost proistječe naravno iz ćudi narodne knji- 
ževnosti, ili se od nje otuđuje. Ali, a ovo je najglavnije, uz- 
gajajući književni ukus, ona pomaže narod u tom da po- 
stane sve to općenitije kadar da shvati i da se naslađuje u 
svojoj književnosti svih vremena. Jer neodgojenom ukusu 
ne može militi se neg' ono što odgovara njegovoj aktualnoj 
naviki, i što se više od te koje djelo odalečuje, to ga više od 
sebe odbacuje taj neotesani ukus. Da ga učiniš sklonijim i 
razboritijim, treba da ga činiš shvatiti kojim načinom je 
postala ta njegova aktualna navika, kako se njom zaodjeo i 
kako je sa sebe može svući. Kritika je u tom kao i glazbeni 
koncerti; gdje ih je manje, tu narod ne naslađuje se neg' 
u onim auktorima što čuje gdje ih je više i raznovrsnijih; 
narod nije takav. ekskluzivista, njegov muzikalni ukus se ra- 
finira i on odobrava ne samo toga i toga već sve što je lijepo. 
Zato valja da kritičara svatko uzmogne shvatiti, a on pak 
mora da bude svestrano izučen da svakoga i svašta uprav 
shvati. I tako kritičar otkriv mane pisaca uputit će ga na pro- 
učavanje pisaca koji su njegovu talentu najprikladniji, i naći 
će mu potporu u čitateljima koji, rekli drugi što hoće, stalno 
je da slave onoga koga im ti rečeš da slave. I to je shvatio 
dobro Caro kad piše: ».., la critique, si elle ne consacre ou 
les dćtruit en les jugeant... Elle fait les succčs de la premičre 
heure, elle est Popinion rćflechie, Vimpression du second mo- 
ment, celle qui, d'ordinaire, reste et a le dernier mot dans 
les questions d'art et de gotit«." — I Sainte-Beuve je opažao 
kod Francuza tu manu, da neće naslađivati se čitanjem kakva 
djela, već da hoće naći nekoga koji bi ih na to prisilio, da hoće 
znati moraju li ili ne čitati to djelo. 

A sad, prelazeći na praktičnija pitanja, kritika ne mora 
se klanjati idolima, ona mora proučiti dotičnog pisca, pa ma- 
kar i osuditi, ako nije čemu, i bilo bi zlo_kad bi s takvim 
piscima učinila što i Sterne, koji nije ubio muhu, jer je svijet 

dosta velik, pa može-i ona na njemu živjeti. Kritika nek imade 
pred očima ono zlatno Bonghijevo načelo: »Ja ne nalazim nit 
uviđam druge nagrade pri pisanju nego da koristim govo- 
reći istinu, a kad ne možeš ili ne znaš prebrditi zapreke što 
pri tom nalaziš, bolje da mučiš ili da tražiš drugi predmet 
pri kom nećeš morati lagati i pretvarati se«. Nek se kritičar 
ne prestraši ako ima potući onoga koji uživa lažan i nezaslu- 
žan glas, jer nije istina da tim što se knjiga hvali od većine 
da je i dobra. To je i Goethe govorio o dramama Kotzebu- 
evim, tvrdeći da nešto vrijede, kad za toliko doba ih je 
narod rado imao i čitao. One su sad ipak propale! A pisci 
nek misle da kritičar ima kakvu nasladu u tom što im ruši 
ugled. To su već i drugi istaknuli preporučujući i to kriti- 
čarima da ne budu kao onaj Piron, pokloniv se duboko Vol- 
taireu, reče da je to njegov običaj; već da radije doviknu tim 
lažnim idolima kao državnik De Vargas nizozemskoj: državi: 
»Non curamus privilegios vestros.«* Pritom će kritičar i gor- 
kih progutati, ali poznata je ona: »Achaque opposition on ne 
regarde pas si elle est juste; mais & tort ou d droit, comment 


on s'en dćfera: au lieu d'y tendre les bras, nous y tendons les | 


griffes.* Ako je u javnom životu zlo ulagivati se komu i hva- 
liti ga bez zasluga, to je zločin u književnosti, i takve kri- 
ličare Talijanci bi krstili soffietti'“ a Francuzi reclames,! i 
nek ne radi zato što ta osoba uživa glas dobar kod publike. 
Livij već je rekao »nil tam inatestima bile quam animi multi- 
tudinis«,;* a i Cicero veli: »Ego hoc judico non esse non turpe 
quum aliquid a multitudine laudetur».!* Kritičar pak nek pro- 
mozga kako se tko domogao slavnog imena! Bilo i mrsko 
jurare verba magistri“ ipak je svakomu trudno uvjeriti se 
sam po sebi o vrijednosti svake stvari i nemoguće mu je sa- 
vjesno proučiti svaku stvar da ipak uzmogne hvaliti je ili 
pokuditi, zato se često hvata suda što čuje od drugoga. Do 
kritičara je da tačno proučiv djelo izreče dobar sud i da taj 
sud bude i prihvaćen, 

A sad da zaključim. Mi potrebujemo kritike, jer je ne- 
mamo. Ona mora biti blaga ili oštra prema djelima. Vidiš 
da ima u slabom djelu klica dobrih sposobnosti, ti je odgoji, 
i dat će ploda, nema li je, ti je uništi, pisac će se okaniti uza- 
ludnog iposla, narod neće pokvariti ukus, čitat će boljih 


l 

knjiga i kupovat će ih, neće trošiti u neslane knjige novac, 
žaleći kašnje da ga je potrošio. Nikad ne propusti da ne istak- 
neš i zlo što si opazio u piscu, jer drugačije, ako ga ne zna 
sam uvidjeti i ispraviti, upast će opet u nj, i uzalud se onda 
nadati napretku. Kritika će pomoći razvoju naše knjige, jer 
očistiv je od gnjileža postat će zdravija, a od zdravijeg orga- 
nizma očekiva se nešto više nego od bolesnog i trulog. Po- 
moći će razvoju pisca; pomoći će i drugim piscima koji će 
znati česa imadu se čuvati, a za čim povoditi. Odgojit će bolji 
ukus u čitateljima, i neće im.se dogoditi kao nekoć meni za 
mlađih dana da smatrah Turgenjeva patuljkom prema Ku- 
mičiću, komu pak uostalom moram . zahvaliti da sam počeo 
bolje cijeniti Turgenjeva. A pri koncu budimo uvjereni da 
je bolje ne pisati kritike negoli pisati površno; jer tim varamo 
pisca, varamo narod i varamo sami sebe, a sve to na korist 
ni jednoga. Kritika ne tvrdi samo, ona dokazuje. Reći na- 
prosto: to je lijepo, tu ima fine psihologije, krasnih situacija, 
lijepih jezika, preporučamo knjigu našeg vrlog suradnika, na- 
damo se da će knjiga koju resi ime poznatog našeg knji- 
ževnika X ili Y naći čitatelja, to je svejedno kao reći: radite 
što hoćete, jer vidite i sami da ili ne znam što govorim ili go- 
vorim ludo, 


EUGENIJ KUMIČIĆ 
I 


Je ne € adresse pas d? inutiles louanges 
De Musset! 


Talijanski romanopisac Guerrazzi jednom je rekao: »Ni- 


som mogao boj biti; napisah knijigu«. I nije se čuditi tomu. 
Tko ljubi i mrzi, tko ljubi svoj dom,. a vidi da mu prijete 
strašne pogibije, on će svojim silama nastojati da ga obrani, 
ne može li mačem, on će knjigom. To viđamo kod svih naroda, 
to se vidjelo početkom našeg vijeka u Italiji, kad Manzoni, 
Niecolini, Guerrazzi, Berchet i drugi ustadoše knjigama da 
stresu sa sebe tuđe gospodstvo. Vidimo to i kod nas, kad je 
narodu doteščao pritisak, pojavili su se Ilirci da bodre narod. 
Tko bijaše pjesnik, služio se pjesmom da usplamti srca svojih 
sunarodnjaka za svetu domovinsku stvar, a tako i pripo- 
vjedači za tim su težili. Nu nije sreća poslužila.nas kao što je 
Talijance. Jelačić vojevao u Mađarskoj, kosti su naših ju- 
naka itrunule po mađarskim poljanama, a mi što smo dobili? 
Iza najvećeg oduševljenja, nadošlo najstrašnije razočaranje. 
Došao Bach, poplavili nam domovinu tuđinci i ugnijezdili 
se kod nas. Propao Bach, ostao nam kod kuće trulež, naši se 
ljudi iznevjerili, zavladao kukavičluk, započelo žalosno doba 
za nas. U ovo žalosno doba pojavio se Šenoa. Naše žalosne 
prilike morale ga se dojmiti i proizvesti neizbrisiv utisak na 
njega. Sadašnjost loša i nevoljna, budućnost kakva će bići? 
Kakvu je mi budemo sami sebi pripravili. Kakav će nas ide- 
al voditi pri tomu, u koga ćemo se ugledati, možemo li se 
čemu nadati? To su životna pitanja. Historia est magistra 

vitae.* Hrvati su trpjeli i prije i robovali. Tuđinci su ih gazili, 
a oni sami su donekle tome pomagali, ali ipak bilo je ljudi, 
koji se osvijestiše i s njima narod, te svanuli bi sretniji dani. 
Trebalo je dakle iznijeti to pred oči narodu, trebalo ga poučiti 
G nevoljama i o njihovu koncu, da ustane, da ne zdvaja, da 
se nada, i da radi. To je učinio Šenoa, Njegovi romani su ve- 
ćinom iz povijesti naše iscrpeni,, oni su pouka u zabavnom 
obliku, i kad nisu na povijesnom temelju izvedeni. Naše su 
prilike zahtijevale da se kod nas pojavi historički roman, i 
pojavio se. Je li ga trebalo čvrsto prihvatiti i držati? Tuđini 
su se njime služili i došli do dobrih posljedica, zašto ne bi- 
smo i mi? Ali i ta je, čovjek neće da drugomu učini dobra, 
a sebi na uštrb. A dojedan pisac traži najprije slavu. To je 
velika istina, koju izrekoše više puta i veliki pisci naše dobe. 
Ni to ne smeta, Walter Scott je tad bio još na glasu. Njegova 
slava bila dobrom jamčevinom da i našim piscima neće ostati 
narod neharan. Manzoni je služio boljim dokazom, a bilo ih 
je i u slavenskom svijetu. Pa da i nije njihovo ime bilo slavno, 
na čovjeka djeluju suvremene struje. Što se svud po svijetu 
zbiva, mora da djeluje na čovjeka, ako nije samoživac, pusti- 
njak. Čovjek, ako nije veliki genij koji uviđa da staza 
kojom svi idu ne vodi _k pravom i k spasonosnom cilju, pa 
zakreće novom koju sam prokrči, ako ima dosta sile i ako 
se ne 'boji drugih koji će ga stalno sprvice krstiti luđakom, 
ide putem kojim i drugi, pa misli, ako se svi oni varaju, pre- 
varit ću se i ja, al' muka mu je povjerovati da bi svi mogli 
biti na krivom putu. Tako se i kod mas sa više razloga, unu- 
trašnjih i izvanjskih, uveo historički roman. Šenoa ne ostaje 
osamljen, i danas ima sljedbenika, između kojih Tomić. Naš 
je svijet čitao Šenou, zaljubio se u nj. On mu je kao liječnik 
nuđao dobar lijek, i to da mu ne bude gorak, zaslađivao ga 
krasnim ljubovnim idilama, a ljubav i dom to su mu bile 
svetinje. Tko je bio kukavica, naslađivao se u junaštvu pra- 
djedova, i čitao bar knjige stoga što bi našao u njima čemu 
se čuditi, a nama je još drago vidjeti i gledati ono čemu 
se možemo čuditi: i ženu na primjer bradatu i djevojku 
koja diže zubima veliki teret. Tko je bio srčan, blažio se 
maštanjem i nadama, možda i snivao je o velikoj budućoj 
slavi, činilo mu se da će ponoviti djela naših junaka, raslo 

mu je srce i on je čitao, "Zaljubljenici našli u njima svoju 
sliku ili bar utjehu u ljubavnim nevoljama, ili kovali sebi 


svoj ideal, kakva će im biti ljubovca, dobra, nježna i. rodo- , 


ljubna kao Šenoine junakinje. Šenoa je znao ugoditi svima, pa 
svima omilio, i još se danas njegove knjige po našim kućama 
raznose. Propao Walter Scott, na njega se zaboravilo, zavladala 
nova struja u romanu, a kod nas se Šenoa još rado čitao, još 
krase naši listovi svoje stupce Tomićevim radnjama. Hoćemo 
li se tomu čuditi? iNe. Narodi slobodni za slobodu ne treba da 
se bore, oni su tu ranu preživjeli, kod njih manje rane sad 
su na vidiku, Slobodni su, .al' karaktera neimadu, neke je 
strast putem zasljepila, a druge pohlepa za novcem, neke je 
otrovala nauka, druge razočaralo zlo što oko sebe vide, pa 
uvjerili se o (istini one homo homini lupus. Opet neki vidio 
da je u prirodi neka sila protiv njemu, vidio da nije sretan 
koliko zaslužuje. Otud mržnja na sve i želja da se sve uništi, 
ili — požuda i žeđa uživanja, da se tim omami i zavara sam 
sebe. Epikureizam, pesimizam, (Schopenhauer i Epikur ispli- 
vali opet. Treba to proučiti i naći lijeka, ako se moglo; ako 
ne, bar konstatovati. I mi vidimo iBalzaca i sljedbenike, Tol- 
stoja, Bourgeta i druge velikane pred kojima pada Scott i 
njegove pristaše, Njihovo ime došlo i do nas, mi im se divimo, 
mogu nam biti od koristi, ali ne odveć, mi nismo proživjeli 
sve što i drugi narodi da dođemo naravnim putem do toga. 
Naći ćemo u našoj inteligenciji da je većinom ona modernim 
zlom zadahnuta, ali mi Te možemo računati da ima toliko 
ljudi koji se zanimaju za neka filozofička pitanja kao što 
Bourget, kad je napisao Disciple, ili Tolstoj Kreutzerovu sona- 
tu, takve su knjige nužne, pače naravne posljedice u napuče- 
nim velikim zemljama, gdje ima hiljada i hiljada koji tako 
žive i misle, koji o takim pitanjima glavu razbijaju. Kod nas 
to u toliko može imati mjesta, ukoliko ta pitanja zasijecaju 
u naše njglavnije pitanje: biti ili nebiti. Mi ne smijemo 
samo konstatirati kako mislimo o jednoj ili drugoj filozofičkoj 
teoriji, mi imamo se brinuti kako treba misliti, i je li pravo 
kako mislimo, stoga mi ćemo naći odsjev modernom pravcu 
u romanima Đalskoga, ali to toliko koliko se može prema na- 
šim prilikama. Da se ovaj poveo romanom svojim za Bourge- 
tovim Disciplom, on bi napisao knjigu koju bismo mi donekle 

rado čitali, al' bila bi neumjesna, Rado bismo je čitali jer 
smo kozmopolite postali u pitanju književnosti. Naučili smo 
druge jezike, proučili tuđe pisce, divili im se vještini, i uslijed 
naše naobrazbe po ćudi su nam, Ali mi svi ne možemo tako 


- govoriti. Nas je relativno maleni broj, a do ovoga stepena 


došli smo postepeno čitanjem tuđih knjiga; dočim koji ih ne 
čitaju treba da do tog stepena dođu čitanjem svojih knjiga. 


Non fit saltus in natura.“ Zato naši pisci prama duhu i razvitku > 


naše knjige treba da se podižu i da uvedu u našu knjigu ono 
što kod drugih u drugom obliku je već zavladalo. Iza mističkog 
i vjerskog romanticizma Chateaubrianda, političkog i društve- 
nog Huga i Lamartinea, nije se čuditi ni Zolinomu eksperimen- 
talizmu, ni Bourgetovoj psihologiji, niti De Goncourtovu ja- 
panizmu, niti rafinacijama Mćndćsovim. Kod nas to se ne 
može u čas stvoriti, tko i nije, Proglasiti Kumičića Zolijancem 
ludorija je, a htjeti se takvim graditi još veća, Zola i drugi 
tuđi. pisci većini naših čitatelja mogu se sviđati, ali kako? Ne- 
će većina to rado čitati, jer vidi da živi g ljudima kakvi su u 
tim romanima, ne, zato ne može to čitanje ni spasonosno dje- 
lovati jer nema praktične važnosti nego samo zato što pošto 
su te osobe vješto prikazane, logično označene, zanose čitatelja 
vidi da mogu opostojati, on se divi vještomu pisci, što je tim 
osobama znao uliti životni duh, ali to je samo zagdivljenje (i 
zabava male vrijednosti. Ovo su važna pitanja koja su pred 
očima svakoga našeg pisca koji je za to više puta u neprilici, 
pa ne zna kako to riješiti i zabasa kadgod. S ljedne strane 
uviđa naše društvene prilike, s druge uzgojio se na tuđim 
uzorima, prema tomu što ne zna jedno s drugim u sklad do- 
vesti, pa naginje sad previše na\jednu, sad na drugu stranu. 

Kumičić se rodio u Istri, proživio neke godine u tuđini i 
stao pisati kad je Šenoa bio u oblaku slave. Na ovo treba da 
pazimo, Upoznao naše rane, vidio je kako ih liječi Šenoa, 


čuo gdje drugdje zakopavaju historijski roman; orgije Zoli- . 


nih romana; idile istarskog primorja križali se u njegovoj 
duši, a prvi korak pred općinstvo je težak! Treba ugoditi svi- 
ma, a ne baciti u gl'b svoju čast. Vidio da je kod nas tru- 
leža, htio saznati tko je tomu kriv. Tko? Odgoj i tuđinac. 
Tako je on to riješio. Tražio je čistom našem narodu da mu 
upozna karaktere. On uvidio da je čist, plemenit. Ima kvara 

na selu, tko ga unosi? Stranac i škola. Ima podlosti po grado- 
vima, čija je to knivnja? Opet škole i doseljenika. La bete 
humaine nije po njem u nama, ostavite nas na svojem, i mi 


ćemo biti anđeli, pače muka je i pokvariti-nas, Kako to pisac | 


opravdava? Ne znam, možda ćemo i to dožnati. Neću pogriješiti 
kad rečem gda se sve Kumičićeve knjige vrte o tom i na 
tom, da što, imamo dobra, to je od nas i kod nas, a što zlo, 
to izvana. I u tom sliči naš pisac starim sektama i manikejci- 
ma, koji su stavljali dva načela. Iz jednog je proishodilo 
dobro, iz druge zlo. To je sve primitivno i lakoumno shva- 
ćanje i'rješenje ovog važnog pitanja, Ne varajmo se, čovjek 
u sebi nosi klicu dobra i zla, priličan je onomu zrnu goru- 
šice o kom nam priča evanđelje, i uopće svakom zrnu koje 
kad je u zemlji proklija, ali ne samo zato što je u ze- 
mlji već zato što ima u sebi sve elemente potrebite. Ali na 
to ćemo se osvrnuti kasnije, a sad samo preletimo okom po 
svijetu Kumičićevih romana. 

Kumičićevi junaci se upoznaju kakvi su u ljubavnim zgo- 
dama. Pisac nam u malo riječi crta njihov život, a pred- 
stavlja nam ih u potpunom djelovanju samo kad su zalju- 
bljeni, da tako ili idilom ili tragedijom mogu zanijeti čitaoca. 
Počevši od Marije u »Slučaju« sve do plebejaca, varalica i 
vucibatina što se motaju u »Otrovanim srcima«, svi ti stvo- 


rovi nama jedino onda svoju dušu otkrivaju kad su u lju-' 


bavnim mrežama zapleteni. A kakva je ta ljubav? Ljubav či- 
sta, idealna i anđeoska u kontrastu s putenom požudom, 
gotovo u svakom dijelu jednako, Što je u »Slučaju« tek na- 
tuknuto, to nalazimo uzastopce u drugim knjigama razvijeno. 
Dragimir i Marija, to su dvije poštene duše, koje se iskreno 
ljube. Proti toj ljubavi diže se proklet tuđinac, vrebajući 
požudnim okom na hrvatsku čednu i čistu ljepoticu Mariju, 
al uzalud, jer osta osramoćen u svojim đavolskim namjera- 
ma. Taj romantički zapletaj, zaokviren krasnim ljubavnim 
idilama, posta stafažom obligatnom za niz romana koje je 
pisac iza te prve novele izdao. I mi vidimo u »Začuđenim 
svatovima« sretne, poštene ljubavnike Mata i Mariju, nju 
napastuje tuđinac Salleti, al platio životom svoje napastova- 
nje. — U »Primorcima« nalazimo tuđinca Vorčsa, koji je 
naumio osramotiti Hrvaticu Ivku, al' ga nade prevariše, i 

Ivka je sretna sa svojim Kovačićem. U »Jelkinom bosiljku« 
predstavlja nam se nježna seljakinja, koju tuđi prostaci hoće 
da okaljaju svojim strastima. Ni »Gospođa Sabina« nije bez 
toga. Ruža je sretna uz svoga vojaka, a napastovatelj Sola- 
rić bio je išćuškan. U »Siroti« za krasnom Julkom pomamio 
se stranac Amselmo, ali i on prođe zlo, a nje eto sretne uz 
Ivana, U »Olgi i Lini« napokon dobru Olgu u vlastitoj kući 
proganja švapski kapetan, ali bez koristi. Eto djelomice osno- 
ve većine Kumičićevih romana. Kontrast između čiste, ple- 
menite ljubavi i ogavnih namjera tuđinca, a katkad i ra- 
strovanih Hrvata koji žive po gradovima. To što smo vidjeli 
u spomenutim romanima, malko drukčije je u nekim, pa 
mjesto samih razbludnih namjera jednog ili drugog propali- 
ce, preodočuje nam pisac po dva ili više para zaljubljenika, 
jedni su od tih dobri, plemenitih namjera, drugi su pokva- 
reni moralno, pa i tako opet se sve svodi na to da imamo 
s jedne sliku čiste ljubavi, koju ne smućuje nikakav obla- 
čak, a s druge sliku ogavnih pustolova i ljudi bez srca i čuv- 
stva, Ja u tom vidim najočitiji dokaz Šenoinog upliva na 
našeg pisca. Da ne rešetam Šenoine romane, spomenut ću 
samo »Zlatarevo zlato«. Tu nalazimo tip raskalašenog veli- 
kaša koji po svojim slugama daje hvatati poštene hrvatske 
kćeri, da budu plijenom njegovih zvjerskih strasti. Ovaj tip 
je istaknut u mladom i starom Salettiju kod Kumičića u »Za- 
čuđenim svatovima«, a viđamo ga pak gotovo u svakoj 
knjizi. Iz Šenoinih i Kumičićevih knjiga prešao u novele 
naših mlađih poletaraca. Slični tipovi umješani kao aveti 
među neokaljana ljubeća srca, sjećaju nas romantičkih pisaca. 
A ne može i da ne upadne u romanticizam tko samo hoće 
da nas što više priveže uz neki ideal koga i on.sam ljubi. 
Pisac govori zanosom o toj hrvatskoj gjevičanskoj ljubavi, 
on hoće da i nas ona zanese, pa zato izmišlja svakojake nepri- 
like, protivštine i zapreke da nam svoje junake nesretne 
i progonjene predstavi, da nas pak uzraduje i usreći njiho- 
vom neizbježnom sretnom svrhom. I po tom sudim da, ko- 
liko u zapletaju romana, toliko i u shvaćanju ljudi i ljubavi, 
Kumičić se najviše poveo za Šenoom, Da je Kumičić Zoli- 
janac kako se kod nas misli, ne može nam dokazati ni njegova 
»Gospođa Sabina«. On niti roman, niti ljude, niti prirodu ne 

smatra s onog gledišta kao Zola. Tko je čitao oba pisca i. asto 
Le roman: erperimental Zole, cijenim ga ima biti moga uvje- 
renja. Po Zoli zadaća romanopisca je »d' exposer les faits d? 
aller jusqu' au but de V analyse, sans se risquer dans la synt- 
hese«.“ — Cijela zgrada Zlinih romana osniva se na samoj 
fiziologiji i na atavizmu, Ni fizilogija ni atavizam nisu ni- 
pošto istaknuti u Kumičićevim romanima. A još manje Ku- 
mičić dijeli Zoline nazore o ljudima i o prirodi. Zolini junaci 
nemaju nikakve životne snage u sebi i podliježu svi u borbi 
sa izvanjskim svijetom. Opat Mouret pada žrtvom pred mi- 
risom trave i cvijeća. Renatu vuče u propast prizor vele- 
gradskog razbludnog života bez ikakve zapreke, a Coupeau 
podaje se pijanstvu pod  žegom ljetnog sunca. Ako želimo 
upoznati kakav je Zolin čovjek, mi ćemo ga naći u Desidera- 
ti, IMouretovoj sestri. Ovaj stvor bedast, koji samo vegetira, 
to je Zolin čovjek. Život po Zoli je u skupu nerazumnih stva- 
ri, Piramide sira, omoti neopranog rublja, kotli žeste, zrak, 
nebo, to je što ravna životom, a čovjek ostaje samo pasivan. 
Čovjek radi i djeluje uvijek pod  neizbježivim izvanjskim 
uplivom, on je kao kakva mašina kojom vrti kad i kako 
hoće taj izvanjski svijet, ili katkad radi po živinskom nago- 
nu što je baštinio od svojih pradjedova. Atavizam dakle i le 
milieu, to su jedini pokretači. — Ne zaboravimo pak ni 
.na epički Zolin talenat, po kom on rado opisuje život svje- 
tine, mnoštva, kretalo se to po »Assomoiru« ili na željezni- 
cama, ili u bankama, ili čak u podzemnim galerijama, kao 
što u »Germinalu«. Na to treba paziti kad se govori o Zoli, 
a opisati nemoralni prizor, ili puniti stranice dugim opisima, 
nije to dostatno da krstiš pisca Zolijancem, jer to nije samo 
njegovo svojstvo, to nalazimo još u Petronijevu »Satyriconu«, 
u Apulejevu romanu. Kumičić smatra čovjeka jedino odgo- 
vornim za njegova djela, jer drukčije ne bi mogao ni hvaliti 
poštena djela, ni šibati nemoralnost kao što čini; a opisiva- 
nje je i drukčije neg Zolino. Čitajte opise svih novela iz seo- 
skog života u Kumičića, pa što ćete zaključiti? Da su ti opisi 
nanizani, da služe kao dekoracije, a daleko smo od »le mi- 
lieu« kako ga Zola shvaća, U tom sliči još romanticima naš 
Kumičić, a ne modernim piscima, po kojima, kako dobro De 

Vogiić€ veli, »Phomme est la lyre pena, ika s au moindre 
souffle du grand pan, de la nature.«" 

Viši je svakako Šenoin nego Zolin upliv na Kumičića. 
Svaki pisac koji ljubi umjetnost, prihvaća se onih koji su 
na glasu za njegovih mladih dana. Prvi pisci što je on zadi- 
vljeno čitao ostaju mu sveti. Od njih se on nemože lako 
odcijepiti i kad :dopre do zrele dobe. Povest će se časom za 
novim nadošlim strujama, al će se opet navraćati na prve 
ljubimce. Ne zaboravimo da Zolini junaci djeluju nagnani 
neumoljivom silom izvanjskog svijeta, bez moralne odgovor- 
nosti, oni su ratila viših čimbenika. Kumičićevi junaci pak su 
pokretači svijeta, oni imadu tu svrhu da dovedu k spasu 
narod, da ga oplemene, oni će svijet preobraziti, a teže za 
tim i kad su propalice, jer i ovi posljednji ciljaju na to da 
rastruju svijet, a da im može služiti u njihove podle svrhe, 
kao što na primjer Lina. Kumičićeva djela su pak slovospjev 
svojoj rodnoj zemlji, i ja odmah pomislih na pisca kad pro- 
čitah u »Siroti« ovu tačku: »Ona obala, divno more, pa kipni 
Julkin stas, sve je to opajalo Ivana. Mnogo je puta u svojoj 
sobi u Beču snivao o takvih prizorih, a sada obajanim okom 
promatraše onu sliku koja ga sjećaše prve mladosti, njegova 
plandovanja po onom žalu. Pred njegovom zanosnom dušom 
veličala se ta slika, Ivan je ljubio more, poznavao je sve nje- 
gove tajne ljepote, svaki trzaj; rodio se na obali koju ono 
cjeliva i o koju se praskom, šumom razbija. Bez mora nije 
mogao živjeti, uvijek je za njim čeznuo«. Ion je snivao o 
takvim prizorima, i obasjanim okom promatraše te slike koje 
ga sjećaju prve mladosti, a pred njegovom zanosnom dušom 
veličale se te slike, i mi ih nalazimo u njegovim novelama iz 
istarskog života, koje su samo uspomene u zanosu napisane. 

A sad je i doba da se obazremo na književnu vrijednost 
tih proizvoda IKumičićeve mašte. 


II 
I Turgenjevu su neki prigovarali, a. drugi odobravali 
što su sva njegova djela nekom tendencijom proniknuta, pa 
nije čudo da se to i Kumičiću dogodilo. U ovo naše doba 

mnogo se pisalo u prilog i proti. tomu, osobito otkad je iz 
Francuske zaorio poklik mlade škole »L'art pour Tart«, što 


je zagovarao i V. Hugo za svojih mladih dana. Ja ne zazirem. 


nipošto od tendencije u umjetnosti, ali shvativ je onako 
kako je shvaćaju Carlyle, Thouar, Nencioni i Mamiani, po 
kojima: djelo može biti izvrsno, iako tendenciozno, samo ako 
se ne žrtvuje umjetnost tendenciji, Dobro je to istaknuo Tur- 
genjev, govoreći da je njega uvijek vodila neka ideja 
pri pisanju, i da je on uvijek imao kakav spasonosni cilj pri 
tom, ali ipak nastavlja: da i njemu kao svakomu piscu naj- 
više sreće bijaše »orisati istinu, realni život u vjernim i moć- 
nim crtama, pa i ne odgovarala ta realnost osobnim pišče- 
ovim simpatijama. Moje osobne naklonosti. nemaju tu značiti 
ništa«. S toga su gledišta istinite i Flaubertove riječi: »L'art 
ayant sa propre raison en lui meme, ne doit pas &tre consider€ 
comme un moyen«." Kumičić pokazuje nam u svojim romani- 
ma dvostruku tendenciju: političku i društveno-moralnu. Prva 
nam se čisto i bistro svud predstavlja, a pisac ne žali sam go- 
voriti nadugo o tom kroz usta svojih junaka, druga gdjekad je 
u magli zavijena ili pod tankom koprenom ironije. Pročitaš 
li njegova djela, što ćeš na prvi mah razabrati? Ljude koje on 
u nekom sjaju nam predstavlja, to su sve dobri rodoljubi, ti 
se svi zanimaju za izbore, da zavlada u Istri hrvatska stranka; 
neprijatelje našeg naroda ne može nikako naš pisac zavoljeti, 
bili ti trgovci, stražari, načelnici ili bogataši, oni nam se pri- 
“kazuju svi modri od nemilih udaraca kojim ih šiba. Iz ovog 
proistječe i njihova nemoralnost. Oni su krvopije, mrze naš 


narod; pa kako da imaju kakvo dobro čuvstvo? Oni ne znadu - 


niti što je čuvstvo, niti što je poštenje, osuđeni su na najogav- 
nije požude, na čeznuće za blagom. Pisac misli da može opsto- 
jati pošten čovjek koji možda samo iz krivog, ali tvrdog osvje- 
dočenja ne pripada hrvatskoj stranci. Ti ljudi vrtjeli se po 
salonima ili plandovali u kakvom zabitom selu, jednaki su, 
iste sudbine. Tako daleko ide naš pisac da nam je nanizao u 
»Siroti« silu prizora izborne borbe u malom seocu, zaboraviv 
- uz to na glavne junake romana. Eto, kako se izvija iz političke 
tendencije moralna, kao posljedica prve. Nije Hrvat, dakle 


nije ničemu, prava je ništica i u moralnom pogledu. Najskoli . 


gradska gospoda! Kako je njihov moral spao na niske grane! 

Ili se svojim ogavnim strastima diče kao gospođa Klara, ili 
nekom konvencionalnošću tobože ih osuđuju na javi, čeznući 
za njima potajno, i tad se pisac ironično smije tim jadnicima 
koji ogovaraju razbludne velikaše, a opet su uvjereni da bi 
spadali u visoko duštvo kad bi im u dio čast pala pa se 
s njima razgovaraju, ili uzdišu nad propalim javnim mona- 
lom, kad se govori o nemoralu među nižim slojevima. Takve 
ljude vidimo gdje pisac šiba u »Otrovanim srecima«, kad se 
vrte oko rastrovane Olimpije; u »Olgi i Lini«, kad nam pri- 
ča nedužnu šalu Line i Klare; u »Gospođi Sabini«, prikazu- 
jući nam obiteljski prizor između majke i kćeri, gglje prva kara 


drugu zbog nepristojnog ponašanja s muškarcima, a s druge 
. je upućuje kako će ih bolje mamiti; u »Preko mora«, gdje 


nam se otvaraju vrata plemićkih obitelji u gradu Glavini, 
koje su živjele u svojem krugu ogovarajući se međusobno, 
kojima je škandal grofice Marte i baruna Špange raskoš; u 
»Saveznicima«, gdje izvrgava ruglu tobožnje uvažene, ugled- 
ne i odlične ljude u domovini. A čemu još premećati stranice 
drugih knjiga? Naći ćeš i u »Primorcima« ošibanu tu hinjenu 
moralnost i kod prostih baba piljarica. Kakva su “o kužna , 
mjesta! Zola veli: Voyez un salon, je parle des plus honnetes, 
Si vous ćcririez les confessions sincčres des invitćs, vous laisse- 
riez un document qui scandaliserait les voleurs et les ussas- 
sins«5 Ja sam uvjeren da tako i Kumičić misli. Zavirite samo 
u Klarin salon, ili u onaj. gospođe Sabine! — Ovo pretjerano 
i opetovano isticanje političke i moralne, možda, tendencije 
kvari djelo, jer ne mogu se logično razvijati karakteri kad ih 
pisac nateže da budu mu oruđem njegovu cilju, kvari djelo, 
jer dosađuje; kvari djelo, jer pisac se upleće preveć; uvijek 
čujemo njegov glas, i manjka po tom objektivnost, A ipak 
donekle je istina što Flaubert govori: »toute oeuvre est con- 
damnable o& Vauteur se laisse deviner«? — A prije njega je 
netko rekao »Le moi est haissable«"4 A najgore što se iza 
toga razvija je to što se lako može dogoditi da fali u pisca 
harmonije među tim, kako pisac gleda na opisivano lice, i 
onim dojmom što ono proizvodi na čitatelja. A u toj tački, 
piše Brandes, poimence u odnošaju pisca spram vlastitih ju- 
naka, pokazuje se nužno sve njegove slabosti kao čovjeka i 
umjetnika. Jer pisac može imati mnogo vrlina, nu ako on 


217 


zahtjeva od nas da se mi ushićujemo s nečega, tad nije do- 
voljno što želi da od nas dobije odobrenje za muškarca, sućut 
za ženu, ushit za djelo; kad mi sami nismo voljni da se pod- 


činimo njegovoj volji, on oslabljuje dojam koji čini njegovo 
djelo; škodi samomu sebi, kad se pisac kog smo neko doba 


radosno slijedili započne iznenada odnositi manje kritično i 


više sentimentalno prema svojoj tvorevini nego mi; njegova 


tvorevina nam se čini neuspjelom. 

Ako on hoće da nam prikaže neodoljivom onu ličnost koja 
se nama ne čini zanimljivom, ako je on opisuje danovitijom 
nego nam se čini, ako objašnjuje njezino postupanje veliko- 
dušjem koje mi ne vidimo, i u koje mi ne vijerujemo, ako nam 


dosađuje svojevoljnim rasuđivanjem, ako nas nagoni na ne-: 


godovanje svojom hladnoćom; ili nas srdi svojim moralom, 
tad čitatelj osjeća tako čuvstvo kao da pisac nije dosta velik 
umjetnik. To nas se prima kao lažna nota, pa ako se kasnije 


i ispravi tačnost tona, nezadovoljstvo ostaje ipak kao ne- 


ugodna uspomena. Do toga može lako dovesti i dovelo je Ku- 
mičića to pretjerano isticanje njegove tendencije. To ga pače 
dovodi do karikature, jer mrzeći po načelu nekoga, on je 
prisiljen nabacati se svakom porugom na nj, ocrniti nam ga 
što više može; strast ga pri tom goni, a za istinito prosuđiva- 
nje hoće se hladnokrvnosti, drukčije opisao Si nam osobu i 
stvar ne onakvu kakva je već kako bi ti to želio od mržnje 
da bude, ili bar kako se tebi, ali samo tebi pričinja. Eto što 
o tom govori Zola, koji ipak katkad pametno i kritično govori: 
»Vous peignez la vie, voyez — la avant tout telle qwelle est, 
et donnez — en Vexacte impression. Si Vimpression est baro- 
que, si les tableaux sont mal d'aplomb, si Voeuvre tourne a la 
caricature, qgwelle soit &6pique ou simplement vulgaire, c'est 
une oeuvre mort-nće, qui est condamnće & un oubli rapide. 
Elle vest pas largement assise sur la veritć, elle va aucune 
raison d6tre«." Ne smije se pisac posve privezati uz neka na- 
čela i po njima suditi, Piscu se hoće slobode i to kako ju 
Turgenjev razumijeva. Bez prave slobode i prema sebi i prema 
svojim poprimljenim načelima i sistemima, čak i prema svom 
narodu i njegovoj povijesti, ne može se ni pomisliti pravi. 
umjetnik, Tako Turgenjev. 
Čitao sam u Clgi i Lini ovaj odlomak: 

»— Čuj, Milane, ti si čovjek prošlog vijeka, te ne imade 
nade da se popraviš. Predsude su tebi odviše korijen zahva- 
tile! Ti misliš, dragane, da je sve, što je u Hrvatskoj, uzvišeno 
i plemenito, ugrize Alfred, 

— ANlfrede, ti ne znaš, što govoriš. Alfrede, ja to ne mi- 
slim, nu neću da budem tvoga mnijenja da je kod nas sve 
ludo i prosto, ukori ga mirno i ljubezno Milan.« 

Dobro bi bilo, da na ovo promisli i naš pisac! 

Da je na ovo promislio, pisac bio bi nam podao boljih 
karaktera u svojim romanima, a tako na žalost opažamo da 
mjesto živih i raznih .osoba, pred nama se kreću često lutke. 


Pisac je htio više puta podati nam socijalni roman ili bolje re- 


ći »roman des moeurs«, a to je sve pokvario, jer u takvim 
romanima nam samo tipove predstavlja. Pravih karaktera nije 
znao skovati, jer psihologiju malo uvažuje. Sav svijet Kumi- 
čićevih romana svodi se na tri četiri tipa, koji mijenjaju samo 
ime u jednom ili drugom romanu. Ribari, trgovci, načelnici, 
bogataši, svi su jednaki 'bili oni iz »Začuđenih svatova«, bili 
iz »Sirote«, bili iz »Jelkinog bosiljka«, Lihvari, grofovi, činov- 
nici također, tražio ih u »Otrovanim srcima«, ili u »Olgi_i 
Lini« ili u »Saveznicama« ili u »Gospođi Sabini«. A kako da 
ine budu jednaki? Ako su pravi Hrvati, jaki su, čvrsti i dobri, 
ako su krvnici našega naroda, opaki su, kako smo već vidjeli. 
Pisac nije se nadao da će ga njegova tendencija do toga dove- 
Sti. Ali da se osvjedočimo, proučimo ite ljude. 

Gledajmo one koji živu na selu. Svud ćemo naći župnika, 
poštena Hrvata, milostiva srca i bogoljubna. Uz župnika eto 
nam načelnika i njegove obitelji. Ti načelnici su strašni 
bedaci, gledaju kako da iz kamena izbiju novac, i strepe pred 
svojim ženama, koje ih nemilo psuju i tuku, zanemariv odgoj 
svoje djece, koja pak postanu kao i roditelji im, Takav je tip 
načelnika ji. obitelji mu: Murelli iz »Začuđenih svatova« i 
Marasovi iz »Sirote«, Poherovi iz »Jelkinog bosiljka« i onaj 
komu se ne zna za ime iz »Teodore«. — Među njima nema 
nikakve razlike. Osim ovih uglednih osoba, na selu viđamo i 
bogataša. Ti su pohlepni za bogatstvom, a seljake smatraju 


kao marvu, i djevojke seoske kao ropkinje svojih pakosnih' 


strasti. 

Stari i mladi Saletti u »Začuđenim wvatovima«, stari 
Anselmo iiz »Sirote« tip su stereotipan baš te gospode. Zala- 
zeći u niže slojeve, susretamo stražare, financijere, sve same 


gade na dlaku jednake. Nekoliko pak imade i nakaza i kopi- , 


lagi, al ti jadni stvorovi uzbuđuju sažaljenje u Kumičićevoj 
duši, on ih njeguje, simpatizira za njih, pa i nas oni ganu, 
premda katkad odveć filozofiraju, kao ono jadno kopile Anto- 
nio, koji ipak uvijek se skitao po morskim obalama. I on, i 
grbavac Giovannino, i mala Anica, pa donekle i mala Justina, 
sve su to poštene duše, kao i stare žene istanskih pomoraca, 
i njihovi muževi. Stara Jela u »Preko mora«, Marijanova 
majka, kao što i Ivanova u »Siroti«, Teodorina tetka u »Siroti«, 
Marijina mati u »Začuđenim svatovima«, to su dobre, radišne, 
poštene žene istoga kalupa. I njihova su djeca, muška i ženska, 
vrlo dobra i poštena, živu mirno i ljube svoj dom; kad su 
zaljubljeni, njihova su čuvstva čista, neokaljana, pravi anđelci. 
Eto ukratko svijet koji po primorskim istarskim mjestima 
živi. Zašto ova jednoličnost, ova monotonija? Ili je pisac uvi- 
dio da prvo njegovo djelo, koje slikaše taj seoski život, svi- 
đalo se općinstvu, pa je neprestano istim putem išao, ili 
možda, misleći na osebujnmosti tog života, našao to kao glavnu 
karakteristiku, i bojao se po tom da, odalečiv se od toga, oda- 
lečio bi se od istine, dok na koncu nije se valjda i on zaljubio 
u svoje tipove? 

Obazremo li se na slike iz gradskog života, upast će nam 
ista stvar u oči. Kao što po selima trebalo je tnažiti pošte- 
njake u ribarskim kućama, u nižim slojevima, tako te treba 
tražiti u skromnim gradskim stanovima. Stupiš li u velikaške 


dvorove, upao si u smrad i kugu. Ta se kuga pak hvata i: 


onih koji su »moderno odgojeni«, zato je Klara đavao, a 
Olga dobra, zato je i Marija bolja od Ivke, jer Klara i Ivka 


moderno su odgojene. Najobičnije tipove što nalazimo, to su' 


lihvari i pomagači im. Lihvar Solarić i Sabina, Plank sa svo- 
jim društvom, Lina i njezini baruni, Darinkina tetka i njena 
saveznica, Laris i Vorčs, to su sve ljudi koji hlepe za nov- 
cem i putenim nasladama. Što su bogataši na selu, to su 
oni u gradu, dakako ovi nešto više okretni i rafinirani splet- 
kari, S njima su u kontrastu, kao na selu primorci sa gospo- 
dom, jadni siromašniji građani kod kuće odgojeni: Darinka, 

Dragutin i sestra mu, Ruža i Marija, kapetan Velčić. Mnogo- 
brojni su pak doktorandi i doktori prava, liječništva. itd. To 
su većinom mladići zaneseni za slobodom domovine, pa ne 
treba ni nabrajati im imena, slični su, a njihov prototip je 
onaj Dragomir iz »Slučaja«. 

Ovi nam se ljudi katkad svojim činima takvim otkrivaju, 
a višeput nam ih pisac u malo riječi takvim predstavlja. 
Kako se opaža, to su dobrim djelom pretjerani tipovi. Ti nas 
sjećaju na romanticizam. Dokazano je da su sve primitivne 
književnosti smatrale samo dostojnim pažnje anormalne ljude, 
ili velike junake, ili velike zlikovce — ta i mi imamo Kra- 
ljevića Marka. Djelovanja tih junaka pak odgovaraju skupu 
ideja društvenih ili moralnih na čijoj osnovi osniva se dru- 
štvo. Uzveličavajući tog velikog junaka, ili šibajući kandži- 
jom tog velikog zlikovca, pisac hoće da nam dade primjer 
onoga što bi moralo biti, ili što ne bi moralo biti, radije nego 
primjer onoga što u realnosti opstoji. U tom se sastoji roman- 
ticizam, a to provire i iz Kumičićevih djela. Mi viđamo te 
osobe, znamo da su takve, al ne znamo zašto su takve. Kako 
da mi pojmimo Linu tako raskvarenu, koja uživa nasladu 
čineći svakomu zlo, tako razbludnu da traži za nedužnu šalu 
po najgorim krčmama proste vojnike, i to sve kad joj nije 
ni dvadeset godina? Zašto je tako trivijalna Klara? Zašto li 
Sabina? iKako je postala onakvom bludnicom Olivija? Zašto 
Lucija ljubi muža, koj/ je nevaljanac, otkad se s njim vjen- 
čala, a vjenčala se ne ljubeći ga? Zašto pak stari Anselmo 
srće u smrt? A što duljim? O svakoj osobi isti bi se upiti dali 
učiniti, za svaki njihov čin, Mi uzalud tražimo čim opravdati 
njihovo postupanje. Tu nam ne služi za rješenje ni ćud nji- 
hova, ni atavizam, ni okolnosti. A glavna karakteristika mo- 
dernog romana, kako veli francuski kritičar, biva smatrati 
osobu ovako: »la r€sultante d'une longue sćrie deg sensations 
et d'actes accumulćs« kao »un instrument sensible et variable 
toujours influencć par le milieu«." — Osobe Kumičićevih ro- 
mana su nam enigmatične u svom djelovanju, nisu dosta žive, 
a vidjeli smo da su i slične posve jedna drugoj. Treba se držati 


.onoga što veli Marta. U umjetnosti, kao što i u književnosti, 


Slikati je označivati, biva, potezati granice između jednog i 
drugeg manje ili više sličnog subjekta, pogdavajući mu ona 

svojstva što ga razlikuju od drugoga iste vrsti, a nema este- 
tične harmonije, nema li točnosti u umjetnosti: Karakteristika 
pojedinih osoba mora se sastojati u razlici između njih, a ne 


u sličnosti. Ta se razlika mora pokazati u njihovim činima, jer 


po činima mi ih moramo upoznati; i u tom su složni svi kri- 
tičari. 
' A sad pođimo dalje. : > Ara 
Roman, dobro je rekao Caro, da je proučavanje čovječjeg 
srca, u njegovim borbama i u njegovim tajnama, A uz to mora 
se priznati da ima istine.i u onoj »la femme fait la passion et 
les moeurs«.!? iKako žena djeluje na čovjeka, kako se rađa lju- 


bav u Kumičićevim djelima? Ljubav je po njemu ili naravno . 


i prosto privlačivanje dvaju srdaca jedno k drugomu, ili je 
to brutalnost živine, a žena je u tom »ćtrange objet de joie, et 
de supplice«.* Te žene su dobre i poštene, kad su iskrene i 
čedne i u ljubavi: ako su pak raskvarene, a one, kad koga hoće 
privući u svoju mrežu, prikazuju se čednim. Tim se sredstvom 
služi Lina s Alfredom, i Saveznice s mladim doktorima, i 
Zorka sa svojim ljubovnicima. A kako ljudi zavole te žene? 
Divotna uda, kosa, razbludni i sjajni pogled, obla ramena, 
nabujale grudi i bijela put — sve te divote, to je ono što samo 
može u iKumičićevim junacima uspaliti ljubav, i uopće zani- 
manja za kakvu ženu. Turgenjevljeva Lukerija ne bi mogla 
. pristati u njegova djela. Ljubav se nikad ne rađa u srcu čo- 
vjeka, kod njegovih junaka, s kakvog krasnog duševnog svoj- 
stva; ljepota sama je izvor ljubavi. Koliko god je zaljubljenika 
u njegovim djelima, u svima je na takav način i iz takvih 
uzroka zaplamsala ljubav. Bili ti zaljubljenici pošteni ribari, 
trgovci, doktori, ili istrošene propalice, svih se samo doimlje 
ženska ljepota, i bez te ne bi znali ni mogli ljubiti. Zato imi 
nalazimo uvijek žene razbludno opisane u svim njihovim ča- 
rima izvanjskim, za njihove unutrašnje osjećaje ne mari ni 
naš pisac, ni njegovi junaci. Iz istih se razloga zaljube, isti se 
i razgovori vode između tih zaljubljenih parova. Oni očituju 
svoju ljubav gotovo istim riječima, istim prigodama, krado- 
mice u kakvoj sobici, ili obasjani u perivoju blijedim zrakama 
mjeseca. A kad se rastanu od svoje drage, ona im u snu lebdi 
pred očima, ili sanjaju kao barun Alfred o punim i jakim 
bokovima svoje drage. Da, ljubovni dijalozi, mora se priznati, 

sentimentalni su odviše i preveć slični. Bit će valjda zato, 
kao što Petar velj Charlotti kod Molišra: »Je te dis toujours 
la meme chose, parce que c'est toujours la meme chose, et si 
ce m'etait toujours la meme chose, je ne te dirais pas toujours 
la meme chose«.4 Ne, ne može se dopustiti da svi ti ljudi čine 
svoja ljubavna očitovanja istim riječima, kao i prosti mornari 
»Začuđenih svatova«, »S'il y a quelque chose, veli Brunetičre, 
qui mette de la diffćrence entre leg hommes, c'est le langage 
precisćment et la fagon diverse de traduire les m&mes pensćes... 
les mots et la maničre de les associer sont ces qui relčvent 
Veducation, les habitudes, le milieu«.“ Za karikature dosta je 
staviti govor grofice u usta kakve pralje. Ali to je mana na- 
šega pisca, koji i u drugim prigodama malo na to pazi. Njegov 
čudak Antonio, njegovi čudaci Justina, Tito, i onaj stražar 
koji s njim živi u špilj:, zato i nisu naravni. Oni preveć filo- 
zofiraju, svi su pak strašni cinici, svi osim Antonija, a čovjek, 
slušajući njihova umovanja, iza kakvog zločina što su počinili, 
zgraža se i odvraća se od njih. A kako se pak ljubav razvija? 
To se sve razvija u malo doba, dva tri dogovora, i oni su 
sretni ili nesretni supruzi. Ako ne može odmah doći do braka, 
ili ako im se toga neće, oni će se nasiljem poslužiti, ili novcem 
Za svoje svrhe, a ovakvih je bezbtoj, od kojih smo neke Spo- 
menuli početkom rasprave. Ako se pak ta ljubav polako 
razvija, to pisac, da nam valjda ne dugočasi finom psihologi- 


jom, koja bi se tu zahtijevala, preskače nekoliko godina, i mi. 


viđamo opet te ljude samo za koju godinu starije, a za vrijeme 
što ih nismo vidjeli dogodilo se sve što se imalo dogoditi, dok 
je došlo do te i te promjene koju nose na licu ili u sreu. Sva- 
komu prosto promisliti da se to zbilo na koji mu drago način. 


rr 


Da budu zanimljiviji ti zaljubljenici, oni moraju preko sto 
zapreka proći, Djevojka poštena mora kušati odoljeti svako- 
jakim napadačima, a kad je sve to prošlo sretno, čekaju je 
nevolje u obitelji, i jer obitelj njezina je u svađi s onom nje- 
zinog dragog. Ja mislim da je posve malo poštenih Ajevojaka 
u Kumičićevim romanima, kojim nije kušao kakav pokvareni 
tuđinac ugrabiti djevičanstvo; a zaljubljenika kojih su obi- 
telji u svađi ima dosta. Ima ih u »Biroti«, u »Teodori«, u 
»Začuđenim svatovima«. Ako su pak zlo odgojene djevojke 
ili kod zlih matera ili tetaka, tad moraju ili prorešetati neko- 

liko ljubovnika dok se privežu uz bogatijega, kao Lina, Zorka, 
Olivija, i Teodora; ili se pokoriti odluci nemile majke ili tetke, 
koje ih znadu dobro za novac udomiti, ili čak i prona kao 
Klara Olgu, ili tetka Darinku, otac Milicu, 

A kako svršavaju ti ljubavnici? Ako su nesretni, samo- 
ubojstvom kao Jelka, Marijan, Antonio, Teodora, Anselmo, Da- 


rinka i drugi; ako su dobri, sretnim brakom, ako su pokva- ' 


reni i bogaši u siromaštvu i bijedi, muškarci i žene; a ove 
posljednje i javnim bludnim životom, kao Klara, Lina, Suzana. 
Neki pak, sentimentalniji, umiru od sušice prije neg' im 
osvane umišljena sreća, kao Marija u »Slučaju«, Lucija u 
»Teodori« i dobra Olga u »Olgi i Lini«. 

A ipak je dobro mislio Goncourt kao je rekao da mi se 
pomladiti, pisao bih samo romane »sans plus de complications 
que la plupart des drames intimes de Vexistence, des amours 
finissants sans plus de suicides que les amours que nous avons 
tous traversćs; et la mort, cette mort que j'emploie volontiers 
pour le dćnouement de mes romans, de celui-ci comme des 
autres, quoi que un peu plus que le mariage, je la rejetterais 
“de mes livres, ainsi quwun moyen thćdtral dun emploi mepri- 
sable dans la haute littćrature«.“ 

II 

Kao što nije umjesno krstiti Kumičića Zolinim pristašom, 
tako je pogrešno i nekud preveć isticati književnu vrijednost 
njegovih pripovijedaka iz seoskog života. Naši kritičari još 
odavna su proglasili »Jelkin ibosiljak« i »Začuđene svatove« 
uspjelim djelima, a »Olgu i Linu« i »Gospođu Sabinu« najsla- 
bijim njegovim romanima. Za našim kritičarima poveli su se 
književnici češki i ruski koji se o nama bave. Čast im, ali po- 
sve na brzu ruku prosuđuju oni naše pisce, i/li bolje da rečem, 
vjeruju našim kojekakvim ocjenama, i po tim kroje svoj sud. 
»Začuđeni svatovi« i »Jelkin bosiljak« ne imadu nikakve knji- 
ževne vrijednosti, dočim »Gospođa Sabina« i »Olga i Lina«, 
iako su nesavršena jela, odavaju ipak lijep talenat. »Jelkin 


bosiljak«, koji jasno se opaža da je prvenac, za me je samo uto- 
liko važan što u njem nalazim razvijen program Kumičićev, 

i pravac koga se on uvijek držao. Tu nalazimo prve tipove 
njegovih ostalih romana, poštenoga trgovca, pomorca i župni- 
ka, koje proganjaju tuđi dotepenci Poherovi, i njemački straža- 
ri. Tu nalazimo vječni romantični zaplićaj čiste ljubavi poštene 
duše na koju požudnim okom vreba tuđa ništarija; te vječne 
komedije, još romantičniji završetak ludim samoubojstvom. 
Iz ovog se djela vidi da je pisac uz tendenciju smjerao uvijek 
na efekat, ii zato je birao dramatične prizore. Karakteri nisu 
nipošto vješto izvedeni, jer su pretjerani, jedino možda Pohe- 
rovi su nekako loše ocrtani, ali to opazih sveđer kod Kumi- 
čića da mu bolje uspijevaju komična lica, Stari Bokelj sva- 
kako meni je najnaravnija slika. Drugi se gube u nekom nedo- 
gledom obzoriju. More, lađe, klisure, jutrom, danju, noću, 
po lijepom i zlom vremenu, ito sve katkad krasno opisano, ali 
predugo, zavija i osobe i njihov život, tako da ih mi gubimo 
s vida. Ali kako rekoh, u ovom djelu mi nalazimo čim istuma- 


očiti i shvatiti sva ostala njegova djela. Samo slušajte: 


. »Malone u svakome primorskom selu i gradiću ima po jed- 
na ili više dotepenih obitelji koje siju razdor među nevinim i 
nepokvarenim pukom. Te su obitelji neka vrst gladne seoske 
aristokracije koja uistinu. od milosti dobroćudnih ljudi živi. 
Te obitelji ponose se tim što nisu odjevene na narodnu i što 
vrlo zlo talijanski čavrljati mogu. Sreće li za narod da nema 
tih nosilaca ili predstavnika civilizacije.« 


»Začuđeni svatovi« izgledaju kao da su »Jelkin bosiljak« . 


popunjen i prerađen samo malo drukčije. A ja pitam što nam 
pisac kaže o svojim glavnim junacima? Ništa, nego da su dobri 
i zaljubljeni. A što mi o njima znamo? Da su se vidjeli, možda 
i ljubili i da su se vjenčali, A što drugo? Ništa! Mato i Marija, 
Elvira i Marko u svemu ostalom su nam prave sfinge. Uzme- 
mo li pak u ruke »Olgu i Linu« ili »Gospođu Sabinu«, tu opa- 
žamo krasna piščeva svojstva. Već se ta ističu u »Olgi i Lini« 
pri razvijanju nekih karaktera; kao na primjer baruna Artura, 
čije sive oči nemaju nikakva izraza, do nekakve proste luka- 
vosti, donekle i bogataša Alfreda svojim licem mrtvim i be- 
sćutnim što je živ. A po svoj prilici bile bi nam jasnije Lina i 
Klara pa nije jasnoću žrtvovao pisac romantičnom efektu. 
»Gospođa Sabina« pak, pisalo se što mu drago, iako nije 
izvrstan roman, svakako je najbolje Kumičićevo djelo. »Olga i 

Lina« nehotice svojim smjelim prizorima sjetila bi me De Mus-- 


seta i Zole. Milan i Ida sjećaju me Rolle i Marije, a noćno lu- 
tanje Line sjeća me Zoline Gervazije, U »Gospođi Sabini« od- 
skače piščeva originalnost. Mali Silvio, stara Irena, bogata Jele' 
pa i sam Hribar dosta su krasne crte. Kod Zorke je vješto opi- 
sana nestašnost isprošene djevojke, vijoglavke. Ivan Lozar 
preveć je smiješan, kao što i Ribičević preveć upijen svojim 
idejama, da ga samo obiteljski život može spasiti. Jakov je 
Vojnić pak nesretan tip, koji se nažalost u svim djelima ističe 
pod raznim krinkama svojom karakterističnom pohlepom za 
barunstvom. A Sabina? Još neodgonenuta zagonetka; kao što 
i onaj Milan koji se oko nje i Zorke vrti. Svakako ima psiho- 
loške analize u ovom romanu, a ja mislim gda nije onih čudnih 
prizora između Zorke i matere da bi Zorka bila karakter tako 
fino proučen i prikazan kakvih je posve malo u našim roma- 
nima. Zorka sliči nešto Ivki iz »Primoraca«, samo što je narav- 
nija i manje romantičnije shvaćena. U Zorke mi viđamo po- 
stepeni razvitak onoga što može na djevojku u sličnom krugu 
uzgojenu proizvesti svojeljublje, radska pokvarenost, ideal, 
i prirođena nestašnost. 

Da više pažnje posveti naš pisac psihologičnom proučava- 
nju osoba, jamačno bi bolje uspijevao, 

Kumičić je počeo svoj rad opisivanjem krasnih seoskih i 
gradskih ljubovnih idila, a došao je sad do najogavnijih prizora 
iz gradskog života. Počeo »Slučajem« # »Jelkinim ibosiljkom«, 
a sad piše »Otrovana srca« i »Saveznice«. Tko je kriv tomu? 
Možda i čitatelji kojima se hoće senzacionalnih stvari, al' ne 
senzacionalnih doživljaja što je pisac nanizao u »Pod puškom«. 
Čuo sam od mog nekog prijatelja da će se »Saveznice« u Za- 
grebu vrlo rado čitati, jer da ima tu zapletenih osoba dosta 
poznatih, Ja to ne znam, znam svakako da i Kumičić, kao i 
Zola, sudi vrijednost knjige po broju rasprodanih istisaka, a 
ipak znamo kakvi su i Kock i stari Dumas i Montepin, i kako 
se jagme pri koncu našeg vijeka čitatelji oko njih. 

Istina je, rekao je Taine, da umjetnik ne piše nego da bude 
cijenjen i hvaljen, i to da je njegova  »passion dominante«,! 
rekao je i Balzac: »La louange va si bien a nous autres arti- 
stes,"% Ali dobar je Zolin savjet: »Oh, que le mćpris est meil- 
leur! Mećpriser toutes ces convenances, ne sentir aucun de ces 


286 





besoins de la vanitć, c'est peut &tre la force supr&me dans notre 
metier d'ecrivain. On est seul, on ne relčve que de son talent. 
Une oeuvre est bonne, et on Vecrit parce qu'on veut Vecrire. 
Nulle consideration ne dćterminera le changement dune phra- 
se. Pourquoi un changement, d&s qu'on ia rennoncć d toutes 
les rć€compenses? La grande jouissance est de vouloir et de 
crćer, On va devant soi jusqwau bout de sa volontć, et cest 
la seule route qui mčne d des chefs d'oeuvres«.19 

Ali zato dobro je držati na pameti i onu: »Un ecrivain nest 
pas un chiffonier.«* 

U urnebesne podvale nema nade. Bjelinski nam veli da 
svatko ili prije ili poslije bit će strpan u ropotarnicu. 

Kumičiću, koji se bavi opisivanjem našeg života, ne mogu 
nego savjetovati da promisli na ono što veli Bourget: »Ce qui 
est significatif dans un homme, m'est pas Vacte gqwil accomplit 
đ tel moment de crise diguč et passionće, ce sont ses habitudes 
de chaque jour, lesquelles tuigosas non pas une crise, mains 
un 6tat«.*! 

Sad ipak pri koncu nameće se ovo pitanje: kako i zašto je 
Kumičić tako omilio hrvatskim čitateljima? Ne znam hoću li 
ga riješiti. : 

Vidjeli smo da kroz sva djela njegova provijava politička 
tendencija. Sva njegova razna mnijenja o toj važnoj! točki, 
mislim da se dadu svesti u riječi onoga Rusa u »Neobičnim 
ljudima«. Evo tih riječi: 

»Poznam ja vaš narod, dugo sam vremena bio u vašoj do- 
movini. Vi ste okuženi tuđim duhom, sto vas emih jada: tare 
i izjeda. O političkom moralu nemate pojma, a tomu je kriv 
najgnusniji materijalizam, pohlepa za užitkom. Vi ne znate ni 
prezirati, ni mrziti što je prezira i mržnje vrijedno. Društveni 
vam je život rastočen, ljudi nemoralna ponašanja hoće da se 
svuda ističu, pa imaju privrženika! Ono što je pošteno zalazi 
neoprezno u vrtlogu moralnih propalica. Psujete se, a kod čaše 
kujete jedan drugoga u zvijezde, U vašim je ustima riječ »slo- 
boda« većim dijelom prazan zvuk, bogumrska kletva... Uosta- 
lom, ne može se reći da ste sami svemu zlu krivi. Maljušni ste 
narodić, podušen njemačkim duhom, a sami zanemarujete svoj 
jezik. Vaši aristokrati, vaši činovnici i njihove žene i njihova 
djeca, isti vaši profesori i učitelji govore njemački« ... 

A sad promislimo koji su oni što čitaju naše knjige. Uče- 
nici, učitelji, popovi i drugi rodoljubi. Ovi svi nalaze u piscu 
odjek svojim mislima, oni odobravaju, oni ga i rado čitaju. Bo- 


že moj, koliko ih je čitalo prije u Italiji Guerrazzija, a sad? | 


Ipak Guerrazziju čast što je znao bar makar i za kratak časak 
oduševljavati svoj narod pa čast zato i Kumičiću. 

Političar koji razvija te teorije u našem puku omiljen je. 
Istina je što veli De Vogiić: »Dans les lettres, comme en poli- 
tique, un peuple suit d'instinct les hommes quw'il sent \ui appar- 
tenir, qui sont faits de sa chaire et de son genie, pćtris de ses 
qualitćs et de ses dćfauts«.* Takvim se ljudima opraštaju i ve- 
like pogreške. 

Pa odmah je i sreća poslužila Kumičića. Proglasili ga naj- 
boljim našim romanopiscem. On može o sebi zato reći kao i 
Byron: »probudio sam se slavan«. A to odlučuje mnogo. Tko 
hoće da se istakne poznavaocem naše književnosti, mora a da 
ga ne oblije sram bar pročitati djela najboljeg pisca. Kumičić 
je dakle morao naći velik broj čitatelja. Pak i da pravo reče- 
mo, do pred malo godina nije imao na književnom polju 
premca. 

Sad se istakli i drugi, isplivao i Đalski, a Kumičiću, pođe 
li istim putem, past će slava. 

On se sviđa čitateljima jer još većina tih ne “raži u ro- 
manu prostu zabavu, već traže duševne hrane # upute. 

Naš je narod dosta sentimentalan, kao i ostali slavenski 
narodi, a pisac kao i žena, kaže francuski učenjak: »gagne 
Vattachement des hommes en les faisant souffrir et pleurer«.? 
Kumičiću pak ne može se poricati da nema lakoće u pisanju, 
pače veoma zanimljivo uvijek piše. U tom i u opisivanju nije 
ga nitko od naših dostigao. Njegovi opisi vrlo su krasni, sliko- 
vitiji i od onih koje nalazimo u djelima Ivana Vojnovića, gre- 
hota samo da služe, kako već opazih, prostom dekoracijom, i 
čitajući ih, padaju mi na pamet neke vremešne žene što liči- 
lom i drugim stvarcama znadu se pričinjati za koju godinu 
mlađima, možda i dražesnim, ali gledaš li ih dobro, nestaje 
svih čara. Opisivanje i vješto, krasno pisanje tako i kod Ku- 
mičića skriva neke njegove mane, al to samo pri prvom čita- 
nju, na prvi mah. A pak, budi bez zamjere rečeno, ima i po- 
kvarenih književnih ukusa koji gramze jedino za nemoralnim 

djelima, i za takve ljude ima  škakljivih prizora u djelima 
Kumičića, On regbi da i u tom popušta preveć, najskoli u 
»Otrovanim srcima« i u »Saveznicama«. Ne ću zanijekati da 
ima i gorega zla na svijetu, pače i u našoj domovini, ali i »II 
voler ci6 mirar & bassa voglia«? — Popuštati u tom pokvare- 
nim čitateljima ne valja, pa makar te ti ljudi slavili i hvalili. 
Takvim piscima ne bi se moglo nego reći s De Vogučom: »Vo- 
us ne retenez au public que par V obscenite, par une prime 
& ses instinct les blus brutaux«2* — Zamjerit će tkogod što sam 
možda najviše isticao Kumičićeve mane. Ali Kumičić nije no- 
vajlija na književnom polju da bi mu trebalo pohvale da se 
osokoli; on je prokušani pisac, njega su drugi već obasuli hva- 
lom, a ja nadajući se unaprijed .boljim proizvodima od njega, 
htjedoh samo dobrom i plemenitom namjerom da ga na neke 
stvamii upozorim, da tako slava i glas što on sad uživa budu mui 
unaprijed ustrajali, Pisac neće valjda tako mislići, i "uvidjet će 
da mogu sa Plautom reći mu: dulcia et amata apud te sum 
elocutus omnia«.? 

iOn je čovjek mlad, od njega se još možemo nadati krasnim 
djelima. Kušao je i pozorište, želim mu svakako na pozornici 
bolju sreću nego u romanu 

Prije nego svršim ovu studiju, preporučujem piscu ono što 
'Taine preporučuje svima, a to je: »de marquer des proporti- 
ons, des liaisons, des rapports: premičrement de garder ex- 
ctement la proportion des actions des personnages; / entends 
de faire predominer dans vorte exposć les actions ambitieu- 
ses S'il est ambitieux, les actions violentes, s'il est violent; 


 ensuite, d'observer la liaison T6ciproque de ces mćmes actions, 


c'est a dire de provoquer, une replique, de motier une resoluti- 
on, un sentiment, une idće, par une idće, un sentiment, un 
resolution precćdente et autre cela par la situation actuelle 
du personnage; autre sme. encore, par le caract&re gćnćral, 
que vous lui avez prete«,* 

A sad ću zaključiti već navedenim De Mussetovim riječima: 
»Je ne adresse pas d' inutiles louanges.« 


19 Hrv. knjiž. kritika II 


Sras az 


JANKO LESKOVAR | i 
(KNJIŽEVNA STUDIJA) 


— Živjet ne umijete — zamjeravaše stari Bušinski sinu 


Marcelu i uopće mladim modernim ljudima, i nakon duge noć- 


ne prepirke. — Da što si, što? — vikaše otac poslije polnoći... 

— Hoćeš fantasta, hoćeš bolesnika!.., odgovaraše sin. 

Istina je živa, naš mlađi naraštaj živjeti ne umije, naši 
mladi ljudi fantaste su, bolesnici. Stari Bušinski, čovjek sta- 
roga kova, iako ih dobro ne poznaje ii ne shvaća, .to dobro vidi 
da mu se sin odalečio svojim shvaćanjem, čuvštvovanjem Hi 
svojim nakanama. Mudruju ti ljudi, gledaju na sve krajeve, 
na sve načine, na vještinu, na nutrinju, i na koncu ništa! A 


to zovu oni psihološkom analizom. A što su njom stvorili? . 


Ništa. Sve mrtve, sve uništuju tim analitičkim nožem. Ubijaju 
sami sebe svojom analizom, Ljubavi im manjka, ljubavi ne- 
sebične, požrtvovne. Sebičnjaci su, Izginut će oni i njihov 
porod. Ovako ih sudi stari Bušinski, a oni priznaju da je 
tako: htjeli bi se opravdati, a ne znadu, ne mogu. 

— (Oče, oče. — primjećivaše mladi Bušinski — nemilosr- 
dan si, nepravedan. Ne razlikuješ, no ipak pogađaš. Jesmo li 
mi krivi? Zlo je u nama, i mi trpimo, mi stradamo. No je li u 
našoj ruci promijeniti! 

Moderne mlade ljude Leskovar je izabrao za junake svojih 
pripovijesti, htio je da im život i ćud proučava. Vrlo je teško 
pogoditi oznaku i osebujnost dobe i naraštaja, u kom živiš. 
Hoće se oštar i siguran pogled da zaviriš u dušu svojih suvre- 
menika i da pronađeš glavne im crte | i tipične forme. Je li 

. Leskovar uspio? 

Leskovar bijaše, a ne znam je li i sada, pučki učitelj, i 
prije nego je zahvatio svojim pogledom život cijelog jednog 
naraštaja, on je naravno proučio one koji su mu bliže i koje 
je mogao bolje da upozna, svoje drugove, narodne nasiavnike. 
Prva mu je crtica »Misao na vječnost«, izdana u »Vijencu« god. 
1891, nije nego mala minijatura života učitelja Dura Martića, 
koji je od straha i misli na vječnost poludio. I druga novela, 
»Katastrofa«, izdana god. 1892, ima za junaka učitelja, Frana 
Ljubića, Divna je to slika poštena, jadna i boležljiva učitelja 
i njegove siromašne obitelji, satrvene od bijede i nevolje, a 
svršava smrću toga čovjeka koji uvijek misli samo na svoju 
dužnost u školi, koja ga je ubila, a nije mu dala sredstva da 
prehrani sebe i svoje. 

Brzo je pisac zašao van svojih zagorskih sela i van uči- 
teljskog društva u gradski život i svijet. To već opažamo u 
noveli »Poslije nesreće», priopćene u »Vijencu« 1894. Junak 
novele, pristav, Ivanović, već je moderan čovjek, pesimista, 
slab, bez odlučne volje i duševne vlastite snage, a gotovo i bez 
srca i bez vjere u ideale i u život, čovjek. koji jedino u knjizi 
traži spas. Egoista, kad ga je žena u času zaboravi prevarila, 
žali grijeh žene jedino zato što je tim izgubio svoju sreću, a 
ne kao, da je to uvrijedilo njegovo dostojanstvo. I zato on ne 
misli na to da pridigne ženu, niti ćuti za nju smilovanja, pa i 
u posljednji čas, pri smrti svoga malog djeteta, on je divljački 


izbaci iz sobe. — Knjiga i filozofija bijahu mu časom i prividno | 


dušu umirile u nevolji, ali to bijaše mir pustinje, koji ubija 
i čuvstvo # srce. Samo smrt sina pozivlje ga opet na realni ži- 
vot i budi ga od atonije i drijemeža u koji ga bijaše uljuljala 
filozofija i knjiga. U njem onda nabuja čuvstvo dotad pod 
knjigom zadušeno, i on iz brevira kao nekada u mlade dane, 
pune vjerskog oduševljenja, zapjeva psalme kraj odra svoga 
sina. 

Što fali tomu čovjeku? ... Ne zna živjeti. 

Fantasta, bolesnik, čovjek koji ne zna živjeti, to vam je 
junak novele što je »Nada« donijela 1897. pod naslovom »Je- 
senski cvijeci«. Vlastelin Imrović bolestan je, neurasteničan, 
fatalista i telepatista. On zato umišlja i svezu s mrtvima ja- 
ču, nego je obično ljudi cijene. Njega su zaokupile misli i us- 
pomene iz prošlosti o mrtvoj ženi i djeci, on je uvjeren da 

ostaje uvijek vezan uz prvu ženu i uz djecu, premda su već 
umrla, pa zato i drži da ne može ibiti sreće u drugoj ljubavi i 


da se ne može podati drugoj ženi i obitelji, pa bježi od Olge | 


Medovićke, djevojke koja njega ljubi i koju on ljubi. 

Imrović je moderan čovjek, i njega kao Ivanovića ubijaju 
misli; meni se čini da je filozofija i moral cijele novele u onim 
Imrovićevim riječima: »Oprost čovjeku bijednu koga ubijaju 
misli.« 

Moderna čovjeka susrećemo opet i u povećanoj pripovijesti 
»Propali dvori«, što je preklani izdala »Matica hrvatska«. Pa- 
vao Petrović je mlad čovjek, pun mladenačkog zanosa, koji 
sniva o nekom zamašnom pozivu, o spasonosnom djelovanju i 
o znamenitoj ulozi što ga čeka u njegovu rodnome kraju. Sa- 
njar pun čežnja i težnja, ali čovjek bez akcije, ne radi nikad 
ništa, nema odvažnosti ni u čem, niti u gospodarskim pitanji- 
mai "poslovima, niti u svojoj ljubavi pram Ljudmili, da pu 
za mladom i da ostavi oca. 

Ako su Ivanović i Imrović mladi moderni ljudi koji su 
Hrvati zato što nose hrvatsko ime i što žive u Hrvatskoj, to je 

. Petrović pravi moderni Hrvat, On je nikao u narodu, pa se 
uvijek u njegovu životu opaža što je još na njem narodnog 
hrvatskog i što je kultura ispravila, promijenila ili iskrivila, 
pa se to lijepo ističe u njegovu saobraćaju sa plemenitašem 
Borkovićem i s njegovom kćerju, a s druge opet i u odnošaju 
prema ocu, pravomu tipu našeg prostog hrvatskog kmeta. 


Mladi Petrović ne zna također živjeti i ne zna steći sebi ' 


sreću, a pogotovu neće usrećiti ni drugoga. Takav je, premda 
uostalom sasma različit od Petrovića, i Marcel Bušinski u naj- 
novijoj Leskovarovoj pripovijesti »Sjene ljubavi«. On je prvu 
mladost proživio ludo i-nestašno kao drugi mladi ljudi. Istu- 
pio brzo iz državne službe, jer nije bio zadovoljan u svom sta- 
lišu. Ima na čemu da živi, voli i putovati, a teško da će se že- 
niti. Zaljubio se više puta, ali bi i brzo ostavljao, drugačije ni- 
je mogao. (Obični nemir, neko tajno duboko nezadovoljstvo, što 
ist'ha podgriza dušu čovjeka današnje kulture, njega se nešto 
dublje prihvati, 

Kad se zaljubio u Ljerku Tavernićevu, tu se nenadano iz- 
među njega i nje stavila njegova prošlost, proživljeni život, 
a ona je tako mlada i čista. I kad uviđa da Ljerka ljubi, i kad 

ćuti da je ić sam ljubi, on očitav joj svoju ljubav veli: Vi za- 
vređujete drugu sreću, Prezrite me, ostavite me, bježite. Mi 
smo tako malo dobri, tako malo čisti i iskvareni. 

Ipak ga je ta ljubav mogla oplemeniti i promijeniti, ali on 
je slab, ne zna se otresti prošlosti, ne zna se uzdignući nad pu- 
tenu strast, boji se samoga sebe i svojih zlih poriva i nagona, 
i ostavlja sreću koja mu bijaše na domaku. 

Ne zna živjeti. 

Ovo su predstavnici mladoga naraštaja što Leskovar pro- 
učava i prikazuje u svojim novelama. Ako je slika vjerna, 
ako je Leskovar dobro pronikao u dušu današnjeg naraštaja i 
dobro je prenio na hartiju, mi se nemamo čemu veseli“i kod 
naše mladeži; ona nije podobna da silno i iskreno ćuti, nije 
podobna da ustrajno radi. Ne zna živjeti. 


I 


Leskovar se već prvim svojim radnjama pokazao umjet- 
nikom. Pripovijedanje teče mirno, redovito, a da nikad nije 
Prava mjera prevršena, niti sklad i ukus žrtvovan efektu. Či- 
tajući prve njegove novele, često sam mislio na Turgenjeva, 
valjda zato šso je njegov realizam uvelike nalik realizmu ve- 
likog Rusa u tom što se u njem odrazuje pravi život bez ikakve 


Pretjeranosti i karikature, pa što pisac ne zlorabi u svoje svrhe ' 


pripovijedanje i slikanje realnog života; preča mu je istina i 
umjetnost negoli postizavanje efekća, bilo da pripovijeda tra- 
gične događaje, bilo da peake patetične prizore i opisuje 
jaka čuvstva. 

ma silnih umjetnika koji te grozom napunjuju, kao Feuil- 
let, ima drugih koji te zadivljuju znanstvenim raspredanjima, 
kao Bougert, a ima i takvih koji te jednostavno zanimaju, koji 
ti se mile, premda ne uzbuđuju nikad više jedno čuvstvo nego 
drugo, više ljubav nego mržnju, više milinja nego zgražanja, 
već ti se tiho prelijevaju preko srca nekim blagim umjerenim 
miljem, uvijek jednakim. Ovi potonji sliče potočiću koji tiho 


* vijuga kroz travu; a putem u bistroj tihoj svojoj vodi odrazuje 


ssabla i cvjetove uz obale, pa nikad ne uzbjesni kao more za 
oluje. Takove pisce čovjek najvoli, jer mu podaju zdrav užitak 

bez uzrujanosti i uopće zato što nijedna preveć jaka pobuda 
niti pretjerana krajna prenapeta senzacija nije mila. Čovjek 


se začas divi Laokoonu, divi se »Zločinu i kazni«, ali to mu ne , 
ugađa, to mu se nadugo ne mili. — Tungenjev se naprotiv sva- .' 


komu mili, premda nitko nije podoban da procjeni pravu nje- 
govu veliku umjetničku vrijednost. U tom je srodan s njime 
Leskovar kakav se pokazuje u prvim novelama. I on u pripo- 
vijedanju ne pušta preveć maha svojoj induvidualnosti i sus- 
preže svoje saučešće, ograničujući se na prostu simpatiju što 
svaki umjetnik kao čovjek treba da ćuti za svaki stvor koji 
pripada ljudskoj zajednici. 

Čitajte samo »Katastrofu«. Tu je najtragičnija sudbina 
pripovijedana bez afektacije, bez pretjerane čuvstvenosti i bez 
oštre ironije proti nepravdi svijeta ili udesa, # bez zlouporabe 
kontrasta izmed poštenja nesretnog učitelja Ljubića, njegova 


mara u vršenju dužnosti, i nesretnih posljedica tih niegovia 


kreposti, jada “ smrti, što je ubrao mjesto nagrade. 
Sjećate li se Turgenjeva kad opisuje boli i nesreću Luke- 


rije ili uopće jadni život mužika u »Lovčevim zapiscima«? 


Sjećate li se onih neznanih junaka koji vrše najdivnija djela 
samoprijegora i požrtvovnosti, a da i ne misle da bi im se 
tko morao diviti, nagraditi ih ili bar žaliti, ako ipak stra- 
daju. Tako vam je i kod Leskovara. A sad mi je dužnost reći 
da Leskovara ne držim prostim sljedbenikom Turgenjeva, niti 
kojega drugog pisca. Potpuno sam uvjeren o njegovoj orginal- 
nosti, A da je i pravi umjetnik, pokazao je finim poznavanjem 
ljudske duše, izvođenjem karaktera, izborom situacija, živah- 
nošću opisa, slikanjem najtežih prizora i duševnih stanja. Ima 


donekle i nedostataka, kao slabo poznavanje tehničke strane . 


novele, pogreške u kompoziciji i u rasporedbi cjeline. Udara 
u oči što pisac, da nas upozna s prošlošću, sa životom svojih 
junaka, stavlja im u dušu neku *ajnu silu koja ih goni da 
misle na prošlost, pa se tako pred njihovim i pred našim očima 
izreda i razvija njihova povijest. Tako učini učitelj Ljubić, 
a tako mu čini i žena. 

S novelom »Poslije nesreće« Leskovar se udaljuje od Tur- 
genjeva i njegova realizma, a približuje se Bourgetu i psiholo- 
škoj francuskoj školi. Ovdje se već opaža teza moralna, pitanje 
psihološko, i to više u duhu francuskih psihologa negoli u duhu 

Tolstojeve Ane Karenine. U ovoj se noveli pisac direktnije 


upleće u svoj predmet, preveć je analize i mudrovanja, kao kod. 


Bourgetovih junaka, Pa i sama kompozicija novele nije valja- 
na. Spočetka odmah pripovijeda grijeh Ane Ivanovičke, pa na- 
kon toga nastavlja: »O ponoći istoga dana gdje smo otpočeli 
ovo pripovijedati« itd. Ova novela kao da je tu da nam po- 


kaže zlosretne posljedice grijeha u obitelji, bilo za roditelje sa- 


me, bilo za djecu, pak zato, kako treba čuvati svetost bračne 
sveze. I 'ja tomu ni najmanje ne zamjeram, a ne zamjeram ni 
drugoj tezi koja se uz prvu javlja, naime, da.u modernom 
čovjeku filozofija današnja može dušu umiriti u nevolji, ali i to 
mirom pustinje, jer ubija čuvstvo i srce; ali zamjeram piscu 
što je iznio čudnu neku tezu u »Jesenskim cevijetovima«, tezu 
koja ima važnosti za telepatiste i kojekakve neurasteničare, ali 
nema velike važnosti za zdrav svijet; naime: može li se čovjek 
pogdati drugoj ženi i obitelji, ili ostaje li uvijek vezan uz prvu 
ženu i uz prvu djecu što su već umrla. 


U posljednjim pripovijestima Leskovar je još bolje zaplivao 
psihološkom analitičkom strujom. »Propali dvori« samo su ana- 
litička psihološka studija ljubavnoga čuvstva mladog Petrovića. 
Da je to roman de moeurs, kako ga nazivlju Francuzi, moglo bi 


se reći da je pisac htio opisati kontrast između vlastelinskog . 


i seoskog života, izmed aristokracije i naroda; ali to nije takav 
roman. Jedino bi se moglo reći da je donekle u njem naslikan 
seoski zagorski život, ali i to tek nuzgredno. Svakako nije tu 
opisan aristokratski život kako bi čovjek sudio po naslovu 
djela. Nije to knjiga kakva je Đalskijeva »Pod starimi kro- 
vovi«, u kojoj je zaista uskrišena generacija starih plemenita- 
ša. Aristokratska obitelj Borković nema ništa partikularno hr- 
vatskoga, i jedino što ima plemenitaškoga neki je nemar za 
posao, za rad, za život okolo sebe i za prosti narod, i neko zgra- 
žanje pred prostotom ili radije pred prostaštvom. One riječi 
Borkovićeve svojoj kćeri: »Oh, quel peuple, dijete moje, c'est 
horrible« — zaista u onom času kad su izrečene dostojne su 
najvećeg umjetnika. Već sam prije iznio glavni karakter ove 
pripovijesti, i priznajem da je majstorski izveden gotovo sve 
do konca novele. Ovdje ću samo reći da je pisac vrlo lijepo 

uspio gdje je iznio neke prizore iz narodnog života, tako da 
bi tkogod mogao i žaliti što se radije nije dao na društveni ro- 
man negoli na same psihološke studije. A ne bi bila takva opa- 


ska ni luda, jer se više puta baš kod Leskovara opaža da mu. 


glavni junak ne polazi za rukom tako dobro kao što drugotne 
osobe, kojima posvećuje manju pažnju ili bar manje zanimanje. 
I u samim »Propalim dvorima« najbolje su mu uspjeli karak- 
teri Petrovićevih roditelja, Marije Bratićke i njezine matere, 
a najslabije Ljudmila Borković. Leskovar zna.u malo riječi 
ocrtati karakter čovjeka i ono nešto po čem se razlikuje od 
drugih, što on više puta opaža u samim nekim riječima poje- 


dinca, pa tada zgodno i te riječi donosi. U razgovoru Pavlovih. 


roditelja i u onim francuskim riječima staroga Borkovića, koji 
ih je slušao, ocrtani su, da bolje ne mogu ni biti, ti ljudi. A tko 
je u tom takav majstor, pokazuje da je oštra i pronicava po- 
gleda # najbolje bi mogao pisati društvene romane. Spomenuo 
sam da to dokazuje i ono malo prizora iz seoskog života, što je 
upleo pisac u »Propale dvore«, a mogao (bih tek spomenuti 
vrlo fini opis života.u kupkama, što je zastalno jedna od naj- 
boljih stranica »Jesenskih cvijetaka«. Leskovaru pak se kat- 
kad događa da u dugom proučavanju jednog te istog karaktera 
dođe do toga da nam ga pokaže nejasnim i neopredijeljenim i 
da nam ga sve to više otuđi, a to se događa uopće piscima psi- 
hološko-analitičkog pravca, pa i samom iBourgetu, i to je raz- 
log s koga je ta struja počela jenjavati i gubi sve to više pri- 
staša, a opet ih dobiva sve to više sintetički realistički roman. 
Psihološka struja je spočetka slavila slavlje jer je bila ustuk 
proti naturalizmu koji bijaše dodijao, ali kao svaka reakcija 
imala je u sebi nešto pretjerano, što joj je naškodilo, naime 
prekopavanje vječno u srcu i u glavi pojedinih ljudi, koji bi 
svršili time da niti bi oni sami sebe razumjeli niti bi ih razu- 
mjeli drugi. 

Vraćajući se na »Propale dvore«, žaliti je što pisac nije za- 
vršio pripovijest stranicom 142, naime Borkovićevim oprošta- 
jem iz Dobrovca. Na žalost htio je dodati poskupac u zadnjem 
poglavlju, što nije bilo nimalo potrebito ni korisno s umjet- 
ničkog gledišta. Pisac je to valjda učinio da udovolji nekim 
čitateljima koji žele uvijek znati što se kasnije dogodilo, kad 
novela ne svršava kojom katastrofom u kojoj umiru svi ju- 

naci, Ali dogodilo se da taj poskupac nas ne zadovoljava i da 
kvari utisak cijele knjige. Opažamo u tom posljednjem po- 
glavlju da se Pavao Petrović u dvije godine opet nešto promi- 


ojenio,ali mi, koji smo tijekom novele bili vikli pratiti ga uza- 


stopce u razvitku njegovih čuvstava i misli, ne možemo se za- 
dovoljiti s ono malo opazaka kojima bi htio pisac protumačiti 
tu Pavlovu promjenu. Vidjesmo prije da je tragični završetak 
ljubavi između Pavla i Ljudmile nastao najviše stoga što on ni- 
je razumijevao djevojke, kad ga moljaše da ostavi rodni kraj. 
U posljednjem poglavlju pisac nam veli da se Pavao već domi- 
slio svemu i da mu bijaše jasno vladanje Ljudmilino one kobne 
večeri, A ipak, kako je do toga došlo? Ovo poglavlje mjesto da 
nam dade odgovor na razna pitanja koja se nadaju koncem 
Pripovijesti, stavlja nas u neke sumnje i podiže nova pitanja 
što ne znamo riješiti. Na primjer, čitatelj će pitati: što će Pa- 
vao poslije očeve smrti? A to ne bi smjelo biti, i to je dokazom 
da nas pisac nije potpuno upoznao s tim licem, jer da ga dobro 
znamo, u dušu, mi bismo znali odgovoriti i na to pitanje, ili 
radije, to pitanje ne bi ni nastalo. i; 


Težnja za psihološkom analizom u Leskovaru je sve to više 
rasla, dok eto u zadnjoj pripovijesti sasvim ga je zaokupila, pa 
se »Sjene ljubavi« mogu bolje zvati psihološkom studijom nego 
pripoviješću. Zaboravio i on da roman il; novela treba naj- 
prije da budu roman ili novela iako uz to mogu biti psihološ- 
kom studijom. U toj pripovijesti nema nikakove akcije, nika- 
kova razvitka. Tu je samo proučen jedan momenat u životu 
mala moderna čovjeka, naime čas kad se zaljubi u čestitu dje- 
vojku, i ništa više. Ako pazite dobro na razvoj novele, vidjet 
ćete da u Marcelovu srcu ne nalazimo nikakvu razliku čuvstva 
od časa kad se zaljubio u Ljerku do konca novele. Niti se to 
čuvstvo razvilo, niti je navelo Marcela na ikakvu promjenu 
svojih nazora i svoga života. A onda nam se čini da je preveć 
sto stranica za pustu analizu, Neke druge epizode i neka druga 
lica umetnuta u pripovijest mogla su izostati, jer nisu intimno 
spojena ni potrebito svezana sa pripoviješću; tako na primjer 
Koričić i Tavernićevi supruzi, kojih je bilo dosta spomenuti; 
tako isto i epizoda o ljubavi Heleninoj i Marcelovoj, jer po 

Marcelovoj slici, prikazanoj piscem već spočetka, mi ga znamo 
onakovim kakovim se pokazao kod Helene. I-baru1 sa ženom 


nema važnosti u noveli, premda pisac sa Marcelovim ocem . 


misli valjda da su ti ljudi imali upliva na odgoji Marcelov, što 
bi moglo biti, ali iz novele ne proistječe. Najbolje se poka- 
zala vještina piščeva u psihološkoj analizi u začetku i razvoju 
ljubavna čuvstva u Ljerkinu srcu, i u opisivanju posljedica što 
ih proizvodi na Ljerku dodir sa društvom, s realnim životom 
i sa zloćom i zlobom ljudskom. Nasuprot u Marcelovu srcu već 
u početku viđamo borbu između putene požude i čista čuvstva. 
Kod njega se načas javlja, kako Leskovar veli, »ono nešto ne 
dosta dobro, ne posve čisto, a načas se slegne«, i tako uvijek, 
dok ne pozdravi Ljerku i ne otputova u Italiju. Da bi se ikad 
povratio i pošao opet k njoj, po svojoj prilici ponavljalo bi se 
to isto kao i prije. Meni se čini, da je glavna mana ove novele 
što ju je preveć nadugo pisac razvukao. 


Gospodin Koričić negdje u noveli veli proti lijepoj knjizi: 


»Uzmimo, djelo je tendenciozno. Koliko nepotrebnih riječi, 
koliko zapreka, izmišljotina, dok se uhvati tendencija, a na 
koncu konaca još neriješen problem. Hvala lijepa! Čemu to?« 

Kao da se Leskovar boji da bi mu koji naivni čitatelj mo- 
gao što slična prigovoriti! Problem uistinu nije riješen u »Sje- 
nama ljubavi«, ali to nemari, Tendencija pak je očita. Treba 
živjeti u mladosti pošteno i čisto, i tako pripremati se na sreću, 
inače će te prošlost ubiti i neće ti dati sreće niti vjere u nju. 
Marcel je od toga nastradao. Pisac daje naslutiti da bi ipak 
prava ljubav mogla oplemeniti čovjeka, ali kao da nije baš o 
tom čvrsto uvjeren. I druga tendencija provijava cijelu novelu, 
a ta je jasnije iznesena u razgovoru između staroga Bušinskoga 
i sina, gdje starac ne sasma po sebi, već više puta kao piščev 
glasonoša, ističe glavne mane moderne mladeži. A po svoj pri- 
lici pisac hoće da opetujemo našoj mladeži savjet što je davao 
barun Marcelu: »Dolazi vrijeme kad pusta umovanja ne mogu 
čovjeka više da udovolje. Treba potražiti drugdje variranja 
treba se obratiti k bližnjemu, k narodu.« 

U Leskovarovim novelama, pa i u ovoj posljednjoj, susre- 
ćemo često sanje i putovanja. N jima se pisac često služi u svo- 
je svrhe. Sanja običnom je prešečom istine, ili kakva događa- 
ja; a putovanja kao da služe piscu ili da postigne veći efekat 

ili da riješi i pripremi kakav prizor, kakav odnošaj, a katkad 
i novelu. Posljednja ova Leskovarova pripovijest ima tu pred- 
nost pred drugima što su u njoj pojedina poglavlja tako lijepo 
izrađena i u sebi savršena da sastavljaju već po sebi neku cje- 
linu, pa mogu biti o sebi gotovo sva kao krasne crtice. U opisi- 
vanju prirode Leskovaru će biti teško naći premca u našoj 
književnosti. Njegovi su opisi žive slike, više puta i simboli- 
stično oživljenje, pa se i onda vrlo sviđaju kad su nejasne i 
neopredijeljene, ponešto nebulozne, kao što to često biva kod 
najmodernijih pisaca koji hoće da iz prirode izravno svoj 
subjektivni dojam na hartiju prenesu perom, kao što slikar 
kistom. 


£ 


TI 


Ima pisaca koji u romanu radije proučavaju ženske tipove, 
ili im barem ženski tipovi uspijevaju. Leskovar ne spada u “a- 
kove. On spočetka u svojim novelama nije ni iznosio ženske ti- 
pove, ili bar nisu imali velike važnosti u noveli. Tek poslije, 
kad je zadaćom svog rada odabrao proučavanje ljubavi, tre- 
balo je naravno da uvede kao glavna lica i žene u pripovjesti, 
a to se vidi u »Propalim dvorima« i u »Sjenama ljubavi«. U 
prvoj pripovijesti susrećemo Ljudmilu Boškovićku i Mariju 
Bratićku, u drugoj Ljerku Tavernićevu i Helenu. 

Ako su njegovi junaci moderni ljudi, to se ne može baš 
reći o junakinjama, a time im ne mislim umanjiti vrijednost. 
Svatko zna da glavna ženska lica iz romana, što se još uvijek 
spominju, u sebi imaju nešto čovječjeg, nešto ženskoga, što 


je uvijek isto u svim vjekovima, te su baš zato i dandanas za- 
nimljiva, kao što su bila u doba Vergilija, Shakespearea, Goet- ' 


hea, Manzonija itd. 

Leskovar nam svoje junakinje pokazuje samo s .jedne stra- 
ne, naime samo kao zaljubljene djevojke, pa po tom samo kako 
osjećaju i shvaćaju ljubav, pa gotovo ne znamo ima li kakvih 
drugih ideja u njihovoj glavi, kakvih drugih čuvstava u nji- 
hovu srcu. To dakako ovisi o tom najviše što se pisac bavi 
glavno ljubavlju kao predmetom svoje novele. 

Ali to bi nas moglo potaknuti da krivo sudimo o tim ju- 


nakinjama. Ljudmila na primjer ljubi uz mladoga Petrovića 

i svog oca, ali da li ljubi još što, je li u njoj plemenita rodo- 
ljubna duša podobna da bude u pravom smislu riječi drugari- 
com i pomoćnicom čovjeku na mučnoj stazi života, toga ne 
znamo. U tom ibi Leskovar mogao mnogo naučiti od Turgenje- 


va i od ostalih ruskih pisaca. Oni se nikad ne ograničuju na sa- 


mo prikazivanje ljubavnih osjećaja kod ženske. Oni misle uvi- 
jek na to da se djevojka može i vjenčati i da postaje ženom 
i majkom, te da treba i da se za to pripravlja. Leskovar dosad 
je samo proučavao ljubav u mladeži; on svoje junake nije još 
doveo do oltara. Kad to učini, valjda ćemo naći i savršenije 
prikazana ženska lica u njegovim pripovijestima. Karakter 
Marije Bratićke je bolje i potpunije predstavljen nego Ljudmi- 
lin; na njoj je vidjeti kako misli i osjeća, jer znamo kako je 
bila odgojena, 

Ljerka Tavernićeva iz »Sjena ljubavi« jest krasno uspjela 
slika. Viđamo je kako ju je samostanski život odgojio, i vi- 


đamo je, kako se razvija i mijenja u svijetu pri doćicaju sa ' 


realnošću i sa ljudima. 
Majstorski je bez sumnje pogođen dojam Koričićevih ri- 

ječi proti lijepoj knjizi na djevojčinu dušu, lijepo je opisan za- 

četak ljubavi u mladenačkom joj srcu, i duševni nemir što 


nastaje u povodu prve ljubavi. — I tako, kad poslije nekoliko. 


godina ona se vraća u samostan, gdje je'sve našla kao i prije, 
pisac nam kaže da duša njena nije više mogla da ovdje oćuti 
ono što je osjećala prije; *o mi potpuno razumijemo. I sve 
što ona tada i kasnije ćuti i misli i radi, to je tako obrazloženo, 
to je tako naravno da nas nikada ne zabuni i ne začudi. Da se 
ona i udala za Marcela, mi bismo već po onom što znamo o 
njoj, mogli. i predvidjeti njezin život u obitelji. I Helena je 
dobro ocrtan tip, ali tip već poznat iz modernih romana. 


Leskovar je mlad čovjek, tako sam bar čuo. Što će on još 
napisati? Teško je pogoditi. Mogao bi nas lako iznenaditi. Ta 
tko bi rekao da će pisac koji je napisao »Katastrofu« na- 
kon dvije godine napisati »Poslije nesreće»? Hoće li nam još 
podati psiholoških romana o prvoj i posljednjoj ljubavi? Hoće 
li nam još prikazati moderne slabiće? Hoće li možda čak i po- 
kušati da proučava modernu ženu, feminizam i druga moralna 

N društvena Pitanja o ženi, što se pretresaju sada u sjevernim 
književnostima? On ima svakako oštar pogled i on rado gleda 
život. Ja se nadam da će vidjeti u životu i nešto drugo, a ne 
samo sretnu ili nesretnu ljubav, koja ne ispunjava cijeli čo- 
vječji život, već je samo jedna epizoda, iako važna, u čovjeko- 
vu životu. Možda će se uvjeriti da ni najljepše psihološke ras- 
prave o ljubavi nemaju zamašne važnosti za društvo, za narod, 
da nemaju tolike važnosti za život koliko se uopće misli, ni 


druga neka moderna pitanja, i da život nema bolje škole ne-| 


go Život, i da nema zanimljivije stvari nego život svagdanji, 
život obični, realni, i da život ne svršava obično u tridesetoj 
godini sretnom ili nesretnom ljubavlju. 

Neka mi dopusti Leskovar da mu nešto prišapnem: 

»Lijepo je služiti velikim ciljevima čovječanstva, no rijetki 
su na to zvani. Sreća nas običnih ljudi je drugačija: proživjeti 
za svoje bližnje, živjeti među njima, osjećati se jedno s njima«, 
i još: »Dolazi vrijeme kada pusta umovanja ne mogu više da 


čovijeka udovolje. Treba potražiti drugdje umirenja, treba se 


obratiti k bližnjemu, k narodu.« ' 

Ove su riječi iz posljednje njegove pripovijesti. 

Želio bih doskora Leskovara vidjeti da se povratio »Ka- 
tastrofi«, Čitatelji me neće svi razumjeti, ali Leskovar hoće, 
a to mu govorim kao prijatelj književnik, koji želi sreću nje- 
mu, hrvatskoj knjizi i hrvatskomu narodu. 

STARI I MLADI 
(KNJIŽEVNO PISMO)* 


Bit će godinu dana da sam bio poslao »Vijencu« članak 
pod naslovom »Mnogo buke, a za ništa...« Čitao sam toliko 
toga o secesiji u raznim knjižicama, političkim i književnim 
listovima, pa sam napokon htio i ja da svoju rečem. Ja sam bio 
došao posljednji, u to kolo. Ć 

Rasprava bila prestala, i urednik »Vijenca« pametno je' 
uradio što mog članka nije tiskao, pače sam mu se zato pismeno 
i zahvalio. Nadao sam se“da je to pitanje zauvijek zakopano, 
kad opet na nesreću isplivalo, i baš ovih dana mala knuji- 
žica dra Ante Radića opet ga pretresa. Valjda se varam, ali mi 
se čini da sada ovo pitanje još više zaoštrilo se i da bi mo- 
glo imati vrlo kobnih posljedica, kakvih nije lako ni predvi- 
djeti. Otkad se to pitanje krenulo, ispovijedam da sam ga uvi- 
jek drugačije promatrao i shvaćao negoli naši ljudi koji žive 
u Zagrebu i svi oni koji su o njem pisali, bilo pro, bilo con- 
tra. Živim daleko od Zagreba i ne poznajem lično tamošnje 
književnike. Pratim pak pomnjivo njihov rad u malom pokra- 
jinskom gradiću, koji je gotovo sasma *uđ hrvatskom književ- 
.. nom životu. Nijesam imao prigode ni da vidim lanjsku izložbu 
naših, umjetnika, pa zato i ne znam je li bilo potrebito i umje- 
sno govoriti o nekakvoj hrvatskoj secesiji. Ali uvijek sam se 
čudno pitao zašto se govori i piše toliko o nekakvoj hrvatskoj 
književnoj secesiji. 

* Članak je izišao u »Vijencu« s bilješkom urednika: Saopću- 
jemo ovo književno pismo da se vidi kako se o našem novijem 


književnom pokretu sudi u Dalmaciji, mada se u mnogo čem ne 
slažemo s piscem. 

Secesija kao književna struja, kao nekakav nov pravac u 
književnosti ne postoji nigdje. U francuskoj i talijanskoj knji- 
ževnosti nećete je naći nego kao slab odjek iz Njemačke, gdje 
joj je leglo. U Njemačkoj samoj pak secesija više nego novi 
književni pravac može smatrati se zastavom pod kojom vo- 
juju mladi ljudi, željni da nađu sebi mjesta u književnoj re- 
publici ma bilo kako, a dakako najviše novotarijama svake 
vrsti, bilo u formi, bilo u sadržaju, jer što je novo i neobično 
i vanredno i dobro ili zlo, priteže na se opću pažnju. Je li 
tako i kod nas? “> ari 

Za. mojih mlađih dana u Italiji vikalo se i pisalo sila božja 
0 verizmu i idealizmu i romanticizmu. Za verizam bili su svi 
mladi ljudi, najskoli oni koji nijesu ibili još ništa ili posve malo 
izradili na književnom polju. "< 

Ali barem u Italiji tomu bijaše dao povoda neki pjesnik 
zbirkom pjesama. U Francuskoj u ovo naše doba vikalo se.i 
pisalo o.simbolizmu, i o estetizmu, i o neomisticizmu, i o natu- 
nizmu, išto ti ja znam, ali i tu uvijek jedna ili druga knjiga bi- 
jaše povodom toj viki i tomu pisanju. Kod nas nasuprot stalo se 
vikaći i pisati bez ikakva razloga i povoda, jedino valjda zato 
što su naši mladi ljudi na naukama u Beču ili u Pragu vidjeli 


«i čuli da se tako o tom viče i piše. Tek kasnije neki Jelovšek 


razaslao prijateljima zbirku pjesama, koje su valjda imale biti 
specimen te nove secesije, ali specimen bio loš, pa ga svi zaba- 
ciše, jer u trgovini nije jamčio za dobru robu. Shvaćam dobro 
važnost da se pretresaju književni pravci, kao što su naturali- 
zam, idealizam i slični, jer se oni temelje na nekoj sasma opre- 
dijeljenoj filozofskoj moralnoj i umjetničkoj teoriji, ali da se 


raspravlja o secesiji, koja se ne osniva na nikakvoj teoriji, ni 


nauci, to ne shvaćam, Istina je da se govori da se secesija 
osniva na načelu apsolutne slobode u umjetnosti, ali o toj slo- 
bodi nije fajde govoriti ni raspravljati, jer sloboda je dobra 
# sveta, samo treba znati njom se služiti. Dajte slobodu krepo- 
snomu čovjeku i zločincu; prvi će njom učiniti dobra, a drugi 
zla. Dajte je dobrom i lošem književniku, pa će vam prvi na- 
pisati Božanstvenu komediju, a drugi Simfonije.! Čemu dakle 
toliko buke i vike? Na to se ne bi vrijedilo ni osvrnuti da ne- 
ma pod tim nešto realno, konkretno, a to je, što prije rekoh, 


razdor između naših književnika. 

Nije još ni minulo doba kad je naše književnike politika 
dijelila, a eto već se hoće da ih i godine dijele. Uz svoju simpa- 
tiju za braću ljude, što ruski i drugi pripovjedači pripovijedaju 
u naše dane, ima mržnje, koliko hoćeš, mržnje društvenih slo- 
jeva, političke, a sad i mržnje zbog starosti, 

Mlađi. naraštaj ustao proti starijemu, a gdje baš dospijeva 
taj stariji naraštaj, a počinje mlađi, tko bi znao! 'Čovjek bi re- 
kao da tko nije prevalio još tridesetu, spada u mlade ljude, ali 
kod nas i takve književnike ubraja naša mladež u stare. Kad 
je tako, hvala bogu! Da ih pitaš, zašto su jedni ustali proti dru- 
gima, reći će ti: zato što su oni mladi, Da ih pitaš, zašto stari 
ne valjaju, reći će ti: zato što su stari; i to je donekle istina u 
životnoj snazi, ali ne uvijek u umnoj. ' 

I zbilja, drugog razloga i nema. Da su mladi stare natkri- 
lili svojim djelima, pa da im stari neće da to priznaju, to bi 
se i razumjelo, ali da je sve što je mlado, dobro, a što je staro 
da nije, to je ludo, kao što bi bilo ludo i reći da sve što je 
mlado ne: valja, a samo Aa vrijedi što je staro. Istina je samo 


da obično, ako čovjek za mlada ne učini što dobro, što lijepo, > 


što izvanredno, teško će kasnije. Kasnije će moći usavršavati 
se, ali prvi polet genija i dara pojavljuje se u mlade dane. Spo- 
minjem se da, kad sam počeo svoj književni rad, najviše me 
boljelo i srdilo vidjeti gdje se kritikuju naši pisci po politič- 
koj šari, a ne po njihovu radu i daru. Nijesam “ad ni u snu 
mislio da ćemo doći na to da se kritizuju. po starosti. Ako 
još baš nismo došli na to, blizu smo. To je žalosno vidjeti kod 
mladeži. Mladež sama po sebi je veledušna, a ne zavidna, a 
mladež sama po sebi nađe ljubavi i susretljivosti kod svako- 
ga, pa se zato i govori da je svijet mlađih, ili da na mlađi- 
ma svijet ostaje. Stariji ljudi gledaju sa zadovoljstvom i po- 
nosom i povjerenjem na mlađe, kao na one koji su zvani da 
nastave njihov rad i njihov život. Oni im predavaju u ruke 
svoju baštinu, svoje blago, svoje stečevine, ne da bi ih samo 
čuvali i hranilj već da bi ih raširili, razvili i usavršili, a mla- 
dež ge sa zahvalnošću toga prima, zahvalna na povjerenju i 
ponosna što se u nju lijepe nade postavljaju. Zašto da tako 
ne bude kad bi tako imalo biti? A kod nas je bilo ipak tako 
sve donedavno. Naši stariji književnici rado su mlađe poma- 
gali i priznavali, gdjekad i preveć, i to na štetu. Katkad su 


304 





se i prevarili, mislili su, da su našli mladog genija, gdje nije 
bilo nego malo divljega ognja, katkad imali su mladog genija, 
ali nijesu ga znali procijeniti, jer nisu ga... shvaćali. Veliki 
naši današnji književnici ne mogu se tužiti na starije, nijesu 
kod starijih našli ni mržnje ni zapreke. Neke su pače sami 
stariji pisci uveli u književnu republiku, a ako nijesu kod 
starijih odmah zadobili mjesto, koje ih je išlo, to je, što ih 
oni nijesu uvijek dobro shvaćali. Trebalo da dođu mlađi nji- 
hovi vršnjaci, odgojeni u isto vrijeme, u istom krugu ideja 
pa da ih bolje shvate i cijene. To se dogodilo. Rekoh vek 
prije, naši su stariji ljudi griješili često s velike susretljivosti, 
a njihove pogreške bi učvrstila politika, i tako smo bili veliki 
za mnogo godina slušati, gdje se neki broje u prve pjesnike 
a neki u Prve romanopisce, ma da to nijesu. Niti su ti ljudi 
zazirali od svakih novotarija i od mladeži, koja nije u svemu 
i po svemu se za njim povodila. Ta vidimo, da su Đalski i 
Kranjčević udarili drugim putem u romanu i pjesmi, ali im 
se zato nije zamjeralo, niti im je to škodilo. Ta naravno je 
da se kao i narod tako i književnost svakog naroda razvija, 
ali glavno je da bude to pravi razvitak, napredak, a ne ne- 
naravni skok ili nazadak, bez ikakva obzira na prošlost i 
bez ikakve sveze s njom. Neka stablo raste i oplemeni se, ali 
plod bit će uvijek jedne vrste. Jabuka dat će jabuku. Slobod- 
no i nacijepiti na voćku drugo, ali ne možeš svaku, treba 
naći onu koja će se primiti. U naše doba parobrodi i željez- 
nice križaju po morima i po zemljama svih naroda, a i trgo- 
vina ide slobodno iz jedne zemlje u drugu, pa bi bilo ludo 
htjeti zatvoriti vrata idejama što dolaze iz tuđih krajeva 
bilo bi ludo oteti se uplivu tuđih naprednijih književnosti, 
ali valja znati obratiti ono što je za nas, treba znati uvesti 
trgovinu koju trebamo. To su neki ondašnji književnici znali 
i učiniti, pa im je bilo i prosto. Bože moj, neću tim reći da 
je to uvijek išlo lako kao po loju, da su naši stariji književ- 
nici gledali uvijek radosnim okom gdje se nešto mijenja, gdje 
se nešto nova uvodi sa strane mladih. Ali to nije ni čudo 
Postar čovjek obično je konzervativan, prirođen mu je strah 
pred novošću, pred promjenom, ma bilo u čemu, u načinu 
življenja i mišljenja, ali daj mu iti nešto što je lijepo, i on će 
se tomu diviti, pa neka je i novo. I 

Naš mladi naraštaj je to dobro poimao, i mjesto da naklapa 
o ovom i o onom, o jednoj ili drugoj teoriji i o raznim književ- 
nim pravcima, učio je i učio, pa prikazao samo plod svojih na- 
uka, a plod više puta bio lijep, i nije se pitalo gdje je nikao 
i čija ga je ruka uzgojila. Pa ako su stari bili prema mladima 
susretljivi, ovi su im uzvraćali štovanjem i priznanjem, i ni- 
tko nije starijima poricao njihovih zasluga ni vrijednosti, a 
imena Šenoe, Preradovića, Mažuranića i drugih s počitanjem 
su se spominjala. Rodoljublje koje provijava sve proizvode 


starijih pisaca nije smetalo da im se djela časte, pače to je 


više puta bilo dosta da se uvaže i djela koja s umjetničkog 
gledišta nijesu imala velike vrijednosti. Ne zaboravimo da 
je kod nas rodoljublje stvorilo književnost. Ilirstvo nije samo 
stvorilo ilirsku književnost, ono je oživjelo svu hrvatsku 
knjigu, koja bijaše nakon nekadašnjih slavnih dana gotovo 
sasvim izumrla. Zamjeriti rodolju&nu notu starijim hrvat- 
* skim piscima bilo bi isto što i osuditi sve junake koje povijest 
od vijeka do vijeka predstavlja divljenju i poštovanju ljud- 
skog društva, Oni nijesu mogli boj biti, pa su pisali knjige. 
Nećete da im budete harni; nemojte ih prezirati i rugati 
im se; bila bi to vaša velika sramota. Talijani još i danas 
štuju Bercheta, Nicolinija, Guerrazzija i toliko Arugih, i zna- 
du da, iako nijesu vele pomogli talijanskoj književnosti, ko- 
ristili su Italiji. Naši stari nijesu bili be sreće, pa što zato, 
hoćemo li ih zato osuditi? Oni su bar udahnuli život u oba- 
mrlu našu književnost, oni su bili pioniri na polju prosvjete 
i kulture, prokrčili nam put, na mlađima je da od garišta 
načine cvjetnjak. Ako smo došli za njima, nemojmo ih zabo- 
raviti. Kad na sve to pomišljam, vjerujte mi ne znam, ne 
pojmim, zašto bi sad imali ustati naši mladi ljudi na starije, 
ni čim bi to mogli opravdati. Nek pogledaju samo oko sebe, 
i vidjet će da svud, na svakom polju mladi ljudi imadu od- 
lično mjesto, i to. već odavna. Bi 
Ali znam, naša mladež te ljude već broji u stare. Nek se 
ne boji hrvatska mladež, ti će joj ljudi ustupiti mjesto drage 
volje, čim se pojavi između njih tkogod veći od njih. Vi mladi 
ljudi vičete da sve što imamo ne vrijedi ništa, a ja velim 
da je sve relativno na ovom svijetu. Za nas vrijedi ono što 
je dobro kod nas, sve dok ne dođe nešto boljega. 

Tko je od vas napisao nešto što vrijedi, pa vam se nije 
šo priznalo? No grehota samo što vas je takvih bilo malo. 
Kao što smo pozdravili s veseljem Borothu i Leskovara, tako 
smo se radovali i Nikolićevim pjesmama, i priznali dara 
mnogim drugim poletarcima koji ga valjda i nemaju toliko. 
Hoće li Tucić, Weber, Begović, Nazor, Čipiko i još tkogod 
odgovoriti nadama što u njih polažemo. Bože daj! Jesmo li 
se mi prama vama pokazali zavidni ili nepravedni? Dokaza 
tu teško bi vam bilo iznijeti. Možda tkogod, koga nijesam ni 
spomenuo, ima u svojoj glavi kakvo veliko djelo; nešto novo 
što se dosad nije vidjelo. Može biti i to! ali drugi zato ne mogu 
znati. On može biti uvjeren da je velikim čovjekom, drugi 
će ga tek onda genijem krstiti kad djelo izađe na vidjelo. 
Možda je nekojima teško što se kritika uvijek ne obazire i 
na njihova djela i na štokakve male proizvode njihova pera. 
Eh, što ćete? Tomu je lako naći razloga. Nedostaje nam kriti- 
čara, a i ono malo što ih ima misli koji put da je najbolje 


.mučati, a mladi ljudi ne.bi se uvijek imali tužiti da im je 


krivo što muče. Je li im možda žao što nijesu pohvaljeni 


. kako su željeli? Nek zahvale bogu što nijesu, jer neumjesna 


i nesavjesna pohvala kritičara, ako komu, to najviše škodi 
početniku. Tkogod od naših starijih književnika, premda još 
mlad, mogao bi ih o tom uvjeriti. — Neki možda sebe i pre- 
cjenjuju misleći da su književni velikani... ali nepoznati i 
nepriznati. U tom slučaju najbolje ibi bilo da sami sebi ne vje- 
ruju, jer bi se mogli strašno pokajati. Jar 

Gospodo mlada, ustrpite se i radite. Uspjeh, budete li ga 
zaslužili, doći će prije ili poslije. Nemojte se za nama povo- 
diti, ne, jer imitacijom ne stvara se ništa novo ni bolje ođ 
svog uzora. Naši pisci ne traže to od vas, ali nemojte se ni 
povoditi za tuđim uzorima, gorim od naših. To bi bila još 
veća pogreška. Vama ne bi pomoglo do slave, a narodu i knji- 
ževnosti bila bi šteta. Gledajte, slušajte, učite što po svijetu 
biva, šio veliki ljudi čine i govore, ali gledajte, slušajte i 
učite što u vama i oko vas biva u vašoj kući, u vašem narodu. 
Ne pozivamo vas natrag k ilinstvu, ali vas pozivljemo k istoj 
zemlji i k istomu narodu u kojem je ilirstvo začelo se i 
živjelo. 

Naša književnost ima biti hrvatska književnost, a to joj 
neće smetati da bude i velika i svjetska. Obazrite se oko sebe, 
što vidite? Skup raznih narodnih knjiga kojima se ipak slava 
raznosi po cijelom svijetu. Eno nam na sjeveru Ibsena i Bj&rn- 
sona, eno vam u Ruskoj Dostojevskoga i Tolstoja, eno vam u 
Italiji Manzonija i Fogazzara. To su sve ljudi svjetskoga glasa, 
ali u njihovim djelima ćeš rapoznati karakteritiku naroda 
u kom su nikli; a ta karakteristika, ta osebujnost pomogla 
im je da se dovinu svjetske slave. — Čovjek ostaje uvijek 
čovjekom gdje god živio, ali čovjek u Hrvatskoj ima biti Hr- 
vatom, kao u Italiji Talijanom i u Rusiji Rusom, Takvim su 
ga i bog i narav učinili, pa ga nitko ne će moći raščiniti. 


rr 


Ja sam svršio, rekao sam što mi je/na srcu bilo, # što je 


valjda i mnogim drugima na srcu; bio bih sretan kad bi ove 


riječi mogle štogod pridonijeti bratskomu sporazumu i slozi | 


naših književnika. Bilo bi dosta zato malo dobre volje... 





NOVE PRIPOVIJESTI 


Jesu li baš nove? Nove zato što su tek sada ugledale svi- 
jeta, ali u njima nije otkriven nov kraj našega života, niti je 
s njima što umjetnički novo u naš roman uvedeno, niti su 
se u njima s nove, bolje strane pokazali već poznati pisci. Nema 
u njima ni nova života, ni nova duha, ni nove umjetnosti. 
Hrvatski roman nije s njim naprijed koraknuo, A od Borothe, 
Draženovića i Novaka moglo se očekivati i to. Borotha prou- 
čava zagrebački život, Draženović ostao pri malogradskom 
životu, a Novak htio dublje zaorati psihološkim romanom, 
koga se prihvatio od nekoliko godina. Njegov pogled nije za- 
segao duboko, malo što su vidjeli, a još su manje toga na vi- 
djelo iznijeli, i to mutno, neizvjesno, nejasno, i nekoji prosto 
oh! jako prosto, 


Borotha je svoje slike iz zagrebačkog života nazvao »U 
malom svijetu«. Zaista, mali je to svijet. Grehota 
samo što pjesnik koji ga proučava nije se velikim, bar on, 
pokazao. Junaci romana toga maloga svijeta jesu Janko Kri- 
vošić i žena mu 'Suzika, a pisac našarao cijelih 25 stranica 
fa nam ih prikaže; a da nas je barem s njima dobro upoznao! 
Čitajući dalje, na sto mjesta prikazuju nam ge nešto drukčiji 
negoli smo ih u početku upoznali; sve izbijaju na svijetlo 
neka dobra i zla svojstva njihova, za koja nijesmo ni znali. 
Veliki pisac bio bi nam ih u malo stranica, i ako ne redaka, 
pokazao kakvi su, Umara čitanje, što dalje čitaš. | 

Ne koristi ni to što je amo tamo pisac umetnuo neka 
svoja razmatranja. Nijesu nova ni duhovita, koji mu drago 
mogao bi ih napisati, a onda bolje bi bilo i izostaviti ih. Za- 

čudo ti je da to piše Borotha, pa da ne vidiš gdjegdje po koju 
oštru psihološku refleksiju, ne bi vjerovao da to piše on. 
Kao da se preveć hladno drži, sad se ruga, sad ismjehiva, a 
samo časom plane, pa bičem šiba. Napokon malo pomalo kao 
da se i on nešto više zanima za taj mali svijet. Gleda ga 
kao liječnik, zgraža se i srdi kao moralista, a često zaboravlja 
Aa je umjetnik. 

On je dušom i srcem psiholog, ne ida se ito zatajiti. Za- 
ludu mu pisati socijalne romane. Mjesto da pogledom obuhvati 
svijet, on samo pod lećom pretražuje zadnje, najdublje žice 
nekojih duša, mjesto sinteze eto vam uvijek analiza, mje- 
sto društvenog života imate samo dvije tri psihološke stu- 
dije. Ne samo što hoće da nam psihološki rastumači svaki 
kret, svaki mig, svaku riječ jedne ili druge-osobe, već hoće i 
da raspravlja i da pokaže kako se ovo ili ono moglo odgojem 
odstraniti i drukčije karakler kakav preobraziti, razviti i 
oplemeniti, Kad psiholog izvrši svoju, nastupa moralista, a 
često ni kod psihologa ni kod moraliste umjetnika nema. 

Ne fali ni ispovijed. S Tolstojem ušlo u modu da junaci 
u romanu pri svečanom kojem času ispovijede svoje grijehe i 
pogreške. i 

Samo Tolstoj zna te na to pripraviti tako da ti čekaš sve 
čas po čas tu ispovijed, a kod Borothe, kad se Klinar ispovi- 
jeda, mi ne znamo zašto to baš radi; iznenađuje nas. 

I glavnija i drugotna lica u pripovijesti prikazana su tako 
da ne pobuđuju ni sućuti ni samilosti, jer se opaža da sam 
pisac ije preveć hladan prema njima i da ih me obavija svojom 
simpatijom, već da ih uvijek posmatra okom oštroga sudije. 

Zato ni pri koncu, kad padaju žrtve svoje lakoumnosti i 
nekog čudnog fanatizma, neke nevidljive sile, njihova nas. 
se sudbina ne doima mnogo. 

Možda sam daleko zabrazdio zero jerkatma, dočim bi se 
dalo što i hvaliti u pripovijesti. Ali koja korist reći piscu: 
taj ti je prizor lijep, ta ti je psihološka studija dobra, itd., kad 
radnja u svojoj cjelini nije uspjela? 

Ja sam Borothi pred nekoliko godina u »Novom vijeku« 
već rekao na koja lijepa svojstva pripovjedača naiđoh u nje- 
govim djelima. Kad ugledah njegovo novo djelo, latih ga se 

odmah, s nadom da ću otkriti što nova u njemu. Prevarih se, 
pa mi je žao i za mjega što sam se prevario., 

Naslov njegova romana sjeća me nehotice dvaju Fogaz- 
zarovih romana. »Piccolo mondo antico« i »Piccolo mondo 


moderno«. Koliko je toga vidio Talijanac u tom malom svi- 
jetu! 


Borotha nije vidio ili nije htio iznijeti neg' jednu samo 
bolest: »pokazivati se pred svijetom, zablenuti prostotu sja- 
jem najprije onoga što imaš, a poslije i lažnim sjajem onoga 
što bi htio da drže, a eto toga ima u tebe.« Zato je odobrao 
čovjeka koji sve da i nije imao te bolesti, ne bi ništa vrijedio. 
Janko Krivošić, i da ga nije žena upropastila, ne bi ni tako 
bio što vrijedio, ni kao čovjek, ni kao otac, ni kao građanin. 
Bio bi imao nekih hiljadaraka u džepu pod starost, i to ti je 
sve. 

Objem pak, u kom se kreće život toga čovjeka i njegove 
obitelji, ako nam ima prikazati objem zagrebačkog života, ne 
vrijedi vele. To je prosto obično društvo što se susreće kod 
raznih sličnih romana kojeg mu drago naroda; to su prosti 


Obični tipovi i prosti obični prizori, što svakomu davaju u 


oko, i što se obično od svakoga iznese i prikazuju kao karak- 
teristični, valjda zato što su najobičniji i najmanje karak- 
teristični. Toga ima posvuda, i to nije dostatno da prosudiš 


- ni da osudiš jedan grad, jedno društvo, a opet tu nema nikoga, 


žu nema ništa da podigne u tebi nadu u taj grad, u to društvo. 
Sve o sve slabo djelo, o kojem (bi se moglo cijeli dan 
govoriti baš zato što je slabo. Pisac je i oklijevao staviti na 
Prvu stranicu svoje ime, i postavio samo početna slova. Valjda 
je sumnjao da je djelo slabo? Meni je bar Arago tako protu- 
mačiti njegovo oklijevanje, 
Želim da se drugi put našim pripovjedačima, pa makar 


i samomu &Borothi, prikaže bolje zagrebački život, a i da nji- 


hov i pravi realni zagrebački život bude bolji. 


Novak mjesto maloga svijeta htio prikazati nam Dva 
svijeta, a reći ću odmah da, iako nije potpuno uspio, us- 
pio je bar bolje od Borothe. 

Novak je ugrijao duhom vruće simpatije svoga junaka 
i cijelo svoje djelo. . 

Napisao je djelo zanosom hrvatske umjetničke gluše, za- 
nosom koji ne jenja nikad, od prve do posljednje stranice. Tu 
je simpatiju i taj je zanos znao uliti u srca čitatelja tako da se 
čitatelji istovetuju s piscem, koji se pak istovetuje sa svojim 
junakom. I tako mu je uspjelo podati nam djelo puno života, 
i to je njegova najljepša zasluga i pohvala ujedno. 

»Ne smiješ umjetnika štedjeti, neka mu se razbukti u 
duši požar. On će u sebi izgarati od njegove vatre, ali koliki 
će se grijati u njoj! Ta to je udes umjetnik i poziv umjet- 
nosti«. Ove Jahodine riječi kao da su sjale pred očima pisca 
od početka do kraja njegove knjige. 

U duši maloga Amadeja zarana se razbuktio požar. On je 
izgarao od njegove vatre. Nije ga štedio ni život svojom gru- 


bom neumoljivom realnošću, nijesu ga štedjeli ni ljudi. On . 


je pao žrtvom svoje vatre, žrtvom života, žrtvom ljudi. Pa 
ako u njegovoj vatri mnogi nijesu se grijali, grijat će se po- 
tomci. Nijesu se na žalost o njegovoj vatri grijali ljudi koji 
su s njime i okolo njega živjeli. Jadni su to ljudi, jadan li ti 
je njegov narod. Al: ti ljudi, taj narod, to su naši ljudi, to je 
naš narod; pisac ih je dobro upoznao, i mi ih poznajemo: takovi 
su. No on ih ne proklinje, on ćuti za njih samilost, kao da vidi 
da bi ti ljudi htjeli biti bolji i da nijesu baš ni sami krivi što 
su takovi, što su tako nemarni, gotovo glupi, a nada sve ma- 
leni, maleni, zaokupljeni jedino materijalnim svagdanjim svi- 
jetom, bez smisla, bez snage za duševni polet, za viši duševni 
život i svijet. : 

I tako eto nam Amadeja, mladoga umjetnika koji pada 
s jednog razoračanja u drugo; kojemu grubi materijalni svijet 
oskrvnjuje svetinju njegove duše, koja ostaje ljudima nera- 
zumljena. S jedne strane muče ga Veselyjeva umovanja o 
svijetu i ljudima, s druge nemar i nehaj njegova naroda, a 
s treće neshvaćanje njegove mile žene Adele. Nigdje oko sebe 
ne nalazi što bi ga bodrilo i dizalo u njegovu radu. Svima su 


na umu samo niske brige za novac. Tragična je zaista sudbina : 


njegova života, a pisac je tu tragiku Života iznio nam u cije- 
loj groznoj veličini pred oči. 

Amadej ljubi Adelku, i ova ga ljubi, al' oba su nesretna. 
Ne shvaćaju jedno drugoga. On uviđa da se ona ne može 
dići svojom dušom mu svijet njegove duše. Ona svojim ne- 
shvaćanjem i vječnom brigom za materijalne potrebe ubija 
u njemu polet, a on svojim umjetničkim poletom zanesen 
vrijeđa svoju ženu u najsvetijem. čuvstvu njezine ljubavi, 
postaje nepravedan prema njoj, ubija je oskudicom. Malo 
pomalo počinje i on padati. Shrvala ga tuga i beznađe, njegov 
polet stao se kršiti; želja za slavom lomiti, mjesto taštine na 


svoj umjetnički poziv osjećao u sebi gorčinu uvjerenja da je 


sve ispraznost, uzaludna borba za nedostiživim, čeznuće sa- 
peta orla da se digne u blizinu sunca. I stala ga se hvatati 


odvratnost od vlastitog života. INe može da uzdrži visoko svo- 


ju umjetnost. Ljudi ne mogu dignuti se tako visoko do njega. 
Treba saći s visine, jer treba Živjeti, treba tražiti pomoć od 
tih niskih ljudi. Popušta dakle od svojih načela, gubi se, pada. 
A kako je cijenio do tada svoju jakost, svoj karakter! Hoće 
da opravdava tu svoju slaboću. Treba živjeti. Odriče se i 
imena na svojim kompozicijama, da ih samo prodade, pro- 
dava svoje ime, ponos svoje duše i ostaje prazan kao posuda 
od proste građe, iz koje ste istočili plemenitu tekućinu. A 


.posljednja njegova misao je, da je gradnja svijeta takova te je 


svako približavanje k onome što je nad njom nemoguće. 


Kultura, napredak, sve je to samo prividno, sve ostaje pri ' 


starom, tek se mijenja forma, Posljednja njegova želja: O bože, 
učini me drugojačijega, jer propadam. 

Bio bih volio da tim svršava i roman. Nu pisac je htio 
doći do skrajnijje tačke. Njegov Amadej izgubio ženu. Umrla 
od nevolje. On tupo posluša svoju bol, a razum se mrači... 

Ovako svršava umjetnik koji je živio uvijek razapet 
među nebom i zemljom. Njegov duh hrl'o je uvijek u nebeske 
visine, a tijelo mu bludilo kroz tminu, noge se izranjavale 
o drvlje i kamenje ovoga svijeta, oštro šiblje realnog života 
zadiralo mu se o lice i o čelo. 

Rekoh već u početku da ni ova pripovijest nije savršeno 
umjetničko djelo, i zaista, u provođenju glavnih junaka: Ama- 


deja i Adelke, ima nedostataka odveć vidljivih. Psihološki | ' 


razvitak Amadejeva karaktera nije dovoljno opravdan ni ras- 
tumačen. U njegovu dnevniku ima čudnih umovanja, ima 

preveć načitanosti i znanstvene kulture. Ima i drugih nedosta- 
taka u knjizi, kojih i ne opažaš u prvi mah, uspavan pod doj- 
mom muzikalnih emocija, vješto rasijanih od pisca po cijeloj 
knjizi, Ali uza sve mane, knjiga je dosta lijepa; rado ise čita 
i nakon Đalskijeva Radmilovića. Ja sam hiio istaknuti 
njezine mane, pa nijesam. Pišući opet me se hvata zanos što 
se u meni budio pri čitanju, a ne mogu mu se oteti da hladno 
što i trijezno pišem. Valjda u tom je i vrijednost umjetničkog 
djela? Možda je bolje ćutjeti neg umovati. ad 


Draženović je za doba mojih mlađih dana bio jedan od 
naših ljubimaca. Za dugo vrijeme malo se kad javljao, a sad 
se javlja po prvi put ovećim djelom. Građu svoje novele uzeo 
je iz primorskog života, i kao da je imao bar neke uvjete 
potrebite za takvu radnju. 

On je dugo živio među tim svijetom i zna kako žive. 
Vidio je svoje ljude u svagdanjem njihovom životu. Kad 
je sve to vidio, i nakon što je dugo s njima živio, odalečio se 
“od njih. I tako ono što živeći među mjjima činjaše mu se na- 


ravno i gotovo ne udaraše u oko, pričinilo mu se sad druk-, 
čijim, i viđeno izdaleka pokazalo se karakterističnim, nešto | 


što odava duše različite od drugih. Ima pak dosta simpatije 
za svoje ljude, da ih ne prezre, a opept ima dobrahno i humo- 
ra, da im se kadikad i nasmije. 

Zna postaviti ljude u njihov objem, i zna stvoriti oko 
njih osobitu neku atmosferu, tako da čitajući ulaziš u novi 
neki svijet, a on ti ga malo pomalo detaljno opisuje, tijekom 
pripovijedanja, bilo u dijelovima, bilo unoseći te u njihova 
sijela, zabave i sastanke, makar kod brijača, gdje jasnije iz- 
bijaju na vidjelo njihove krijeposti, strasti i mane. 

U pripovijedanju pak ima i fantazije, i duhovitosti, i iro- 
nije i sjete, i veselja, zato se i mili. Zna istodobno uzbuditi 
razne senzacije i lako prelazi s jednog utiska na drugi i dira 
u sve žice bez napora. Njegova je pripovijest mala stvarca: 
povijest jednog vjenčanja. 

Barbu Frana zovu svi svecem, j živi kao svetac. Sprvice 
išlo to teško, pa se priučio, 'a hinio samo. Čekao bolje dane 
i više novaca da slobodnije i bolje živi. Došli novci, ali kasno, 

no ipak na vrijeme. Ali s novcima došle i stare uspomene. 
Stjetio ga netko na jadnicu koju bijaše za mlada zaveo, pa 
ostavio. Sjetio ga baš kad je naumio da se ženi lijepom 
udovicom Žvanicom. Bila "uspomena jača od njega. Nije druge 
valja okupiti stari grijeh, snimiti teret s duše. Odlučio osta- 
viti Žvanicu, i vratiti se prvoj ljubavi, I tako sve svršava do- 
bro i sretno. Bolji je Frano sada nego kad se gradi svecem i 
kad su ga tako nazivali. 

Pisac je htio pokazati pravu vrijednost i smisao života u 
slobodi duha i kretanja, ustajući slobodno proti onima koji 
misle okajati grijehe # mirno živjeti, hineći svetinju i ne 
radeći ništa da poprave pogreške. 

U knjizi diše zdrav primorski zrak. Ova Draženovićeva 
novela uostalom ne razlikuje se od drugih njegovih novela 
nego samo r1 tom što je opsežnija, a valjda i mnogo opsežna. 
Da je kraća, bilo bi bolje. 

U njoj se Draženović pokazao onakvim kakvim ga već 
odavna poznajemo. Djelo je dosta zanimljivo, ali nema u sebi 
ništa što bi mu zajamčilo trajnu vrijednost. Rekao bi da ga 
je napisao čovjek koji pozna ljude i njihov život, koji zna 


Mosta dobro jezik kojim pripovijeda. Fali mu samo to što ' 


nije umjetnik. On me sjeća drugog nekog pisca, kog se nekad 
rado čitalo, a koga se malo tko spominje: IKokotovića. To je 
sudbina takvih pisaca. 





BILJEŠKE 


JANKO IBLER 


"Literarna pisma 


.* Novela Đure Arnolda »Samo četvrt sata« izišla je u »Vijencu« 
1880. »Prosjaka Luku« izdala je Matica hrvatska među redovnim 
izdanjima za g. 1879. »Jelkin bosiljak« izišao je g. 1881. 

* Napet 

3 Pisac misli u prvom redu na Šenou. 

* Pravaštvo pod vodstvom Ante Starčevića, počelo se potkraj 
sedamdesetih godina širiti iz Hrvatskog Primorja, gdje je bio naj- 
prije pokrenut pravaški politički list »Sloboda« (1878), a zatim i 
književni »Hrvatska vila« (1882). : 

50 »Olgi i Lini« Ibler nije opširnije pisao. 

$ Pisac misli u prvom redu na Šenou. 


Šenoine pripovijesti 


1 Koliko je Šenoa držao do svoga »Mladog gospodina«, pribi- 
lježio je Kumičić u članku »O romanu« (Hrvatska vila 1883). 


Prvi hrvatski roman 


1 Prije Šenoe napisala je, uz Miroslava Kraljevića, jedan roman 
i Dragojla Jarnevićeva (Dva pira, u Domobranu 1864). 

* Štit Ilirika 

8 Ban bez vojske (Banderijalci bili su konjanička četa koja je 
polazila u boj pod banskom zastavom). 

* Pod sigurnom pratnjom (tj. obećanje zaštite i sigurna prelaza). 


Teodora 
* Sljepar, opsjenar. 


JOSIP PASARIĆ i 
. Olynta 


1 Julije Rorauer (1859—1913) 'u zrelim godinama profesor na 
pravnom fakultetu u Zagrebu, istupao je osamdesetih godina kao 
.dramatik (Maja 1883, Olynta 1884, i dr.), izazivajući i napadaje i 
pohvale. Neki su ga kritičari držali snažnim dramatskim talentom, 
dok su ga drugi proglašavali samo nasljedovačem tadašnjih fran- 
cuskih pisaca. 

2 Mi smo nestalni, i sudimo o nestalnim bićima. 

3 Zaobilazeći 


Moderni roman 


1 Ne koliko, već: što. 

* Nastoj shvatiti sebe i stvari. 

5 Kad se stvar do kraja raščini. 

* Ljudi, koji hvale prošlost. 

5 Na bolje. 

5 Na gore. 

7 Riječi odlijeću, primjeri privlače. 

8 Knjige imaju svoju sudbinu. 

?% Prokleta glad za zlatom. 

1% Glatka ploča (ploča na kojoj je izbrisano što je napisano tj. 
na kojoj nema ništa). 

11 Ljudska radinost može odviše lako omlitaviti, čovjek se brzo 
zaželi posvemašnjeg mira; zato mu rado dajem druga koji podra- 
žuje i djeluje, i mora, kao đavo, stvarati. 

1? Ima neka mjera u stvarima, ima napokon nekih granica. 

18 Ružno, to je lijepo. 

14 Aluzija na Kumičića, koji je u svom članku »O romanu« 
tvrdio da pisac romana mora imati prije svega posve zdrave oči i 
bistar um. : 

15 O draga, vjeruj, što ljudi zovu tako razboritim, često je više 
ispraznost i plitkost. 


Psyche 


Ako je dopušteno male stvari (tj. ispoređivati s velikima). 
Mrzim prostački puk i odbijam ga. 
Sudac morala. 


eon 


MILIVOJ- ŠREPEL os 
Najnoviji pripovijedači srpski 


! Aluzija na Kumičićev članak o romanu (v. Pasarić, bilj. 15.) 


DINKO POLITEO 
Teuta 


1 Slavni stup dalmatinskoga naroda. 

* Kvintilije Vare, vrati mi moje legije. 

? Vitka, dražesna, s elegantnom umornošću. 
Pjesme Mihovila Nikolića 

1 Ljubiti, moliti, pjevati — evo čitavog mog života. 

* Na listu što ga nosi vjetar pokazuješ svoju snagu i progoniš 
suhu slamku. 

3 Ljubav jaka kao smrt. 

* Kao smrt jaka je ljubav, kao pakao ljubomora. 


JAKŠA ČEDOMIL 


Naše književne nevolje i kritika 


* Ako vjerujete da je u čovječjoj naravi bitni dio razum, vi 
ćete uzeti za junaka razum i slikat ćete plemenitost i krepost. Ako 
vaše oči prionu uz vanjsku mašinu i povežu se samo uz tijelo, vi 
ćete izabrati tijelo idealom i slikat ćete pohotu mesa i snažne miši- 

će. Ako glavni dio čovjeka gledate u osjetljivosti, vi ćete vidjeti 
ljepotu samo u živim uzbuđenjima, i slikat ćete provalu suza i fine 
osjećaje. Vaše mišljenje o ljepoti, vaša ideja o stvarnom čovjeku 
sačinjavat će vašu ideju o idealnom čovjeku, vaša će filozofija 
upravljati vašom umjetnošću. 

?* Zabavljač. ai 

5 Ima u svakome od nas neki običaj koji ga vodi, sileći ga da 
pogleda najprije onamo, pa ovamo, dugo ili kratko, polako ili brzo, 
nadahnjujući se ovdje za slike, ondje za filozofiju, ondje za šalu, 
tako da on uvijek, bez izuzetka, što god radio, zapada u to, jer je ta 
potreba postala njegovom naravi, voljom i ukusom. Umjetnici ta 
zovu talentom. 

4 Promatrati ljudska djela, a poimence umjetnička djela kao 
činjenice i proizvode kojima treba zabilježiti značajne crte i potra- 
žiti uzroke, ništa više. 


5 Filozofija umjetnosti — prevedena na hrvatski u Vijencu 
(1895) 
5 Književna kritika... u naše dane ne može i ne smije biti 


drugo nego u tome da na nove činjenice i na seriju činjenica, očito 
novih, primijeni historičke i estetičke opaske, individualne i sva- 
kako relativne, ali koje dobivaju vrijednost po onome koji ih čini, 
i po temelju što ga one imaju u dugom i razumskom iskustvu 


ispitivanja i ispoređivanja između različitih sličnih činjenica, u - 


vremenima, na mjestima, pod uvjetima sličnim i različitim. 

7... Kritika, ako i ne stvara uspjehe u prvom času, posvećuje 
ih ili ih razara sudeći. Ona je promišljen sud, utisak drugoga mo- 
menta, onoga koji, u pravilu, ostaje, te ima posljednju riječ u 
pitanjima umjetnosti i ukusa. 

8 Ne brinemo se za vaše povlastice. : a 

* Kod svake zapreke čovjek ne gleda da li je pravedna, nego, 
s pravom ili krivo, kako će je se osloboditi; mjesto da prema njoj 
pružimo ruke, mi pružamo pandže. 

10 Reklamni članci. 

11 Reklame. 

12 Ništa nije toliko vrijedno prezira koliko duh mase. 

18 Ja držim da je ružno kad mnoštvo nešto hvali. 

.14 Zaklinjati se na riječi učitelja. 


Eugenij Kumičić ' 
1 Ja ti ne upućujem uzaludnih pohvala. 

* Povijest je učiteljica života. 

, 5 Čovjek (je) čovjeku vuk. 

“ U prirodi nema skokova, 

5 Izložiti činjenice, analizirajući do kraja, ne izvrgavajući se 
opasnosti sinteze. , 

% Čovjek je pasivna lira, odjekujući na najmanji dah velikoga 
pana prirode. £ 

X Imajući opravdanje u sebi samoj, umjetnost se ne smije sma- 
trati sredstvom. 

* Pogledajte salon, ja govorim o najpoštenijima; kad biste 
napisali iskrene ispovijesti uzvanika, ostavili biste dokumenat nad 
kojim bi se škandalizirali tatovi i ubojice. 

* Treba osuditi svako djelo iz kojega se dade pogoditi pisac. 

a (smisao): Mrsko je pisati o samome sebi. 

. "Vi slikate život; gledajte prije svega kakav je, i dajte o 
njemu tačan dojam. Ako je dojam čudan, ako su slike slabe, ako 
se djelo okreće u karikaturu, bila ona veličajna ili naprosto vul- 
garna, djelo je mrtvorođenče, osuđeno na brzu zaborav. Ono nije 
dosta široko zasnovano na istini, ono nema nikakva prava da 
postoji. 

. Mu Rezultanta dugačke serije dojmova i skupljenih čina... 
osjetljiv i promjenljiv instrumenat, uvijek pod utjecajem okoline. 

12 Žena stvara strasti i običaje. 

18 Neobičan predmet užitka i muka. 

: Ja ti uvijek govorim isto, jer je to uvijek isto, a kad ne bi 
bilo isto, ja ti ne bih uvijek govorio isto. 

: a Ako ima nešto što čini razliku među ljudima, to je: upravo 
jezik i različit način na koji se izrazuju iste misli... riječi, i način 
kako ih povezuju, to je ono što odaje odgoj, običaje, sredinu. 

. 16 Pisao bih samo romane, samo s toliko komplikacija koliko ih 
ima u većini intimnih drama života, i ljubavi bi se svršavale sa 
samo toliko samoubojstava koliko ih je bilo u ljubavima koje smo 
svi proživjeli; a smrt, ovu smrt, tako rado upotrebljenu za rasplet 
mojih romana ovoga kao i ostalih, iako je nešto više od ženidbe, 
ja bih izbacio iz mojih knjiga kao teatralno sredstvo koje treba 
prezirati u visokoj literaturi. 

17 Glavna strast. 


'8 Pohvala tako dobro pristaje nama umjetnicima. 
. # Oh, koliko je prezir bolji. Prezirati sve konvencije, ne osjećati 
nikakve potrebe za taštinom, to je možda najviša snaga u našem 
književničkom zvanju. Čovjek je sam, uzdiže se samo svojim 

talentom. Djelo je dobro, i čovjek ga piše, jer ga želi napisati. 
Nikakav obzir neće odlučiti da se izmijeni i jedna rečenica. Zašto 
izmjena ako se čovjek odrekao svake nagrade? Velik je užitak 
htjeti i stvarati. Čovjek ide naprijed dokle hoće, i to je jedini put 
koji dovodi do remek-djela. a 

*% Pisac nije skupljač prnja. | 

% U čovjeka nije značajan čin što ga izvršuje u času oštre i 
strastvene krize, već svagdanji o koji nisu znak krize, već 
stanja. 

22 U književnosti, kao u politici, sika nagonski slijedi ljude za 
koje zna da mu pripadaju, da su izgrađeni od njegova mesa i nje- 
gova duha, oblikovani od njegovih prednosti i nedostataka. 

2 Stječe naklonosti ljudi, čineći ih da trpe i plaču. 

% Htjeti to gledati znak je niskih prohtjeva. 


% Vi zadržavate publiku samo besramnošću, dodvoravanjem 


njezinim najprostijim nagonima. 

2 Sve slatko i drago rekao sam pokraj tebe. 

2 Označiti razmjere, veze, odnose: najprije gledati tačno raz- 
mjere u djelovanju lica; pod tim razumijem: da u vašem prikazu 
prevladavaju ambiciozni čini, ako je ono ambiciozno — nasilni, ako 
je nasilno; zatim, da se promotre međusobne veze istih čina, to 
. jest da se izazove odgovor, da se motivira odluka, osjećanje, ideja 

— idejom, osjećajem, prethodnom odlukom, i osim toga aktualnim 
položajem lica, osim toga i općim značajem koji ste mu dali. 

